
Eugenia Swift, o femeie cu o sensibilitate aparte şi o 
fina cunoscătoare a frumosului, urmează să plece pe 
insula Frog Cove pentru a inventaria o importantă 
colecţie de artă din sticlă lăsată de Adam Daventry 
muzeului pe care îl conduce. Insă, din cauza zvo- 
nurilor legate de moartea colecţionarului, patroana 
muzeului insistă ca Eugenia să fie însoţită de Cyrus 
Chandler Colfax, un detectiv particular chipeş, dar 
ciudat, ale cărui cunoştinţe în materie de sticlă se 
rezumă la o sticlă de bere rece. Eugenia ţine secret 
motivul pentru care vrea să facă această călătorie: 
dorinţa de-a investiga dispariţia bunei ei prietene 
Nellie Grant, ultima iubită a lui Daventry. La rândul 
lui, Cyrus are un interes personal: să dea de urma 
nepreţuitei comori a colecţionarului - cupa Hades -, 
în speranţa că astfel va repara o nedreptate din trecut. 
Deşi Eugenia este o singuratică, preferând să-şi ţină 
inima la adăpost de orice aventuri romantice, cei doi 
sunt nevoiţi să se poarte cât mai convingător ca un 
cuplu, căci pe minunata insulă a artiştilor un ucigaş 
pare să pândească din umbre, astfel că şansa lor este să 
colaboreze în cele mai profunde moduri pe care şi le 
pot imagina. 

Amanda Quick are în palmares numeroase premii 
literare, cărţile sale vânzându-se până în prezent 
în peste 35 de milioane de exemplare! 

„Făcută în foc, nici lichidă, nici solidă, capabilă 
să transmită şi să reflecte lumina, sticla este dova- 
da că există magie în lume. M - din notele intro- 
ductive ale Catalogului Muzeului Sticlei Leabrook, de 
Eugenia Swift, directoarea muzeului 


„Cea mai bună sticlă este sticla umplută cu o 
bere cu adevărat bună," 

Cyrus Chandler Colfax, detectiv particular 



prolog 

Cu trei ani în urma... 

Cyrus Chandler Colfax îl privi pe Hades urmărind-o 
pe Persefona în vreme ce aceasta fugea din iad cu semin- 
ţele primăverii în mână. Chinul de pe chipul stăpânului 
lumii subterane îl mişcă. Ştia exact prin ce trecea bietul 
de eL îşi dori să-i dea un sfat. 

Sigur, era plăcut să ai o femeie prin preajmă, mai 
ales într-un loc precum iadul. Era bine să ai pe cine' 
va care râdea politicos la toate glumele tale jalnice. 
Pe cineva cu care să poţi pleca în vacanţă, presupu- 
nând că ajungi să pleci vreodată în vacanţă. Cineva 
care, eventual, ştia ce altceva se poate face cu un ton, 
în afară de un sendviş. 

Dar la ce-ţi folosea să ai o femeie cane nu te dorea? 

Cyrus se uită mai îndeaproape la chipul disperat al 
lui Hades. „Uit-o! Probabil că oricum s-a prefăcut că are 
orgasme." Ştia din proprie experienţă cât de prefăcute 
erau femeile. Katy ajunsese să se prefacă foarte bine. 

-Incredibil, nud aşa? Perfectul zâmbet alb al lui 
Damien March străluci în umbrele care înconjurau 
piedestalul. Secolul al IV-lea. Roman, desigur. Apogeul 
absolut al artei sticlei în Antichitate. 

-Îhî. 

Cyrus îi simţi ochii cercetând deja toate detalii- 
le. Damien era deosebit de enervant când începea să 
ţină prelegeri. 

-Termenul tehnic este diatma. Cele mai multe exem- 
ple ale acestei arte sunt vasele adânci, precum cel de 
faţă. Experţii le numesc „cupe-cuşcă“ datorită felului 
în care siluetele se desprind de fundal. Arată aproape 
ca şi cum ar fi ataşate cu o plasă. Sau captive într-o 
cuşcă invizibilă. 

-Mda, 

Cyrus nud mai ascultă pe Damien, căci fu absorbit de 
studierea străvechiului obiect. Prinsă în fasciculul îngust 
al luminii suspendate deasupra, „cupa-cuşcă“ strălucea 
într-o duzină de nuanţe chihlimbarii incandescente. 
„Culoarea focului din iad?“ se întrebă Cyrus. Siluetele 
erau atât de măiestrit realizate, încât păreau să fie fiinţe 
vii încremenite pentru totdeauna în mediul translucid. 

Nu doar realizarea strălucită îi atrase atenţia, ci şi fap- 
tul că era atât de veche. Faptul că se uita la un obiect 
din sticlă care rezistase aproape 1 700 de ani îi dădea o 
senzaţie ciudată. 

-Clientul nostru l-a obţinut la o licitaţie privată. Da- 
mien ieşi din umbre şi se duse de partea cealaltă a vitri- 
nei de sticlă în care se afla „cupa-cuşcă“. O licitaţie cât 
se poate de privată. Nici unul dintre cei care au licitat 
nu cunoştea identitatea celorlalţi şi nimeni nu a ştiut 
identitatea celui care a scos cupa la vânzare. Totul s-a 
făcut cu discreţie totală şi cu garanţia anonimatului, 

Cyrus îşi ridică privirea. 

- îmi spui că a fost o vânzare ilegală? 

- Cum să fie ilegală? Damien era vizibil amuzat. Ex- 
perţii îţi vor spune că această cupă Hades nu mai există. 
Ultima sa consemnare oficială datează de pe la începu- 
tul anilor 1800, S-a presupus că a fost distrusă cândva în 
timpul epocii victoriene. Dar, în realitate, s-a perindat 
printr-o serie de colecţii private. 

-Acolo a fost în toţi aceşti ani? 

- Zvonurile spun că a apărut doar de vreo câteva ori. 
întotdeauna, pe piaţa ilicită de artă, Damien privi ab- 
sorbit străvechiul vas. Când se aplecă în faţă, lumina 
străluci pe părul său prematur argintat şi sublinie trăsă- 
turile aristocratice ale chipului de patrician. Şi-a atras o 
anumită reputaţie. 

- Ce fel de reputaţie? 

Gura lui Damien se arcui într-un zâmbet condescen- 
dent care devenise tot mai iritant de-a lungul ultimelor 
câtorva luni. 

- Legenda spune că, ori de câte otî tTece de la un pro- 
prietar la altul, cineva moare. 

Cyrus ridică din sprâncene. 

-Genul ăsta de reputaţie, zici? 

- Nu este neobişnuit pentru un obiect atât de vechi. 
Lucrurile cu o asemenea vechime au o anumită putere. 
Cei care sunt sensibili la aşa ceva o pot simţi. 

Lui Cyrus nu-i plăcu felul în care Damien fixa cu pri- 
virea vechea sticlă. Fu străbătut de un fior neplăcut, ce 
nu avea nimic de-a face cu vârsta cupei Hades. 

- Haide, March. Doar nu crezi astfel de prostii. 

Damien nu-i răspunse direct. 

-Nimeni nu ştie prea multe despre asta. Nu a fost 
niciodată studiată de experţi, pentru că a stat tot timpul 
ascunsă în colecţii particulare. De pildă, este imposibil 
de spus cum au obţinut cei din Antichitate aceste culori 
uimitoare. A existat aur sau vreun alt metal în sticla ini- 
ţială care a ieşit din cuptor? Sau acest efect a fost obţinut 
doar din întâmplare? 

Cyrus era conştient de faptul că nu se putea consi- 
dera expert când venea vorba despre artă. Pentru astfet 
de lucruri, Damien era expertul firmei March & Colfax 
Security. Cu toate astea, nu credea că era vreun lucru 
legat de străvechiul vas care să fi apărut din pură întâm- 
plare. Până şi el, aşa nepriceput cum era, putea vedea 
că obiectul era prea strălucit realizat, prea detaliat, cu 
prea multă grijă meşteşugit pentru a îngădui strecurarea 
factorului noroc. 

-Mă îndoiesc câ a fost un accident, zise el. 

Damien îşi înălţă capul. în ochii lui albaştri se zărea 
un licăr batjocoritor. 

- Serios? 

Firma March &. Colfax Security împlinise şase luni 
cu o săptămână în urmă. Cyrus nu credea că partene- 
r ia tul lor avea să mai dureze alte şase luni. In ciuda păre- 
rii lui Katy, el ştia că făcuse o greşeală intrând în afaceri 
cuPamien. 

îşi spusese că nu trebuia să fie prieten apropiat cu un 
om pentru a avea relaţii colegiale cu el. însă el nu numai 

că nU'l plăcea pe Damien March, dar nici nu mai avea 
încredere în el 

După cum obişnuia să spună bunicul lui, Beauregard 
Lancelot Colfax, nu are rost să faci afaceri cu un om în 
care nu ai încredere nici cât negru sub unghie. 

Era adevărat că Damien îi oferise o intrare valoroa- 
să în domeniul securităţii private de înalt nivel. Avea 
legături cu elita lumii sociale, unde bogăţia şi puterea 
formau o biosferă ermetică. 

Aparent, aranjamentul lor de afaceri părea să func- 
ţioneze bine. March ştia cum să socializeze cu oamenii 
care aveau bani. Ştia cum să discute cu ei. Putea să adu- 
că firmei contracte importante. 

Rolul lui Cyrus în afacere era simplu. El avea instinc- 
tele, instruirea şi tenacitatea, pură, încăpăţânată de care 
era nevoie ca să obţină rezultate pentru clienţi. 

Transportarea în siguranţă a cupei Hades la noul 
proprietar era cea mai importantă treabă de care 
March St Colfax se ocupase până în prezent. Colec- 
ţionarul miliardar care îi angajase solicitase discreţie 
absolută. Nu dorea ca zvonuri despre cupă să ajungă 
în lumea artei sau la presă. Era obsedat de protejarea 
anonimatului său şi era dispus să plătească bine pentru 
acest privilegiu. 

Cyrus ştia că, deocamdată, era blocat. Nu putea în- 
cheia parteneriatul cu March în seara aceasta. îşi luase 
angajamentul de a avea grijă ca acea cupă să ajungă 
acolo unde trebuia. Iar el îşi respecta întotdeauna 
angajamentele. 

Insă acum, în timp ce se uita la străvechiul vas care 
părea a fi aprins de înseşi focurile iadului, luă o deci- 
zie. De îndată ce obiectul avea să ajungă în siguranţă în 
mâinile retrasului texan care apelase la serviciile firmei 
March Sl Colfax, el avea să pună punct relaţiei de afa- 
ceri cu March. Fără întârziere. 

Oricum, lui nu-i plăcuseră niciodată oamenii cu frun- 
te înaltă, genul afectat, cu înclinaţii artistice. 

Katy avea să fie şocată şi furioasă. Cyrus ştia că ea visa 
să ajungă în lumea lui Damien. Dar unele visuri, după 

cum obişnuia să spună bunicul Beau, nu meritau preţul 
realizării lor. 

-Cupa Hades are nişte proprietăţi interesante, con- 
tinuă Damien pe tonul lui pedant. Intr-o lumină cum 
e asta, pare a fi făcută din flăcări chihlimbarii. 

-Şi? 

- Uite ce se întâmplă când modific unghiul luminii, 
astfel încât să se reflecte în suprafaţa sticlei, nu să treacă 
prin ea. 

întinse mâna pentru a schimba poziţia lămpii care 
atârna deasupra vitrinei de sticlă. 

- Fir-aş al naibii! 

Cyrus privi uimit, ba chiar de-a dreptul fascinat 
pentru o clipă. 

în lumina reflectată, cupa lui Hades îşi schimbă 
culorile. Acum, era de un roşu adânc, întunecat. Culoa- 
rea sângelui. 

-Mai bine am pleca. Damien dădu drumul lămpii 
şi se retrase din nou în umbre. îşi ridică manşeta cos- 
tumului italienesc gri şi se uită la ceasul elveţian din 
aur şi oţel negru. Bogatul nostru prieten texan probabil 
aşteaptă cu nerăbdare sosirea noastră. 

Cyrus se uită la ceasul lui, care avea o curea din piele 
şi imaginea drăguţă a unui papagal pe cadran. Culorile 
penajului păsării se potriveau cu nuanţele turcoaz, roşii 
şi galbene ale cămăşii hawaiiene pe care o purta. 

- Ne încadrăm în program. 

Gura lui Damien schiţă unul dintre zâmbetele lui 
arogante. 

- Sincronizarea e totul în viaţă şi în afaceri. 

-Şi bunicul Beau obişnuia să spună ceva de genul 
ăsta. 

Abia două ore mat târziu, când glonţul ieşi din întu- 
nericul din spatele lui, Cyrus fu silit să admită cât de 
proastă fusese sincronizarea lui. 

în timp ce forţa loviturii îl făcu să se răsucească şi să 
cadă, se gândi că ar fi trebuit să-şi încheie parteneriatul 
cu Damien cu o zi în urmă. Dar conştientizarea acestui 

lucru veni prea târziu. Glonţul tşi croise deja drum prin 
umărul lui stâng* Cămaşa lui tropicală multicoloră se 
îmbiba repede cu sânge. 

In timp ce se răsucea şi cădea la pământ, singura lui 
consolare era că îşi dădea seama că glonţul fusese ţintit 
spre şira spinării, nu spre umăr. Instinctele lui, instinc- 
tele de vânător, fuseseră cele care îi trimiseseră o averti- 
zare subtilă. încă din leagăn, bunicul lui i le formase, iar 
ele îi salvaseră acum viaţa. 

Cyrus supravieţui glonţului şi nopţii. Dar, a doua zi, 
când se trezi la spital, descoperi că întreaga lui lume se 
schimbase. 

Soţia lui, Katy, era moartă. Victima unui furt de ma- 
şină, după cum spusese poliţia. 

Damien March se făcuse nevăzut cu majoritatea acti- 
velor lichide ale March & Colfax Security, lăsând firma 
în pragul ruinei. 

Iar cupa Hades dispăruse. 


capitolul 1 

Fu nevoie de tot autocontrolul de care dispunea 
Eugenia Swift pentru a-şi stăpâni furia- 

-Pentru numele lui Dumnezeu, Tabitha, ultimul 
lucru de care am nevoie este o gardă de corp. 

Tabitha Leabrook zâmbi cu acel soi de încredere 
calmă rezervată celor care au crescut cu bani, influenţă 
socială şi o foarte mare stimă de sine. 

- Gândeşte-te la el ca la o măsură de precauţie, Euge- 
nia, spuse ea. O prudentă măsură preventivă. Cam ca 
punerea unei centuri de siguranţă. 

-Sau ca un vaccin antigripal, propuse îndatoritor 
Cyrus Chandler Colfax. 

Eugenia îşi încleşta gânditoare degetele. Proaspăt 
tipărită invitaţie la recepţia anuală a fundaţiei de la 
Muzeul Sticlei Leabrook se mototoli în mâna ei. 

Se întrebă care era pedeapsa pentru sugrumarea băr- 
baţilor masivi care purtau cămăşi hawaiiene de prost 
gust, pantaloni chino kaki şi mocasini. Cu siguranţă, 
nici un judecător şi nici un juriu n-ar condamna-o. 
Nu odată ce erau puşi în faţa dovezilor. 

Colfax vorbise foarte puţin deocamdată, evident 
mulţumit să aştepte în vreme ce disputa se învârtejea ca 
o trombă de apă în mijlocul camerei. Aştepta să-i vină 
rândul după ce Tabitha o înmuia. Ea ti desluşi planul cu 
uşurinţă, de parcă i l-ar fi scris pe o foaie şi i-ar fi dat-o 
so citească. Intenţiona să aştepte în umbră până când 
avea să fie suficient de obosită. Apoi, avea să intervină 
şi să-i dea lovitura de graţie. 

îmbrăcat într-o stridentă cămaşă cu albastru, verde şi 
portocaliu, ar fi trebuit să pară ridicol pe fundalul covo- 
rului oriental şi al pereţilor cu lambriuri întro nuanţă 
caldă din biroul ei scump mobilat. Din păcate, nu părea 

nici măcar puţin deplasat. Desigur, era în contrast cum- 
plit cu decorul costisitor, dar nu părea nelalocul lui. 

Cumva, încăperea era cea care părea prea preţioasă şi 
prea elegantă. 

Eugenia nu se lăsase prostită de ţinuta potrivită pen- 
tru o vacanţă la mare. Nici măcar o singură clipă. Avea 
talentul de a vedea dincolo de suprafaţă. Era un dar 
care îi asigurase succesul în carieră, întâi pe post de 
asistentă de curator la Leabrook, iar acum ca directoare 
a muzeului. 

îşi dădea foarte clar seama că el avea să fie o problemă. 

Criptica ţinută tropicală nu putea ascunde realitatea 
reprezentată de Cyrus Colfax. Arăta de parcă tocmai nă- 
vălise călare în oraş, cu o pereche de revolvere cu câte 
şase gloanţe la şold, gata să facă ordine pe acolo. 

Cu vorbire şi gesturi lente, avea trăsăturile aspre, as- 
cetice ale unui răzbunător om al legii din miticul Vest 
Sălbatic. Se gândi că el avea chiar şi mâinile unui pisto- 
lar. Sau cel puţin genul de mâini pe care ea îşi imagina 
că le-ar avea un pistolar. Puternice şi uscăţive, reprezen- 
tau o combinaţie extrem de necivilizată de sensibilitate 
şi cruzime. 

Şi avea şi o aură de linişte profundă. Nu făcea mişcări 
inutile. Nu bătea darabana. Nu se juca aiurea cu vreun 
pix. Put şi simplu, ocupa spaţiul. „Nu“, gândi Eugenia, 
„controlează spaţiuD. 

Estimă că avea în jur de 35 de ani, dar îi era greu să 
fie sigură. Avea genul de trăsături care deveneau mai 
dure odată cu trecerea anilor. Era o urmă de argintiu 
în părul lui, dar nimic altceva nu indica trecerea timpu- 
lui. în mod cert, nimic nu părea molatic sau fleşcăit în 
zona mijlocului. 

Dar ochii o tulburau cel mai mult. Aveau culoarea sti- 
clei groase şi grele privite dintr-o parte, un verde intens, 
fascinant, dar totodată rece, strălucitor şi misterios. Era 
culoarea unică a materialului prelucrat în foc. 

Eugenia aruncă invitaţia mototolită şi îşi încruci- 
şă braţele pe suprafaţa lustruită a biroului din lemn 


Casa de sticlă 17 

de cireş. Acesta era biroul ei, şi ea era şefa. Se uită urât 
la Tabitha. 

- Ce sugerezi tu este extrem de ineficient şi o totală 
pierdere de vreme, spuse ea. în plus, ar trebui să fiu 
în vacanţă. 

- O vacanţă de lucru, îi aminti Tabitha. 

Ştia că pierdea bătălia, dar era în firea ei să lupte 
chiar şi atunci când se întrezărea înfrângerea. Era adevă* 
rat că ea era directarea muzeului, dar Tabitha Leabrook 
era cea care administra Fundaţia Leabrook. Iar fundaţia 
susţinea muzeul şi achita facturile. La o adică, Tabitha 
avea ultimul cuvânt. 

în 99% din timp, ierarhia nu crea probleme majore 
pentru Eugenia. Avea un mare respect pentru Tabitha, 
o femeie mică şi elegantă, trecută de şaptezeci de ani. Ta- 
bitha avea o energie nelimitată când venea vorba despre 
interesul public, gusturi rafinate şi o inimă bună. Avea 
o predilecţie pentru operaţiile estetice - şi bani pentru a 
şi le permite. De asemenea, avea o voinţă de fier. 

în general, Tabitha mamiesta un respect plăcut 
faţă de abilităţile şi inteligenţa Eugeniei. De la numirea 
ei ca directoare la Leabrook, îi oferise Eugeniei libertate 
deplină în administrarea muzeului. 

Tabitha şt consiliul director al Fundaţiei Leabrook 
fuseseră încântaţi de realizările Eugeniei. Sub conduce* 
rea ei, Leabrook scăpase de imaginea anostă şi căpătase 
reputaţia de deţinătoare a unei remarcabile şi extrem de 
interesante colecţii de sticlă străveche şi modernă. 

Nu era genul Tabithei să se amestece în deciziile luate 
de Eugenia. Faptul că o făcea astăzi indica profunzimea 
îngrijorării ei. 

-O să mă simt mult mai liniştită dacă domnul 
Colfax te va însoţi pe insula Frog Cove, spuse Tabitha. 
La urma urmelor, dacă s-a comis o crimă acolo... 

-Pentru ultima oară, o întrerupse Eugenia, nu a 
fost o crimă. Autorităţile au declarat moartea lui Adam 
Daventry ca fiind un accident. A căzut pe scări şi şi-a 
rupt gâtul. 

-Avocatul care se ocupă de proprietatea luî Daventry 
m-a sunat acum o oră, zise Tabitha. Mi-a spus că execu- 
torii insistă ca domnul Colfax să facă propriile cercetări 
în această privinţă* 

- Atunci, mare decât să le facă. Eugenia îşi întinse 
mâinile. De ce trebuie să fiu implicată în asta? 

Colfax se foi la marginea fasciculului de lumină arun- 
cat de veioza Tiffany de pe birou. 

- Executorii vor ca totul să se facă în linişte. Foarte 
discret. 

Eugenia se uită la strălucitoarea lui cămaşă cu palmieri, 

- Nu vreau să vă jignesc, dar nu prea mi se pare că sun- 
teţi un model de reţinere şi discreţie, domnule Colfax. 

El îi zâmbi lent, enigmatic, în stilul caracteristic. 

-Am multe calităţi ascunse. 

- Sunt extrem de bine ascunse, acceptă ea politicoasă. 

-Va fi o operaţiune sub acoperire. Ochii Tabithei 

străluciră de entuziasm. Interesant, nu crezi, Eugenia? 

-Cred, zise Eugenia cu grijă, că sună a mare aiureală. 
Am citit articolele din Scattle Times şi Post-Intelligencer . 
Nu s-a pomenit că ar exista vreo suspiciune de crimă în 
cazul morţii lui Daventry. 

Tabitha o privi peste ramele ochelarilor de citit. 

-Eugenia, trebuie să-ţi amintesc: cu cât executorii 
sunt mai repede mulţumiţi, cu atât Leabrook va putea 
să transfere mai repede colecţia de sticlărie a lui Daven- 
try la muzeu. 

Tabitha avea dreptate, iar Eugenia ştia asta. Adam 
Daventry îşi lăsase superba colecţie de sticlărie muze- 
ului Leabrook. In cea mai mare parte a timpului cât 
fusese colecţionar, se concentrase asupra obiectelor din 
sticlă din perioada secolelor XVII-XX. Dar, cu câteva 
luni înainte de moartea sa, începuse să achiziţioneze şi 
sticlărie antică. 

Eugenia era nerăbdătoare să pună mâna pe acea co- 
lecţie, însă nu acesta era motivul real pentru care plănu- 
ise să-şi petreacă vacanţa de vară pe insula Frog Cove. 

Moartea lui Adam Daventry fusese o ştire de primă 
pagină în ziarele din Seatde din două motive. Primul 

era că fusese ultimul descendent direct al faimoşilor 
Daventry, o familie din nord-vest care îşi făcuse demult 
averea în domeniul lemnului, iar apoi adunase şi mai 
mulţi bani din transporturi navale către celălalt ţărm 
al Pacificului. 

Al doilea motiv pentru care moartea lui Adam Da- 
ventry atrăsese atenţia era că, în urmă cu cinci ani, 
Adam Daventry se mutase pe insula Frog Cove, aflată 
în largul coastei statului Washington, şi înfiinţase o co- 
lonie de artă. Insula devenise o destinaţie populară în 
weekendurile de vară pentru locuitorii din Seattle, pen- 
tru turişti şi pentru cei cărora le plăcea să frecventeze 
galeriile locale. Festivalul anual de ateliere Daventry, 
ce se ţinea în iunie, devenise un eveniment major, care 
atrăgea un număr mare de participanţi. 

Cu toate că Daventry îşi pusese numele pe colonia 
de artă şi pe festivalul verii, el însuşi evitase mereu aten- 
ţia publicului. Rarele fotografii care îi fuseseră făcute 
înfăţişau un bărbat cu un trup elegant şi suplu, cu păr 
negru, de vârstă mijlocie, cu ochi care ardeau mocnit şi 
cu trăsături faustiene. 

Eugenia îl cunoscuse cu şase luni în urmă, când el 
venise la Seattle pentru a se consulta cu ea într-o chesti- 
une profesională. Ea descoperise repede că avea ceva în 
comun cu Daventry -şi anume, o mare pasiune pentru 
sticlă. Dar, în ciuda acestui lucru, se întorsese de la acea 
întâlnire având în minte o sintagmă cu care să-l descrie. 
Aceasta era „sugător de sânge". 

- Nu pricep de ce acest aranjament te deranjează atât 
de tare, Eugenia, spuse Tabidia. Nu e ca şi cum no să 
aveţi fiecare suficientă intimitate. Din ce a zis avocatul, 
Glass House 1 este foarte mare. Are două etaje şi o pivni- 
ţă. Şi se pare că există multe băi şi dormitoare. De fapt, 
are atât de multe, încât executorii plănuiesc so vândă 
unei firme hoteliere care so transforme în han. 

-Da, ştiu, dar... 

- Singurul lucru pe care tu şi Cyrus trebuie să-l împăr- 
ţiţi este bucătăria, conchise Tabitha. 


1 Casa de sticlă, în Ib. engleză, în original 

-Nu vă faceţi griji, spuse Cyrus. O să-mi iau propria 
mâncare şi o să-mi gătesc singur, domnişoară Swift. 

Eugenia îl ignoră. Adoptă un ton liniştitor, pe care 
îl folosea atunci când încerca să-i convingă pe colecţio- 
narii particulari să-şi doneze cele mai valoroase obiecte 
muzeului Leabrook. 

-Nimeni n-o să vă oprească dacă doriţi să vă duceţi 
pe insula Frog Cove, domnule Colfax. Dar nu reuşesc 
să înţeleg de ce trebuie să staţi împreună cu mine la 
Glass House, chiar dacă este suficient de mare pentru a 
fi transformat în han. 

- Pentru că am nevoie de acces fără restricţii la acea 
casă, domnişoară Swift. Printre altele, vreau să văd do- 
cumentele şi dosarele lui Daventry. O investigaţie minu- 
ţioasă o să-mi ia timp. Ce! mai uşor este să stau acolo* 

Eugenia bătu darabana în birou. 

- Presupun că executorii au tot dreptul să angajeze 
un detectiv. Şi chiar nu-mi pasă ce investigaţi, dom- 
nule Colfax. Dar nu pricep de ce trebuie să fiţi legat 
de mine. 

- Este un lucru perfect logic, insistă Tabitha. 

Eugenia îşi încleştă degetele în jurul pixului. Tabitha 

era o mare fană a poveştilor cu crime. Era vizibil încân- 
tată de perspectiva de a fi complicea unui detectiv parti- 
cular din viaţa reală. 

-Eu am o treabă de făcut pe insula Frog Cove, 
zise Eugenia cu fermitate. Am de inventariat colecţia lui 
Daventry. Trebuie să fac aranjamente pentru ca aceas- 
ta să fie împachetată în lăzi şi adusă în Seattle. N-am 
timp să mă joc de-a Nancy Drew. 

- Nu trebuie să iei parte la investigaţie, o asigură Tabi- 
tha. Asta e treaba domnului Colfax. Dar are nevoie de 
acoperire pentru a-şi face treaba. 

- Pentru Dumnezeu, de ce nu poate să fie deschis în 
privinţa treburilor pe care le are? ripostă Eugenia. De ce 
nu poate să le spună oamenilor că investighează moar- 
tea lui Daventry? 

-Tocmai v-am zis că trebuie să fiu discret, rosti Cy- 
rus. în plus, comunitatea de pe insulă este mică şi foarte 

închistată. Nu mă aştept ca localnicii să discute deschis 
cu un detectiv particular dacă ştiu cu ce se ocupă. 

- Sunt sigură că domnul Colfax n-o să-ţi stea In cale, 
spuse Tabitha cu un zâmbet încurajator. 

Eugenia se uită la Cyrus cu exasperare. Categoric 
avea să-i stea în cale. Putea să-şi dea seama de asta chiar 
şi numai uitându-se la el Un astfel de om pur şi sinv 
piu nu putea fi ignorat. Cămaşa singură făcea imposibil 
acest lucru. 

în condiţii normale, prezenţa lui mar fi constituit o 
problemă serioasă pentru ea. Poate uşor iritantă, dar nu 
serioasă. După cum sublimase Tabitha, Glass House 
avea reputaţia de a fi foarte mare. Dar ce intenţiona ea să 
facă pe insula Frog Cove nu era sub semnul normalităţii. 

Avea propria treabă la Glass House, care n-avea ni- 
mic de-a face cu inventarierea colecţiei de sticlărie a 
lui Daventry, 

La o zi după căzătura fatală a lui Adam Daventry, iu- 
bita lui, Nellie Grant, se înecase într-un accident nautic. 
Cadavru] ei nu fusese găsit. 

Verdictul oficial era că picase accidental peste bord, 
în apele îngheţate de la Puget Sound. Existaseră specu- 
laţii că, din cauza morţii iubitului ei, se sinucisese. 

Eugenia nu credea că Nellie îşi curmase viaţa şi ştia 
că prietena ei avea experienţă la manevrarea ambarcaţi- 
unilor mici. 

Problema era că nu putea găsi nici o explicaţie logică 
pentru moartea pe mare a lui Nellie, Şi ştia că nu avea 
să-şi poată găsi liniştea până nu obţinea nişte răspunsuri. 

La urma urmelor, ea i-o prezentase pe Nellie lut 
Adam Daventry. Oricum privea lucrurile, Eugenia ştia 
că, dacă Nellie nu l-ar fi cunoscut pe Daventry şi nu s-ar 
fi dus pe insula Frog Cove, probabil ar fi fost în conti- 
nuare în viaţă. 

-Domnul Colfax se poate duce pe insulă ca turist, 
sugeră ea pe ceea ce spera a fi un ton calm, rezonabil. 
Se poate plimba prin galeriile de artă sau poate vizita 
tavernele locale. Nu aşa ar proceda un detectiv profesio- 
nist adevărat pentru a obţine informaţii de la oameni? 

Colfax nici măcar nu clipi la auzul insultei prea puţin 
voalate, după cum remarcă ea. însă maxilarul Tabithei, 
ferm datorită operaţiilor estetice, deveni şi mai ferm. 

- Domnul Colfax este un detectiv profesionist cât se 
poate de adevărat, spuse ea* Are propria firmă, Colfax 
Security, cu două birouri pe coasta de vest, inclusiv unul 
în Portland* 

- Plănuim să ne extindem în Seattle anul acesta, rosti 
Cyrus pe un ton lejer. 

-Serios? Eugenia îşi miji ochii. Spuneţi-mi de ce exe- 
cutorii proprietăţii Daventry bănuiesc că moartea lui 
Daventry a fost, de fapt, o crimă. 

- Nu este vorba despre suspiciune, zise Cyrus* E mai 
degrabă vorba că executorii au impresia că investigaţia 
autorităţilor locale a fost inadecvată. Vor doar o a doua 
opinie, atâta tot. Şi vor ca investigaţia să fie discretă. 

- Dar ce motiv ar fi putut exista? vru Eugenia să ştie* 

- Habar n-am, spuse Cyrus. 

Eugenia se sili să numere până la zece. 

- Ezit să întreb, dar aveţi cumva suspecţi? 

-Nu. 

Ea suspină. 

-Aţi cerut ca Leabrook să vâ acopere, domnule Col- 
fax. Cum vâ aşteptaţi să facem asta, mai exact? Ce pre- 
text trebuie să inventez pentru a explica de ce îmi petrec 
vacanţa de vară cu dumneavoastră, la Glass House? 

Tabitha vorbi înainte ca el să poată răspunde: 

- M-am gândit că î-am putea trimite ca asistent al tău. 

-Asistentul meu? Eugenia se răsuci în scaun. Ascultă 

ce-ţi spun, Tabitha, nimeni n-o să creadă nici măcar o 
clipă că domnul Colfax este curator sau orice altceva 
legat de muzeu. 

Cyrus îşi coborî privirea spre palmierii de pe piep- 
tul său. 

- Din cauza cămăşii? 

Ea refuza sa bage ir\ seamă întrebarea. Îşi menţinu 
privirea rugătoare aţintită asupra Tabithei. 

-Chestia asta n-o să funcţioneze. Cu siguranţă, îţi 
dai seama de acest lucru* 


Tabitha îşi ţuguie gânditoare buzele. 

-Are un stil excentric, nu-i aşa? Poate că ar fi bine să 
zicem că e fotograf angajat să pozeze colecţia lui Daven- 
try. Fotografii sunt înclinaţi spre excentricitate. 

-Eu, rosti Eugenia printre dinţi, n-am întâlnit 
niciodată unul atât de excentric* 

-Oricum, o acoperire ca fotograf este prea complica- 
tă, spuse Cyrus* Ar trebui să car după mine o grămadă 
de echipament scump, şi n-aş avea timp să mă lămuresc 
cum se foloseşte. Mai mult, există mereu riscul ca un 
fotograf adevărat de pe insulă să vrea să discute despre 
meserie. Caz în care probabil că m-aş da de gol în prime- 
le cinci minute. Nu prea mă pricep la gadgeturi. 

-Dumnezeule mare! Eugenia închise ochii. Nu mai 
e nici o speranţă. 

- Inveseliţi-vă, zise Cyrus. Am o idee care cred că ar 
putea să meargă. 

-Cruţă-mă, Doamne* Eugenia deschise precaută 
ochii. Ce anume? 

-Am putea merge pe insulă ca un cuplu. 

Ea se uită la el tărâ să înţeleagă. 

- Un cuplu de ce? 

-Desigur! Tabitha fierbea de entuziasm* Un cuplu. 
Ce idee minunată, domnule Colfax! 

El îi zâmbi cu modestie* 

- Mulţumesc. Cred că are avantajele ei. 

Eugenia încremeni* 

-Staţt puţin. Vorbiţi despre noi doi? împreună? 
Un cuplu! 

- De ce nu? El se uită la ea cu o expresie ce se voia 
inocentă, onestă. Este pretextul perfect pentru a sta ceva 
timp singuri la Glass House* 

- O, nu veţi fi complet singuri, îi sări Tabitha în aju- 
tor. Există un soi de îngrijitor-majordom acolo* Avoca- 
tul mi-a zis că îl cheamă Leonard Hastings. Lucra pentru 
Daventry. Executorii l-au păstrat pentru a avea grijă de 
lucruri, îndeosebi de colecţia de sticlă. 

Eugenia cunoştea numele. Cutia cu hainele şi obiec- 
tele personale ale lui Nellie Grant îi fusese trimisă în 
Seattle de cineva pe nume Leonard Hastings. 

îşi propti mâinile pe birou şi se ridică. 

-Este mai mult decât absurd. E o nebunie. Oricine 
are o fărâmă de creier îşi poate da seama că n-o să func- 
ţioneze niciodată. 

Tabitha îşi înclină capul. 

-Nu ştiu, Eugenia, eu cred că este un plan foarte 
deştept. 

- Şi simplu, rosti Cyrus. Eu cred cu tărie că e bine să 
ai grijă ca lucrurile să fie cât mai simple posibil. 

Eugenia îşi dădu seama că situaţia se deteriora rapid. 

-Sunt simple, asta-i clar. Simple până la prostie. 

-Toată lumea se pricepe să critice, comentă Cyrus. 

Eugenia încercă din răsputeri să nu scrâşnească din 
dinţi. în ciuda copleşitoarelor dovezi ale contrariului, 
ea era foarte sigură că, indiferent cum altfel era, Cyrus 
Chandler Colfax nu putea fi numit „simplu 1 '. 

Ochii ei îi întâlniră pe ai iui şi, pentru câteva clipe, 
totul se opri brusc tn loc. Un frison de conştientizare îi 
stârni toate terminaţiile nervoase. 

Cunoştea senzaţia. Era aceeaşi ca atunci când se uita 
la unul dintre holurile de sticlă egipteană din secolul I 
înainte de Hristos expuse în sectorul „sticlă antică 11 al 
muzeului. Exista o forţă. Şi aceasta o atrase chiar în clipa 
în care îi declanşă alarma interioară. 

într-o societate civilizată, cinstit ar fi fost să i se ceară 
lui Colfax să poarte fanioane de avertizare şi o sume- 
denie de lumini roşii clipitoare în semn de avertisment 
că nu era sigur să te apropii prea mult. Cămaşa hawai- 
iană nu reuşea nici pe departe să facă asta. 

Ea avea convingerea că atitudinea relaxată a lui Cyrus 
era doar de faţadă. Ştia asta la fel de sigur cum cunoş- 
tea diferenţa dintre sticla islamică din secolul al XlV-lea 
şi sticla chinezească din primii ani ai dinastiei Qing. 
Mâinile lui puternice şî necruţătoare şi enigmaticii ochi 
verzi îi spuneau adevărul. Chiar în timp ce ea încerca 

să-l cântărească din priviri, el o evalua cu interesul con- 
centrat şi cu inteligenţa unui vânător. 

Ea era sigură că nu intenţiona s-o lase să afle despre 
el mai multe decât voia el ca ea să ştie. 

„Acest joc poate fi jucat de doi“, gândi ea. 

Ceea ce însemna că erau la egalitate. 

Ea făcu o ultimă încercare de a evita inevitabilul. 

-Tabitha, doar nu te aştepţi să lucrez în asemenea 
condiţii. 

- Aiurea! Ochii vicleni ai Tabithei ardeau de focul en- 
tuziasmului. Unde ţi-e simţul aventurii? Vai, dacă n-aş 
avea atâtea obligaţii aici, în Seattle, în următoarele câte- 
va săptămâni, aş fi tentată să mă duc în locul tău. 

„Nici o şansă!" declară Eugenia în gând. Nu avea nici o 
intenţie să permită cuiva, nici măcar Tabithei Leabrook, 
să se ducă în locul ei pe insula Frog Cove. Dar trebuia să 
aibă libertatea de a-şi pune în aplicare planurile, iar asta 
însemna să deţină controlul situaţiei. Din puţinul pe care 
îl văzuse, Colfax nu părea genul uşor de controlat. 

Luă rotofeiul stilou din anii \30 pe care îl folosea pen- 
tru a semna corespondenţa oficială şi se aşeză din nou 
în fotoliu. 

- Ce se întâmplă dacă pur şi simplu refuz să cooperez 
la acest fiasco? 

-Simplu. Cyrus îşi îndesă mâinile în buzunare şi zâm- 
bi inofensiv. O să le spun tipilor care se ocupă de proprie- 
tatea Daventry că nu vrei să fii de ajutor la investigaţie. 

Ea aşteptă continuarea. Văzând că el nu mai zice ni- 
mic, rulă stiloul dolofan între palme. 

- Asta-i tot? întrebă ea. 

- Ei bine, nu chiar, rosti Cyrus lent. După ce le zic 
executorilor că Leabrook nu a vrut să coopereze, proba- 
bil că aceştia îşi vor instrui avocaţii să blocheze bunurile 
lui Daventry cât mai mult posibil. 

Eugenia închise ochii. 

-îmi închipui că o echipă de avocaţi bună ar putea 
aranja să ţină colecţia de sticlărie Daventry departe de 
Leabrook vreme de patru sau cinci ani, continuă Cyrus. 
Poate chiar mat mult. 

Un fior rece o străbătu pe Eugenia* Deschise ochii şi 
rămase nemişcată. 

Gura Tabithei se căscă din pricina şocului. 

- Dumnezeule, nu putem risca asta. Trebuie să obţi- 
nem acea sticlărie. Este o colecţie incredibilă. 

Eugenia îl privi cu atenţie pe Cyrus. 

- Blufeazâ, Tabitha. 

Cyrus ridică din sprâncene. 

„Nu blufează u , gândi Eugenia. Dacă ea nu coopera, 
el avea să-i convingă pe executori să blocheze bunurile, 
Leabrook putea ajunge să cheltuiască o avere în instanţă 
pentru a-şi căpăta moştenirea. 

-Ăsta-i şantaj, spuse ea. 

-Eugenia, serios, s-a ajuns prea departe, o dojeni 
Tabitha. Domnul Colfax nu face nici o ameninţare. 
Ne zice doar care va fi reacţia executorilor dacă nu i se 
îngăduie să-şi desfăşoare investigaţia. 

-Pe naiba! Ne ameninţă, Tabitha. 

Tabitha ţâţâi. 

-Exagerezi, draga mea. Şi, oricum, totul e stabilit 
deja. Am fost de acord să-l ajutăm, şi asta nu doar pen- 
tru a-i mulţumi pe executorii lui Daventry. 

-Ştiu, ştiu, rosti Eugenia obosită. îţi faci griji din pri- 
cina mea. 

-Sunt precaută. Expresia de pe chipul Tabithei 
deveni serioasă. Dacă există vreo posibilitate ca Adam 
Daventry să fi fost omorât, motivul ar putea foarte bine 
să aibă o legătură cu colecţia lui de artă. Nu vreau să stai 
singură cu toată sticlăria aia preţioasă, iar îngrijitorul să 
fie singura persoană care sâ te protejeze. 

Eugenia ştia când era înfrântă. 

- în regulă, Tabitha, dacă insişti, o să accept planul 
ăsta idiot. 

Tabitha zâmbi. 

-Mulţumesc, draga mea. Gândul că eşti cu domnul 
Colfax la Glass House mă va ajuta să stau mai liniştită. 

-Am doar o mică menţiune, adăugă Eugenia cu 
blândeţe. 

Pentru o fracţiune de secundă, privirea lui Cyrus de- 
veni pătrunzătoare. 

-Eu aleg povestea pe care le-o spunem celorlalţi, 
rosti Eugenia repede. Având în vedere numărul ex- 
trem de limitat de opţiuni, o aleg pe cea în care îmi 
sunteţi asistent. 

Urmă o clipă de tăcere. 

-Nu cred că o să funcţioneze foarte bine, zise Cyrus, 

-Ghinion! Se uită urât la eL Este singura pe care 
sunt dispusă s-o iau în consideraţie. 

Cyrus încuviinţă din cap. 

-Vă supăraţi dacă vă întreb de ce aţi ales varianta 
asta, în locul celei în care ne dădeam drept un cuplu 
în vacanţă? 

Ea îi privi cămaşa. 

-Aş fi zis că este evident. Va fi suficient de greu să 
treceţi chiar şi drept asistentul meu. Dar pot garanta 
categoric că, nici într-un milion de ani, n-ar fi posibil să 
convingem pe cineva că suntem un cuplu. 

- Pricep, spuse Cyrus. încercaţi să-mi ziceţi că nu sunt 
genul dumneavoastră. 

Ea se gândi la ameninţarea deloc subtilă pe care el o 
făcuse cu o clipă în urmă. 

-Nu, rosti ea. Categoric nu sunteţi genul meu. 
Şi mai e un lucru pe care vreau să-l clarificăm. Nu ştiu 
prea multe despre detectivii particulari, dar am remar- 
cat că aceia de la televizor au mereu arme. 

- Eu sunt detectiv particular în viaţa reală, domnişoa- 
ră Swift, nu la televizor. 

- Sper că asta înseamnă că nu aveţi mereu o armă la 
dumneavoastră. Refuz categoric să împart o casă cu un 
străin înarmat. Detest armele. 

- La fel şi eu. Cyrus îşi mişcă uşor umărul stâng. 
Cândva, am avut o experienţă urâtă cu una. 

La 6.30 în după-amiaza aceea, Eugenia îşi turnă un 
pahar cu sauvignon blanc rece şi se duse la fereastra 
din sufrageria ei. Apartamentul ei se afla la unul dintre 
etajele de mijloc ale unei clădiri înalte situate în inima 

oraşului. Plătise în plus pentru a avea vedere spre golful 
Elliott, dar considera că erau bani cheltuiţi cu folos* în- 
tinderea vastă a apei avea ceva liniştitor pentru sufletul ei. 
îşi petrecuse ultimele patru luni ocupându-se de un 

f >roiect major de renovare, care se încheiase în sfârşit, 
i ceruse arhitectul să spargă toţi pereţii, cu excepţia ce- 
lor necesari pentru a asigura intimitatea băii şi a dormi- 
torului. Culoarea de fundal era albă, perfectă pentru 
colecţia ei tot mai mare de obiecte de artă din sticlă de 
pe coasta de vest. Sculpturile contemporane din sticlă 
străluceau pe piedestaluri luminate cu grijă şi amplasate 
de jur împrejurul camerei. 

O arcadă separa holul de livingul cu mochetă albă. 
O canapea joasă şi albă, fotolii tapiţate cu piele albă şi 
câteva măsuţe din sticlă completau mobilierul. 

în afară de sculpturile din sticlă strălucit colorate, 
singura altă pată de culoare din cameră era în jurul 
şemineului cu gaz. 

Eugenia studie plăcile pictate de mână cu chihlimba- 
nu şi verde din jurul acestuia. Nellie Grant le concepu- 
se pentru ea* 

Ultima oară când o văzuse pe Nellie fusese chiar aici, 
în această încăpere. Renovarea era în stadiile finale* Pe- 
retele din spatele şemineului încă nu fusese terminat, 
iar plăcile erau stivuite pe podea când Nellie apăruse la 
uşă. Asta se întâmplase în dimineaţa de după moartea 
lui Adam Daventry. 

în loc să aştepte feribotul privat care deservea insula 
Frog Cove, Nelîie luase ambarcaţiunea cu motor a lui 
Daventry pentru a ajunge pe continent. închinase o ma- 
şină şi condusese o oră şi jumătate până în Seattle. 
Categoric, nu îl jelise. 

„Ai avut dreptate, Eugenia. A fost un ticălos. Ar fi 
trebuit să te ascult. Nu-mi pare rău că a murit. Ştiu 
că sună cumplit, dar ăsta e adevărul. în după-amiaza 
asta, trebuie să mă întorc pe insulă pentru a-mi lua 
restul lucrurilor, dar apoi nu vreau să mai văd locul 
acela niciodată .* 1 

Eugenia se uită la tabloul aflat deasupra şemineu- 
lui recent terminat. Era una dintre lucrările lui Nellie, 
primul tablou dintr-o serie numită Sticla, după cum îi 
explicase ea. înfăţişa o vază franceză de la sfârşitul seco- 
lului al XlX-lea, din colecţia Daventry. Nellie reuşise să 
redea culorile calde şi vibrante şi efectele fascinante ale 
luminii strălucind prin sticlă. 

„Daventry a spus că, din moment ce nu avea copii 
pe care să-i pictez, dorea să fac portretele pieselor sale 
preferate. Am pictat patru dintre ele, înainte ca el să 
moară. Acum, că el nu mai este, îmi imaginez că îmi 
aparţin. Vreau ca acesta să fie al tău, Eugenia. Un fel de 
cadou de casă nouă. Ai fost fantastică încurajându-mă 
cu aceste lucrări . 41 

Nellie fusese nerăbdătoare să dea un imbold carierei 
sale de artistă. Eugenia suspecta că acesta era unul din- 
tre motivele pentru care căzuse victimă farmecului lui 
Daventry. El o convinsese că o putea prezenta oameni- 
lor potriviţi, astfel încât lucrările ei să ajungă în cele mai 
prestigioase galerii. 

încălţată cu papuci, Eugenia străbătu noul covor 
alb. Se opri lângă un piedestal şi privi în profunzi- 
mile de un verde învârtejit ale unei fanteziste sculp- 
turi din sticlă, care fusese creată de un tânăr artist 
din Anacortes. 

Privind jocul luminii pe frumoasa sticlă, reuşea întot- 
deauna să-şi limpezească gândurile. 

După câteva clipe, întinse mâna spre telefonul aflat 
pe o măsuţă de lângă canapea. Deschise o mapă cu 
cărţi de vizită şi găsi numărul de acasă al prietenei sale 
de la Mills & Mills, firma care se ocupa cu securitatea 
la Leabrook. 

Aceeaşi intuiţie pe care se baza atât de mult când era 
vorba despre artă îi trimitea mici semnale de avertizare 
în privinţa Iul Cyrus Chandler Colfax. Ii spunea că el 
nu era ceea ce părea. 

— Sally? Eugenia sunt. Am nevoie de o favoare de Ia 
tine. 

- Este aproape şapte. Sally Warren părea surprinsă. 
Mai eşti la muzeu? 

- Nu, sunt acasă. Eugenia se aşeză pe braţul canapelei. 
Poimâine plec din oraş. Am nevoie de nişte informaţii. 

- In sfârşit îţi iei o vacanţă, nu? Era şi timpul. Fac pa- 
riu că nu-ţi mai aminteşti de ultima pe care ţi-ai luat-o. 

Eugenia se încruntă, 

- Sigur că îmi amintesc. Cu doi ani în urmă, am fost 
în Anglia. 

-Şi ţi-ai petrecut tot timpul studiind colecţiile de sti- 
clă de la Ashmolean şi de la British Museum. Dar să 
trecem peste asta. De ce ai nevoie? 

- Mills &. Mills se ocupă de securitate de mult timp, 
nu-i aşa? 

- De treizeci de ani, confirmă Sally. 

-Cunoşti probabil toate firmele mari de securitate 
de pe coasta de vest, corect? 

- Probabil. De ce? 

- Astăzi m-am întâlnit cu unul dintre concurenţii voş- 
tri. Cyrus Chandler Colfax. Ai auzit vreodată de el? 

La capătul celălalt al firului urmă o scurtă tăcere 
surprinsă. 

- Colfax? 

Voceajui Sally era evident precaută. 

- Da. II cunoşti? 

-Nu Fam întâlnit niciodată, dar am auzit de et. 
Nu l-aş numi „concurenţă* 1 . Nu se ocupă de aceleaşi tre- 
buri. Mills & Mills este specializată în securitatea mu- 
zeelor. Colfax se ocupă, de obicei, de corporaţii şi de 
afaceri particulare, E foarte exclusivist. Foarte scump. 

Eugenia îşi tncleştă mai tare mâna pe telefon. 

- Ce-mi poţi spune despre el? 

-Stai o secundă! Doar nu te gândeşti să muţi Leaî> 
rook la Colfax Securi ty, nu? 

-Nu, fireşte că nu. Dar vreau să ştiu tot ce poţi afla 
despre el. 

— O să'mi ia o vreme. Pot sa te întreb de ce vrei să afli 

informaţii despre Colfax? 

- Pentru că o să-mi petrec vacanţa de vară cu el. 

capitolul 2 

-Cyrus, fă-mi pe plac şi spune-mi cu ce L-ai forţat 
mâna lui Jake ca să vină la absolvirea lui Rick. Meredith 
Tasker îşi îndepărtă câteva şuviţe de păr blond de pe 
ochi. L-ai ameninţat că-! denunţi la IRS pentru neplata 
impozitului pe venit? l-ai spus, poate, că-i sabotezi ulti- 
ma negociere de afaceri? Sau ai preferat o abordare mai 
directă şi ai angajat nişte bătăuşi profesionişti? 

Cyrus se sprijini de capota jeepului său verde-închis. îşi 
încrucişă braţele şi studie parcarea aglomerată a liceului. 

Era o zi senină şi caldă In Portland. Se gândi că era o 
vreme perfectă pentru absolvire. Ceremonia se sfârşise 
cu câteva minute mai devreme. Părinţii - unii enorm de 
uşuraţi, alţii triumfători - stăteau în grupuri mici şi se 
felicitau unii pe alţii pentru că supravieţuiseră experien- 
ţei de a face un adolescent să termine liceul. Odraslele 
lor exuberante şi proaspăt absolvente triumfau simţin- 
du-se nemuritoare şi cu un viitor cu posibilităţi nelimi- 
tate în faţă, adunate în grupuri pline de energie. Râsete 
şi strigăte euforice pluteau peste mulţime. 

-Nu ştiu ce vrei să spui, Meredith. Jake n-ar fi ratat 
ceremonia de absolvire a lui Rick nici pentru toate afa- 
cerile cu miză mare din California de Sud. 

-Ticălosul ăla a lipsit de la înmormântarea propriei 
mame din cauza unei afaceri din New York care a soli- 
citat prezenţa lui. Fii serios, am fost soţia lui. îl cunosc 
mai bine decât oricine. Ce-ai făcut ca să-l aduci azi aici? 

Cyrus ridică din umeri. 

- Nu mare lucru. Am rugato pe secretara mea să sune 
la biroul lui, săptămâna trecută, pentru a-i aminti data. 

Nu avea rost să adauge că, de îndată ce secretara i-1 
dăduse pe Jake Tasker la telefon, Cyrus trecuse la treabă. 
Discuţia fusese scurtă şi la obiect. 

-Ţi-am zis că nu pot să ajung, spusese Jake Tasker din 
biroul său din L.A. Am treabă. Rick va înţelege. 

- Hai să'ţi explic altfel, Tasker. Fie apari la absolvirea 
lui Rick, fie următoarea persoană pe care o voi suna va 
fi Harry Pellman. 

Tensiunea zbârnâise pe fin 

- Ce ştii tu despre Pellman? 

-Ştiu că este unul dintre cei mai mari clienţi ai tăi* 

- Şi ce-i cu asta? 

-Îmi datorează o favoare, îi spusese Cyrus domol* 

Cu un an în urmă, recuperase o tapiserie flamandă 
din secolul al XVII-lea care fusese furată din colecţia 
particulară a lui Pellman, Existaseră nişte complicaţii, 
deoarece hoaţa era, din întâmplare, iubita părăsită a lui 
Pellman, Acesta dorise ca problema să fie rezolvată cu 
maximă discreţie. 

Colfax Security se mândrea cu discreţia sa absolută, 

- Despre ce naiba vorbeşti? întrebase Jake precaut, 

-Dacă îi sugerez lui Pellman să-şi găsească un nou 

broker, îşi va retrage contul de la firma ta şi-l va trans- 
fera unuia dintre rivalii tăi, în decurs de cel mult zece 
secunde, zise Cyrus. 

-Hristoase, nu pot să cred asta. I-ai spune lui 
Pellman să renunţe la mine doar pentru că nu am timp 
să mă duc la ceremonia de absolvire a lui Rick? 

- Da. Cam asta ar fi. Mă bucur că ne înţelegem, 
Tasker. 

- Eşti un adevărat ticălos, ştii asta? 

- O să te caut în public. 

Cyrus alungă amintirea conversaţiei şi îi zâmbi liniş- 
titor lui Meredith. 

- După cum am spus, Jake a vrut să vină. 

Gura lui Meredith se arcui uşor, dar privirea îi răma- 
se circumspectă. 

- în regulă, n-o să insist. Doar o să-ţi mulţumesc, aşa 
cum ţi-am tot mulţumit de cinci ani încoace. Nu ştiu ce 
nvaş fi făcut fără tine, Cyrus. îţi datorez mai mult decât 
te-aş putea răsplăti vreodată. 

-Nu-mi datorezi nimic. 

— NIvi este adevărat, şi tu ştii asta. Ori de câte ori 

mă gândesc la modul cum ai intervenit după ce Jake 
a plecat.*. 

-Sunt unchiul lui Rick, îţi aminteşti? Am dreptul să 
intervin şi să dau o mână de ajutor* 

Meredith se uită prin parcare. Cyrus îi urmări privi- 
rea şi îi văzu pe Jake Tasker şi pe Rick apropiindu-$e de 
ei, prin mulţime, 

-Ai fost însurat cu Katy doar doi ani, rosti Meredith 
încet. Abia daca a avut timp să te împovăreze cu senti- 
mentul obligaţiei faţă de familia ei. 

- Indiferent ce-am făcut, am făcut pentru că am vrut 
so fac, spuse Cyrus. Nu pentru că m-am simţit obligat. 
Să nu uiţi niciodată asta. 

Ea se uită la el cu o expresie tulburată. 

- Rick a fost atât de entuziasmat astăzi când a apărut 
Jake. Nu l-a mai văzut de luni de zile. Ştii cum este, eter- 
na poveste cu „sunt plecat din oraş“. 

-E-n regulă, Meredith. 

Cyrus se uită la Rick şi se întrebă - nu pentru prima 
oară - cum ar fi dacă ar avea un fiu. 

- Rick este încă foarte tânăr, continuă Meredith cu 
sinceritate. După ce se va maturiza puţin şi va privi 
înapoi la anii adolescenţei, va înţelege că tu, nu Jake, l-ai 
ajutat să ajungă la vârsta bărbăţiei fără vreun dezastru 
major. îţi va fi recunoscător. 

-Am spus că e în regulă, Meredith. Nu vreau recu- 
noştinţa lui Rick. La naiba, eu îi sunt recunoscător. 
Am petrecut multe momente frumoase împreună. 

- Ştiu că nu ţi-a acordat prea multă atenţie astăzi, însă 
asta doar pentru că Jake a apărut, ca de obicei, cu daruri 
strălucitoare. Astfel de lucruri îl distrag pe un copil de 
vârsta lui. Nu trebuie să crezi că Rick nu apreciază tot 
ce-ai făcut. 

-Uită de asta! 

Ea se strâmbă. 

- Când mă gândesc că, în aceşti ultimi câţiva ani, ţi-ai 
petrecut puţinul timp liber şi majoritatea weekenduri- 

lor cu el... 

- După cum am zis, au fost momente plăcute. Tre- 
buri de băieţi. 

Cyrus zâmbi amintindu-şi de excursiile cu cornii, de 
rafting, de lecţiile de karate şi de scufundări. 

El şi Rick făcuseră tot soiul de lucruri pe care taţii şi 
fiii ar trebui să le facă împreună. Propriu! tată nu fusese 
prin preajmă, ca să le facă împreună cu el, iar mama lui 
murise într-un accident de maşină, la câteva luni după 
naşterea lui. Se gândi că el fusese norocos însă. Ii avuse- 
se pe bunicii lui. 

în Second Chance Springs nu existaseră bani pentru 
cursuri de karate şi scufundări, dar asta nu avea nici o 
importanţă. Beau îl dusese la pescuit şi la vânătoare, 
din clipa în care învăţase să meargă. Cyrus învăţase cum 
să tragă cu arma, cum să citească urmele, cum să supra- 
vieţuiască în pustiu şi cum să-şi găsească drumul prin 
munţi fără ajutorul unei hărţi. 

Acum, nu mai vâna, dar lecţiile pe care le învăţase îi 
rămăseseră în minte. Când avea ocazia, încă mai pescu- 
ia. Era ceva în lungile perioade de tăcere şi în nemişca- 
rea specifică pescuitului care îi făcea plăcere. Pescuitul 
era important, chiar şi dacă nu prindeai nimic. 

Bunica lui, Gwen, îl învăţase să citească, să cultive 
trandafiri în pustiu şi să gătească ton în vreo cincizeci 
de feluri. 

Ştia că învăţase şi alte lucruri de la bunicii săi, lu- 
cruri care erau mai dificil de exprimat în cuvinte, 
dar care erau infinit mai importante. Lucruri pe care 
unii oameni le considerau demodate şi deplasate în lu- 
mea modernă. 

Erau lucruri înrădăcinate chiar în miezul fiinţei lui şi 
care, în rarele ocazii când îl apuca introspecţia, îşi dădea 
seama că îl defineau fundamental. 

Katy nu pricepuse niciodată acea parte adânc înrădă- 
cinată a lui. Puţini o înţeleseseră. 

Erau unii care susţineau că lucrurile învăţate de la 
Beau şi Gwen nu erau tocmai potrivite cu viaţa în lumea 
modernă. Dar Cyrus ştia mai bine care era adevărul. 
Ştia că tocmai datorită acelor lucruri învăţate de la buni- 
cii lui reuşise să supravieţuiască în această lume. 

- Zici că ai fost alături de Rick în momentele frumoa- 
se, spuse Meredith. Dar eu n-o să uit niciodată că ne-ai 

fost alături şi în clipele cumplite. Eu aproape că l-am 
pierdut, Cyrus. Divorţul a fost foarte dificil pentru el. 

-Avea doar treisprezece ani. La vârsta aia, e foarte 
greu pentru un copil să îndure divorţul părinţilor. 

-Nu există o vârstă potrivită. A luato razna în pri- 
mele luni de după plecarea lui Jake. Lipsea toată noap- 
tea. îşi pierdea vremea cu puşti care beau şi se drogau. 
Mereu părea ori supărat, ori furios. Am fost speriată 
de moarte. 

- S-a terminat, Meredith. A absolvit liceul cu onoruri, 
iar în septembrie se va duce la facultate. 

- Datorită ţie. Se strâmbă. încă mă cutremur când 
îmi aduc aminte de clipa când rn-a sunat poliţia să-mi 
spună că a fost ridicat şt dus la secţie. 

Disperată, panicată şi singură, Meredith apelase la 
Cyrus în noaptea aceea. Cyrus fusese cel care se dăduse 
jos din pat şi se ocupase de rezolvarea incidentului care 
implicase alcool, o maşină rapidă şi un grup de copii 
care creşteau prea repede şi în condiţii prea dificile în 
lipsa supravegherii adulţilor. 

La începutul relaţiei lor, Rick fusese plin de o ne- 
încredere profundă, cinică. Cyrus era unchiul lui, însă 
singura sa calitate o reprezenta căsătoria recentă cu mă- 
tuşa lui, Katy. 

- De ce ai venit să mă scoţi? voise Rick să ştie în timp 
ce ieşeau din secţia de poliţie. Unde-i mama? 

- Acasă. 

- Ea ar fi trebuit să vină, nu tu. 

-Sunt unchiul tău, 

- Rahat! Te-ai însurat cu mătuşa Katy cu doar şase 
luni în urmă. Abia dacă mă cunoşti. 

- Ceva îmi spune că o să ne cunoaştem mai bine cât 
de curând. Cyrus descuiase portiera. Intră! 

- O să iau autobuzul până acasă. 

- Este ora două dimineaţa. Cyrus nu ridicase vocea. 
Nu-şi ridica niciodată vocea. Intră în maşină. I-ai prici- 
nuit mamei tale suficientă suferinţă pentru o noapte. 

Rick ezitase. Lumina felinarului dezvăluise licărul de 
furie frustrată din ochii lui. Cyrus ştia că băiatul dorea 

sâ găsească forţă şi curaj în sfidarea însingurată, dar fu- 
sese o noapte lungă. 

-La naiba! rostise Rick şi se trântise pe scaunul 
pasagerului. 

Cyrus ocolise maşina prin faţă şi se aşezase la volan. 

- Eşti norocos, spusese el răsucind cheia în contact. 
Ai fost ridicat de poliţişti bine pregătiţi, profesionişti. 

-Numeşti asta „noroc"? 

- Eu aveam şaisprezece ani când am fost tras pe dreap- 
ta de un şerif, în oraşul meu. M-a bătut măr înainte de 
a mă lăsa să plec. 

Rick se holbase la el, 

-Vorbeşti serios? 

-Da. 

- L-au dat în judecată ai tăi? 

Cyrus zâmbise trist. 

-Vorbeşti ca un adevărat copil al vremurilor moder- 
ne. Nu, ai mei nu hau dat în judecată. Tata nu era prin 
preajmă. A dispărut înainte de a mă naşte. Mama a fost 
ucisă de un şofer beat, când eu aveam doar câteva luni. 
Aşa că am rămas cu bunicii mei. Ei n-aveau bani să4 dea 
în judecată. 

- Şi ce-ai făcut? 

-Am învăţat o lecţie foarte preţioasă, Cyrus dema- 
rase. M-am asigurat că nu voi mai fi niciodată oprit de 
un poliţist. 

-Nu, ce-ai făcut de te-a bătut şeriful? 

-Am ieşit cu fiica lui. 

Rick îl privise cu gura căscată. 

-Te-a arestat doar pentru că ai ieşit cu ea? 

- Oficial, şeriful Gully nva oprit pentru că am depăşit 
viteza legală. Dar amândoi ştiam că era nervos fiindcă 
îmi petrecusem seara cu preţioasa lui Angela. 

- Dar de ce să te bată măr pentru asta? Adică, a fost 
doar o întâlnire. Ce mare lucru! 

Cyrus încetinise şi oprise la un semafor, apoi se întor- 
sese pentru a-1 privi pe Rick. 

- N-a fost chiar atât de simplu. Am convins-o pe An- 
gela să ieşim tocmai pentru că ştiam că taică-său avea să 
se enerveze dacă făcea asta. Şi am avut dreptate. 

- Ai vrut să-l enervezi? 

-Mda. 

- De ce? 

- Deoarece, cu câteva zile în urmă, l-am auzit spunân- 
du-i bătrânului Earl Dart de la băcănie cum că niciodată 
nu voi fi bun de nimic. Asta m-a deranjat, pentru că nu-1 
consideram pe şerif a fi din cale-afară de inteligent. 

- Şi ce anume a zis de te-a înfuriat? 

-I-a spus bătrânului Earl că îi pare rău de bunicii 
mei, dar că toată lumea ştia că nimeni nu se putea aş- 
tepta la ceva bun din partea mea, fiindcă mama fusese 
o curvă care şi-o trăsese de la optsprezece ani. A zis că 
tata probabil fusese însurat sau aşa ceva, pentru că ea nu 
zisese niciodată nimănui cine era el. Apoi, Gully a spus 
că el sigur n-ar vrea ca fiică-sa să aibă de-a face cu mine, 

Rick fluierase încetişor. 

- Deci i-ai cerut fetei lui Gully să iasă cu tine ca un 
soi de răzbunare? 

- Mda. Ştiam că Gully urma să fie furios când avea să 
descopere ce s-a întâmplat. 

- Dacă îl cunoşteai atât de bine pe idiotul ăla de 
Gully, rostise Rick încet, probabil ţi-ai dat seama că avea 
să te bată după ce afla că ai ieşit cu Angela. 

- Sigur. 

-Atunci, de ce ai făcut-o? 

-Nu nvam putut gândi la altă modalitate de a echi- 
libra balanţa. 

- Dar Angela? întrebase Rick. Ea ce părere a avut 
despre toate astea? 

-Asta-i o întrebare foarte bună, spusese Cyrus. Răs- 
punsul este că a vrut să iasă cu mine pentru că era supă- 
rată pe prietenul ei şi voise să-i dea o lecţie. 

- Deci se folosea de tine? 

-Ne-am folosit unul de altul, zisese Cyrus, Nici unul 
din noi nu era serios interesat de celălalt. 

- La naiba! Rick fu străbătut de un fior. Ai vrut să-l 
laşi pe Gully să te bată ca să echilibrezi balanţa? 

- In regulă, nu eram la fel de deştept la şaisprezece 
ani cum se pare că eşti tu la treisprezece, rostise Cyrus. 
Vestea bună este că, de atunci, am învăţat multe. 

Rick părea fascinat fără voie. 

- Cum ar fi? 

-Astăzi, când vreau să egalez scorul, sunt mult mai 
atent. îmi dau silinţa să nu mă mai las bătut măr. 

Cyrus alungă amintirea acelei prime conversaţii şerb 
oase cu nepotul său şi îi privi pe Rick şi pe Jake apropiin- 
du-se de jeep. Era conştient de încordarea lui Meredith, 
care aştepta alături de el. 

- Cred că, la început, Rick m-a urât o vreme, şopti ea. 

-Nu te-a urât, 

- M-a învinovăţit pentru divorţ. 

-Avea treisprezece ani. Era furios. Avea nevoie de ci- 
neva pe care să se descarce, iar tu erai singura persoană 
de lângă el. Copiii de vârsta asta nu sunt raţionali sau 
logici în legătură cu astfel de lucruri. La naiba, nici ma- 
joritatea adulţilor nu sunt. 

- Cu excepţia ta. Meredith scoase o batistă din geantă 
şi îşi şterse grăbită ochii. Ii adresă lui Cyrus un zâmbet 
înlăcrimat. Tu eşti mereu calm şi raţional. Stăpân pe 
situaţie. Te-ai născut aşa? 

El zâmbi uşor. 

-După cum obişnuia să spună bunicul Beau, există 
doar două moduri de a trece prin viaţă. Fie controlezi 
situaţiile, fie nu. Eu am ales prima variantă. 

-Solid ca o stâncă. Nu e de mirare că draga de 
Katy a vrut să se mărite cu tine a doua zi după ce te-a 
cunoscut, 

- Sentimentul a fost reciproc. 

Imaginea lui Katy ieşi la iveală dintre amintiri, O fe- 
meie parcă desprinsă direct dintr-un tablou renascen- 
tist. Avusese ceva eteric. Se uitase o singură dată la ea şi 
ştiuse că trebuia s-o apere de lume. 

Dar, în cele din urmă, nu reuşise s-o protejeze. Damien 
March se folosise de ea, iar apoi o ucisese cu sânge-rece. 

Oficial, Katy murise ucisă de un hoţ de maşini ne- 
cunoscut, însă Cyrus nu crezuse niciodată această 
poveste. Era sigur că March o omorâse din pricină 
că ştiuse prea multe despre planul lui de a dispărea cu 
vasul Hades. 

-Este atât de nedrept că tu şi Katy aţi avut atât 
de puţin timp împreună, spuse Meredith, 

- Nu te mai gândi la trecut, Meredith. Nu ai nimic de 
câştigat. Ţi-ai pus viaţa personală pe pauză suficient 
de mult timp. Zi-i lui Fred că te măriţi cu el şi fă-l fericit, 
Este un om bun. 

- Poate că aşa o să fac. 

- Bună. Mamă, unchiule Cyrus, ghiciţi ce s-a întâm- 
plat. Rick se opri în faţa lor. Ochii lui străluciră de en- 
tuziasm când se uită la tatăl lui, care avea un aer distins. 
Tata spune că o să-mi cumpere o maşină la sfârşitul 
verii, ca s-o am când mă duc la facultate, în toamnă. 
Nu va trebui să iau vechea ta Honda, mamă. 

Meredith ridică din sprâncene. 

- Nu e chiar atât de veche. 

Jake evită privirea lui Cyrus în vreme ce îl bătu pe 
Rick pe umăr. 

- Puştiul o să aibă nevoie de propria maşină la facultate. 
O să mă întorc în august, să facem ultimele aranjamente. 

- în regulă, zise Meredith. Sunt sigură că, până atunci, 
Rick se va decide ce maşină doreşte. 

Rick râse. 

- Poţi să mai spui asta o dată, 

-E stabilit atunci, jake se uită la ceasul de la mână. 
La naiba, ce târziu s-a făcut. Ar fi cazul să plec. Avionul 
meu spre L.A. decolează la trei. 

Dezamăgirea alungă entuziasmul şi plăcerea care se 
citiseră în ochii lui Rick cu o secundă în urmă. 

- Pleci deja, tată? 

-Trebuie să fug. Jake clătină din cap în semn că 
n-avea încotro. în seara asta, am o întâlnire cu nişte oa- 
meni din Newport Beach. Ştii cum stă treaba. 

-Mda. Acceptarea rece înlocui dezamăgirea de pe 
chipul lui Rick. Ştiu cum este. Mă bucur că ai ajuns la 
ceremonia de absolvire. 

- N-aş fi ratat-o pentru nimic în lume. Nu în fiecare zi 
fiul meu absolvă liceul. Ai grijă de tine. Succes cu slujba 
de peste vară! O să te sun când o să pot 

-Sigur. 

O scurtă tăcere se lăsă peste cei trei oameni în vreme 
ce Jake se răsuci şi se îndreptă spre maşina închiriată. 

-Aveţi planuri pentru seara asta . 7 întrebă Cyrus în 
cele din urmă. 

-Poftim? Rick se întoarse din nou spre el. A, da. 
Alan, Doug şi alţi câţiva vin la noi diseară. Mama a zis 
că putem da o petrecere. 

Meredith se înfiorâ. 

-Ies la cină cu Fred. Nu cred că pot suporta o casă 
plină de puşti care sărbătoresc absolvirea. Vrei să vii cu 
noi, Cyrus? 

-Aş lăsa-o pe altă dată, rosti el. O să plec din oraş 
pentru o vreme. Am câteva lucruri de care trebuie să mă 
ocup diseară, înainte de plecare. 

-Unde te duci? întrebă Rick. 

- Pe insula Frog Cove. 

- N-am auzit niciodată de ea. 

- Este în Puget Sound. Una dintre acele insuliţe de 
pe coastă. Mulţi artişti locuiesc acolo. 

Rick încuviinţă din cap. 

-Cât vei lipsi? 

-Nu sunt sigur. Poate că vreo două săptămâni. 

Meredith zâmbi. 

- îţi iei în sfârşit vacanţă sau tot cu treabă te duci? 

-Cu treabă. 

-îmi pare rău să aud asta. Meredith îi aruncă o pri- 
vire grăitoare. Ai avea nevoie de o vacanţă, Cyrus. Nici 
nu-mi amintesc când ţi-ai luato pe ultima. 

-Am fost puţin cam ocupat în ultimii doi sau trei ani. 

Gura ei se strâmbă cu amărăciune. 

- Ştiu. 

- Ne vedem când te întorci? întrebă Rick cu o aparen- 
tă dezinvoltură, 

-Sigur, zise CyTUs. O să mergem la pescuit. 

- în regulă. Ultima urmă de indiferenţă dispăru din 
ochii lui Rick, Bănuiesc că ar fi cazul să scap de toca şi 
de roba astea stupide. 

- Mă aştept să găsesc casa întreagă când mă voi în- 
toarce, diseară, spuse Meredith. 

-Nu-ţi face griji. 

Rick dădu să se răsucească. 

-Nu uita de înţelegerea noastră, zise Cyrus încet. 

Rick rânji. 

-Nici o şansă. 

Faldurile lungi ale robei fluturară în jurul lui când se 
răsuci şi porni spre prietenii lui. 

Meredith se uită la Cyrus. 

- Ce înţelegere? 

- Fără băutură şi fără urcat în maşină cu cineva care 
a băut. 

-Nu ştiu ce m-aş fi făcut fără tine, Cyrus. Meredith 
se ridică pe vârfuri şi îi sărută delicat pe obraz. Ştii, 
într-una din zilele astea, ar trebui să-ţi iei o vacanţă 
adevărată. 

în după-amiaza următoare, Cyrus opri jeepul la una 
din cele două scurte cozi de maşini care aşteptau mi- 
cul feribot privat care deservea insula Frog Cove. îi luă 
mai puţin de treizeci de secunde so depisteze pe Euge- 
nia Swift. 

Era în Toyota Camry argintie aflată în faţa celuilalt şir 
de vehicule. Geamul era coborât. Văzu că vorbea cu cine- 
va la mobil. Nu avea cum să audă conversaţia de la această 
distanţă, dar "îşi dădea seama că era foarte absorbită. 

Studie planurile îndrăzneţ sculptate ale chipului 
Eugeniei în vreme ce apăsă o tastă de pe propriul tele- 
fon. Nu era deosebit de drăguţă, nicidecum frumoasă, 
dar avea o vitalitate frapantă, care îl făcea să-i fie greu 
să-şi îndepărteze privirea. Părul ei negru era strâns la 
ceafă într-o coadă strălucitoare. Purta un pulover negru, 

mulat şi cu mâneci lungi, care îi accentua silueta zveltă. 
Avea încheieturi fine şi sâni înălţaţi. 

Se afla prea departe pentru a-i vedea culoarea ochi- 
lor, dar îşi aminti că aveau o nuanţă chihlimbarie foarte 
intensă. 

Atrăgătoare şi deşteaptă. Purta mult negru. îi plăceau 
eşarfele lungi. 

„Genul artistic. Probabil n-ar şti ce are de făcut cu o 
conservă de ton.“ 

Impresia pe care şi-o formase la prima întâlnire se 
menţinea cu fermitate. Arăta ca o hoaţă care intra pe 
ferestre în case. 

Ţârâitul telefonului de la urechea lui încetă. 

-Quint. 

- Sunt Colfax. Cyrus privi cum degetele elegante ale 
Eugeniei se arcuirâ cu pricepere, cuprinzând volanul 
Ce-ai aflat pentru mine? 

-Nimic entuziasmant, spuse Quint Yates. Detest să 
te dezamăgesc, dar doamna pare să fi avut ceea ce se 
numeşte o existenţă fără prihană. 

-Nimeni nu duce o viaţă complet neprihănită. Cy- 
rus îşi menţinu privirea aţintită asupra Eugeniei in timp 
ce vorbea cu asistentul lui. Zi-mi ce ai. 

- Foarte puţin în afară de ce ştii deja. A absolvit Uni- 
versitatea din Washington, obţinând o diplomă în arte 
şi o specializare în sticlărie. O vreme, a studiat la Veneţia. 
S-a angajat la muzeul Leabrook pe post de curator-asis- 
tent. I-a devenit dragă Tabithei Leabrook în primul 
an, după ce a convins-o pe Dorothy McBrady să cedeze 
muzeului sub formă de împrumut permanent colecţia 
ei de sticlă veneţiană din secolul al XV-lea. 

- Continuă. 

- Domnişoara noastră Swift a urcat pe noi culmi un 
an mai târziu, când a descoperit un fals în colecţia de 
camee din sticlă din perioada romană timpurie care fu- 
sese împrumutată muzeului pentru o expoziţie. A repe- 
tat figura şase luni mai târziu, cu ocazia unei expoziţii de 
sticlă chinezească din secolul al XVlII-lea. 

-A descoperit o altă fraudă? 

- Da* După aceea, reputaţia ei era deja creată. Colec- 
ţionarii importanţi de sticlărie o consultă permanent. 

Cyrus nu era surprins. Ştiuse că era bună. în ultimii 
trei ani, îşi făcuse un scop din a afla care erau experţii 
specializaţi în sticlă. 

- Altceva? 

-Cu doi ani şi jumătate în urmă, Tabitha Leabrook 
a promovate director al muzeului şi i-a dat un buget 
enorm. Cunoşti restul. 

-Mda. 

Colecţia de sticlă antică şi modernă a muzeului era 
pe cale să devină una dintre cele mai importante din 
ţară. Chiar şi marile muzee europene respectau Leab- 
rook pentru bogăţia şi calitatea pieselor sale. De curând 
fusese terminată o aripă nouă, cu sticlă modernă. 

-Primeşte mereu oferte din partea altor instituţii, 
spuse Quint, Dar le refuză. 

- Intuiţia îmi zice că o face pentru că îi place autorita- 
tea pe care o are la Leabrook. Cyrus o privi pe Eugenia 
prin geam. Ceva îmi spune că e genul căruia îi place să 
deţină controlul. 

- Asta pe plan profesional. 

- Dar pe cel personal? 

-Nici aici nu e cine ştie ce. Are treizeci de ani. Nu a 
fost măritată niciodată. E cea mai mare dintre cei trei 
copii. Şi fratele, şi sora au intrat în domeniul acade- 
mic. El este profesor la o facultate de aici, din Oregon. 
Ea este profesor suplinitor la o şcoală din California. 

- Părinţii? 

- Tot în domeniul academic. Au divorţat când 
Eugenia avea paisprezece ani. Mama s-a întors la şcoală, 
pentru a-şi lua doctoratul. Acum, predă feminismul la o 
facultate din est. Tatăl predă sociologia la o universitate 
din Vestul Mijlociu, 

Cyius gemu. 

- Se potriveşte. 

-Cu ce? 

-Cu felul în care m-a privit de sus când ne-am întâl- 
nit prima dată. E genul intelectual. 

- Se poate să fi fost de vină cămaşa ta. 

-Nu, nu se poate să fi fost cămaşa. Am purtat-o pe 
cea mai bună. Iubiţi există? 

-A avut două relaţii care au durat o vreme, dar nimic 
serios în ultimul an jumate. Are ceea ce s-ar putea numi 
întâlniri de afaceri, dar atât. De fapt, viaţa ei sexuală îmi 
aminteşte mult de a ta. Nu se petrece nimic interesant. 

-Poţi să treci peste asemenea remarci. Nimeni nu 
£rie mai bine decât mine câr de plictisitoare mbe viaţa 
sexuală. Altceva? 

-Nu prea mult. Locuieşte singură şi se pare că îi place 
asta. Ideea ei de vacanţă este să viziteze muzeele lumii. 

- în regulă, deocamdată asta-i tot în privinţa domni- 
şoarei Swift. 

- Bine. 

-Ai aflat ceva nou despre Connoisseurs* Club? 

-Am obţinut toate numele şi adresele, încep să 
le verific. 

-Ştii cum să dai de mine dacă descoperi ceva, 

Cyrus întrerupse absent legătura, Nu-şi luă ochii de la 
Eugenia Swift, Aceasta vorbea în continuare la telefon. 

îşi imagină că era ceva important. Chiar şi de la dis- 
tanţă, simţea intensitatea conversaţiei. Era amuzat de 
cât de multe îţi dădeai seama urmărind limbajul trupu- 
lui unei persoane. 

Eugenia era foarte supărată. Iritată. Nerăbdătoare. 
Frustrată. El zâmbi pentru sine. Ea bâtea darabana în 
volan. Unii oameni nu pot sta nemişcaţi mai mult de 
cinci minute. 

El, pe de altă parte, putea sta nemişcat ore în şir, dacă 
era necesar. Bunicul lui îl învăţase secretul nemişcării* 
Era un truc al vânătorilor. 

Cyrus îşi studie prada aflată în Toyota. După spusele 
lui Quint, era improbabil să se certe cu un iubit din 
moment ce nu avea nici unul. Motiv pentru care, prin 
eliminare, fu silit să tragă concluzia că, probabil, discuta 
despre el. 

Bătălia aprigă pe care o dusese pentru a-l împiedica 
so însoţească pe insula Frog Cove ridica o mulţime 

de întrebări interesante* Se tot gândise la ele, după 
întâlnirea din biroul ei* 

Dacă unicul ei scop pe insulă era să combine o va- 
canţă cu inventarierea sticlăriei lui Daventry, n-ar fi avut 
reacţia pe care o avusese când aflase că el urma să 
o însoţească. 

Ar fi fost de înţeles dacă ea doar s-ar fi enervat sau ar 
fi deranjat-o perspectiva de a împărţi Glass House cu el. 
Dar Eugenia fusese sincer alarmată. Văzuse scurta lică- 
rire de panică autentică din ochii ei, înainte de a izbuti 
să şi-o ascundă. 

Pentru ea, el era o problemă majoră, nu o iritare 
minoră. 

Se întreba de ce. 

Desigur, exista o explicaţie mai mult decât evidentă. 
Nu era total exclus ca Eugenia să fi auzit aceleaşi zvonuri 
ca el. Dacă ea era pe urmele cupei Hades, atunci şi el 
avea o mare problemă. 

Deschise uşa jeepului, cobori şi se îndreptă spre ma- 
şina Eugeniei. 

- înţeleg că n-ai aflat prea multe, Sally. Eugenia îşi 
miji ochii pentru a se feri de strălucirea soarelui pe su- 
prafaţa apei şi se uită nerăbdătoare la micul feribot care 
se pregătea pentru îmbarcarea pasagerilor şi a vehicule- 
lor. Spune-mi ce ai. 

- Cel mai interesant lucru este că acest Colfax a fost 
cândva coproprietar al unei firme pe nume March &l Col- 
fax Security. 

- Şi ce-i atâr de interesant la asta? 

-Cu trei ani în urmă, firma s-a desfiinţat după ce 
s-a întâmplat ceva foarte neplăcut cu un transport. Jaf 
armat. Detaliile sunt surprinzător de sumare. N-am pu- 
tut afla nici măcar numele clientului, darămite ce a fost 
furat. însă Colfax a fost împuşcat cu această ocazie. 

Eugeniei i se opri răsuflarea. 

- împuşoit? Cu o arma? 

- Da. Şi e şi mai rău. în vreme ce era în spital, soţia 
lui a fost victima unui furt de maşină, A fost ucisă. Poli- 
ţiştii i-au găsit maşina, dar nu şi pe ucigaş. 

- Dumnezeule! 

- Damien March, celălalt partener al March & Col- 
fax Security, a dispărut cam în acelaşi timp. 

-Cum adică a dispărut? A fost şi el ucis? 

-Aceasta a fost concluzia autorităţilor, dar nu i-au 
găsit cadavrul. Obiectul furat cu ocazia jafului a dispă- 
rut şi el. 

Eugenia se încruntă. 

- Cine a solicitat încasarea asigurării? 

-Nimeni. 

- Devine puţin cam bizar, Sally. 

- Exact asta cred şi eu. Priveşte lucrurile în felul aces- 
ta: poate o să ai ceva interesant de scris acasă, după va- 
canţa de vară din acest an. 

Eugenia o ignoră. 

- Ai mai aflat ceva personal despre el? 

- Doar lucrurile de bază. Mama a murit la scurt timp 
după naşterea lui. Nu există informaţii despre tată. 
Colfax a fost crescut de bunici. A renunţat la facultate 
pentru a-i îngriji în ultimul an al vieţii lor. După ce au 
murit, a lucrat o vreme ca poliţist într-un oraş de mări- 
me medie din California. In cele din urmă, a renunţat 
pentru a-şi deschide o afacere proprie ca detectiv parti- 
cular, Asta-i tot despre anii de început. 

Un obiect mare şi întunecat se interpuse între geamul 
deschis al maşinii şi soarele strălucitor. Brusc, Eugenia 
se pomeni într-o umbră densă. Degetele i se strânseră 
în jurul telefonului. îşi întoarse repede capul şi tresari 
când îl văzu pe Cyrus Colfax privind-o. Strălucirea oche- 
larilor lui de soare reflectorizanţi aproape că o orbi. 

-Trebuie să închid, Sally. 

- Nu te grăbi. Tocmai începe să sune interesant. Cum 
e tipul? 

-Cine? Colfax? 

- Doar nu vorbim despre Moş Crăciun. 

- Poţi să mai spui asta o dată, Nu-şi luă ochii de la 
Cyrus. In clipa asta, tot ce pot să-ţi spun este că are un 
jeep şi că poartă cămăşi hawaiiene şi ochelari de soare 
reflectorizanţi, 

- Oho! Nu e genul tău, hm? 

- Categoric nu! 

-O, bine, zise Sally. încearcă oricum să te bucuri de 
vacanţă. Ai nevoie de una. 

-O sa încerc. Eugenia apăsă butonul pentru înche- 
ierea convorbirii. Se sili să afişeze un superficial zâmbet 
politicos. Bună ziua, domnule Colfax. E o zi minunată, 
nu-i aşa? 

- Cred că ar fi cazul să stăm de vorbă. 

-Sigur, Dar nu acum. începe îmbarcarea pe feribot. 

îşi puse propriii ochelari de soare ovali, cu lentile 
verzi, pe rama cărora era scris în relief numele unui 
bine-cunoscut designer. Răsuci cheia în contact, băgă 
Toyota în viteză şi, fără să-i mai arunce o altă privire lui 
Cyrus, coborî repede pe rampă. 

capitolul 3 

Portiera pasagerului din faţă a Toyotei se deschise la 
scurt timp după ce feribotul se desprinse de chei. Cyrus 
se instală pe scaunul de lângă ea. Lăsă portiera între- 
deschisă şi unul dintre picioarele încălţate cu mocasini 
pe punte. 

- Hai să încercăm din nou să stăm de vorbă, rosti el 
pe un ton puţin prea plăcut. 

Era chiar acolo, în maşina, cu ea. Mult prea aproape 
pentru liniştea ei. Eugenia îşi dădu seama că respiraţia îi 
devenise anevoioasă, ca şi cum el ar fi absorbit cumva cea 
mai mare parte a oxigenului din preajmă. Se simţi sfâşia- 
tă între o nevoie bruscă de a ieşi din maşină şi un impuls 
la fel de puternic de a afla ce aftershave folosea el. 

Asta era o nebunie. 

Şocată de propria reacţie, încremeni vreme de câteva 
secunde. „Ca un computer stins de lovitura unui ful- 
ger“, gândi ea dezgustată şi puţin îngrozită. 

Insă, de aproape, Cyrus era copleşitor. Cu ochelarii 
reflectorizanţi, nu mai era un pistolar răzbunător din 
Vestul Sălbatic. Acum, era un răzbunător om al legii 
dintr-un viitor mult mai primejdios. 

Se întrebă dacă avea la el o pereche de cătuşe. 

„La naiba, la naiba, la naiba! “ Se gândi că faptul 
că fantaza în legătură cu el nu putea fi un semn bun. 
De foarte multă vreme, nu mai avusese fantezii cu ade- 
vărat interesante legate de un bărbat. De fapt, în ulti- 
mul timp, îi trecuse prin minte să-şi ia o pisică. 

Cyrus se uită la mânerul uşii ei. Nu spuse nimic, dar 
ea îi simţi amuzamentul. 

Se enervă când descoperi că avea mâna încleştată cu 
disperare pe mâner. îi dădu drumul foarte încet şi, 
cu im gest nepăsător, o puse pe volan. 

In calitatea ei de directoare la Leabrook, avea mereu 
de-a face cu oameni bogaţi puternici şi influenţi. Doar 
nu era să-i îngăduie unui detectiv particular în cămaşă 
colorată să-i perturbe stăpânirea de sine. 

O frântură de înţelepciune străveche îi şopti în minte; 
„Ţineai prietenii aproape, iar pe duşmani, şi mai aproa- 
pe H . In următoarele două săptămâni, nu avea cum să-l 
evite pe Cyrus. Aşa că singurul lucru înţelept pe care 
îl putea face era să-l supravegheze îndeaproape. Era în 
interesul ei să afle cât mai multe despre el. Privi drept 
în faţă, spre ceaţa care ascundea insula Frog Cove. 

- îmi dau seama că ţi se pune adesea această întrebare, 
dar nu mă pot abţine. De ce porţi cămăşi hawaiiene? 

- Sunt în vacanţă. La fel ca tine 

- Insula Frog Cove nu este chiar Hawaii, şi am impre- 
sia că ai spus că mergi acolo pentru a investiga moartea 
lui Daventry, nu pentru relaxare. 

- E nostim că ai pomenit despre relaxare, zise Cyrus. 
M-am tot întrebat de ce o directoare de muzeu atât de 
ocupată ca dumneata şi-ar irosi timpul cu un proiect 

de care se putea ocupa foarte bine unul dintre cura- 
torii de la Leabrook. 

- Sticlăria Daventry e o achiziţie extrem de importantă 
pentru Leabrook. Am vrut să fac eu însămi inventarul. 

El ridică din umeri. 

- Executorii proprietăţii Daventry vor să se asigure 
că moartea acestuia a fost un accident. Mai mult, sunt 
dispuşi să plătească bine pentru a obţine răspunsuri. 
Ar trebui să fie o treabă simplă, fără probleme. M-am 
gândit să combin vacanţa cu oportunitatea de a tace 
uşor nişte bani. 

Ea ştia că el o minţea. Nici măcar nu se ostenea să 
fie cinstit sau să-i spună o minciună mai inteligentă. 
Era ca şi cum nu-i păsa dacă ea îl credea. Desigur, şi 
ea îl minţea. Presupuse că asta echilibra balanţa într-un 
mod ciudat. 

îşi desprinse privirea de la bancul de ceaţă care se 
apropia rapid şi se sili să se uite Ia Cyrus cu o oarecare 
detaşare profesională. Se gândi că ar putea afla de la el 
câte ceva despre modul de investigare a unei posibile 
crime, îşi spuse că trebuia să fie foarte subtilă. 

-Dacă eşti un detectiv adevărat, probabil ai citit 
rapoartele şi ai discutat cu poliţiştii care au investigat 
moartea lui Daventry, zise ea. Ce crezi că a păţit? 

- Insula Frog Cove nu are ceea ce s-aT numi un depar- 
tament de poliţie profesionist. Din câte am aflat, există 
un ajutor de şerif, Peaceful Jones. 

Eugenia se gândi la asta. Nu era numele din rapor- 
tul legat de Nellie. Moartea îi fusese investigată de către 
echipa de pe continent care condusese căutările ei. 

- Interesant nume, murmură ea, 

-Mda. Gura lui Cyrus se arcui uşor. în orice caz, 
el este ceî care a întocmit raportul despre Daventry. 
în seara în care Daventry a murit, a avut loc o petrecere la 
Glass House. Mult alcool şi, citind printre rândurile 
raportului ajutorului de şerif Peaceful, bănuiesc că şi 
diverse droguri. 

Eugenia îşi aminti că, ultima dată când o vizitase 
la apartament, Nellie pomenise de gustul lui pentru 

droguri sintetice, „Când se droghează, se simte ca Dum- 
nezeu. Şi încearcă să se poarte ca şi cum ar fi.“ 

- înţeleg. 

Până când nu afla ce urmărea Cyrus cu adevărat, nu 
îndrăznea să spună că ştia ceva despre Daventry sau că 
era în căutarea unei femei care fusese la petrecerea din 
seara accidentului. 

-Nimeni nu l-a văzut de fapt pe Daventry căzând pe 
scări, continuă Cyrus. Dar nu există nici un motiv să se 
creadă că n-a fost un accident. 

Ea suspină şi îşi încleştă mâna pe volan. 

- Cu alte cuvinte, nu mergi pe insula Frog Cove pen- 
tru a căuta dovezi că a fost o crimă, 

- Hai să lămurim ceva, domnişoară Swift. Le-am pro- 
mis clienţilor mei linişte sufletească. Asta am de gând 
să le ofer. 

Ea bătu darabana cu degetele mâinii drepte în spăta- 
rul scaunului, 

-Mă întreb cine le-a băgat în cap executorilor lui 
Daventry că este posibil să fi fost o crimă. 

-Sugerezi că eu i-am convins să mă angajeze? 

- Ai făcuto? 

- De ce aş fi făcut asta? întrebă el domol, 

- Iisuse, nu ştiu. îşi văzu reflexia în ochelarii lui. Poa- 
te pentru că afacerea ţi-a mers cam prost în ultimul an. 
Poate pentru că a părut o modalitate uşoară de a-i taxa pe 
executori cu nişte sume excesive. Poate pentru că eşti un 
fel de echivalent al avocaţilor care urmăresc ambulanţe, 

- Haide, domnişoară Swift, Nu e nevoie să fii politi- 
coasă. De ce nu spui de-a dreptul ce gândeşti? 

Faptul că nu fusese ofensat de insultă îi dădu curaj. 

-Nici măcar nu vreau să-mi imaginez ce factură vor 
primi executorii după ce vei irosi două săptămâni vântu- 
rându-vă pe insula Frog Cove şi investigând, chipurile, 
moartea lui Daventry. 

-Nu îţi face griji, executorii au suficient de mulţi 
bani pentru a-mi plăti serviciile. 

Ea se agăţă de vorbele lui. 

- Deci recunoşti că ai pus la cale un soi de escroche- 
rie costisitoare. Risipeşti banii pe o investigaţie falsă. 

- Ca sâ fie clar, replică Cyrus foarte calm, eu întot- 
deauna mă străduiesc să-mi satisfac clienţii. Executorii 
lui Daventry vor să fie liniştiţi. O să-i liniştesc. 

Nu era nevoie să fie clarvăzătoare pentru a-şi da sea- 
ma că depăşise o linie invizibilă. Fusese nevoie de multă 
insistenţă, dar, în sfârşit, izbutise să-l enerveze cu acuza- 
ţia că intenţiona să-şi înşele clienţii. 

Se gândi că întinsese suficient de mult coarda. Era 
vremea să se retragă pe o poziţie mai sigură. 

- Ce se întâmplă dacă nu afli nimic în plus faţă de ce 
scrie deja în raportul ajutorului Peaceful? 

-O sâ le spun executorilor că Daventry a căzut 
accidental. 

Ea îşi dori să-i fi putut vedea ochii. Dar poate era mai 
bine că erau ascunşi în spatele lentilelor de prost gust. 

- Dumneata ce crezi? 

Colţul gurii lui zvâcni. 

- Opinia mea profesională este că a fost un accident. 

- De ce nu mă miră? 

-Am impresia că nu ai încredere în mine, domnişoa- 
ră Swift. 

Ea se întrebă dacă ar trebui să se îngrijoreze din prici- 
na furnicăturilor pe care le simţea la ceafă. 

-Nu-mi imaginez de unde ţi-a venit ideea asta. 

EI se ridică de pe scaun cu o mişcare Înşelător de 
leneşă, care nu ascunse prea bine graţia practică a gestu- 
lui. închise portiera, se sprijini cu o mână de plafon şi 
se aplecă pentru a-i vorbi prin geamul deschis: 

-Interesant este că şi eu simt cam acelaşi lucru în 
privinţa dumitale. 

Se simţi profund jignită. 

- Ce vrea să însemne asta? 

El zâmbi. 

-Nici eu nu am încredere în dumneata, domnişoară 
Swift. Dar o să îţi dau un sfat gratis. Nu face greşeala de 
a mă subestima. 

-Nu pun mare preţ pe lucrurile căpătate gratis. Ştii 
cum $e zice: primeşti cât plăteşti. 

El încuviinţă din cap, aparent acceptându-i decizia. 

-în regulă. Dacă vrei să plăteşti preţul întreg, n-ai 
decât. Dar eu nu intenţionez să fac aceeaşi greşeală. 

- Serios? 

-Absolut. Am mare respect pentru cunoştinţele du- 
mitale profesionale. Primăvara trecută, ai făcut o treabă 
grozavă cu expoziţia de sticlă antică de la Leabrook. 

Cuvintele lui o făcură să încremenească, 

- Ai văzut Printro sticla , în taină ? 

-Am zburat de la Portland de trei ori pentru a o ve- 
dea. Ai avut şi calitate, şi profunzime în acea colecţie. 
Mai mult, ai reuşit să creezi un gen de publicitate en- 
tuziasmantă care atrage mulţimile. Făcu o pauză, Mi-au 
plăcut în special piesele romane din secolul al IV-lea. 

- Da. Ei bine, mulţumesc. Fu mâhnită de efectul plă- 
cut pe care această laudă evidentă îl avu asupra ei. Dar 
fu şi uimită. Ai vizitat expoziţia de trei ori? 

- Da. O dată Fam adus şi pe nepotul meu, Rick. 
Şi lui i-a plăcut. E bine pentru un copil de vârsta asta să 
se gândească puţin la trecut. 

Ea alungă vaga senzaţie de entuziasm care ameninţa 
să suprime buna judecată. Trebuie să existe un motiv 
pentru care el schimbase tactica, trecând de la amenin- 
ţări deloc subtile la complimente făţişe. Trebuia să fie 
în gardă, 

-Nu mi-am dat seama că te interesează personal sti- 
cla veche, spuse ea cu răceală. 

-Mă preocupă serios de vreo trei ani. Este ceva care 
te intrigă la obiectele făcute dintr-un material atât de 
fragil care au supravieţuit atât de mult, nu-i aşa? 

Cei trei ani menţionaţi traseră un semnal de alarmă 
foarte puternic. După spusele lui Sally Warren, Cyrus 
fusese rănit în timpul unui jaf cu trei ani în urmă. Soţia 
lui fusese ucisă într-un furt de maşină. Partenerul lui 
dispăruse şi se presupunea că era mort. Iar obiectul fu- 
rat, oricare o fi fost el, dispăruse. 

Şi toate se întâmplaseră cu trei ani în urmă» 

Nu aveai nevoie de câteva titluri academice şi de acre- 
ditări profesionale de genul celor pe care le avea ea pen- 
tru a deduce că era ceva foarte, toarte In neregulă, 

- Sticla este o substanţă uimitoare, spuse ea precaută. 
Şi nu e neapărat fragilă. Poate fi suficient de dură pen- 
tru a rezista unui glonţ, 

- După cum obişnuia sa zică bunicul Beau, ilustrează 
faptul că forţa există în numeroase forme. Cyrus se în- 
dreptă de spate, de parcă ar fi intenţionat să se întoarcă 
la jeepul său. Dar se opri cinci păru să-i vină un gând 
brusc. Ai spus că nu pui mare preţ pe sfaturile gratuite, 
dar mai e ceva ce ar trebui să ştii despre mine. 

- Serios? Ea zâmbi prieteneşte. Ce anume? 

- Când am un interes personal faţă de un proiect, am 
tendinţa să devin cam obsedat. Oamenii deştepţi nu se 
bagă între mine şi ceea ce-mi doresc. 

Degete fantomatice reci îi atinseră ceafa. 

- Văd că am revenit la ameninţări. Cumva, ţi se potri- 
vesc mai bine decât flecăritul despre sticla antică. 

- E vreo şansă să facem un armistiţiu cinstit? Viaţa ar 
fi mai simplă şi mult mai plăcută dacă nu ne-am petrece 
tot timpul sărind unul la beregata celuilalt. 

-Mă surprinzi. Aş fi crezut că dumneata te repezi la 
beregata altora, 

- Doar ca o gustare ocazională, nu e un meniu con- 
stant. Bănuiesc că asta însemnă că nu se pune problema 
unui armistiţiu, nu? 

- Bănuiesc că nu. 

Nu putea încheia un armistiţiu cu un om care nu-i 
spunea adevărul. 

-Şefa dumitale vrea să mă consideri o măsură de 
precauţie. 

- Da, ştiu, răspunse Eugenia politicoasă. Cam ca un 
vaccin antigripal. 

El încuviinţă din cap. 

- Mda, Sau ca un prezervativ. 

Ea se uită urât la el. 

-Indiferent ce crede Tabitha, n-am nevoie de un 
bodyguard şi, mai mult, nu-mi place modul cum ai 
convins-o că aş avea nevoie de unul, 

- în regulă. Fie cum vrei. 

El se răsuci şi porni pe culoarul dintre cele două 
şiruri de maşini. 

Eugenia se lăsă pe spate şi îşi încrucişâ braţele la 
piept. „Ticălos arogant/ încercase intenţionat s-o inti- 
mideze. Partea proastă era că aproape reuşise, 
întrebarea era de ce făcuse un asemenea efort, 
îl studie în oglinda retrovizoare, în vreme ce et se 
întorcea la maşină. Se mtşca fără grabă, cu mersul felin 
al unui om care nu ştia cum era să fii dezechilibrat psi- 
hic sau fizic. Se întrebă ce l-ar face să se mişte repede. 
Decise că ar trebui să fie ceva foarte important. 

Ca şi cum ar fi ştiut că îl privea, se uită îndărăt spre 
ea când deschise portiera jeepului. Lumina străluci cu 
putere pe lentilele reflectorizante. Ea se uită repede în 
altă parte, însă ştiu că el o văzuse. Nu-i scăpase zâmbetul 
lui slab, satisfăcut. 

Micul feribot intră în zidul de ceaţă. O pâclă infor- 
mă, cenuşie se închise în jurul vasului şi al pasagerilor, 
Lzotându-i de lumina soarelui şi de restul lumii. 

Eugenia ascultă valurile lovindu-se de coca ambar- 
caţiunii şi se întrebă cum avea să împartă bucătăria cu 
Cyrus Chandler Colfax. 


capitolul 4 

Bărbatul care fusese cândva Damien March şedea pe 
un şezlong alb aflat pe gresia albă de la marginea piscinei 
turcoaz. Sorbi d intr-un gin tonic turnat într-un pahar de 
cristal bacara din secolul al XlX-lea şi privi întinderea 
de azur a Mării Caraibelor care se zărea dincolo de o 
abundenţă de flori de un roşu strălucitor. 

Toată viaţa lui muncise pentru a-şt atinge scopul - de 
a se înconjura cu frumuseţe şi perfecţiune. Tânjea după 
frumuseţe şi perfecţiune la fel cum alţi bărbaţi tânjesc 

după sex. Banii aduceau putere, iar puterea putea cum' 
păra multe lucruri frumoase, perfecte. 

Aici, pe această insulă îndepărtată, aproape că reuşise 
să-şi creeze un paradis pentru sine. In cea mai mare parte 
a timpului, era satisfăcut de această lume pură, privată. 

Guvernul micuţei insule independente pe care o ale- 
$e$e să-i fie cămin se mândrea cu faptul că era un loc 
extrem de primitor. Atitudinea oficialilor locali era că 
banii şi cei care îi deţineau nu trebuiau să fie supuşi 
unor reguli enervante şi unor legi care tulburau cursul 
firesc al afacerilor. 

Aici, în paradis, pentru un anumit preţ, intimita- 
tea cuiva era complet protejată. Discreţia era cuvânt 
de ordine. Pe aeroportul local, asociaţii cuiva nu erau 
supuşi unor investigaţii stânjenitoare sau unor perche- 
ziţii umilitoare. 

Iar cel mai grozav era că guvernul era fericit să emită 
un paşaport pe orice nume dorea cel care era dispus 
să plătească preţul cerut. Onorariul era de un milion de 
dolari. Un adevărat chilipir din punctul de vedere al 
celui care fusese cândva Damien March. într-adevăr, 
fusese atât de încântat de afacere, încât insistase să le 
ofere oficialilor îndatoritori un supliment de 500 000 
de dolari. 

Dar, după cum descoperise, orice paradis avea şarpele 
lui. Vipera lipsită de loialitate care îi furase cupa Hades 
plătise pentru crima lui. Cadavrul său fusese aruncat de 
valuri chiar pe plaja de sub vila albă, la scurt timp după 
dispariţia cupei. 

Fostul Damien March fusese extrem de enervat de 
moartea hoţului. Evident, persoana sau persoanele care 
îl mituiseră să fure cupa doriseră ca el să moară înainte 
de a ft prins şi făcut să vorbească. 

Crima fusese o mişcare foarte inteligentă din partea 
celor care aranjaseră furtul cupei, dar practic îl lăsaseră 
pe fostul Damien March fără nici un indiciu şi fără nici 
o pistă. 

Din fericire, cunoştea un detectiv particular care nu 
doar că era remarcabil de talentat când venea vorba 

despre a obţine rezultate, dar, de asemenea, cel pu- 
ţin în acest caz, era şi extrem de motivat să găsească 
vasul Hades. 

- Mai doriţi o băutură, domnule? 

Fostul Damien March se uită la femeia care stătea 
în faţa şezlongului. Purta doar nişte chiloţi tanga albi. 
Sânii ei erau înălţaţi şi bombaţi. Decise că erau măriţi, 
dar operaţia fusese bine făcută. Părul ei avea culoarea 
aurului, iar ochii li erau albaştri ca marea. Se gândi 
că purta lentile de contact, dar nu conta. Când venea 
vorba despre oameni, nimic nu era sută la sută perfect, 
oricât de mult cheltuiai. Acesta era motivul pentru care 
prefera arta în defavoarea oamenilor. 

- Nu, draga mea. Am ceva de lucrat. Roagă-1 pe bucă- 
tar să servească prânzul aici, lângă piscină. 

- Da, domnule. 

Se întoarse şi se îndreptă spre umbrele răcoroase 
ale vilei. 

Fostul Damien March îi studie globurile gemene ale 
feselor. De la distanţă, nu putea fi sigur, dar se temea 
că începeau sâ-şi piardă din fermitate. Va trebui să ia cu- 
rând în calcul să o înlocuiască. Nu aştepta cu nerăbdare 
să se ocupe de asta. Un ajutor bun, un ajutor perfect era 

atât de al naiFii de greu de găsit. 

Fuse Jos ginul tonte, se ridică pe marginea şezlongu- 
lui şi întinse mâna spre laptop. Era vremea să primească 
un raport despre situaţia cupei Hades dispărute. 

Porni computerul şi îşi verifică mesajele codate pri- 
mite de la oamenii lui de pe coasta de vest. Erau scurte, 
dar încurajatoare. 

... Colfax a luat legătura cu directoarea Muzeului Sti- 
clei Leabrook, din Seattle. Amândoi s-au dus pe insu- 
la Frog Cove (în dreptul coastei statului Washington), 
Stau într-o locuinţă particulară. Fostul proprietar al 
casei, Adam Daventry, colecţiona sticlă, A murit din 
cauza unei căzături, luna ttecută. Se pare că a fost 
un accident... 

Interesant, în sfârşit, Colfax dăduse de ceva. Fostul 
Damien March zâmbi pentru sine şi sorbi din nou din 
paharul cu gin tonic. Cyrus Chandler Colfax îi amintea 
de vechea vorbă despre morile zeilor. Şi Colfax maci na 
încet, dar măcina extrem de fin. 

Fostul Damien March se gândi că pusese detectivul 
potrivit să se ocupe de caz. Dacă cineva era în stare să 
găsească vasul Hades, acela era Colfax. Odată ce Cyrus 
găsea cupa, urma să fie deposedat de ea. Iar apoi, ucis. 
Fostul Damien March se gândi că, de data asta, avea să 
se asigure de reuşită. 

Ştiuse dintotdeauna că, mai devreme sau mai târziu, 
va trebui să scape de Colfax. Era ca în vechea poveste cu 
broasca ţestoasă şi iepurele, în cele din urmă, prin pură 
perseverenţă încăpăţânată, ţestoasa îl ajungea pe iepure- 
le mai rapid şi mai deştept, ceea ce nu-i lăsa acestuia altă 
alternativă decât să facă supă de ţestoasă. 

Asigurat că lucrurile urmau cursul dorit pe frontul 
principal, fostul Damten March deschise un alt fişier. 
In ultimii trei ani, urmărise evoluţia unui politician din 
California care vădise un excelent potenţial, 

Zackery Elland Chandler al IFlea candida acum 
pentru Senat. Era întro cursă foarte strânsă alături de 
deţinătorul funcţiei, dar Chandler conducea cu două 
runcte în sondaje. 

Bărbatul care fusese cândva Damien March deţinu- 
se multe obiecte de preţ în viaţa lui, dar niciodată nu 
avusese un senator al Statelor Unite. Era vremea să se 
gândească să-şi adauge unul în colecţie. 

Nota de şantaj îl aştepta pe Zackery Elland Chandler 
al IFlea când acesta îşi deschise computerul pentru a-şi 
citi e-mailurile. 

Păcatele vechi au umbre lungi. Tânăra femeie din 
Second Chance Springs a murit cu mult timp în urmă, 
dar legătura ei cu tine a supravieţuit. Sunt sigur că vei fi 
fericit să afli că această legătură din trecutul tău poate 
fi păstrată sub tăcere. Pentru un preţ. 

Zackery se holbă la ecran fără a-i veni să creadă. 
Se gândi că era un psihopat. Trebuia să fie un nebun. 
Verifică de două ori contul de e-mail pentru a vedea 
dacă nu cumva îl accesase pe celălalt din greşeală. Avea 
două. Unul avea o adresă cunoscută publicului. Al doi- 
lea era pentru afaceri şi treburi personale. 

Se afla în contul privat, cel a cărui adresă nu era cu- 
noscută de mulţi. 

Citi din nou mesajul. Politicienii primesc multe mesa- 
je ciudate. Cele mai multe puteau fi ignorate. Ar fi fost 
mult mai uşor să nu-i dea atenţie dacă n-ar fi fost referi- 
rea la Second Chance Springs. Numele micului loc de pe 
drumul de lângă graniţa dintre California şi Mexic făcu 
sâ-i sune în minte un clopoţel foarte îndepărtat. 

Fusese o femeie cândva, o studentă la o mică facultate 
pe care o urmase în primul an. Lucra cu jumătate de 
normă ca ospătăriţă într-o cafenea de lângă campus. 
Se întâlnise cu ea o vreme. Se culcase cu ea de câteva 
ori. Nu-şi putea aminti numele ei, dar parcă îşi aducea 
vag aminte că ea îi povestise despre viaţa plictisitoare pe 
care o dusese într-un loc numit Second Chance Springs 
şi că tânjise să scape de-acolo. 

Totuşi, când vorbea despre viitorul ei, îl făcea să devi- 
nă nervos. El îi spusese clar că nu trebuia să conteze pe 
el pentru a o ajuta să-şi realizeze planurile. El avea pro- 
priile ţeluri, care categoric nu includeau însurătoarea în 
următorii câţiva ani. 

Nu îi mai explicase şi că, atunci când avea să se căsă- 
torească, mireasa lui nu urma să fie o neica-nimeni neso- 
fisticată dintr-un loc precum Second Chance Springs. 

Ţelurile lui fuseseră stabilite de tatăl său, la o 
vârsta foarte fragedă. Zackery avea să urmeze o carieră în 
drept, după care va ocupa o funcţie publică. 

Când fusese foarte tânăr, Zackery făcuse totul pentru 
a-1 mulţumi pe tatăl său imposibil de mulţumit. Dar, 
când ajunsese la facultate, asimilase ţelurile bătrânului 
Chandler. Zackery îşi dorea viitorul ce fusese decretat 

pentru el. După moartea tatălui, îşi dorise acel viitor cu 
şi mai multă ardoare. 

îşi atinsese primul scop - o carieră profitabilă în 
drept. Când venise vremea, intrase în arena politică. 
Se folosise de succesul obţinut în politica statului Caii- 
i>mia pentru a-şi crea o reputaţie care, potrivit sondaje- 
lor, îi putea permite accesul în cel mai exclusivist dintre 
toate cluburile: Senatul SUA. 

Totul fusese uimitor de uşor până aici. Avea 54 
ie ani şi făcea lucrurile pe care se născuse să le facă. 
Nu avusese cumpene serioase în viaţă, nici teste majore, 
nici alegeri dificile. 

Poate că fusese prea uşor. 

îşi desprinse privirea de la ecranul computerului şi 
se uită la fotografia înrămată în care se vedeau soţia lui, 
Mary, fiul şi fiica lui. 

Chelneriţa din Second Chance Springs nu fusese alt- 
ceva decât o scurtă relaţie la sfârşitul primului său an de 
-acuitate. Iisuse, avea doar 19 ani atunci. 

Se transferase la o facultate de pe coasta de est şi nu 
privise niciodată în urmă. Avusese grijă $â nu-şi lase 
noua adresă la cafenea. 

La naiba! Nici măcar nu-şi amintea numele ei, dară- 
mite cum arăta pe vremea aia. 


capitolul 5 

Cyrus puse geanta lui de pânză şi două dintre valizele 
din piele roşie cu aspect costisitor ale Eugeniei pe trep- 
tele de la intrarea în Glass House. Privi masivele uşi din 
oţel inoxidabil care apărau clădirea. 

Se gândi că Glass House era un nume potrivit. Era 
toată numai suprafeţe strălucitoare, reflectorizante şi 
pereţi transparenţi. Blocuri de sticlă grea alcătuiau un 
cadru pentru uşile sclipitoare. Dincolo de uşi, casa era 
în general alcătuită din pereţi din sticlă groasă, dublă, 
care lăsau să se vadă scheletul de oţel al clădirii. Exista o 
porţiune solidă care se continua pe toată lungimea unei 

laturi a etajului al doilea. O verandă cu panouri din 
plexiglas dădea ocol parterului. 

Glass House era cocoţată pe o faleză izolată aflată în 
capătul cel mai îndepărtat al insulei Frog Cove, Cyrus 
se gândi că arhitectura exotică ar fi trebuit să-i dea o 
Înfăţişare luminoasă şi aerisită. Se întrebă de ce nu arăta 
ca un mare fluture diafan privind spre Sound. In reali- 
tate, semăna cu un cărăbuş mare şi îndesat acoperit cu 
o carapace de sticlă. 

Studie panoul electronic unde trebuia introdus 
codul de acces, aflat lângă uşă. 

-Daventry credea în securitatea asigurată de tehno- 
logia de ultimă oră. 

-Nu e de mirare. Eugenia îşi puse sacul de piele roşie 
pentru haine elegante şi caseta din piele roşie pentru 
cosmetice alături de valizele din acelaşi set. Avea o ade- 
vărată avere în sticlărie, pe care trebuia s-o protejeze. 

-O asemenea încuietoare se potriveşte în oraş, dar 
pe insula Frog Cove mi se pare puţin cam extrem. 
Nu e ca şi cum ar exista o problemă cu infracţionalita- 
tea aici. Am verificat. Ultimul eveniment major a fost 
furtul unei bărci din port. Asta s-a întâmplat cu opt ani 
în urmă. 

-Aş fi crezut că apreciezi sistemele de securitate 
scumpe. Se uită la copacii din jur. Mă întreb unde o fi 
îngrijitorul. Trebuia să ne întâmpine şi să ne dea dru- 
mul în casă. 

-Poate că s-a dus pe insulă să cumpere alimente 
sau ceva. 

-Nu-i nici o problemă. Eugenia îndepărtă clapeta 
elegantei sale genţi de umăr. Am codul. 

Scoase o bucată de hârtie şi se uită la ea. Scrise cu 
litere cursive îndrăzneţe, care nu puteau aparţine decât 
Eugeniei, se vedeau un şir de cifre şi cuvintele „Codul 
de securitate al casei lui Daventry 44 . 

El îşi drese politicos glasul. 

-Ţi-a spus cineva vreodată că, în general, nu e o idee 
bună să ai la tine un cod atât de clar etichetat? Dacă 
cineva îţi fură geanta, are acces instantaneu. 

Ea zâmbi puţin cam prea strălucitor. 

-Alt sfat gratuit? 

-Uite ce e. Se răsuci pentru a tasta codul. îl cunoş- 
tea i pe Daventry, nu-i aşa? 

- Ne-am cunoscut. 

Vocea ei devenise brusc foarte rece. 

- Ai mai fost vreodată aici, la Glass House? 

-Nu. Ezită. Ce te-a făcut să întrebi asta? 

-Am auzit că îi plăcea să dea petreceri mari. Ii invita 
pe artiştii locali şi pe câţiva prieteni din lumea artei din 
afara insulei. Mă întrebam dacă ai fost vreodată unul 
dintre oaspeţii lui. 

-Nu. N-am fost niciodată unul dintre oaspeţii lui şi 
nu-mi place acest interogatoriu. 

- Eram doar curios. Privi luminiţa verde care clipea 
pe panou. Urmă o serie de clicuri, iar apoi broasca se 
deschise. Ultima iubită a lui Daventry a lucrat pentru 
Leabrook. Numele ei era Nellie Grant. 

-Vai de mine, se pare că ţi-ai făcut temele. 

- O cunoşteai bine? 

-O cunoşteam, da. 

Tonul ei încordat îi trezi toate instinctele. Deschise 
una din cele două uşi de oţel. 

-Ai văzuto des după ce a venit să locuiască aici, cu 
Daventry? 

- Nu, n-am văzut-o. A murit a doua zi după Daventry. 
A căzut peste bord, în timp ce se întorcea pe insulă. 
Eugenia îşi luă sacul de haine şi caseta cu cosmetice 
şi se pregăti să treacă pe lângă el. Nu te mai osteni cu 
alte întrebări, Colfax. Mă poţi trece în carneţelul tău la 
contacte pentru a le demonstra clienţilor cât de con- 
ştiincios ai fost. N-am nici o intenţie să particip la inves- 
tigaţia ta frauduloasă. 

Numele lui Nellie Grant categoric însemna ceva 
pentru ea. Legătura dintre fosta angajată la Leabrook 
şi Adam Daventry îl preocupase pe Cyrus. Dar o mică 
piesă a puzzle-ului tocmai se aşezase la locul ei. Nicioda- 
tă nu crezuse foarte tare în coincidenţe. Acum, era mai 

sigur ca oricând că implicarea Eugeniei în povestea asta 
era orice numai o coincidenţă nu. 

Se Întrebă dacă nu cumva îl cunoscuse pe Adam 
Daventry mult mai intim decât lăsase să se înţeleagă* 
Spusese că nu maî fusese niciodată pe insulă, dar era 
posibil să fi minţit Când făcuse primele cercetări legate 
de Daventry, unul dintre primele lucruri aflate fusese 
că acesta avusese un lung şir de iubite* Toate fuseseră 
fie artiste, fie femei care avuseseră o legătură strânsă cu 
lumea artei* 

Posibilitatea ca Eugenia să fi fost una dintre acele 
iubite nu putea fi trecută cu vederea* Avea o puter- 
nică bănuială că fascinaţia comună faţă de sticla ve- 
che putea să fi reprezentat o momeală ispititoare 
pentru ea. Se gândi că, atunci când îşi alegea un iubit, 
căuta un bărbat ale cărui interese să coincidă cu ale ei. 
Genul cu înclinaţii artistice, intelectual, sofisticat. 

Daventry se potrivise categoric profilului* 

Cyrus se întrebă dacă nu cumva Eugenia şi Nellie 
Grant fuseseră rivale, amândouă dorindu-şi iubirea lui 
Daventry. Nimic nu reuşea să complice o situaţie mai 
bine decât un triunghi amoros* Dacă mai adaugi şi un 
obiect extrem de preţios, cum ar fi cupa Hades, obţii o 
adevărată licoare vrăjitorească. 

„Ar fi culmea*, se gândi el, „să se dovedească faptul 
câ Daventry chiar a fost uci$. a Dar deja analizase această 
posibilitate, examinându-i fiecare aspect* Nu ţinea. 

Dacă te hotărai să faci asta, împingerea unui om pe 
scări nu era o metodă sigură de a-1 ucide. Exista o mare 
probabilitate ca victima să-şi rupă doar o mână sau un 
picior, nu gâtul. Ca metodă de a ucide, era neglijentă 
şi neprofesionistă. 

Iar dacă exista un lucru de care Cyrus putea fi aproa- 
pe sută la sută sigur, acela era că oricine era suficient 
de deştept şi de plin de resurse pentru a încerca să fure 
cupa Hades trebuia să fie un adevărat profesionist* 

Nu, moartea lui Daventry fusese un accident* Era 
singura variantă care avea sens* Asta însemna că existau 
mari şanse ca vasul Hades să nu fi fost furat în noaptea 

morţii lui Daventry. Era posibil să fie încă ascuns în 
Glass House. 

Simţi adrenalina strecurându-i-se puţin mai repede 
prin sânge. După trei ani lungi, în sfârşit se apropia. 
O ştia cu certitudinea pe care o simţea mereu atunci 
când un ca2 era pe cale să se lămurească. 

Tastă codul şi deschise uşa. Luă geanta de pânză şi 
cele două valize roşii şi se dădu la o parte pentru a-i 
permite Eugeniei să intre în hol. Când dădu s-o urmeze, 
aproape că se ciocni de ea. Eugenia se oprise brusc, de 
cealaltă parte a pragului. 

-Dumnezeule! şopti ea stupefiată. Lui Daventry 
chiar că îi plăcea sticla, 

Cyrus îşi dădu jos ochelarii de soare şi examină holul 
ca un atrium care se înălţa cât ambele etaje. Un can- 
delabru monumental era suspendat de tavan. Era ca o 
cascadă pe mai multe niveluri de sticlă de un verde 
ca peridotul. Pereţii holului erau acoperiţi cu oglinzi de 
la podea până la tavan. Oglinzile reflectau o elegantă 
scară arcuită făcută din cărămizi de sticlă şi oţel inoxida- 
bil. Mozaicul de sticlă de sub picioarele lui Cyrus forma 
un model elaborat. 

De asemenea, chiar la intrarea în hol, exista o mică 
plăcuţă gravată: 

Vizitatorii sunt rugap politicos 
să-şi scoată pantofii 

Un mic teanc de papuci din hârtie se afla alături. 

-Mda, bănuiesc că îi plăcea, spuse Cyrus. 

- Este incredibil. 

Eugenia îşi lăsă jos genţile şi se descălţă. Privi uimită 
in jur. 

Cyrus era amuzat de expresia ei şocată. 

-Arată ca o casă de carnaval extrem de scumpă, dacă 
mă întrebi. 

- Este spectaculoasă, şopti ea. O să fie un han fantastic. 

- Fiecare cu gusturile lui, bănuiesc. 

O urmă în vreme ce ea străbătu încet holul. Când 
ajunse la intrarea în bucătărie, se opri din nou şi se uită 
neliniştită înăuntru. Apoi se relaxă vizibil. 

-Slavă Domnului! zise ea. Un aparat de espresso. 

Cyrus privi peste umărul ei. 

- Pe toţi dracii, un deschizător de conserve electric. 

O ploaie liniştită de vară începu să cadă cu puţin îna- 
inte de miezul nopţii. Eugenia ştia cât era ora pentru 
că stătea în şezut pe o parte a patului şi se uita la cifrele 
strălucitoare ale cadranului unui ceas de sticlă franţu- 
zesc aflat pe noptiera de sticlă. 

După aproape două ore de efort, abandonase încerca- 
rea de a dormi. Era agitată şi ciudat de tensionată după 
ce îşi petrecuse seara singură cu Cyrus în casă. Leonard 
Hastings nu apăruse. 

Având în vedere atmosfera de provocare vigilentă care 
exista între ea şi Cyrus, cina decursese de fapt surprinză- 
tor de bine. Amândoi îşi aduseseră pungi cu alimente. 
Ale ei fuseseră pline cu paste, mici borcane cu sos pesto, 
apă îmbuteliată, o pâine bună din Seattle şi două sticle 
cu vin, sauvignon blanc şi zinfandel. 

Ale lui fuseseră pline cu o duzină de conserve de ton, 
mâncare congelată care putea fi făcută la microunde şi 
un pachet cu şase doze de bere Pacific Express. 

- Probabil n-ar trebui să întreb, spusese Eugenia, dar 
ce-ai de gând să faci cu tonul? 

-Ai fi uimită. Scosese o pâine feliată din una dintre 
pungi. Puţină maioneză, câteva murături, două felii de 
pâine şi cina e gata. 

- Pare mai degrabă un sendviş cu ton. 

-E acelaşi lucru. Se uitase la pachetul de paste din 
mâna ei. Ce plănuieşti să mănânci în seara asta? Maca- 
roane cu brânză? 

-Nu chiar. Pusese pastele pe blat şi băgase mâna în 
pungă. A fost o zi foarte lungă. Cred că o să încropesc 
ceva rapid. Poate nişte sparanghel proaspăt şi paste cu 
sos pesto. 

- Sparanghel proaspăt, zici? 

Nota pofticioasă din vocea lui o făcuse să-şi ridice re- 
pede privirea. Se încruntase când văzuse cum se uita la 
sparanghelul ei, 

- Să nu-ţi faci idei. 

-Sparanghelul tău e în siguranţă. Păruse jignit. îţi 
promit şi că n-o să-ţi fur nici din sosul pesto. 

Se întorsese şi începuse să-şi aranjeze conservele de 
ton tntr-un dulap. 

Eugenia se îmbujorase. Se gândise că, dacă el încerca- 
se so facă să se simtă meschină, reuşise. 

- Presupun că e destul sparanghel pentru amândoi. 

-Nici prin cap nu-mi trece să iau din el In plus, nu 

cunosc nici o reţetă cu ton şi sparanghel. 

Ea îi privise spinarea largă, în timp ce el continua să 
aranjeze conservele de ton. 

-Of, la naiba! Am suficient sos pesto pentru amân- 
doi. Dacă vrei, o să pregătesc eu cina în seara asta. 

Cyrus se oprise cu o conservă de ton în mână. Nu se 
răsucise. 

- E foarte drăguţ din partea ta. 

- Dar tu va trebui să faci curat după aceea. 

în cele din urmă, el se întorsese spre ea. Părea sincer 
şi recunoscător, dar se zărea un licăr de suspiciune în 
ochii lui verzi. 

- S-a făcut, spusese el. 

Ea se întrebase dacă nu cumva tocmai fusese păcălită. 

După ce mâncaseră, el o surprinsese cu aprecierile lui 
aparent reale. Fusese tentată să-l întrebe când mâncase 
ultima dată ceva bun pregătit în casă, dar îşi curmase 
ţâră milă instinctul protector. Intuiţia o avertizase că 
nu trebuia să manifeste nici o slăbiciune în preajma lui 
Cyrus Colfax, Fiindcă el ar fi profitat repede de asta. 
Intr-o armonie relativă, împărţiseră pâinea et cu un 
excelent miez consistent, nu chestia lui ieftină, aerată 
şi albă. După două pahare de zinfandel şi două căni de 
Pacific Express, luaseră de comun acord hotărârea să 
amâne explorarea casei până a doua zi. 

Eugenia se dusese epuizată la culcare, dar era prea 
tulburată pentru a dormi. 

Se ridică şi se duse la şifonierul masiv aflat în partea 
cealaltă a camerei. Jeanşii negri pe care îi despachetase 
mai devreme erau puşi pe un umeraş. Ii scoase şi îi îm- 
brăcă. După aceea, îşi puse un tricou negru şi îşi strecu- 
ră picioarele în nişte balerini negri. 

Băgă mâna întro valiză şi scoase mica lanternă pe care 
o pusese acolo. „Mai bine nu aprind nici o lumină", 
gândi ea. „Cyrus s-ar putea să se trezească şi să înceapă 
să-mi pună întrebări." 

îşi spuse cu amărăciune că adevărul era că habar 
n-avea ce să facă. Nu ştia cum să investigheze o crimă. 
Ştia doar că trebuia să înceapă de undeva, iar Glass 
House era locul evident. 

Era ironic că ajunsese să împartă casa cu un detectiv 
profesionist, căruia nu îndrăznea însă să-i ceară ajutorul. 

Precaută, deschise uşa dormitorului şi se îndreptă 
spre balustrada balconului. Privi în holul de jos. întu- 
nericul curgea în valuri pe scări. 

Ezită preţ de o clipă, nesigură cum să-şi potolească 
agitaţia care o împiedica să doarmă. 

îşi aminti că Nellie îi pomenise odată în treacăt 
că folosise o cameră de la etajul al doilea ca studio. 
Dacă lăsase vreo urmă undeva în această casă, era posi- 
bil să fie acolo. 

Era un loc foarte bun de unde să înceapă. 

Eugenia se răsuci şi merse de-a lungul balconului spre 
scară. Picioarele ei încălţate cu balerini nu făcură nici 
un zgomot când trecu tiptil prin faţa uşii lui Cyrus. 

Aproape că ajunsese la scară, când văzu că întuneri- 
cul de jos nu mai era la fel de profund cum fusese cu 
câteva clipe în urmă. 

La început, se gândi că ochii ei se obişnuiseră cu at- 
mosfera ca de mormânt. Dar instinctele ei nu acceptară 
această explicaţie simplă. Şi nici raţiunea. 

Fu străbătută de un fior. 

Stinse lanterna şi se apropie de balustradă pentru a 
privi jos, O fâşie îngustă de lumină se strecura prin uşa 
întredeschisă care ducea spre pivniţă. 

Chiar în timp ce privea, lumina se mişcă uşor. Cine- 
va cu o lanternă se afla în capul scărilor pivniţei. 

Furia o cuprinse. O singură persoană se putea furişa 
prin Glass House în noaptea asta. Cyrus aşteptase până 
când considerase că ea adormise, apoi se apucase să 
exploreze de unul singur. 

Ştiuse de la bun început că individul nu avea intenţii 
bune. Se aplecă peste balustradă cât de mult putu. 

- Ce crezi că faci, Colfax? Lumina din pivniţă se stin- 
se brusc. Eugenia se răsuci şi începu să coboare în grabă 
scările. Ştiam că pui ceva la cale. 

Ajunse la parter şi alergă spre uşa pivniţei. Acum era 
inchisă. O deschise cu o smucitură şi se opri brusc în ca- 
pul scărilor. Fu întâmpinată de întunericul dens, spin- 
recat de fasciculul propriei lanterne. Cyrus se ascundea 
in umbre. 

- Ieşi de-acolo, Colfax. Ştiu că Tabitha n-ar fi trebuit 
să aibă încredere în tine. Nu mă interesează ce spune 
avocatul executorilor lui Daventry. Bâjbâi în căutarea 
întrerupătorului de pe perete şi îl găsi. Dar, când îl apă- 
să, nu se întâmplă nimic. începu să coboare precaută 
scările, cu lanterna aţintită spre încăperea de jos. Să nu 
îndrăzneşti să mă sperii, Cyrus. N-o să ţină. Vreau să 
ştiu ce se petrece aici. Ce crezi că faci. 7 

O mână mare şi puternică îi cuprinse din spate umă- 
rul Eugenia fu atât de şocată, încât nici măcar nu putu 
să ţipe. 

- Tocmai eram pe cale să te întreb acelaşi lucru, spuse 
Cyrus aflat mai sus cu o treaptă. 

- Cyrus! 

încremeni, iar apoi se răsuci atât de brusc, încât îl 
lovi cu lanterna. 
r Ah! 

îşi duse mâna la coaste. 

Era evident că tocmai se dăduse jos diji pat. Părul îi 
era răvăşit, iar pieptul, dezgolit. Nu putu să nu remarce 
că era un piept foarte larg. Triunghiul de păr cârlionţat 
cobora către un stomac plat şi dur, dispărând într-o pe- 
reche de pantaloni chino. 

Eugenia se uită la el cu ochi mari. 

-O, Dumnezeule! Dacă tu eşti ai ci, cu mine, asta 
însemnă că jos este altcineva. 

- O deducţie strălucită. Trecând pe lângă ea, Cyrus îi 
smulse lanterna din mână. Stai aici! 

Se afundă în întunericul de la baza scărilor. 

-O, nu, nici vorbă, murmură Eugenia. Nu te duci 
nicăieri fără mine. N-am încredere în tine, Colfax. 


capitolul 6 

Dacă n-ar fi fost curentul rece care se învârtejea prin 
pivniţa cavernoasă, ar fi convins-o cu mai multă duritate 
pe Eugenia să stea locului. Acesta îi spuse însă lui Cyrus 
că prada lui scăpase deja. 

Se opri la baza scărilor şi se propti bine în picioare 
în clipa când Eugenia, coborând imediat în urma lui, 
intră direct în el. 

-Ce na..*? Se trase îndărăt în urma coliziunii şi 
se apucă de balustrada din lemn. De ce te-ai oprit? 
O să scape. 

- Nu prea respecţi ordinele, nu-i aşa? Găsi un al doi- 
lea întrerupător şi îl apăsă. Acesta funcţiona. Un tub 
fluorescent clipi deasupra, dezvăluind un pasaj lung în- 
tre două rânduri de camere de depozitare. Ţi-am spus să 
aştepţi în capul scărilor. 

- Am fost întotdeauna de părere că respectarea ordi- 
nelor vădeşte o tristă lipsă de creativitate* 

-Sau de judecată. 

Ea îi ignoră replica şi îşi îndreptă spatele, dându-şi 
părul la o parte de pe ochi. 

- Unde este? 

-A dispărut. Indiferent cine a fost, l-ai speriat şi a 
fugit, 

Cyrus o studie cu o privire piezişă. In noaptea asta, 
arăta mai mult decât oricând ca o hoaţă care intră pe 
ferestre. Jeanşii i se potriveau de parcă ar fi fost făcuţi 
pe comandă. Denimul îi îmbrăţişa coapsele şi îi strângea 

ralia, subliniindu-i silueta zveltă. Se întrebă ce fel de 
magazin vindea blugi croiţi pe măsură. Ca un detectiv 
cu experienţă ce era, remarcă imediat că sânii fermi i se 
mişcau cu uşurinţă sub ţesătură. „Aha, Watson! Doam- 
na nu poartă sutien. u 

Acea observaţie atrase de îndată întrebarea dacă se 
deranjase sau nu să-şi pună o pereche de chiloţi pe sub 
jeanşii mulaţi. Se gândi că asta caracteriza cariera pe 
care şi-o alesese. în munca lui, o întrebare ducea întot- 
deauna la alta. 

Se părea că îşi folosise doar degetele pentru a-şi piep- 
tăna părul negru şi bogat. Acesta cădea în jurul umeri- 
lor în bucle mari, moi şi lejere. 

Se decise că nu era o simplă hoaţă. Era o hoaţă foar- 
te sexy. 

-Cum poţi fi sigur că tipul nu a rămas pe-aici pe 
undeva? vru ea să ştie privind pe lângă el în lungul 
coridorului. 

-Simţi aerul umed? Vine de-afară. Uşa din capătul 
pivniţei este deschisă. Cyrus porni pe coridor. A ieşit 
prin cămară. 

- La naiba! Se grăbi pe urmele lui. Fac pariu că voia 
sticla mea, 

- Sticla ta? 

~Acum, sticlăria Daventry aparţine muzeului Leab- 
rook, rosti ea pe un ton grav. 

-Asta nu înseamnă că e sticla ta. 

- Ştii ce vreau să spun. 

- încep să-mi fac o idee, zise el. Şi eşti la fel de posesi- 
vă cu tot ce consideri că îţi aparţine? 

- Nu este nevoie să fii sarcastic pentru că îmi iau sluj- 
ba în serios. Se încruntă. Mai bine am verifica seiful în 
care se află sticla. 

- întâi, vreau să arunc o privire afară. Pentru orice 
eventualitate. 

-Ce eventualitate? 

Se uită îndărăt spre ea, 

- în eventualitatea că a fost suficient de prost să rămâ- 
nă prin preajmă. 

-Dumnezeule mare! Ochii ei se lărgiră. Nu te poţi 
duce s ă-1 urmăreşti în afara casei. E trecut de miezul 
nopţii. Afară nud nimic altceva decât pădure, şi, în caz 
că n-ai observat, încă plouă tare. 

-Am observat. 

- Indiferent cine este, cunoaşte împrejurimile, iar tu 
nu le cunoşti. Ar fi o totală pierdere de vreme să intri 
în pădure pentru a -1 căuta. Ca sâ nu spun că ar fi şi 
puţin stupid. 

-Mda, dar e genul de acţiune îndrăzneaţă care îi im- 
presionează pe clienţi. 

Ea se uită urât la el 

- Clienţii tăi nu sunt aici în acest moment. 

-Corect. Apropo de acţiuni stupide, adăugă el laco- 
nic, ar trebui să-ţi amintesc că tu n-ai ezitat, acum câteva 
minute, să-l urmăreşti pe vizitatorul nostru în pivniţă. 

-Asta deoarece credeam că eşti tu. 

- Ceea ce îmi aminteşte că ar fi cazul să-ţi mulţumesc 
pentru lipsa de încredere în mine. 

Ea avu bunul-simţ să se îmbujoreze. 

- In regulă, am presupus că pui ceva la cale. Ce era să 
cred în condiţiile alea? 

- Habar n-am. Poate că dormeam în camera mea? 

- N-am avut nici un motiv să cred că dormeai ca un 
inocent, spuse ea. 

-Mai ales că tu nu dormeai ca o inocentă. Ceea ce 
ridică o întrebare foarte interesantă. De ce bântuiai prin 
casă, la o asemenea oră din noapte? 

- N-am putut să dorm, murmură ea. Se uită la strălu- 
citoarea uşă de oţel din dreapta. Dacă a intrat în seiful 
unde se află sticla? 

Cyrus se uită la panoul cu taste de lângă uşa seifului. 

- Relaxează-te. E încuiat, 

-Ai dreptate. Ea îţi miji ochii în timp ce privi lumi- 
niţele verzi care nu clipeau. Dar, indiferent cine a fost, 
este evident că e familiarizat cu interiorul casei. Se prea 
poate ca aceasta să nu fi fost prima lui vizită. 

-Aş zice că asta e o certitudine. 

- Din câte ştim, e posibil să fi dat iama în seif în 
fiecare noapte de la moartea lui Daventry. Când vom 
deschide seiful, s-ar putea să nu mai găsim nici măcar o 
singură piesă înăuntru. La naiba, ar fi trebuit să-l verifi- 
căm imediat ce am ajuns aici. 

-Nu te ambala. Leonard Hastings a fost aici ca să 
aibă grijă de casă, îţi aminteşti? 

- Da, dar nu am văzut nici urmă de el în seara asta. 

Dintr-un anumit motiv, el se simţi obligat să încerce 

$ă-i domolească anxietatea în creştere pe care o desluşi 
în vocea ei. 

-O să ne uităm peste câteva minute. 

Nu era din cale-afară de îngrijorat în legătură cu 
conţinutul seifului. Logica şi bunu l-simţ îi spuneau 
că Daventry n-ar fi pus un obiect atât de primejdios şi 
de valoros precum cupa Hades întro colecţie arătată 
frecvent vizitatorilor şi oaspeţilor. Dacă acea cupă se 
afla aici, în Glass House, era bine ascunsă, 

-Mâine-dimineaţă, înainte de toate va trebui să re- 
programăm toate alarmele casei. Vocea Jfugeniei sună 
de parcă lua notiţe. Mă întreb dacă Leonard Hastings 
ştie cum s-o facă sau dacă va trebui să chemăm pe cineva 
de pe continent care se pricepe la asta. 

-Cunosc această marcă. Le pot reprograma eu. 

- Serios? 

Păru surprinsă şi oarecum suspicioasă. 

- Ştii, un bărbat mai slab de înger ar putea fi cu uşu- 
rinţă distrus de lipsa ta de respect faţă de aptitudinile 
lui profesionale. 

-Ceva îmi spune că tu nu te laşi distrus foarte uşor. 
Făcu o pauză, încruntându-se. Tocmai mi-a venit un alt 
gând, Oricine o fi venit aici, în această noapte, trebuie 
să fi ştiut că era cineva în casă. Ambele noastre maşini 
sunt parcate pe alee. 

-Nu cred că avem de-a face cu un hoţ foarte inteligent, 

- Este o casă mare. O fi presupus că nu e nici o pro- 
blemă să intre aici, chiar dacă se află cineva înăuntru. 
Hoţii intră mereu în case locuite. 


72 


Amanda Qxiick 


- Dar n-a ştiut că tu vei bântui prin casă, în miez de 
noapte, aşteptând să pui mâna pe el. 

Bărbia ei se ridică rapid* 

-Nu bântuiam. 

-Cum ai numi ce tăceai? E al naibii de sigur că nu 
umblai în somn. Se opri în faţa unei uşi întredeschise. 
Aerul rece al nopţi se revărsa prin deschizătură. Văzu 
umbrele din cămara neluminată aflată în capul scărilor 
înguste. Eşti sigură că nu vrei să-mi spui de ce făceai 
turul casei în toiul nopţii? 

-Nu e nimic de explicat. Pur şi simplu, nu-mi era 
somn, asta-i tot. Examină uşa. Deci aşa a intrat şi a ieşit. 

- Aşa se pare. 

Ea îi aruncă o privire îngrijorată. 

-Cunoaşte codurile de securitate ale casei, Cyrus. 

-Mda. 

- Cine i le-ar fi putut spune? 

-Bănuiesc că putea fi oricine, dar există un singur 
suspect evident. 

Ea îi cercetă întrebătoare chipul. 

- Pentru numele lui Dumnezeu, cine? 

- Leonard Hastings. 

Ea clipi de câteva ori, 

-Bine gândit. Fireşte că el ştia codurile. Ai dreptate, 
este categoric suspect. 

- Nici nu-ţi pot spune cât de mult înseamnă pentru 
mine buna ta părere. 

- Foarte nostim. Să ştii că faptul că nu s-a aflat aici, ca 
să ne întâmpine, este foarte ciudat. De fapt, de-a dreptul 
dubios. Mă întreb dacă nu cumva a plănuit să ture sticla 
lui Daventry înainte de sosirea noastră, dar n-a reuşit să 
termine treaba. 

- Hai să nu ne mai grăbim să tragem alte concluzii. 
Aşteaptă puţin, până arunc o privire în jur. 

Urcă treptele şi deschise complet uşa cămării. O altă 
uşă, cea care dădea spre verandă, era larg deschisă. Cer- 
cetă întunericul şi pădurea deasă care mărginea poieni- 
ţa. Ploaia curgea necontenit de pe streaşină. 

-Ai grijă! zise Eugenia urcând treptele în urma lui. 

-Tu vorbeşti? Dar nu-ţi face griji, tvo să ies, închi- 
se uşa stârnind un curent de aer umed, apoi o încuie. 
Nu are rost. Ploaia trebuie să fi şters orice urme de paşi. 
Omul nostru a plecat de mult şi, după cum ai spus, el 
cunoaşte împrejurimile, iar eu nu. 

- Bănuiesc că ar trebui să-i comunicăm asta acelui aju- 
r- de şerif Peaceful despre care pomeneai. Se încruntă. 
Dar nu sunt sigură că ne va fi de folos în vreun fel. 

-Cred că putem spune fără să greşim că nu ne va 
viosi la nimic. Infracţiunile de acest gen sunt rareori 
rezolvare, mai ales dacă nimic nu a fost furat 

-Mă duc să iau codul pentru seiful în care se află 
^cla. Vreau să văd dacă există vreo urmă că intrusul a 
i.Tuns la colecţia Daventry. Trecu pe lângă el şi intră în 
cămară. Mă întorc imediat, 

Cyrus ascultă zgomotul paşilor ei îndepărtându-se. 
Se gândi că era interesant că nu avea la ea codul seifu- 
lui, deşi se ridicase din pat, se îmbrăcase şi se furişase 
:nn casă în miez de noapte. Asta însemna că, indiferent 
care fusese scopul ei, evident nu plănuise să facă o vizită 
nocturnă seifului în care se afla sticla. 

Se întrebă încotro se ducea când îl zărise pe intrus. 
Iar pentru ca lucrurile să fie şi mai complicate, îşi 
aori să se fi îndreptat spre dormitorul lui. 

Suspină în vreme ce străbătu coridorul din pivniţă 
către seiful în care se afla sticla, în mod clar, celibatul 
.ui prelungit începea să-i afecteze gândirea. Ştia că era 
capabil să se controleze - pe sine şi situaţia — , dar con- 
ştientizarea acestui lucru nu-i uşură cu nimic tensiunea 
im partea inferioară a corpului, 

îşi aminti că ea nu era genul lui. Nu îi plăceau hoa- 
ţele care se furişau pe ferestre, în plus, prea multe de- 
pindeau de finalizarea acestui proiect pentru a-şi bate 
’oc de el culcându-se cu o femeie în care nu putea avea 
încredere. Trebuia să-şi respecte cu stricteţe priorităţile. 
Cupa Hades era pe primul loc. 

Câteva clipe mai târziu, ea apăru în capul scărilor ce 
dădeau spre pivniţă. Era îmbujorată şi avea răsuflarea 

întretăiată din pricina grabei cu care urcase şi coborâse 
treptele ce duceau până ta primul etaj. 

- Am adus codul. Se zori să coboare în pivniţă. Jur că 
nu ştiu ce-am să fac dacă deschidem uşa şi descoperim 
că toată sticlăria Daventry a dispărut. Ce catastrofă ar fi! 
Tabitha nu şi-ar reveni niciodată. 

Cyrus nu se putu abţine. 

-Ai putea să angajezi un detectiv profesionist care să 
ţi-o găsească. 

Ea îi aruncă o privire grăitoare în vreme ce se opri în 
faţa uşii seifului. 

- Presupun că următorul lucru pe care mi-1 vei spune 
va fi că eşti disponibil pentru a te ocupa de asta. 

-S-ar putea să-mi pot face timp. Desigur, admiţând 
că reuşim să ne înţelegem în privinţa onorariului. 

-Nu conta pe asta. Desfăcu bucata de hârtie şi studie 
cifrele scrise pe ea. Apoi îşi ridică privirea spre panoul 
cu taste. Bine, hai s-o facem. 

Cyrus privi în lungul coridorului care se intersecta cu 
primul şi văzu o luminiţă roşie clipind, 

- Aşteaptă! 

Ea se opri cu un deget ridicat în dreptul tastelor. 

- Ce este. 7 

- Această uşă e încuiată, dar cea de la capătul acestui 
coridor nu este. 

Ea se îndepărtă de uşa de oţel şi se îndreptă spre in- 
tersecţia coridoarelor. 

- N-am observat acea uşă până acum. 

-Nici eu. 

Cyrus se duse spre uşa de Ia capătul coridorului. 
Era din oţel inoxidabil, la fel ca uşa seifului. Era bine 
închisă, dar beculeţul de pe panou indica faptul că 
era descuiată. 

-Avocatul i-a dat Tabithei codul pentru o încăpere 
de-aici, nu pentru două, spuse Eugenia. Poate că această 
uşă are acelaşi cod ca seiful. 

- Mă îndoiesc. 

- Dar de ce ar exista două uşi cu încuietori codate? 

încruntându-se, îl ocoli repede şi se grăbi pe coridor. 
Se opri în faţa uşii şi apăsă clanţa. Uşa se deschise încet. 
Cvrus ajunse în spatele ei în vreme ce ea se uita prin 
deschizătura tot mai mare a uşii* 

-Este o pivniţă de vinuri, anunţă ea* Ar fi trebuit 
să-mi dau seama. Daventry se considera un fin cunos- 
câtor al vinurilor, la fel ca în cazul artei. Probabil că 
vinurile vechi dedici valorează o avere. Strâmbă din nas. 
Ce Dumnezeu miroase atât de îngrozitor? 

Duhoarea care se revărsă pe uşă fu un avertisment 
suficient pentru Cyrus. 

-O, rahat! Stai, nu... 

O prinse cu o mână de umăr pentru a o trage înapoi, 
insă fu prea târziu. Eugenia găsise deja întrerupătorul 
de pe peretele interior. 

Înţepeni sub mâna lui, cu faţa schimonosită din pri- 
cina şocului, în timp ce privea fix în pivniţa de vinuri. 

-O, Dumnezeule! 

Cyrus o smulse din pragul uşii şi păşi înăuntru. Piv- 
niţa de vinuri avea pereţii acoperiţi cu oglinzi ca toate 
celelalte încăperi din Glass House. Lumina din tubul 
fluorescent de deasupra se reflecta fără strălucire din 
sute de sticle de vin prăfuite. 

De asemenea, strălucea rece pe cadavrul care zăcea cu 
faţa în jos pe duşumea. 

Cyrus scoase o batistă din buzunarul de la spate. 
Se lăsă încet pe vine lângă bărbatul mort şi scoase cu 
grijă portofelul din buzunarul de la spate al pantaloni- 
lor ponosiţi. 

îl deschise şi studie permisul de conducere aflat 
înăuntru. 

- L-am găsit pe Leonard Hastings. 

Eugenia cuprinse în palme cana cu ceai fierbinte pe 
care Cyrus o puse în faţadei. 

“Nu'mi vine să cred. îşi dădu seama că spusese asta 
de câteva ori în ultimele câteva minute. Pur şi simplu, 
nu-mi vine să cred. Mă întreb de când zace acolo. 

- De ceva vreme. Cel puţin de trei sau patru zile. 

Cyrus scoase pliculeţul de ceai din cană şi îl aruncă 
în coşul de gunoi din plexiglas, Traversă bucătăria şi se 
aşeză la masa de sticlă, vizavi de Eugenia. 

îşi pusese o cămaşă. Aceasta era plină de strălucitoare 
păsări ale paradisului roşii şi portocalii. Eugenia îşi zise 
că era bucuroasă că $e îmbrăcase, însă ştia că nu avea să 
poată uita prea curând imaginea pieptului său dezgolit. 

-Cu câteva minute în urmă, când am vorbit cu el la 
telefon, Peaceful Jones a spus că probabil a suferit un 
atac de cord. 

Eugenia se încruntă. 

- De unde ştie asta? 

-A zis că soţia lui e medicul locului. De ani de zile, 
îl trata pe Hastings de o boală de inimă. Se pare că 
Hastings lua multe medicamente. Conform permisului 
de conducere, avea şaptezeci şi trei de ani. 

Eugenia luă o înghiţitură de ceai. îl privi în ochi pes- 
te marginea ceştii, 

-Ştii la ce m-am gândit prima oară, când bam văzut 
zăcând acolo? 

-Mda, Cyrus se sprijini de spătarul scaunului. Că a 
fost ucis. N-ai de ce să te simţi prost, ăsta a fost primul 
lucru care mi-a trecut şi mie prin minte. 

Ea se cutremură. 

- A zis Jones cât timp îi ia să ajungă aici? 

- în jur de patruzeci de minute. O aduce pe soţia lui, 
doctoriţa. A zis că există o singură ambulanţă pe insulă. 
O $o folosească pentru a-1 duce pe Hastings la clinică. 

- Şi apoi, ce? 

Cyrus ridică din umeri. 

-A spus că pe insulă nu există casă de pompe fune- 
bre. Procedura obişnuită este să sune la serviciul de am- 
bulanţă aeriană pentru a duce un cadavru pe continent. 
A zis că soţia lui se ocupă de asemenea lucruri. 

- Mă simt cumplit. Eugenia bău din ceai. Tocmai mă 
gândeam ce Îngrijitor deplorabil era Leonard Hastings. 

Cyrus o studie cu o expresie enigmatică. 

- Mai avem cam o jumătate de oră până ia sosirea lui 
Peaceful şi a ambulanţei. Cred că ar fi bine să ne punem 
ta punct povestea. 

Ea se holbă uimită la el 

- Poftim? 

- A fost o seară plină de evenimente. Avem un cada- 
vru în pivniţă şi am urmărit un hoţ care a fugit din casă. 
Genul acesta de lucruri au tendinţa de a fi stres ante 
chiar dacă eşti obişnuit cu ele. Şi nu cred că tu eştt. 

Eugenia se zbârli. 

- Dacă tu crezi că o să cedez când Peaceful va ajun- 
ge aici şi că-ţi voi strica acoperirea, poţi să te relaxezi. 
Mă voi descurca, 

-Nu sunt foarte sigur. Nu cred că joci în liga asta, 
domnişoară Swift. 

Un fior de panică o străbătu. Se întrebă cât de multe 
ştia el. Cât de multe dedusese? De ce îi păsa lui? Se sili 
să tragă adânc aer în piept, de câteva ori. 

- Ce vrei să spui cu asta? întrebă ea cu tot calmul de 
care era în stare. 

El îşi puse cana jos, se aplecă în faţă şi îşi încrucişă 
braţele pe masă. In ochii lui se citea o hotărâre rece şi o 
seriozitate profundă. 

-M-am săturat de glumiţe. Hai să punem cărţile 
pe masă. Eu ţi le arăt pe ale mele dacă şi tu mi le arăţi pe 
ale tale. 

Ea îşi miji ochii. 

- Deci recunoşti că ai intenţii ascunse aici? 

- Da. Şi ştiu al naibii de bine că şi tu ai. Spune-mi 
de ce te afli cu adevărat aici, pe insula Frog Cove. Poate 
vom reuşi să cooperăm. 

-Ce te face să crezi că mă aflu aici pentru altceva 
decât o vacanţă de lucru? 

Gura lui se arcui slab, însă ochii îi rămaseră reci. 

-După cum bunicul Beau obişnuia să zică, dacă un 
om se mişcă încet şi vorbeşte încet nu înseamnă că şi gân- 
deşte încet. Te afli aici din cauza cupei Hades , nu-i aşa? 

Ea simţi cum i se cască gura. 

- Cupa Hades? 

-Nu mai face pe inocenta* Nu avem timp. 

Ea înghiţi nodul din gât. Se gândi că poate avea o 
problemă mai mare decât îşi dăduse seama. 

- Vorbeşti despre acea cupă Hades? întrebă ea precaută. 

- Există una singură de care ştiu. 

- Cupa-cuşcă din secolul al IV-lea anno Domini despre 
care se presupune că a fost dusă înapoi în Anglia din 
Italia, de către contele de Radstone, la începutul seco- 
lului al XlX-lea? 

Cyrus ridică din sprâncene. 

-Văd că ştii despre ce-i vorba. 

-Eşti nebun? îşi dădu seama că era mai mult decât 
stupefiată. începea să fie de-a dreptul speriată. Era sin- 
gură intr-o casă foarte ciudată, cu un cadavru în pivniţă 
şi un bărbat masiv delirând în bucătărie. 

-Nu, Eugenia, nu sunt nebun. Nici tu nu eşti. Spu- 
ne-mi despre ce-i vorba. Repede. 

Ea îşi umezi buzele cu vârful limbii. „Nu-ţi pierde 
cumpătul acum/ Ajutorul de şerif şi medicul aveau să 
fie aici în câteva minute. Tot ce avea de făcut era să-l ţină 
pe Cyrus de vorbă până la sosirea lor. 

- Desigur, ştiu câte ceva despre legendă, zise ea. Dar 
cupa în sine nu a fost văzută de un martor de încredere 
tocmai de la începutul anilor 1800. Majoritatea experţi- 
lor cred că a fost distrusă secolul trecut. 

- Există, zise Cyrus. A fost într-o serie de colecţii pri- 
vate. Eu însumi am văzuto cu trei ani în urmă. 

Cu trei ani în urmă. Când fusese împuşcat. Când 
soţia lui fusese ucisă. Când partenerul lui dispăruse. 
Când un obiect extrem de preţios dispăruse. 

Imposibil! 

- Probabil ai văzut un fals, sugeră ea cu blândeţe. 

Se încordă pentru a auzi scrâşnetul cauciucurilor pe 
aleea acoperită cu pietriş. 

- Era obiectul adevărat. Eu şi partenerul meu, Dami- 
en March, am fost angajaţi pentru a supraveghea trans- 
portul către clientul nostru. însă March mi-a întins o 
capcană. A furat cupa, iar apoi mi-a ucis soţia, pe Katy, 
pentru a-şi acoperi urmele. 

Ea îşi încleştă o mână în poală* 

-Vrei să spui că tu şi partenerul tău aţi fost angajaţi 
să păziţi cupa Hades, cu trei ani în urmă? 

El păru uşor impresionat. 

- Văd că ai făcut ceva cercetări în privinţa mea, 

intr-un mod îngrozitor, povestea lui se potrivea cu ce 

reuşise Sally Warren să afle despre el, îl privi fix, încer- 
când să se decidă dacă era zdravăn la cap şi primejdios 
sa dacă era un candidat potrivit pentru a ti închis în 
aripa ferecată a unui spital de psihiatrie. Nici una din al- 
remative nu avea un efect liniştitor asupra nervilor ei. 

- Stai să văd dacă am priceput, spuse ea* Te afli aici 
deoarece crezi că Adam Daventry avea cupa? 

-A cumpărat-o cu câteva luni în urmă, când a fost 
scoasă la licitaţie pe piaţa neagră. 

- Dumnezeule! „Cupa Hades." Dacă exista cu adevă- 
rat, era posibil să se afle la subsol chiar în clipa aceasta* 
Eugenia îşi împinse scaunul şi sări în picioare* Seiful,,* 

- Laso baltă! Cyrus păru amuzat de entuziasmul ei 
crusc, dar atitudinea lui rămase neschimbată. Presupu- 
nând că încă se află în această casă, este bine ascunsă. 
Numai un prost ar fi ţinut-o împreună cu restul colecţi- 
ei de artă. Daventry nu era prost 

- Este prea bizar pentru a fi credibil* 

îi veni mintea la cap. Cupa Hades nu exista. Toa- 
tă lumea din domeniul sticlei ştia asta. Se aşeză încet 
pe scaun* 

-Ai zis că executorii lui Daventry te-au angajat ca să 
investighezi moartea lui. îi cercetă chipul* Vrei să spui 
că e adevărat? Crezi câ a fost ucis din cauza cupei? 

Cyrus ezită. 

-Nu, nu cred* Sunt şanse ca acea căzătură să fi fost 
un accident, 

- Ce te face să fii atât de sigur? 

- Nici un profesionist nu ar fi încercat să comită o cri- 
mă apelând la o metodă atât de incertă, rosti el calm. 

- Vrei să spui că acela care vrea să pună mâna pe cupa 
Hades este profesionist? 

- Da* Asta spun. 

* 

Privirea lui fermă o convinse că el credea tot ce îi zicea. 
Era posibil să fie nebun, dar nu o minţea intenţionat. 

- Aşa că bai păcălit pe executori să te angajeze, şopti 
ea. Aveai nevoie de o acoperire ca să intri în această casă 
pentru a căuta cupa. 

-A ajuns la mine zvonul că vasul a apărut din nou, 
cu câteva săptămâni în urmă. Până să îmi dau seama 
că Adam Daventry îl cumpărase, el era deja mort, 
Leabrook se pregătea să preia colecţia lui, iar executorii 
intenţionau să vândă casa. A trebuit să mă mişc repede 
şi n-am avut prea multe opţiuni. 

Ea se încordă. 

- Ce te face să crezi că vasul încă este aici? 

-Nu ştiu cu certitudine că este aici, recunoscu el. 
Este posibil să fi fost furat de către unul dintre cei din 
Connoisseurs’ Club, în seara în care el a murit, dar 
mă îndoiesc. 

- De ce? 

- Daventry nu avea încredere în prietenii lui. Cei din 
Connoisseurs* Club erau încântaţi să-şi arate unul al- 
tuia achiziţiile, dar în fond erau cu toţii rivali. Nu ar fi 
spus nici unuia dintre ei unde a ascuns cupa. 

- De ce este atât de important pentru tine să găseşti 
cupa Hades? Intenţionezi s-o vinzi? 

-Nu vreau blestemata aia de cupă. Ochii lui erau 
două lacuri de gheaţă verde acum. II vreau pe individul 
care a furat-o cu trei ani în urmă. 

Uri nou val de nelinişte se rostogoli prin stomacul ei. 

- înţeleg. 

-Am nevoie de cupă pentru a-1 găsi. Este singurul 
lucru care îl va ademeni să iasă din ascunzătoare. 

Ea înghiţi iarăşi în sec. 

-Chiar crezi că fostul tău partener a furat-o, nu-i aşa? 

- Nu cred că a fost Damien March. O ştiu! Nu era nici 
o fărâmă de îndoială în vocea lui. Şi mi-a ucis şi soţia cu 
ocazia asta. 

- Dumnezeule mare, Cyrus, eşti sigur? Ai vreo dova- 
dă? Am înţeles că soţia ta a fost ucisă când i s-a furat 
maşina. 

Surpriza apăru şi dispăru foarte repede de pe chipul 
lui de ucigaş profesionist. 

-Tu chiar ai făcut cercetări temeinice» nu-i aşa? Fur- 
rul maşinii a fost înscenat de March pentru a-şi acoperi 
urmele. Singura modalitate de a dovedi toate astea este 
să pun mâna pe el. Şi, pentru a face acest lucru, am 
nevoie de cupa Hades. 

- Eşti sigur că March mai trăieşte şi că vasul i-a fost 
furat recent? 

-Toate zvonurile se îndreaptă în acea direcţie. Este 
prima pistă solidă pe care o am de trei ani. Trebuie s-o 
urmez până la capăt. 

-Ce te face să crezi că vasul îl va scoate din ascun- 
zătoare? 

-March va face tot posibilul pentru a-1 recupera. 
Cu trei ani în urmă, era obsedat de el, iar astfel de ob- 
sesii nu trec. 

Ea se gândi că el vorbea în cunoştinţă de cauză. Poate 
chiar aşa era. Era evident obsedat de găsirea lui Damien 
March, 

Cyrus o privi calm. 

- In regulă, eu ţi-am arătat cărţile mele. Acum, e rân- 
dul tău. Spune-mi ce amestec ai în treaba asta. Şi nu-mi 
zice porcăria aia cum că te afli aici pentru a inventaria 
colecţia de sticlă a lui Daventry, 

Ea îşi ridică bărbia. 

- în mod cert, n-am venit aici pentru cupă. Am doar 
cuvântul tău că există. Eu, personal, cred că te afli pe 
urmele unei fantezii. 

Privirea lui era perfect calmă. 

-Aş vrea să cred că nu eşti pe urmele cupei. Ar sim- 
plifica lucrurile. 

-Nu-mi pasă dacă mă crezi sau nu. Fusese o zi lun- 
gă. Furia şi frustrarea ei ieşiră la lumină fără de veste. 
Vrei să ştii de ce mă aflu aici? O să-ţi spun. Mă aflu aici 
pentru Nellie Grant. Autorităţile susţin că a căzut peste 
bord în timpul unei furtuni, dar eu cred că e posibil să 
fi fost omorâtă. 

El o privi vizibil stupefiat. 

-Nellie Grant? Ultima iubită a lui Daventry? 

Brusc, ea îşi dădu seama că spusese mai mult decât 
intenţionase. Dar era prea târziu pentru a da înapoi. 
-Da. 

- Ce naiba te face să crezi că a fost omorâtă? 

Eugenia ezită. După câteva secunde, se ridică şi îşi 

puse cana goală în chiuvetă. 

-Nellie a crescut pe apă. Cunoştea ambarcaţiunile şi 
avea mare grijă să respecte regulile de siguranţă. Cred 
că este extrem de improbabil să fi ieşit cu o barcă mică 
pe vreme rea, darămite să fi fost azvârlită accidental 
peste bord. 

Cytus rămase tăcut vreme de câteva clipe. 

- Eşti sigură că se pricepea la bărci? 

-Da. Eugenia se răsuci şi se sprijini de chiuvetă, 
în dimineaţa de după moartea lui Daventry, a venit să 
mă vadă. Era agitată şi neliniştită. Mi-a zis că, în acea 
după-amiază, urma $ă se ducă înapoi pe insulă pentru 
a-şi împacheta restul lucrurilor, iar apoi plănuia să se 
întoarcă în Seatde. 

Cyrus se gândi la asta. 

- Şi altceva? 

Eugenia începu să se plimbe prin bucătărie. 

- Mi-a spus că, în săptămânile de dinaintea morţii, Da- 
ventry devenise încordat şi mai secretos decât de obicei. 

- Continuă! 

-Nu mai sunt prea mult de zis. Este mai degrabă 
o senzaţie. 

-O senzaţie? repetă el pe un ton neutru. 

- Da. Se încruntă. Şi să nu îndrăzneşti să-mi ridicu- 
lizezi intuiţia. Toată lumea ştie că am instincte foarte 
bune. 

El se sprijini din nou de spătar, privind-o cu un scep- 
ticism evident. 

-Te-ai gândit la vreun motiv? De ce ar fi vrut cineva 
s-o ucidă pe Nellie Grant? 

-Nu ştiu cum să explic asta. Dar nervozitatea ei din 
ziua de după moartea lui Daventry m-a făcut să mă 
întreb dacă nu cumva văzuse ceva în seara morţii lui. 


Casa de sticlă 83 

A dat de înţeles că Daventry consuma multe droguri. 
Mă întreb dacă,,. 

- Nu cumva a fost martoră la o tranzacţie cu droguri, 
iar cineva îi dorea moartea? 

- Ei bine, da. îşi îndesă mâinile în buzunarele de la 
spate, se răsuci şi porni în cealaltă direcţie. Trebuie să 
recunoşti că e o posibilitate. 

-Hmm. O posibilitate. Una foarte improbabilă. 

Ea se gândi că el no credea. Ca $ă fie cinstită, trebui 
să recunoască faptul că nici ea nu se grăbise sâ creadă 
povestea lui. 

Cyrus o urmări cum se plimba. 

-Pot să te întreb cum de ai decis că este treaba ta să 
afli ce s-a petrecut cu Netlie Grant? 

- Lucra pentru mine. Se ocupa de grafică la departa- 
mentul de publicitate de la Leabrook. 

- Cât timp a lucrat pentru tine? 

-Aproape un an. 

-Te grăbeşti să faci investigaţii de fiecare dată când 
vreunul dintre angajaţii tăi păţeşte ceva? 

Durerea din maxilar o avertiză că avea dinţii încleştaţi. 

-Nu. Dar Nellie mi-a fost şi prietenă, nu doar an- 
gajată. Era artistă. A avut un trecut foarte nefericit. 
Era fragilă. 

-Mulţi oameni au avut necazuri. Mulţi sunt fragili. 
Şi mulţi dintre ei sfârşesc prost. Mâna lui Cyrus se în- 
cleştă de marginea mesei. Spune-mi de ce simţi că trebui 
să afli se s-a întâmplat cu această femeie anume. 

Eugenia se opri cu faţa spre fereastră. închise ochii. 
Cuvintele pe care încă nu le rostise îi urcară în gât, 

- Eu i-am prezentato lui Adam Daventry. Dacă n-aş 
fi fost eu, ea nu l-ar fi cunoscut niciodată. N-ar fi venit 
niciodată aici, la Glass House. N-ar fi murit. 

Cyrus fluieră încetişor. 

-La naiba! Deci aşa stau lucrurile. Te învinovăţeşti. 

Eugenia auzi huruitul îndepărtat al motorului unui 
automobil. Deschise ochii, se răsuci şi îl privi atent 
pe Cyrus. 

-Trebuie să ştiu ce s-a întâmplat cu ea. Este la fel de 
important pentru mine cum este găsirea cupei Hades 
pentru tine. 

- în acest caz, rosti el, cred că noi doi putem să facem 
o înţelegere. 

- O înţelegere? Ce fel de înţelegere? 

- Oi fi tu o directoare de muzeu dată naibii, dar mă în- 
doiesc că ai cine ştie ce experienţă ca detectiv particular. 

-Şi? 

Maşina se afla pe alee. Eugenia auzea scrâşnetul pie- 
tricelelor sub roţi. 

- Deci iată care e cea mai bună ofertă a mea. Dacă 
eşti de acord sâ păstrezi tăcerea în privinţa cupei Hades 
şi a tot ce ţi-am spus în noaptea asta, te voi ajuta să in- 
vestighezi circumstanţele în care a avut loc moartea lui 
Nellie Grant. 

Ea ezită. 

-Gratuit, adăugă Cyrus intenţionat. 

Afară, uşile dubiţei se trântiră. Eugenia simţi presi- 
unea exercitată de Cyrus. O copleşea în valuri. El avea 
mare nevoie de cooperarea ei. Dar era dispus să-i ofere 
ceva în schimb. 

Pe verandă se auziră voci. Un bărbat şi o femeie. 

- Când e vorba despre asemenea lucruri, sunt foarte 
priceput, zise Cyrus. 

Un ciocănit la uşă. 

Era vremea să se decidă. 

- în regulă, spuse Eugenia. Avem o înţelegere. 

Ajutorul de şerif Peaceful Jones clătină din cap cu pă- 
rere de râu în vreme ce ridică unul din capetele sacului 
pentru cadavre. 

- E chiar păcat de bătrânul Leonard. 

Cyrus încuviinţă din cap, mâinile lui fiind ocupate 
cu celălalt capăt al sacului în care se afla trupul bătrâ- 
nului Leonard. 

- Da. Chiar păcat. 

Cu coada lui cenuşie, cu mărgele şi cu un tricou pe 
care erau brodate imaginea Căii Lactee şi un mic semn 

pe care scria „Voi sunteţi aici", Peaceful categoric nu era 
stereotipul unui om al legii, 

-Aş zice că nu e o surpriză, nu, Meditation? 

Peaceful se uită la soţia lui, care ţinea deschisă uşa 
dubiţei, 

Dr, Meditation Jones, îmbrăcată într-o lungă rochie 
vaporoasă şi având pe cap o bentiţă cu mărgele, îi zâmbi 
cu seninătate, 

-Nu, Aura lui devenise foarte slabă în ultimele săp- 
tămâni, Vocea ei înaltă şi susurată o făcea să pară mult 
mai tânără decât ar fi crezut cineva privindud cosiţele 
sure. Ii venise vremea, 

Cyrus întâlni privirea Eugeniei, în timp ce ajuta la 
băgarea cadavrului în dubiţă. Nu putea fi sigur, dar ar 
fi jurat că, în ciuda scenei macabre, gura ei tresărise, 
îşi dădu seama că trebuia să facă un efort pentru a-şi 
suprima un rânjet, 

Peaceful trânti uşa dubiţei şi se uită la Cyrus printro 
pereche de ochelari cu lentile mici şi rotunde, 

- Păcat că voi aţi fost cei care aţi dat peste bătrânul Leo- 
nard astfel. Dar bănuiesc că cineva trebuia săd găsească. 

- Să înţeleg că nu Ua remarcat nimeni lipsa? întrebă 
Cyrus, 

-Bătrânul Leonard nu avea ceea ce s-ar putea numi 
prieteni apropiaţi, spuse Peaceful. 

-Avea o aură foarte neregulată, le mărturisi Medita- 
tion cu blândeţe. Ii făcea pe oameni să vrea inconştient 
să-1 evite. Am încercat săd fac să mediteze şi să postească 
pentru a-şi limpezi spiritul, dar a refuzat. 

Eugenia coborî treptele. 

-Trebuie săd fie greu unui doctor când sfaturile sale 
bune sunt ignorate de pacient, 

- Da, rosti Meditation. Dar, în cele din urmă, fiecare 
este responsabil pentru aura sa. Tot ce poate face un doc- 
tor e să arate calea. Depinde de pacient dacă o urmează. 

Cyrus se uită la ea. 

- Parcă ar fi ceva ce ar fi spus bunicul meu. 

Ea zâmbi. 

-Bunicul dumneavoastră trebuie să fi fost un om 
foarte înţelept. 

- Da, rosti Cyrus. A fost* îl privi pe Peaceful. S-a mai 
întâmplat ceva în noaptea asta. Am avut un intrus mai 
devreme. Asta ne-a făcut să ne dăm jos din pat. 

Peaceful se încruntă. 

- A fost luat ceva? 

-Din câte ne dăm seama, nu. L-am pus pe fugă. 
Dimineaţă, o să schimb codul încuietorilor. 

-N-ar strica, zise Peaceful. Totuşi, nu mi-aş face prea 
multe griji. Probabil au fost doar nişte puşti de pe insulă 
care se prosteau. De ani de zile, n-am avut o spargere 
adevărată pe insulă. Frog Cove este genul de loc unde 
oamenii nu-şi încuie niciodată uşile, 

- Daventry le încuia pe ale lui, sublinie Cyrus. 

Peaceful îl privi cu ochii mijiţi pentru a se feri de 

strălucirea farurilor dubiţei. 

- Domnul Daventry era puţin altfel. Nu era cu ade- 
vărat unul de-al nostru, dacă înţelegeţi ce vreau să zic. 
Am auzit că sunteţi aici în vacanţă. 

-O vacanţă de lucru, 2ise Eugenia fără să ezite. 
Mă aflu aici pentru a inventaria colecţia de sticlă a lui 
Daventry. Sunt directarea Muzeului Sticlei Leabrook. 

Meditation păru încântată. 

- Am auzit că domnul Daventry şi-a lăsat colecţia mu- 
zeului. Poate că acest gest îi va ajuta aura să-şi găsească 
pacea de cealaltă parte a vălului. 

Peaceful studie păsările-paradisului de pe cămaşa lui 
Cyrus. 

-Să înţeleg că sunteţi un prieten al domnişoarei 
Swift? 

- Este asistentul meu, rosti Eugenia pe un ton foarte 
ferm. Mă va ajuta să fac inventarul. 

Peaceful nu-şi luă ochii de la cămaşa lui Cyrus. 

-Asistent, zici? 

- Trăiesc pentru a mă face util, spuse Cyrus. 


capitolul 7 

Eugenia studie uşile închise care se aliniau în dreapta 
balconului. 

- Dacă mai găsim nişte cadavre în camerele alea, am 
plecat de-aici. 

Din punctul ei de vedere, turul prin Glass House fu- 
sese dezamăgitor. Cu câteva minute în urmă, trecuseră 
prin studioul folosit de Nellie. însă încăperea era goa- 
lă, cu excepţia unui şevalet şi a câtorva vopsele acrilice 
vechi. Cyrus vădise un interes deosebit faţă de biblio- 
teca de la primul etaj, cu impresionanta sa colecţie de 
cărţi, documente şi dosare. Eugenia se îndoia că ea ar 
putea găsi acolo ceva care s-o ajute în cercetările ei* 

Deja avea îndoieli în privinţa înţelepciunii înţelegerii 
tăcute cu Cyrus, în toiul nopţii trecute. în dimineaţa 
aceasta, el părea suspect de vesel şi de relaxat, puţin cam 
prea mulţumit de sine pentru liniştea ei sufletească. 
Avea senzaţia sâcâitoare că se lăsase manipulată. 

îşi aminti însă că, deşi făcuseră o înţelegere, adevărul 
era că fiecare avea propria treabă pe insula Frog Cove. 

- Haide, fii serioasă. Unde ţi-e spiritul de aventură? 
Cu o mică plecăciune, Cyrus deschise prima uşă din 
dreapta. Care sunt şansele să existe mai mult de un ca- 
davru în această casă? 

-Nu ştiu. N-am fost niciodată foarte bună la 
matematică. 

Veni lângă el. Dormitorul respecta tiparul tuturor 
celorlalte vizitate în turul lor. Multe suprafeţe care re- 
flectau lumina, mese din sticlă mată şi mobilier alb pe 
fond alb. 

Cyrus îşi ridică privirea spre tavanuloglindă. 

-Intr-o zi însorită, trebuie să porţi ochelari de soare 
aici. 

- Recunosc că designerul lui a exagerat un pic cu 
oglinzile. Eugenia porni spre camera următoare. Mă în- 
treb cine a fost arhitectul. 

Cyrus deveni brusc gânditor* 

-Asta, domnişoară Swift, este o întrebare excelentă. 

Ea se uită peste umăr la el, surprinsă de tonul lui 
serios. 

- De ce spui asta? 

- Pentru că, dacă vasul Hades este ascuns în această 
casă, fără Îndoială se află intr-un seif secret, integrat în 
designul original. 

Ea se opri în faţa următoarei uşi, cu mâna pe clanţă. 

-Chiar crezi că vasul există şi că Daventry a fost în 
posesia lui, nu-i aşa? 

-Chiar crezi că Nellie Grant a fost ucisă, nu-i aşa? 
replică el pe un ton sec. 

Ea se gândi că o meritase. 

-Crezi că am inventat o poveste pentru a explica 
moartea ei. 

-Vrei opinia mea profesionistă? Crima este o posi- 
bilitate extrem de forţată în acest caz. Nu există nici un 
motiv evident. Dacă stai să te gândeşti, nu există nimic 
altceva decât intuiţia ta. 

-Tu eşti cel care se ia după nişte zvonuri legate de o 
veche legendă. în opinia mea profesionistă, cupa Hades 
nu există. 

El îi susţinu privirea, 

-Tot ce vreau este tăcerea ta, nu opinia de expertă. 

-Tot ce vreau sunt cunoştinţele tale profesionale. 

- Le ai, 

-Asta-i o nebunie, murmură ea. Fiecare dintre noi 
gândeşte că celălalt umblă după cai verzi pe pereţi. 

-Nu sunt chiar premisele ideale pentru bună relaţie 
de lucru, dar, la naiba, spuse Cyrus. Ochii lui erau foar- 
te verzi. Avem o înţelegere, corect? Eu te ajut să afli ce 
s-a întâmplat cu Nellie Grant dacă tu nu dezvălui moti- 
vul pentru care mă aflu aici. 

- Da. Deschise uşa. Avem o înţelegere* 

Se uită înăuntru, aşteptându-se să vadă alt tavan-oglin- 
dă, un pat cu cadru cromat şi multe suprafeţe din sticlă 
strălucitoare. 

Un întuneric gros se revărsă din cameră. 

Eugenia fu surprinsă. 

-Ia te uită! O cameră din Glass House care nu are 
ferestre. 

- Interesant. 

Cyrus băgă încet mâna pe lângă ea pentru a găsi 
întrerupătorul. 

Se auzi un clic. O serie de lumini punctiforme se 
aprinseră în bezna de iad. Iluminarea dramatică dădu 
h iveală un labirint de piedestaluri din sticlă neagră. 
Pe fiecare stand se afla o casetă de sticlă care conţinea 
cate un obiect de artă. 

Luminile fuseseră aranjate astfel încât doar obiectele 
din casete să fie vizibile. Toate spaţiile dintre şi din jurul 
standurilor se aflau într-o umbră precum cerneala. Câte- 
va tablouri, şi ele luminate de spoturi, atârnau pe pereţi. 

-O galerie de artă. Curioasă, Eugenia intră în came' 
ra întunecată. Dar aceasta nu este dedicată sticlei. 

-Mă întreb de ce nu era încuiată, ca seiful de la 
subsol. 

Eugenia se opri în faţa unuia dintre piedestaluri. 
Srudie sculptura care reprezenta un organ genital mas- 
culin supradimensionat. 

-Probabil pentru că exponatele nu sunt deosebit de 
valoroase, spuse ea. 

Cyrus se apropie pentru a se uita la penisul şi la tes- 
nculele mari. 

-Asta-i părerea ta. 

Ea zâmbi fără să vrea, 

- Mă refeream la calitatea artistică, nu la subiect. 

- Mă simt uşurat să aud asta. 

Era prea întuneric pentru a-i vedea chipul, dar simţi 
că zâmbea. 

Braţul lui îi atinse umărul. Ea simţi fermitatea 
muşchiului de sub piele. Apropierea de el îi stârni o 
agitaţie ciudată. 

Era profund conştientă de prezenţa lui. Iar apropL 
erea categoric nu domolea efectul. De fapt, avea un 
efect contrar. Chiar şi mirosul lui o intriga. Adulmecă 
pe furiş şi îşi confirmă ceea ce ştia deja. Nu se dădea 
cu aftershave. 

Nasul o furnică în clipa când simţi parfumul săpU' 
nului şi al masculinităţii calde. Se întrebă de ce aceas- 
eă combinaţie o făcea să se simtă stânjenită. Nu era 

ca şi cum nu mai simţise aceste mirosuri niciodată în 
viaţa ei. 

Se sili să se concentreze asupra plăcuţei din faţa sculp- 
turii. Pe aceasta era scris Esenţa bărbatului , apoi două 
date între care se scurseseră trei luni. Sub acele date era 
o inscripţie. Se aplecă mai aproape. 

„Avea un talent artistic mediocru, dar făcea sex oral 
extraordinar." 

- Dumnezeule mare! 

Eugenia îşi îndreptă brusc trupul. Creştetul ei se lovi 
de bărbia lui Cyrus. 

-Au! El îşi masă falca. Să înţeleg că nu este un 
comentariu artistic obişnuit? 

r Nu, nu este. 

îşi simţi dogoarea din obraji. „Slavă Domnului că 
e aşa întuneric", gândi ea. Se îndreptă repede spre un 
mătorul piedestal. 

Un fascicul îngust de lumină strălucea pe o serie 
de inele metalice întrepătrunse. Citi precaută plăcuţa. 
Titlul lucrării, Lumi, era urmat de două date care cu- 
prindeau un interval de trei săptămâni. Inscripţia de 
sub ele era suficient de directă pentru a o face pe Euge- 
nia să se crispeze: 

„Submediocră şi în artă, şi în pat." 

- Nu există nici un nume al artiştilor, observă Cyms. 
Se uita la o casetă de sticlă din apropiere. Doar titluri, 
date şi inscripţii cu referiri sexuale. 

-Am impresia că acele comentarii se referă la artiste, 
nu la obiectele din casete. Eugenia se plimbă prin um- 
brele dense dintre şirurile de piedestale. 

- Mă întreb ce-i cu camera asta. 

-Vrei concluzia profesionistă a unui detectiv experi- 
mentat antrenat să observe detalii? 

-De ce nu? M-am întrebat mereu cum ar suna o 
astfel de concluzie, 

-Am impresia că ne aflăm într-o galerie dedica- 
tă lucrărilor fostelor amante ale lui Daventry. Con- 
form informaţiilor mele, tipului îi plăcea să se culce 
cu artiste. 

Eugenia se cutremură în timp ce pătrunse şi mai 
adânc în penumbră. îşi aminti felul în care licăriseră 
ochii lui Daventry când i-l prezentase lui Nellie, 

-Informaţiile tale sunt corecte. Avea o înclinaţie 
spre artiste. 

Tocmai era pe cale să se îndrepte spre uşă, când zări 
sclipirea unei sticle în celălalt capăt al camerei. Pomi 
automat către ea. 

Se opri brusc Ia un metru de ultimul piedestal şi privi 
fix obiectul aflat înăuntru. 

Era ca şi cum ar fi intrat întro criptă bântuită. Sângele 
ii îngheţă. Stomacul i se strânse. Palmele i se umeziră. 

- Dumnezeule! 

- E ceva în neregulă? 

Cyrus se apropie prin întuneric de ea. 

-Acel lucru din casetă. 

îi fu greu să rostească vorbele. Era literalmente du- 
reros să se uite la acea sculptură. Aceasta era alcătuită 
din sticlă spartă şi bucăţi de metal ruginite. Totul era 
răsucit şi mototolit. Striga furia şi nebunia artistei, 
o creaţie monstruoasă, care contamina spaţiul din 
jurul său. 

-Uşurel! Cyrus îi cuprinse umerii cu un braţ. Catego- 
ric, n-aş vrea să se afle pe poliţa şemineului meu, dar nu 
arată mai rău decât multe alte obiecte de artă moderne. 

- Este înfricoşătoare. 

- Mda, e cam urâtă, nud aşa? Se aplecă şi citi ce scria 
pe plăcuţă. Se numeşte Floare. 

Eugenia se cutremură. 

- Datele sunt de-acum cinci ani jumate, spuse Cyrus. 

- Chiar înainte ca Daventry să se mute pe insula Frog 
Cove. 

- Inscripţia este puţin mai flatantă decât în cazul ma- 
jorităţii celorlalte, dar nu prea mult. „Talentată, dar nu 
merită preţul/' 

Eugenia trase adânc aer în piept, absurd de recunos- 
cătoare pentru greutatea liniştitoare a braţului lui. 

- Oricine a creat această... această chestie era plină de 
furie. Şi probabil puţin mai mult decât nebună. 

-Nu vreau să te jignesc, Eugenia, dar cred că îţi laşi 
imaginaţia să zburde prea mult. 

- Nu. Clătină din cap. Nu este imaginaţia. Când vine 
vorba despre artă, mă bazez pe intuiţie. Şi nu greşesc 
aproape niciodată. 

Ea acceptase înţelegerea cu el. 

Cyrus nu era sigur dacă era un lucru bun sau unul 
rău. îşi asumase un risc calculat când îi povestise ce un 
mărea cu adevărat. Dar, având în vedere că poliţistul 
local batea la uşă şi că în pivniţă se afla un cadavru, 
luase o decizie bazată pe instinct. 

Mai târziu în acea dimineaţă, stând lângă tejgheaua 
de la Burts Gas & Grocery, îşi aminti că nu era ca 
şi cum ar fi avut prea multe opţiuni. Avea nevoie de 
cooperarea benevolă a Eugeniei chiar dacă îl minţea 
de îngheţau apele. 

- Am înţeles că voi aţi dat peste Leonard Hastings la 
Glass House, noaptea trecută. Bărbatul firav din spatele 
tejghelei băgă într-o pungă o sticlă de doi litri de lapte 
degresat. Numele de pe şorţul lui anunţa că era Burt de 
la Burt s Gas &_ Grocery. Tot oraşul a aflat că bătrânului 
Leonard i-a stat ceasul, în cele din urmă. 

-Asta pare să fie opinia generală. Cyrus scoase banii 
din portofel. Doctorul Jones a spus că lua multe medi- 
camente pentru problemele pe care le avea cu inima. 

-Aşa este. Ei bine, nu-mi place să zic asta, dar mă îndo- 
iesc că cineva îi va duce prea mult dorul lui Leonard. 

Eugenia îşi ridică privirea de la un stand cu produse 
proaspete cam ofilite. 

- De ce nu? 

- Meditation jones vă va spune că a avut o aură mur- 
dară, Burt se strâmbă. La naiba, poate că are dreptate. 
Tot ce ştiu eu este că nimeni în afară de Daventry nu bar 
fi angajat. Bătrânul Leonard era cam sinistru. Dar, în 
fond, la fel era şi Daventry. într-un mod mai stilat, dacă 
înţelegeţi ce vreau să zic. 

-Nu mi-am dat seama că oamenii de pe-aici îl con- 
siderau pe Daventry sinistru. Eugenia se îndreptă spre 
tejghea, ţinând în mâini un ardei roşu şi o salată verde, 
îl omoşteaţi? 

-Nu prea bine. Burt pufni. Daventry nu avea timp 
pentru localnici. îşi făcea cumpărăturile pe continent. 
Spunea că nu găseşte aici mâncarea lui pretenţioasă. 

Pe Cyrus îl amuză uşoara roşeaţă din obrajii Eugeniei, 

-înţeleg, zise ea rigidă. 

- Să ştiţi că nu mă plâng, continuă Burt. Dacă n-ar fi 
îost Daventry, nu i-am fi avut pe toţi artiştii ăştia care 
locuiesc aici, iar eu fac la fel de mulţi bani de pe urma 
turiştilor ca toată lumea, însă faptul că ideea lui cu co- 
lonia de artă a funcţionat nu înseamnă că Daventry era 
un tip cumsecade. 

- Am înţeles că Daventry dădea nişte petreceri nebu- 
neşti la Glass House, murmură Eugenia. 

-Da. Ajutorul de şerif Peaceful a trebuit să se ducă 
acolo, o dată sau de două ori. Se spune că se consumau 
droguri şi altele asemenea la petrecerile alea. Eu n-am 
cum să confirm. Singurii invitaţi acolo erau artiştii şi 
prietenii lui care veneau din afara insulei. 

Cyrus se uită la el. 

- I-aţi văzut pe oaspeţii de pe continent? 

-Sigur. Erau aceiaşi de fiecare dată. Obişnuiau să 
rină cu feribotul. Erau cinci. Niciodată nu se opreau în 
oraş. Se duceau direct la Glass House. Rămâneau peste 
noapte şi plecau a doua zi. Socotesc că acum n-o să mai 
vină, din moment ce lui Daventry îi cresc flori pe piept. 
Burt zâmbi. Am auzit că voi doi sunteţi în vacanţă, 

-O vacanţă de lucru, răspunse Eugenia repede. 
Daventry şi-a lăsat colecţia de sticlă muzeului Leabrook. 
Eu sunt directoarea muzeului. Am decis să-mi petrec 
vacanţa inventariind obiectele de sticlă înainte de a fi 
împachetate şi transportate în Seattle. 

- Îhî. Burt nu păru impresionat. Am auzit că lucraţi 
pentru un mic muzeu din Seattle. 

- O fi Leabrook mic comparativ cu unele muzee, spu- 
se ea cu răceală, dar vă asigur că, atunci când vine vorba 

despre sticlă, se poate măsura cu unele de câteva ori mai 
mari. 

Cyrus fu amuzat de nota trufaşă din vocea ei şi de 
ridicarea arogantă a bărbiei. Purta o pereche de panta' 
Ioni de un verde vânătoresc şi o neprotocolară cămaşă 
verde în stil milităresc. O curea lată de piele îi sublinia 
talia subţire. Două cerculeţe de argint străluceau în 
urechile ei. 

Atitudinea ei mândră şi calmă îl intriga şi îl provo- 
ca deopotrivă. Exista forţă în această femeie. Aflase cu 
mult timp în urmă că forţa era adesea folosită pentru a 
ascunde sau a controla pasiuni puternice. 

Se întrebă ce fel de pasiuni clocoteau dincolo de fa- 
ţada atrăgătoare a Eugeniei. De asemenea, se întrebă 
dacă îi spusese sau nu adevărul noaptea trecută, când 
susţinuse că se afla aici pentru a afla ce se întâmplase 
cu Nellie Grant. 

Încă reflecta la prima întrebare, dar în privinţa ce- 
lei de-a doua existau două posibilităţi distincte. Prima 
era că nu minţise, caz în care suferea de un exacerbat 
simţ al responsabilităţii. A doua era că minţise, caz în 
care exista probabilitatea ca şi ea să se afle în căutarea 
cupei Hades. 

Trebui să recunoască faptul că fusese foarte convin- 
gătoare cu povestea lui Nellie Grant. Nu mulţi oameni 
minţeau atât de bine. Dar el cunoscuse unul sau doi 
care erau în stare. Gândul îi zbură la Damien March. 

-N-am mai intrat într-un muzeu de când eram copil. 
Burt îşi sprijini un braţ pe maşina de marcat. Acum, 
ori de câte ori am ocazia să mă duc în Seattle, încerc să 
văd un meci. N-am vreme de pierdut cu chestiile alea 
culturale plictisitoare, ştiţi? 

- Serios? rosti Eugenia. 

Cyrus tresări. Răceala cu care fusese rostit acel unic 
cuvânt ar fi putut îngheţa măduva din oasele celor mai 
mulţi bărbaţi. 

Cu toate astea, Burt nu păru să remarce răceala din 
atmosferă. Se răsuci spre Cyrus, cu o privire întrebătoare: 


Casa de stxdâ 


95 


- Ajutorul de şerif Peaceful spune că sunteţi asisten- 
tul domnişoarei Swift. 

Scepticismul din ochii lui Burt era foarte similar cu 
cel pe care Cyrus îl observase în privirea lui Peaceful, 
cu o noapte în urmă. Nimeni nu înghiţea povestea aia. 
Era vremea să facă o mică ajustare. 

- Nu sunt chiar asistentul ei, Cyrus îi făcu intenţio- 
nat cu ochiul, ca de la bărbat la bărbat. Mai degrabă, 
un prieten foarte apropiat. între noi fie vorba, singura 
sticlă de care îmi pasă este una plină cu bere. 

Burt râse zgomotos. 

-Vă înţeleg foarte bine. 

- Genie a vorbit cu şefa ei să mă lase să vin cu ea 
in vacanţa asta în care trebuie să inventarieze sticlăria. 
Treaba este că astea erau singurele două săptămâni în 
care puteam aranja să fim împreună în vara asta. Ne-am 
gândit că ar fi bine să profităm de ele. 

- Este foarte normal. Burt studie ananaşii de pe că- 
maşa verde a lui Cyrus. Nu prea reuşeam să vă văd drept 
un tip artistic. 

- Nici vorbă. Cyrus era conştient că Eugenia devenise 
rigidă lângă el. Se uită la ea. Gata, scumpo? Ar fi cazul 
yo luăm din Ioc. E aproape ora prânzului. 

Flăcări chihlimbarii licăriră în ochii Eugeniei. El se în- 
trebă în treacăt dacă avea să facă vreo scenă şi să spulbere 
povestea modificată. Nu i-ar fi plăcut deloc să-şi piardă 
acoperirea, dar explozia era posibil să merite. 

Totuşi, ea îşi reveni repede şi chiar izbuti să etaleze 
un zâmbet crispat, 

-Gata. Dar încep să cred că vacanţa asta a noastră a 
fost o mare greşeală. 

Barte se uită înţelegător la ea. 

- Ştiu că trebuie să fi fost un şoc să-l găsiţi pe bătrânul 
Leonard aşa cum l-aţi găsit. Dar asta nu trebuie să vă 
facă o impresie proastă despre insula Frog Cove, dom- 
nişoară Swift. La naiba, tocmai ne pregătim pentru ma- 
rele festival al artei, începe la sfârşitul săptămânii, ştiţi? 
Este un eveniment foarte apreciat. 

-Genie abia aşteaptă, nu-i aşa, scumpo? spuse Cyrus. 

Eugenia îşi dezvălui dinţii albi şi egali într-un zâmbet 
strălucitor complet fals, 

- Da, aşa este. Nu l-aş rata pentru nimic în lume, Ca- 
tegoric, va fi lucrul cel mai interesant din vacanţa mea, 

îşi scoase ochelarii de soare din geantă, îi puse pe nas 
şi se îndreptă spre uşă, 

Burt o urmări încruntându-se uşor. 

- Este puţin cam prea sensibilă, îl lămuri Cyrus. Ştiţi 
cum sunt artiştii. 

Burt se relaxă şi chicoti. 

- Ştiu ce vreţi să ziceţi. 

Cyrus luă alimentele şi porni relaxat spre uşă. 

Când ajunse pe trotuar, Eugenia era deja cu câţiva 
paşi în faţa lui. El refuză să grăbească pasul. Un bărbat 
trebuia să se gândească la demnitatea lui. Cuprinzând 
punga cu un braţ, îşi scoase ochelarii de soare din buzu- 
narul stâng şi şi-i puse. 

Eugenia îşi întoarse capul pentru a-1 privi urât peste 
umăr 

-Ce ţi-ai imaginat că fad acolo, în magazin? Trebuia 
să fii asistentul meu, nu... nu... 

-JubituP este cuvântul pe care îl cauţi. 

-Nu-mi pune cuvinte în gură. 

- Povestea aia nu ţinea. Se uită la bannerele colorate 
care atârnau deasupra străzii, „Festivalul atelierelor Da- 
ventry* scria pe ele cu litere îngroşate. Peaceful Jones nu 
a înghiţito noaptea trecută, iar Burt n-o înghiţea astăzi. 
A trebuit să trec la cealaltă poveste. 

-Ar fi trebuit să discuţi cu mine înainte de a face 
ceva atât de drastic. 

-N-am avut timp. 

Ea merse în faţa lui, prin dreptul unui şir de mici 
buticuri. 

- îmi plăceai mai mult ca asistent. 

- Poate pentru că îţi dădea iluzia că tu eşti şefa. 

- Asta nu-i o glumă. 

-Genie, fii cinstită. N-am avut de ales. Trebuie să 
fac o anchetă pentru tine, A fost necesar să iau o de- 
cizie. Cyrus dădu politicos din cap spre un mic grup 

ie oameni care îi priveau curioşi de pe treptele oficiului 
poştal. Ai auzit ce-a spus Burt. Pur şi simplu, nu par 
senul artistic. Poate din cauza cămăşii. 

- Da, rosti ea sec, poate din cauza asta. N-ai făcut nici 
cel mai mic efort ca povestea cu asistentul să ţină, nu-i 
*şa? Ai sabotat-o intenţionat, nelăsându-mi altă alterna- 
nvă decât să fac ca tine. Cyrus, detest să fiu manipulată. 
Nu voi tolera asta. 

Cyrus se gândi că disputa i părea ciudată. Rareori, 
oamenii îi puneau la îndoială deciziile. Nu-1 plăceau în- 
totdeauna, dar rareori se îndoiau de el. 

-A trebuit să gândesc de unul singur, în magazinul 
alimentar. 

-Dacă asta-i o mostră a modului cum gândeşti de 
anul singur, stăm foarte prost. 

-Nu eşti deloc impresionată, nu? 

-Nu, nu sunt absolut deloc impresionată. 

- Ţi-am spus de la bun început că povestea cu muzeul 
n-o să ţină. Tensiunea din spinarea ei elegantă începea 
săi îngrijoreze. îmi pare rău că a trebuit s-o schimb în 
relul acesta. Am crezut că vei înţelege. Ai văzut cum se 
□ita Burt la mine. Nu vrei să stârneşti mai multă curio- 
zitate decât este inevitabil. 

-Versiunea ta tâmpită a poveştii o să fie şi mai greu 
de crezut decât varianta că îmi erai asistent, spumegă 
ea. E suficient sâ ne arunce o privire, şi orice cretin îşi 
poate da seama câ este imposibil ca noi doi să avem... 
o relaţie, 

- N-aş fi atât de sigur de asta. 

- Eu sunt. 

Cu o rază de speranţă, el se gândi că doamna protesta 
prea nuitt. Sau poate câ el confunda dorinţa cu realita- 
tea, Mda, probabil că asta era. 

- Gen ie, îmi cer scuze. Dar ce-i făcut e bun făcut. Tre- 
buie să susţinem asta în continuare, 

- Mereu procedezi în felul acesta? 

- în ce fel? rosti el surprins de întrebare. 

- Iei decizii fără a te deranja să te consulţi cu altcineva? 

Acuzaţia îl uimi. îşi dădu seama că era adevărat, era 
obişnuit să fie el cel care lua deciziile. Din ziua în care 
renunţase la facultate pentru a avea grijă de bunicii lui 
bolnavi, el luase decizii. Dar ştiuse cu mult timp înainte 
de asta că alţii depindeau de el. 

De când îşi aducea aminte, existaseră oameni care 
avuseseră nevoie de el. La început, Beau şi Gwen Colfax 
depinseseră de el pentru a umple golul lăsat de moartea 
unicului lor copil, mama lui, Jessica. Apoi, urmase un 
lung şir de oameni care avuseseră nevoie de el. Victime' 
le infracţiunilor, soţia lui, Katy, Meredith şi RickTasker, 
angajaţii lui. Lista era interminabilă. 

Se gândi că fusese un lucru firesc să ia decizii. Trebui- 
se să ia decizii. Oamenii se aşteptau de la el sâ ia decizii. 
Singura lui încercare de a împărţi puterea decizională, 
parteneriatui cu Damien March, fusese un dezastru. 

-Am făcut cum am crezut că e cel mai bine, zise el în 
cele din urmă, 

-Asta-i o scuză proastă, zise ea şi făcu câţiva paşi 
în tăcere. 

El se gândi că nu era singurul din zonă care avea obi- 
ceiul să ia decizii, 

- Cred că una dintre problemele pe care le avem este 
că tu eşti la fel de obişnuită ca mine să deţii controlul, 
spuse el. Pot respecta asta. 

- Chiar poţi? întrebă ea pe un ton caustic. 

- Da, daT dacă vrem să ne îndeplinim scopurile ct> 
mune trebuie să învăţăm să conlucrăm. Făcu o pauză, 
iar apoi adăugă cât mai smerit posibil: Promit ca, pe 
viitor, să discut înainte cu tine. 

O simţi analizând logica situaţiei. Era furioasă pe el, 
dar tot avea un scop de îndeplinit. El era dispus sâ parieze 
că nu avea să pună asta în pericol doar pentru că modi- 
ficase puţin povestea care le servea drept acoperire. 

- în regulă, asta-i situaţia, spuse ea. Dar îţi jur, Cyrus, 
că, dacă îmi mai zici Genie sau scumpo o singură dată, 
nu voi fi răspunzătoare de faptele mele. 

El suspină uşurat, în surdină. 

-O să ţin minte. 

-Iar data viitoare când îţi mai vine ideea unei mici 
Rirprize strălucite, vorbeşte cu mine mai întâi* 

El se gândi la asta* în orice caz, avea să fie o noutate* 

-S-a făcut! 

Ea se opri şi se răsuci spre el, cu o mână în şold şi cu 
cealaltă ţinând cureaua genţii de piele de pe umăr. 

-Şi, pentru numele lui Dumnezeu, mişcă-te mai 
repede. 

-Da, doamnă. 

El ocoli un grup de vizitatori ai galeriilor de artă 
care tocmai veniseră cu cursa de la prânz a feribotului 
şi ajunse lângă Eugenia. Aceasta îl ignoră când începu 
si meargă alături de ea. 

Trecură pe lângă un butic cu mici balene sculptate 
manual şi pe lângă o galerie care vindea mobilier local 
din lemn. 

Cyrus se concentră asupra cinei. După acea scenă 
neplăcută, era improbabil ca Eugenia să accepte să gă- 
tească din nou în seara aceea. Acest gând era oarecum 
deprimant. Se gândi că seara trecută fusese memorabilă. 
Fusese pentru prima dată după multă vreme când cine- 
ra gătise pentru el, exceptând restaurantele. 

-Ai auzit ce a spus Burt despre drogurile de la Glass 
House? întrebă Eugenia. 

- Da, am auzit. 

-Se potriveşte cu ce mi-a zis Ne 11 ie despre droguri- 
je sintetice pe care le consuma Daventry, rosti Eugenia 
gânditoare. 

- Poate. Dar cred că poţi să renunţi la teoria că Nel- 
ue a fost ucisă pentru că a fost martoră la o tranzacţie 
cu droguri. 

Eugenia îi aruncă o privire directă şi încruntată. 

- De ce? 

- Pentru că, dacă Daventry făcea afaceri cu droguri, 
este extrem de improbabil ca asta să se fi întâmplat aici, 
pe insula Frog Cove, unde oamenii au tendinţa de a-i 
remarca pe străini. Ar fi cumpărat marfa în Seattle sau 
în L.A. Undeva unde el şi dealerii ar fi fost anonimi. 

-Ce părere ai despre oaspeţii obişnuiţi care veneau 
cu feribotul pentru a participa la petreceri? Cei despre 
care a pomenit Burt. 

“Probabil... alţi membri ai Connoisseurs* Club, 

Ea suspină. 

- Detest să recunosc, dar e ceva logică în ce ai spus, 
cum că este improbabil ca Daventry să fi făcut afaceri cu 
droguri pe insulă. 

- Din când în când, încerc să fac ceva logic, la fel cum 
încerc să fac ceva deosebit. 

-Pentru a-ţi impresiona clienţii? 

- Da. Cyrus se opri lângă jeep. Deschise uşa pasage- 
rului şi i-o ţinu Eugeniei. Spune-mi ceva. Ce vei face 
dacă nu vei obţine răspunsuri la întrebările legate de 
Nellie Grant? 

Sprâncenele ei se ridicară uşor deasupra ramelor 
ochelarilor. 

- Dar voi obţine răspunsuri. Lucrez cu tine acum, iar 
tu eşti un detectiv grozav, îţi aminteşti? 

-Mda, aşa este. Bănuiesc că mi-a scăpat. 

- E rândul meu. Ce se întâmplă dacă reuşesc să aflu 
unde este cupa Hades, iar tu izbuteşti să-l atragi pe 
Damien March afară din ascunzătoare? 

El ridică din umeri. 

- După ce voi termina, o să returnez cupa proprieta- 
rului de drept. 

Ea se sprijini de jeep şi îşi încrucişă braţele sub sâni. 

- Eu consider că, dacă vasul Hades chiar există, lucru 
pe care nu sunt încă gata să-l admit, atunci face parte 
din colecţia de sticlă Daventry. 

- O, nu! o avertiză el încet. Nici prin cap să nu-ţi trea- 
că să pretinzi cupa pentru Leabrook. Cupa Hades se va 
duce la clientul care a plătit firma March &. Colfax pen- 
tru a o transporta la el, acum trei ani. 

Eugenia îşi smulse ochelarii întunecaţi şi îl fixă cu o 
privire rece. 

- Cum a intrat clientul tău în posesia cupei? 

-A cumpărat-o la o licitaţie. 

-Ai văzut documentele? Factura? Certificatul de 
proprietate? 

Cyrus zâmbi slab* 

-Cupa Hades nu şi-a schimbat niciodată proprietar 
rul pe piaţa deschisă. Genul de oameni care au avut-o 
nu s-au complicat niciodată cu documente oficiale şi 
înregistrări ale tranzacţiilor. 

- Deci nu există nici o dovadă solidă a dreptului de 
proprietate? întrebă ea repede. 

- Nu mai insista în direcţia asta, Eugenia. Ţi-am spus că 
acea cupă îi aparţine clientului meu. O să am grijă so 
capete. Ce face cu ea după aceea îl priveşte. 

- Din câte mi-ai zis, este posibil ca vasul să fi fost furat 
de câteva ori în trecut. Clientul tău e posibil să nu fie cu 
nimic mai legitim decât a fost Daventry. Caz în care mi 
se pare că Leabrook are dreptul să-l revendice. 

Cyrus se sprijini de marginea acoperişului şi se aplecă 
toarte aproape de Eugenia. 

-Uită! zise el încet. 

Ea nici măcar nu tresări. 

-O să vorbesc cu Tabitha despre această situaţie, 
dacă vrei. Şi, de asemenea, mă voi consulta cu avocaţii 
noştri. Dar, cu cât mă gândesc mai mult la asta, cu atât 
mai mult cred că puteam avea un caz solid pentru ca 
acea cupă să ajungă la Leabrook. Desigur, presupunând 
că o vei găsi. 

- Nici vorbă! Am avut o înţelegere, domnişoară Swift. 

Ea îi adresă un zâmbet exagerat de strălucitor. 

-Fii sigur că n-am de gând sk> reneg. Dacă găseşti 
cupa, te voi autoriza s-o foloseşti pentru a-1 ademeni afa- 
ră din ascunzătoare pe Damien March, ca să-l poţi preda 
poliţiei. Dar altă promisiune nu-ţi pot face. 

- Eugenia, fii atentă! Cupa se întoarce la clientul meu. 

Ea strânse din buze. 

- Leabrook va trebui să asigure o pază potrivită pen- 
tru cupă în timp ce tu îţi pui in aplicare planul de a-l 
găsi pe March. 

El strânse din dinţi. 

- Sunt specialist în securitate. Eu voi aranja paza cu- 
pei Hades. 

- Regret că trebuie să-ţi amintesc asta, Cyrus, dar, 
din câte ştiu, ultima dată când ai avut cupa în grijă, ai 
dat greş. 

El deveni conştient de vuietul surd din urechile lui. 

- Cred că ar fi mai bine să intri în jeep. Acum! 

-Ar fi descoperirea deceniului în lumea sticlei. 
Nu, ar fi descoperirea secolului. Entuziasmul străluci în 
ochii ei. Adică, încă nu prea îmi vine să cred că există, 
dar, Dumnezeule, dacă da, ei bine, cerul e limita. Aş pu- 
tea organiza o întreagă expoziţie în jurul ei. Aş face caz 
de legendă. Oamenii adoră astfel de lucruri. 

- Intră în afurisitul ăsta de jeep, spuse el. Sau te bag 
eu înăuntru. 

- Linişteşte-te, Cyrus. îi adresă un zâmbet împă- 
ciuitor. Intru în jeep. Se aşeză pe locul din faţă. Vezi? 
Poftim, sunt în jeep. Eşti fericit acum? 

Se uită la el cu acelaşi aer de superioritate cu care 
şi-o putea imagina uîtându-se la un artist dificil şi 
temperamental. 

Cu mare grijă, închise portiera pasagerului. Ocoli jee- 
pul prin faţă, deschise portiera lui şi se instală la volan. 
Rămase nemişcat vreme de câteva secunde, întrebân- 
du-se dacă să rişte a răsuci cheia în contact. Experţii 
susţineau că nu era sigur să conduci atunci când nu erai 
pe deplin stăpân pe tine. 

Iar el categoric nu era pe deplin stăpân pe sine. 

Privi drept în faţă prin parbriz. 

-Ai avut dreptate când ai spus că, ultima dată când 
am avut cupa Hades în grijă, am dat greş. Data viitoa- 
re când o voi avea, intenţionez să am mare grijă de ea. 
După ce voi termina cu March, i-o voi returna clientului 
meu 4 Leabrook nu are nici un drept asupra ei. 

-înţeleg că te preocupă reputaţia ca profesionist, 
dar cred că asta este o problemă pe care o vor lămuri 
avocaţii. 

El îşi scoase foarte încet ochelarii de soare şi îi în- 
tâlni privirea. 

- Mai am un sfat gratuit pentru tine, Eugenia. Nu-mi 
sta în cale. 

Ea rămase nemişcată. 

-Ţi-aş putea da acelaşi sfat. 

El îşi dădu seama că ea nu avea să dea înapoi. Urma 
să se lupte cu el până când unul din ei avea să fie în- 
frânt. Nu mai întâlnise niciodată o astfel de femeie. 
Până când toate astea aveau să ia sfârşit, urma să-l aducă 
in pragul nebuniei. 

- Cyrus? Se încruntă. Te simţi bine? Arăţi puţin cam 
ciudat. 

Vuietul din urechi se transformă în flăcări care îi 
invadară venele. Mai avea suficientă judecată pentru a 
recunoaşte că nu mai putea face diferenţa între provo- 
carea sexuală şi cea personală reprezentate de ea. Par- 
tea primejdioasă era că nu era sigur dacă îi mai păsa 
de diferenţă. 

- Nu. întinse mâna spre ea. Nu mă simt bine. 

O trase aproape şi o sărută apăsat 

capitolul 8 

Fără nici un avertisment, măruntaiele Eugeniei se 
transformară în sticlă topită. îşi dădu brusc seama că, 
dacă n-ar fi stat jos, ar fi aflat înţelesul real al expresiei 
J s-au înmuiat genunchii". 

Oraşul hormonilor. 

Şi când te gândeşti că, în ultima vreme, se întrebase 
dacă n-ar trebui să ia mai multe vitamine sau să înceapă 
să bea ceai de ginseng. 

- Dumnezeule mare! 

Cuvintele îi fură estompate, căci gura lui Cyrus o 
zdrobea pe a ei. Nici un bărbat n-o sărutase vreodată în 
felul acesta. Simţea o căldură copleşitoare. Un torent 
puternic de arşiţă se rostogolea spre ea. Nu avea unde să 
fugă. Nu avea unde să se ascundă. 

„Şi măcar dacă aş vrea să scap 4 *, gândi ea. O ciudată 
euforie cântă în venele ei, îşi dori să se arunce în valul 

puternic, năvalnic. In ceea ce o privea pe ea, nu se mişca 
suficient de repede. 

îşi încleştă o mână în părul lui Cyrus. 

-Tică... 

Cuvântul se sfârşi cu un geamăt răguşit în vreme ce 
el o strânse şi mai tare. Eugenia se gândi că probabil era 
o încercare flagrantă de a o controla prin tactici sexuale 
ieftine. Dacă aşa stăteau lucrurile, era o manevră crudă. 
Exact genul de lucru la care s-ar fi aşteptat din partea lui 
Cyrus. Se revoltă. El ar fi trebuit sâ ştie că ea era mult 
prea inteligentă şi prea matură pentru a ceda unei astfel 
de abordări. 

Pe de altă parte, era mai încinsă decât interiorul cup- 
torului unui sticlar. 

îşi petrecu braţele pe după gâtul lui şi îl strânse cu 
putere. începu să fie cuprinsă de curiozitate. Nici un 
bărbat nu încercase vreodată $-0 controleze prin tactici 
atât de evident sexuale. Sau, dacă o făcuse, ea nu re- 
marcase strădania, ceea ce era o dovadă copleşitoare a 
eşecului încercării. 

Cyrus îşi puse o mână pe spatele ei şi o lipi de pieptul 
lui. Cealaltă mână îi cuprinse partea de sus a coapsei. 

îşi jură că, mai târziu, avea să-l pună la punct pentru 
asta. 

Mult mai târziu. 

Imediat după ce se va mai desfăta puţin cu dogoarea 
sexuală care emana în valuri din el. De ce să-şi lipsească 
hormonii de singura stimulare adevărată de care se bu- 
curaseră de secole? 

-La naiba! murmură Cyrus când, în cele din urmă, 
se desprinse pentru a respira. Ar fi trebuit să ştiu că nu 
este indicat să fac asta. 

- Sâ nu te gândeşti că va schimba ceva. 

-Crede-mă, deocamdată nu gândesc deloc, rosti el 

cu convingere sinceră. 

- Şi să nu-ţi vină ideea că te poţi folosi de sex pentru 
a mă controla. 

- Ajş fi atât de norocos. 

Gura lui o cuprinse din nou pe a ei, fierbinte, şi 
adâncă, şi provocatoare. 

Ea se gândi că, aparent, el nu făcea nimic în grabă. 
Dar cu siguranţă făcea temeinic ce făcea acum. 

Îşi arcui degetele pe umerii lui largi, savurând atinge- 
rea trupului ferm, musculos. Era solid ca o stâncă. Poate 
încăpăţânat ca o cărămidă, dar categoric solid. Genul 
ie bărbat care nu se supunea, care nu tremura, care nu 
fugea din faţa unei femei la fel de puternică precum el. 

Cyrus murmură ceva neinteligibil, apoi se răsuci şi se 
sprijini de spătarul scaunului ei. Se aplecă spre ea. 

Pe Eugenia o apucă ameţeala. El era mare. Cu umeri 
care blocau lumina soarelui când se lăsă spre ea. Ea îşi 
puse o mână pe piciorul lui. Bâjbâind, degetele ei dădură 
peste ceva dur care umfla ţesătura pantalonilor lui. 

-Hristoase! rosti el şi trase aer în piept. 

- Scuze. 

Ea se mişcă din nou, iar de data asta braţul ei lovi un 
alt obiect dur. 

Claxonul jeepului izbucni zgomotos, 

- O, rahat! Cyrus îşi înălţă capul. Nu pot să cred. 

Eugenia deschise ochii şi reveni la realitate cu o 

bufnitură dură. Lumina soarelui dansa pe capotă. 
Clipi pentru a se feri de strălucirea ei. Abia apoi observă 
câţiva spectatori zâmbitori, care se opriseră să privească 
activitatea ce se desfăşura pe locul din faţă al jeepului. 

- Dumnezeule mare, asta-i o nebunie. Se îndreptă de 
spate şi băgă înăuntru cămaşa care îi ieşise din panta- 
loni. Nu m-am mai simţit atât de ruşinată de când am 
vărsat din greşeală şampanie pe unul dintre membrii 
consiliului Fundaţiei Leabrook, la recepţia anuală de 
anul trecut. 

- îmi face plăcere să ştiu unde mă încadrez în seria 
incidentelor jenante din viaţa ta. 

în ochii lui încă ardea ceva primejdios. 

-Ai mare tupeu să reacţionezi de parcă te-aş fi jignit. 

El îşi scoase din buzunar ochelarii de soare şi şi-i puse 
cu o mişcare deliberat lentă. 

-Ar trebui să fiu flatat că te simţi umilită din pricină 
că ai fost văzută sărutăndu-mă? 

Ea fu străbătută de un mic fior rece. Se uită la im- 
penetrabilele lentile reflectorizante care ti ascundeau 
privirea. Omul legii din viitor revenise. 

- Oricum, ce-ţi închipuiai că faci? vru ea să ştie. 

-Tocmai eram pe cale să te întreb acelaşi lucru. 

-Tu ai început. 

Gura lui se strâmbă. 

- Iată un adevărat comentariu de adult. Aş fi putut 
jura că tot ce s-a întâmplat aici, cu un minut în urmă, a 
fost ceva reciproc. 

Cuvintele lui o dezmeticiră brusc. El avea dreptate. 
Ea îşi asuma întotdeauna responsabilitatea pentru acţi- 
unile proprii. 

- Da. A fost reciproc. Nu prea înţelept, dar reciproc, 
îşi găsi ochelarii de soare şi şi-i puse pe nas, cu o senzaţie 
de uşurare. Cel puţin aşa se aflau pe poziţii mai egale. 
Pentru numele lui Dumnezeu, hai să plecăm de-aici! 

- De îndată ce-mi găsesc cheile. 

-Ce s-a întâmplat cu ele? 

- în tot entuziasmul ăla, probabil mi-au scăpat. 

Se aplecă pentru a căuta pe bâjbâite pe podeaua 
jeepului. 

- Halal expert în securitate. încercă să ignore privirile 
amuzate ale celor care treceau pe lângă maşină. Nu eşti 
în stare să-ţi păzeşti nici măcar cheile maşinii, 

-Ţi-a spus cineva vreodată că o femeie care se abţine 
să facă ferfeniţe orgoliul unui bărbat are parte, în gene- 
ral, de mai multe întâlniri? 

- Un fost iubit mi-a zis odată ceva de genul ăsta, 

-Dar nu prea i-ai dat atenţie, nu? 

- Hai să spunem doar că, din moment ce tot nu mai 
doream să mă întâlnesc cu el, nu am văzut nici un motiv 
pentru care să mă abţin. 

-Aproape că-mi pare rău pentru el. Se auzi clinchetul 
cheilor. A, iată-le! 

Cyrus îşi îndreptă trupul şi întinse mâna spre contact. 

- Grăbeşte-te! Mă simt de parcă am fi intr-o cuşcă la 
grădina zoologică. 

Tocmai se întindea să-şi pună centura de siguranţă, 
când văzu tabloul înrămat din fereastra galeriei de artă 
de peste drum. Şocul stinse scânteile de jenă, furie şi 
tmpuls sexual, 

- Dumnezeule! Cyrus! 

-Ce mai e acum? Lentilele ochelarilor de soare îl fă- 
ceau să aibă o expresie ameninţătoare, încerc să pornesc 
afurisitul ăsta de jeep. 

-Tabloul acela. Acolo! 

El se încruntă văzând schimbarea ei de atitudine. 
Apoi se răsuci pentru a se uita pe geamul lui. 

- Care tablou? Sunt două. 

- Cel cu pocalul veneţian din secolul al XVI-lea pe 
fundal de sticlă verde. Se uită la scrisul de pe geamul 
magazinului. în Midnight Art Gallery, livezi? 

- Bine, bine, văd un tablou cu o cupă frumoasă care 
are un mic obiect punctiform în mijlocul capacului, 
Ce-i cu el? 

-Nellie Grant a pictat acel tablou. Fac pariu pe via- 
ţa mea, 

Cyrus îşi întoarse brusc capul. 

- Cum naiba îţi poţi da seama de asta? 

-Pentru că km văzut lucrările. Lucrez în domeniul 
artei, îţi aminteşti? 

- Credeam că eşti expertă în sticlă. 

-Sunt, Ridică nerăbdătoare din umeri. Dar senzaţia 
pe care o am când privesc lucrările unui artist e cam 
aceeaşi indiferent despre ce-i vorba. 

- Ce vrei să spui? 

Ea se încruntă, nefiind sigură cum să-i explice, 

-Există un simţ al identităţii. E cam ca vocea cuiva. 
Odată ce ai auzit-o, o recunoşti. 

El o privi cu atenţie. 

- Eşti sigură că tabloul acela a fost făcut de Nellie 
Grant? 

- Dacă nu e făcut de ea, este un fals al naibii de bun. 
Dar de ce şi-ar da cineva osteneala să falsifice lucrarea 

galeriei ştie cine sunt Toată lumea de pe insulă ştie 
după cele întâmplate noaptea trecută. Indiferent cine 
deţine această galerie, probabil se aşteaptă să am gusturi 
mai exigente, delicat fie spus. 

-în regulă, hai s-o luăm altfel, zise el răbdător. 
Eu sunt cel care nu ştie nimic despre artă, iar tu, pentru 
că eşti obsedată sexual de mine, te-ai decis să mă educi. 

Ea se răsuci brusc pentru ad privi fix. 

- Poftim? Obsedată sexual? 

- După mica demonstraţie de pe locul din faţă al jee- 
pului meu, cred că este o poveste credibilă. Dat fiind 
faptul că, probabil, nimeni din galerie nu a ratat spec- 
tacolul, ar fi bine să mergem pe ideea asta. In plus, se 
potriveşte bine cu povestea iniţială. 

Se abţinu cu greu să nu-1 înşface de gulerul cămăşii cu 
ananaşi şi să nud zgâlţâie. Singurul lucru care o opri fu 
conştientizarea faptului că era prea mare pentru ad urni 
în vreo direcţie în care nu era dispus să meargă. 

- N« sunt obsedată sexual de tine. 

- Cum zici. Dar nu cred că trebuie să-ţi faci griji că nu 
va crede nimeni noua noastră poveste. 

-Ce. Vrei. Sâ. Spui? 

- Mai devreme, erai îngrijorată fiindcă nu credeai câ 
cineva va înghiţi povestea că am fi un cuplu. Ai zis că 
e evident că nu sunt genul tău. Gura lui se arcui amu- 
zată. Acum, toată lumea de pe insulă ştie exact ce vezi 
la mine. 

De data aceasta, îl înşfăcă de guler. Cu amândouă 
mâinile. 

- Să nu-ţi vină vreo idee că vei face pe amantul doam- 
nei Chatterley. 

El îşi coborî privirea. 

- îmi şifonezi cămaşa. 

Eugenia nu îndrăzni să vorbească, temându-se de ce-ar 
fi putut spune. Fără un cuvânt, îi dădu drumul, se răsu- 
ci pe călcâie şi porni spre uşa galeriei. 

-Nu uita ce ţi-am zis, murmură Cyrus în urma ei. 
Uită-te la alte tablouri înainte de a întreba de cel pe care 
crezi că l-a pictat Nellie Grant. 

-Cât de greu poate fi să faci pe detectivul.' Nici unul 
dintre cei despre care am citit în romanele poliţiste nu 
mi s-a părut din cale-afară de deştept. Pur şi simplu, mi- 
şună de colo-colo până dau de o dovadă. 

- în stilul ăsta, no să mai rămână nimic din mândria 
mea până la încheierea acestei afaceri. 

- Ceva îmi spune că o să supravieţuieşti. 

îşi smulse ochelarii de soare în timp ce intră pe uşă. 

în interiorul micii galerii mai erau trei oameni. Toţi 
erau ocupaţi cu examinarea unor acuarele anoste, care 
înfăţişau pescăruşi ursuzi cocoţaţi pe nişte lemne nodu- 
roase aduse de valuri pe plajă. 

Eugenia nu văzu pe nimeni în spatele tejghelei. 
O draperie neagră acoperea intrarea înspre camera din 
spate. Cineva se mişca în spatele ei. 

Cyrus se uită în jur, apoi se apropie încet de un ta- 
blou înrămat care reprezenta o mare pe timp de furtună 
şi un cer plumburiu. îl examină fără să-şi dea jos oche- 
larii de soare. 

-Ce părere ai de ăsta, iubito? întrebă el. Nu crezi că 
ar arăta grozav deasupra şemineului meu? 

Eugenia scrâşni din dinţi când auzi cuvântul „iubi- 
to a , dar i se alătură în faţa tabloului. 

-Nu cred. Doar nu vrei cu adevărat acest peisaj 
marin în camera de zi? 

- Ce-i în neregulă cu tabloul ăsta? 

„Bună întrebare", gândi Eugenia înverşunată. „Multe 
lucruri, dacă vorbeşti despre tabloul în care suntem noi 
doi. Dumnezeule mare, dacă sunt obsedată sexual de 
bărbatul ăsta?" 

Ea nu fusese niciodată obsedată sexual de vreun băr- 
bat. îi plăceau bărbaţii şi se bucura de compania lor. 
Dar menţinuse mereu o anumită distanţă între ea şi 
masculii speciei chiar şi în rarele ocazii când avusese 
o relaţie romantică. 

Se gândi că, fără îndoială, un psiholog ar fi spus că 
se temea să aibă încredere într-un bărbat din pricină 
că tatăl ei se dovedise slab şi egocentric. Şi poate că psi- 
hologul ar fi avut dreptate. 

Ea ştia doar că era important să menţină o distanţă 
sigură. In sinea ei, îşi dorea să evite riscul de a avea în- 
credere în cineva care nu merita. Dorea să stea suficient 
de departe pentru a fi sigură că nu avea să fie rănită 
şi dezamăgită atunci când avea să descopere inevitabila 
slăbiciune de dincolo de aparenţe. Suficient de departe 
pentru ca inima ei să nu fie în primejdie. 

Suficient de departe pentru a fi sigură că deţinea me- 
reu controlul. 

îşi ordonă să nu intre în panică. Cele întâmplate în 
jeep nu erau nimic altceva decât rezultatul exploziv al 
unui amestec volatil de energie sexuală îndelung repri- 
mată, adrenalină şi furie. Un cocktail tare pentru cine- 
va nepregătit, dar acum era din nou stăpână pe sine. 
Nu avea să se repete. 

Se concentră asupra peisajului marin pe care Cyrus 
îl admira. 

- Nu e nimic în neregulă cu tabloul. Doar că nu cred 
că îţi va plăcea prea mult timp. Este insipid. După o 
vreme, te vei plictisi de el. 

-Insipid? Credeam că e pitoresc. Şi are exact mări- 
mea potrivită pentru a sta deasupra poliţei. 

Ea se gândi că el o tachina intenţionat. Se întrebă cât 
de nesuferit avea să fie. 

- Este oarecum decorativ, dar e plat. Ca un afiş. 

-Afiş, hm? Ochelarii de soare străluciră când Cyrus 

îşi aplecă puţin capul pentru a-l privi din alt unghi. Ştii 
ce cred, dragă? 

Ea se sili să etaleze un zâmbet îngheţat. 

-Nu, dragă. Habar n-am. 

- Capacitatea ta de a aprecia asemenea tablouri drăguţe 
cred că a fost distrusă de influenţa postmodernismului. 

Ea îl privi fără expresie. 

-Cum? 

Cyrus îşi puse mâinile în şolduri. 

-Insecuritatea impusă lumii artistice de minimalis- 
mul şi modernismul secolului XX a fost suficient de 
rea. Dar acum avem de-a face cu o întreagă generaţie 


Casa de ştie fă 


113 


de critici de artă şi curatori a căror sensibilitate a fost 
distrusă de confuzia postmodernismului. 

Eugenia se uită stânjenită în jur, conştientă că toată 
lumea din încăpere asculta. 

-Ăăă, Cyrus... 

- S-a creat o situaţie foarte dificilă, asta s-a întâmplat. 
Până când lumea artelor nu va găsi o cale de a redefini 
condiţia artei contemporane, nimeni nu poate merge 
înainte. O, desigur, oamenilor le place să vorbească 
despre postmodernism, dar hai să fim serioşi. Asta-i un 
concept absurd. Totul e static... 

Eugenia se gândi cum ar arăta el cu rama peisajului 
marin în jurul umerilor. 

- Apropo de statică absurdă... 

Draperia din spatele tejghelei se dădu la o parte. 

-Tocmai aţi făcut o observaţie interesantă legată de 
postmodernism. 

O femeie înaltă, cu osatură fină, având puţin peste 
40 de ani, ieşi din camera din spate. 

Avea trăsături bine definite, iar ochii aveau o nuanţă 
neobişnuită de albastru. Linii fine radiau de la colţu- 
rile lor. Părul ei castaniu şi ondulat era frapant înspicat 
cu argintiu. îl purta prins întro coadă lungă, prinsă cu 
o clamă mare la ceafă. Faldurile unui caftan cu model 
exotic pluteau în jurul ei. Cercei grei, din metal şi pie- 
tre semipreţioase, îi atârnau din urechi. Se asortau cu 
colierul lat. 

îi zâmbi lui Cyrus. 

- Problema autodefinirii e mereu complicată, nu-i aşa? 

Cyrus păru încântat. 

-Aveţi mare dreptate. 

Eugenia bătu darabana într-o ramă aflată lângă ea. 

- Prietenul meu s-a decis recent că îl interesează arta. 

Femeia cu păr castaniu îi aruncă lui Cyrus o privire 

sincer apreciativă, în vreme ce ocoli tejgheaua. Apoi îi 
zâmbi Eugeniei. 

- Mă bucur să aud. Aş dori să fie interesaţi de artă cât 
mai mulţi oameni. Ar fi bine pentru afacere. Apropo, 
eu sunt Fenella Weeks. Galeria este a mea. 

- Eu sunt Eugenia Swift. El este Cyrus Colfax. 

- încântată să vă cunosc. Ridică din sprâncene* Sun- 
teţi cuplul care stă la Glass House, nu-i aşa? Cei care l-au 
găsit pe Leonard Hastings noaptea trecută? 

- Aşa este, spuse Cyrus. Veştile circulă repede aici. 

Fenella râse* 

-Chiar aşa. 

- 11 cunoşteaţi pe Hastings? întrebă Cyrus. 

- Nu prea bine. Sunt nou-venită pe insulă. M-am mu- 
tat aici şi am deschis galeria acum câteva luni. Leonard 
nu a intrat niciodată. Nu cred că îl interesa arta. Se uită 
la Eugenia. Sunteţi de la Leabrook, nu-i aşa? 

- Aşa e. 

-Avem pe insulă doi artişti care lucrează în sticlă. 
Din păcate, în acest moment nu am nici o lucrare de-a 
lor în galerie. Dar mă aştept să primesc una de la Jacob 
Houston, peste o zi sau două. Poate doriţi să vă uitaţi la 
lucrările lui. Sunt foarte speciale. 

-Abia aştept sâ le văd, rosti Eugenia politicoasă. 

Fenella suspină. 

- Este atât de important ca un artist să atragă aten- 
ţia curatorilor, a dealerilor şi a colecţionarilor potriviţi. 
Eu fac tot posibilul să le asigur o expunere cât mai bună 
artiştilor mei, dar este imposibil pentru o galerie atât 
de mică şi aflată atât de departe de lume să aibă vreo 
influenţă reală. 

Eugenia îi adresă un zâmbet compătimitor, 

- înţeleg. 

Viaţa în lumea artei era dură. Valoarea unui obiect 
de artă contemporan era stabilită de o interacţiune 
complexă a colecţionarilor, a dealerilor şi a muzeelor. 
Expunerea potrivită însemna totul. Cariera unui artist 
depindea întru totul de prezentarea lucrărilor în cele 
mai prestigioase galerii şi de cumpărarea acelor lucrări 
de către cei mai importanţi colecţionari şi de cele mai 
importante muzee. 

Eugenia ştia foarte bine că situaţia era chiar mai 
dificilă pentru artiştii care lucrau în sticlă. Considera 

extrem de frustrant faptul că sticla încă nu era acceptată 
ca artă de calitate în anumite cercuri. 

Din punct de vedere istoric, cei care lucrau în artă 
erau consideraţi meşteşugari, nu artişti. Creaţiile lor, 
oricât ar fi de deosebite, erau considerate expresii 
ale măiestriei artizanale, nu artă. Dacă lucrurile urmau 
să iasă aşa cum voia ea, Leabrook avea să contribuie la 
schimbarea acestei opinii. 

Fenella se întoarse spre Cyrus. 

- Sunteţi interesat de acel tablou? 

El se strâmbă. 

- Bănuiesc că nu. Dar tot cred că ar arăta grozav dea- 
supra şemineului. Peretele acela are nevoie de ceva, are 
mare nevoie. 

Eugenia profită de ocazie. 

- Dacă tu chiar vrei un tablou pentru camera de zi, 
de ce nu te uiţi la cel din vitrină? 

Cyrus se lumină la faţă. 

- La cel cu balene şi delfini? 

Ea se întrebă dacă să-l strângă de gât atunci sau mai 
târziu. 

- Nu. La cel cu pocalul vechi şi fundal de sticlă. 

El păru nesigur. 

- Chiar îţi place acela? 

- Da, îmi place, rosti Eugenia cu fermitate. Un artist 
local? 

- Da. Cerceii uriaşi ai Fenellei zăngăniră în timp ce 
femeia se îndreptă spre vitrină. Numele ei este Rhonda 
Price. Acesta reprezintă o nouă direcţie abordată de ea. 
O tehnică frumoasa, nu credeţi? Un minunat simţ al 
luminii şi al culorii. Pocalul acela pare să strălucească. 

- Rhonda Price? Eugenia era uimită. Se uită la Cyrus, 
care doar ridică din sprâncene în spatele ochelarilor. 
Mai aveţi ceva pictat de ea? 

- încă nu, dar mi-a promis că îmi va aduce curând 
altul. Fenella luă tabloul şi îl răsuci pentru ca Eugenia şi 
Cyrus să-I poată examina mai îndeaproape. Ieri Fam pus 
în vitrină. Preţul este trei sute de dolari. 

- îl iau. 

Eugenia văzu gura lui Cyrus strângă ndu-se uşor şi în- 
ţelese că nu era mulţumit de impulsivitatea ei. II ignoră. 

- Credeam că vom cumpăra un tablou pentru camera 
mea de zi, spuse el. 

-Nu-ţi face griji, o să-ţi cumpărăm ceva cu pescăruşi 
până să se încheie vacanţa. 

Eugenia se uită la mica semnătură din colţul din 
dreapta jos. Acum, era suficient de aproape pentru a 
putea citi. Rhonda Price. 

Dar tabloul era pictat de Nellie, Era sigură de asta. 

-Vreţi să-l vedeţi pe următorul pe care îl va aduce 
Rhonda? întrebă Fenella în vreme ce ducea tabloul 
spre tejghea. 

- Da. Categoric. Eugenia o urmă. Am vreo şansă s-o 
cunosc pe Rhonda Price? 

-Nu văd de ce nu. Fenella rupse o bucată lungă din- 
tr-un sul de hârtie maro şi împachetă tabloul. Ieri a luat 
feribotul ca să se ducă în Seattle. Când se va întoarce, o 
să-i spun că aţi vrea să vă întâlniţi cu ea. 

-Mulţumesc. Eugenia deschise geanta şi scoase por- 
tofelul. Aş aprecia, 

Cyrus se apropie de tejghea. 

- întrebaţi-o dacă face tablouri cu pescăruşi şi valuri. 

Stând lângă hiatul din strălucitoarea bucătărie 
high-tech, Cyrus umplu un pahar cu sauvignon blanc. 

-în regulă, dă-i drumul. Se uită la tabloul pe care 
Eugenia îl pusese lângă fereastră. Fierbi de când ai adus 
blestemăţia asta. Ce se petrece în mintea ta? 

- Ştiu că Nellie a pictat acest tablou. 

O studie în timp ce traversa bucătăria ţinând în 
mâini paharul cu vin şi o cutie de Pacific Express. Des- 
coperirea tabloului în Midnight Gallery îi stârnise şi 
mai tare interesul. El îi putea simţi energia şi inteligenţa 
pulsând In ea, în timp ce studia tabloul, 

-Dacă ai dreptate,,,, spuse el. 

-Am dreptate. 

El zâmbi slab. 

-Atunci, atunci ai dat peste ceea ce noi, detectivii, 
numim o pistă adevărată. Următorul pas este să vorbim 
cu Rhonda Price. 

-Sper că se va întoarce pe insulă în curând. Am o 
sumedenie de întrebări pentru ea. Vreau să ştiu cum a 
ajuns acest tablou la ea şi de ce pe el apare numele ei. 

- Dacă Rhonda Price o cunoştea pe prietena ta sufi- 
cient de bine încât să pretindă că una dintre lucrările ei 
îi aparţine, se prea poate ca şi ea să fi avut o relaţie cu 
Daventry, zise Cyrus încet. Caz în care am şi eu nişte 
întrebări pentru ea. 

Eugenia se uită la el. 

- Ce vrei să spui? 

- Mă interesează toţi cei de pe insulă care l-au cunos- 
cut bine pe Daventry. 

- Lucrurile se complică. 

-Adevărat. Dar, după cum ai subliniat chiar în aceas- 
tă după-amiază, cât de greu poate fi să faci pe detectivul? 
Până şi unul ca mine poate obţine un permis. 

Ea se îmbujora. 

- Eram nervoasă. 

-Mda. Ştiu. Nu-ti face griji în legătură cu Rhonda 
Price. O s-o găsim. între timp, ce-ai zice să ne luăm bă- 
uturile şi să ieşim pe verandă? Este o seară frumoasă. 
Buletinul meteo spune că va ploua abia la noapte. 

Ea ezită, nedorind să abandoneze tabloul chiar şi 
pentru scurtă vreme. Apoi expiră încet, 

- Bine. Bănuiesc că nu mai putem face nimic până 
mâine. 

- Corect. 

Cyrus ieşi primul pe uşile franţuzeşti. 

Ziua de vară târzie se sfârşea rapid, victima a unei 
pante de deal bogat împădurite aflate în spatele casei. 
Copacii blocau ultimele raze ale soarelui cu mult înain- 
te ca acesta să apună efectiv în spatele munţilor Olimp. 
în picioare pe verandă, Cyrus putea auzi apele adânci şi 
reci din Sound îzbindu-se de baza falezei. 

Puse paharul Eugeniei pe o măsuţă şi se aşeză pe 
unul din cele două şezlonguri din piele albă, cu cadre 

cromate. Se lăsă pe spate, îşi ridică picioarele pe balus- 
tradă şi sorbi din bere. 

Fără un cuvânt. Eugenia se aşeză alături de el. îşi luă 
vinul şi sorbi din el, 

Cyrus se întrebă cum ar fi să se afle aici într-o vacanţă 
adevărată cu ea, să ştie că la noapte ea urma să doarmă 
în patul lui. 

- Presupun că mâine-dimineaţă aş putea să lucrez pu- 
ţin în seiful în care se află sticla, spuse Eugenia după o 
vreme, Tabitha mă aşteaptă sâ mă întorc în Seattle cu 
un inventar complet. 

- Nu cunoaşte motivul adevărat pentru care te-ai ofe- 
rit să-ţi petreci vacanţa aici, la Glass House? 

-Nu. Eugenia îşi sprijini capul de spătarul şezlongu- 
lui. Este convinsă că autorităţile au dreptate şi că Nellie 
a căzut în mare. Cred că sunt singura persoană din în- 
treaga lume căreia îi pasă de ce s-a întâmplat cu adevărat 
cu ea. 

-Nellie nu avea nici o rudă? 

- Din câte ştiu eu, nu. 

- Ce s-a întâmplat cu lucrurile ei? 

- Leonard Hastings le-a împachetat şi mi le-a trimis. 
Eugenia ezită. Urma să le dau de pomană, dar nu m-am 
putut hotărî s-o fac înainte de a şti sigur ce s-a întâmplat, 
Le-am pus deoparte pentru o vreme. 

Cyrus simţi un fior de interes. 

- Există hârtii sau scrisori care ne-ar putea spune 
ce s-a petrecut aici, la Glass House, în ultimele câteva 
săptămâni? 

-Nu. Nellie nu scria scrisori. Şi nici nu avea un jur- 
nal sau notiţe. N-am găsit nimic util printre lucrurile ei. 
Crede-mă, m-am uitat. 

El se gândi la asta o vreme. Apoi sorbi din nou din 
bere. 

- Vreau să mă uit prin documentele pe care Daventry 
le-a depozitat în camera de lângă seif. Mâine-dimineaţă 
am putea lucra împreună. 

Ea cuprinse paharul de vin între palme. 

-Niciodată nu m-am gândit că voi spune asta, 
Cvrus, dar mă bucur că eşti aici. Găsirea cadavrului lui 
Hastings, noaptea trecută, şi faptul că a existat un intrus 
au fost suficient de neplăcute. Acum, treaba asta ciuda- 
tă cu tabloul lui N elite. Una peste alta, toată povestea 
ista începe să mi se pară sinistră. 

- îmi place să cred că, uneori, sunt util. 

Ha gemu. 

- îmi pare rău că ţi-am insultat calităţile profesionale 
în după-amiaza asta. 

- Las-o baltă. 

- Nu, n-am avut nici un drept să fac acel comentariu 
stupid când ai scăpat cheile maşinii şi n-ar fi trebuit 
să sugerez că detectivii particulari nu sunt inteligenţi. 
Nu meritai asta. 

-Am zis s-o laşi baltă. La naiba, în toată cariera mea 
profesională, am făcut multe lucruri nu tocmai inteli- 
gente. Şi, oricât de greu ţi-ar veni să crezi, unii au spus 
lucruri chiar mai rele decât tine. 

Ea zâmbi obosită, 

- Eşti prea amabil. 

- Nu putem ignora cele petrecute astăzi, rosti el după 
un timp. 

-Categoric nu putem, acceptă ea îmbucurător de 
repede. 

El se lăsă din nou pe spate. 

- Probabil ar trebui să discutăm despre asta. 

- Sunt de acord. Din moment ce ai deschis subiectul, 
pot să-ţi spun că am găsit numărul Rhondei Price în 
cartea de telefon. Mă gândeam so sun mâine-dimineaţâ 
după prima sosire a feribotului. 

El închise ochii şi încercă să-şi ţină nerăbdarea în frâu. 

- Nu vorbeam despre Rhonda Price, Mă refeream la 
taptul că nu puteam ignora ce s-a petrecut între noi, în 
maşina mea, în această după-amiază. 

-A, aia. 

El deschise ochii. 

-Nu încercam să te controlez cu ajutorul sexului. 
La Început, am fost nervos ca naiba, dar apoi lucrurile 
au luat cumva o turnură diferită. 

- înţeleg. Voce ei era crispată. A fost la fel de mult şi 
vina mea. Eram amândoi sub presiune. Ne aflăm într-o 
situaţie foarte stresantă. Este perfect de înţeles. 

-Mda. 

- La urma urmelor, amândoi am găsit un cadavru. 

-Unii oameni ar considera asta o experienţă care 

uneşte, sugera el. 

Ea rămase tăcută câteva secunde. 

-Da, bănuiesc că aşa este. Treaba este că amândoi 
încercăm să facem echilibristică pe un fir foarte subţi- 
re. Am fost amândoi de acord să cooperăm în anumite 
privinţe, dar avem scopuri diferite. Asta creează multă 
tensiune şi un conflict firesc. 

-Ar fi trebuit să-mi dau seama că ai găsit deja o 
explicaţie logică, 

-Amândoi suntem adulţi, continuă ea înfierbântam 
du-se în timp ce-şi dezvolta teoria. Suntem capabili să 
privim lucrurile în mod matur. Eu, una, cu siguranţă 
asta intenţionez să fac. 

-Asta înseamnă că nu eşti obsedată sexual de mine? 

Ei îi stătu vinul tn gât. 

-Sigur că nu sunt obsedată sexual de tine. Se răsti: 
Niciodată în viaţa mea n-am fost obsedată sexual de ni- 
meni. Nu am relaţii bazate pe obsesie sexuală. 

- înţeleg. Luă o altă înghiţitură de Pacific Express. 
De fapt, nici eu n-am avut vreo relaţie bazată pe obse- 
sie sexuală. 

Ea îl privi pătrunzător. 

- N-ai avut? 

-Nu. Făcu o pauză. S-ar putea să fie interesant. 

- Cred că ar fi ceva extrem de superficial şi de limitat 
ca durată. 

- Probabil că ar fi şi aşa. Se foi puţin pe scaun. Pe ce 
îţi bazezi de obicei relaţiile, dacă nu pe obsesie sexuală? 

Ea îşi drese glasul, luă o altă înghiţitură de vin şi se 
sprijini din nou de spătarul şezlongului. 

-Pe lucrurile obişnuite. Compatibilitate. Interese 
profesionale comune. Anumite similarităţi în materie 
de gusturi. Treburi de genul ăsta. 

-Similarităţi în materie de gusturi? E vorba despre 
cămaşă, nud aşa? Nu poţi trece peste asta. 

Gura ei se arcui intr-un zâmbet neaşteptat, 

- Nu, nu e vorba despre cămaşă. 

- Eşti sigură? 

- Foarte. 

El îşi dădu seama că răspunsul ei îl făcuse să se simtă 
mai optimist decât fusese de foarte multă vreme. 

- Ei bine, dacă nu vrei să vorbim despre sex, ce zici 
de cină? 

- Ced cu cina? 

- Mă întrebam ce o să-ţi pregăteşti, spuse el pe un ton 
foarte neutru. 

- Nu ştiu. îşi încrucişă picioarele. Am adus nişte ru- 
cola şi frunze de cicoare. Poate fac o mică salată cu brân- 
ză de capră şi zaru soba. 

El ridică dintr-o sprânceană. 

- Ced zaru soba ? 

-Tăieţei din făină de hrişcă şi un sos special în care 
se pun aceştia. Tu ce-ţi faci? 

- Bănuiesc că nu cunoşti reţete interesante cu ton. 

- Singurul gen de ton pe care îl mănânc este afli sushi 
cu ton fript mediu, cu puţin sos wasabi alături. 

El privi morocănos peisajul spectaculos. 

- Mă temeam de asta. 

Eugenia ezită un minut. 

-Am suficiente frunze de cicoare şi rucola pentru 
doi. Şi o grămadă de tăieţei. Dacă vrei să facem aceeaşi 
înţelegere ca seara trecută... 

-Sigur, fac eu curat. Nici o problemă. Se gândi la 
asta. Mă pricep să fac curat. Cu asta mă ocup. 


capitolul 9 

Ginul tonic sosi într-un pahar de cristal de stâncă en- 
glezesc de la sfârşitul secolului al XlX-lea. Bărbatul care 

cândva fusese Damien March savură senzaţia de somp- 
tuozitate pe care i-o dădu atingerea paharului greu din 
mâna lui. Era o piesă Thomas Webb. Arăta ca şi cum 
ar fi fost tăiată dintro bucată de cuarţ solidă, nu făcută 
într-un atelier de sticlărie. 

Fosail Damien March contemplă e-mailurile pe care 
tocmai le primise de la oamenii lui de pe coasta de vest. 
Colfax se afla negreşit pe urmele cupei Hades. 

Situaţia fiind sub control pe frontul acela, era vre- 
mea săd contacteze din nou pe viitorul senator al mă- 
reţului stat California. Secretul succesului unui şantaj 
era crearea unei aure de parteneriat între şantaj ist şi 
victimă. Odată ce victima accepta că persoana care o 
ameninţa cel mai mult era singura care o putea salva, 
devenea cooperantă. 

Fostul Damien March se uită la Marea Caraibelor 
strălucind sub soare şi se gândi cât de încântat era. Por- 
nise cu o oarecare reţinere acest jos. In ciuda atitudinii 
nesuferite şi relaxate, a modului său lent şi metodic de a 
acţiona şi a dispreţului amuzat faţă de ceea ce considera 
comportament afectat la oameni, Cyrus Colfax era şi 
inteligent, şi primejdios. 

De fiecare dată când îşi amintea că el şi Colfax aveau 
atât de multe lucruri în comun, fostul Damien March 
simţea o senzaţie neplăcută. Cu toate astea, era adevărat, 
iar el recunoscuse asta din start. Amândoi apăruseră din 
nimic, fii bastarzi ai unor taţi care habar n-avuseseră de 
existenţa lor. Amândoi se realizaseră prin forţe proprii. 
Amândoi erau inteligenţi şi dispuşi să se concentreze 
asupra unui obiectiv oricât de mult era nevoie, până Ia 
atingerea lui. Şi amândoi erau capabili de o perseveren- 
ţă nemiloasă. 

Dar exista o diferenţă semnificativă între ei doi. Fos- 
tul Damien March ştia că, în fond, asta îl despărţea pe 
învingător de învins. în vreme ce el se folosise de daru- 
rile lui naturale pentru a-şi asigura un stil de viaţă foar- 
te apropiat de perfecţiune, Colfax se legase în cătuşele 
unui ocult cod al onoarei. Acest cod avea să-l distrugă 
în cele din urmă. 

„Exact ce merită. 14 Fostul Damien March îşi strânse 
mâna în jurul paharului de cristal. Cu trei ani în urmă, 
crezuse că scăpase de Cyrus Chandler Colfax. Se înşela- 
se. Ticălosul naibii îl căutase de atunci neobosit, apro- 
piindu-se din ce în ce mai mult. 

Fostul Damien March ştia că, până la urmă, avea să se 
trezească într-o dimineaţă cu Colfax în pragul uşii sale. 

Se gândi că, poate, treaba asta cu pierderea cupei 
Hades era mâna destinului. Forţa inevitabila confrunta- 
re, dar confruntarea avea să aibă loc în condiţiile stabi- 
lite de el, nu de Colfax. 

In ultimii trei ani, un lucru devenise clar. Atât timp 
cât Colfax era în viaţă, paradisul lui nu era în siguranţă. 

Fostul Damien March îngădui furiei să-l cuprindă o 
vreme. Ii dădu forţă şi putere. 

După ce reuşi să se stăpânească pe deplin, întinse 
mâna spre laptop. 

Zackery Elland Chandler al IMea închise compute- 
rul. Rămase tn tăcere o clipă, în spatele biroului din 
lemn de tec pe care socrul lui i-l dăruise în ziua în care 
îşi anunţase candidatura pentru Senat. 

Cel mai nou mesaj al şantajistului său începuse să 
ajungă la detalii. 

... Păcatele vechi au umbre lungi: Poţi să te relaxezi, 
afacerea noastră nu are legătură cu banii. E vorba pur 
şi simplu despre politică. După luna noiembrie , vei fi 
întro poziţie care îţi va îngădui sâ-i faci din când în 
când anumite favoruri cuiva care se gcîndeşte doar 
la interesul tău... 

Pe tot globul existau puţini oameni care să aibă o in- 
fluenţă mai mare decât un senator al Statelor Unite. 
Şantaj istul nu era interesat de bani. Voia să aibă acces 
la putere. 

Zackery se gândi că tot ce trebuia să facă era să fie 
de acord cu condiţiile ticălosului, până după alegeri. 
Izbucnirea unui scandal de o asemenea magnitudine 

înainte de alegeri putea să-i distrugă toate şansele. 
Văzuse cum dezvăluiri mai puţin grave li zdrobiseră pe 
alţi candidaţi. 

Se gândi optimist că, odată instalat în funcţie, nu avea 
să-i mai poată face nici pe departe la fel de mult rău. 
Dacă îşi juca bine cărţile, vestea fiului său de mult pier 
dut nu avea să mai fie decât o bârfă răsuflată până la 
viitoarele alegeri, 

„Doar dacă nu descoperă vreun jurnalist că şantajul 
datează de dinainte de alegeri." Zackery ştia că zvonurile 
unei muşamalizări nu s-ar stinge niciodată. 

Trebuia să înfrunte adevărul. Dacă îl plătea pe 
şantajist acum, avea să ajungă să-l plătească tot restul 
carierei sale. 

La naiba! 

Dorea să realizeze atât de multe lucruri. Atât de mul- 
te lucruri importante, vitale. Dar, pentru a ajunge să 
contribuie la viitorul ţării, trebuia să câştige alegerile. 

Iar pentru a câştiga alegerile era posibil să trebuiască 
să-şi vândă sufletul. 

Se uită la fotografia în care se aflau Mary, Jason şi 
Sarah. Ei credeau tn el Erau mândri de el. II iubeau. 
Vestea că exista un fiu de care el nu ştiuse ar avea un im- 
pact zdrobitor asupra lor. Aveau să-l creadă când urma 
să le spună că habar n-avuse$e de existenţa presupusului 
său fiu? Chiar dacă fiul pe care nu-1 întâlnise niciodată 
avea să istorisească o altă versiune a evenimentelor. 

Dacă descopereau vreodată că îl plătise pe şantajist, 
aveau să înţeleagă de ce îi minţise? 

Se ridică şi se duse la fereastră. Scânteietorul şi do- 
goritorul soare din sudul Californiei crea o strălucire 
orbitoare a geamurilor clădirilor învecinate. Pentru o 
clipă, tot ce reuşi să vadă fu un peisaj nesfârşit de sti- 
clă reflectorizantă. Viitorul lui ricoşă la nesfârşit, inutil, 
dintr-o suprafaţă reflectorizantă în alta, până se pierdu 
în infinit. 

Cu un efort, izbuti să-şi recapete stăpânirea de sine. 
Avea nevoie de fapte. în clipa aceea, avea doar cuvân- 
tul şantajistului că era fiul său. Primul lucru pe care 

trebuia să-l facă era să descopere adevărul Apoi urma să ia 
o decizie. 

Se întoarse la birou şi luă telefonul Tocmai forma 
numărul avocatului, când îi veni în minte o posibilitate 
tulburătoare. 

Misteriosul şantajist putea să fie propriul fiu. 

Imediat după aceea, urmă un alt gând, şi mai tulbu- 
rător. Se întrebă cum arăta copilul 

„Nu, nu e copil Nu mai este copil M 

Dacă exista cu adevărat, fiul lui trebuia să aibă 35 
de ani. Era bărbat, nu copil Şi era foarte posibil să fie 
furios, înverşunat şi primejdios. 


capitolul 10 

Două zile mai târziu, Cyrus puse jos dosarul pe care 
îl studiase. Se sprijini de spătarul scaunului, îşi întinse 
picioarele şi contemplă priveliştea prin uşa care despăr- 
ţea seiful de camera cu documente. 

Eugenia lucra preocupată la inventarierea colecţiei 
de sticlă Daventry, dar el ştia că nu era în toane bune. 
De fapt, devenea tot mai agitată. Rhonda Price nu se 
întorsese pe insula Frog Cove. 

Camera cu documente era puţin cam înghesuită, dar 
din punctul de vedere al lui Cyrus era mai conforta- 
bilă decât seiful în general, Glass House nu putea fi 
descrisă ca odihnitoare, dar interiorul seifului îi deranja 
fundamental simţurile. 

El nu se considerase niciodată un tip cu o imaginaţie 
toarte bogată - de fapt, era chiar invers* adevărul fie 
spus. Dar, pentru el, să se uite în seif era ca şi cum ar fi 
privit o junglă de cristal în care frunzele plantelor exoti- 
ce erau cioburi de sticlă, iar ochii animalelor de pradă, 
cristale faţetate. 

Cyrus se gândi că Daventry se întrecuse pe sine cu 
acel seif pentru colecţia de sticlă. Tot ce se afla în încă- 
perea unde lucra Eugenia strălucea şi orbea. 

Spre deosebire de galeria luminată teatral de la etajul 
al doilea, seiful nu era amenajat stil muzeu, cu multe 
spaţii întunecate între standuri. In schimb, dădea sen- 
zaţia de supranatural. Pereţii şi tavanul erau acoperiţi 
cu oglinzi, iar standurile erau din sticlă. Rezultatul 
era că obiectele din interiorul casetelor se reflectau 
la nesfârşit. 

Dar ceî mai neplăcut aspect din punctul de vedere al 
lui Cyrus era iluminarea* întreaga încăpere era plină de 
o lumină de un verde palid provenită de la tuburile flu- 
orescente colorate montate sub duşumeaua de sticlă. 

Obiectele de sticlă din casetele special luminate stră- 
luceau de parcă ar fi fost făcute din pietre preţioase ade- 
vărate. Eugenia era înconjurată de vase de topaz, holuri 
de rubin, sticle de turcoaz şi urcioare de smarald. Mai 
ales obiectele făcute din sticlă transparentă arătau bizar 
în acest decor, Lut Cyrus i se păreau a fi o sumedenie de 
pahare, cupe şi urcioare create pentru fantome* 

Eugenia stătea în picioare, în celălalt capăt al încă- 
perii fără ferestre, Imaginea trupului ei aplecat spre un 
mare prespapier din sticlă îl făcu să zâmbească. 

Hoaţa revenise în această dimineaţă. 

Eugenia purta o altă bluză neagră şi strâmtă din ceea 
ce părea o rezervă inepuizabilă. Aceasta avea un auster 
guler rotund şi mâneci lungi, mulate. Era încălţată cu 
nişte papucei negri pe care îi purta în Glass House. 

Intensitatea expresiei de pe chipul ei îl fascină. O pri- 
vi răsucind prespapierul în mână. Din anticamera în 
care şedea el, avu impresia că era acoperit cu mici flori 
strălucitoare din cristal. 

- Este preţios , 7 întrebă el vag curios. 

-Totul e relativ, Nu-şi ridică privirea de la obiectul pe 
care îl studia. Este un Clichy millefiori. E superb. Pe piaţa 
deschisă, valorează câteva mii. Dar nu este o achiziţie de- 
osebit de importantă pentru Leabrook, Colecţia noastră 
de prespapieuri are deja câteva exemplare deosebite. 

- înţeleg. 

Studie arcuirea graţioasă a trupului ei în vreme ce no- 
ta ceva într-un caiet. Când deveni conştient de o foame 

care nu avea nici o legătură cu mâncarea, se sil î să se 
uite în altă parte. Se gândi că micul exerciţiu de auto- 
control îi prindea bine. Probabil că îi întărea caracterul. 
In plus, nu avea nici un rost să ajungă obsedat sexual de 
o femeie care nu era obsedată sexual de el. 

- Ai avut ceva noroc cu dosarele alea? întrebă Eugenia. 

- încă nu. Se uită la cel pe care îl pusese deoparte. 
Doar hârţogăria obişnuită la care te-ai aştepta în cazul 
unei colecţii de obiecte de artă valoroase. Certificate de 
autenticitate, chitanţe, fotografii, istorice. Dar am verifi- 
cat doar o treime din sertare. Mai am o grămadă. 

- Cred câoso sun pe Rhonda Price din nou. 

-Ai sunat-o deja de şase ori. Este evident că nu-i pe 
insulă. Nu are rost s-o suni din nou până la sosirea ur- 
mătorului feribot. 

Gura Eugeniei se strânse într-o expresie care sugera 
răzvrătire. Apoi suspină. 

- Presupun că ai dreptate. Puse cu grijă prespapierul 
înapoi în casetă şi scoase un pocal mare, bogat decorat, 
il recunoşti? 

El îl studie. 

- Este pocalul din tabloul pe care l-ai cumpărat alaltă- 
ieri de ia Midnight Gallery, nu-i aşa? 

- Da + Se uită în jur, prin încăperea luminată de neon 
în verde. Este evident că Nellie a folosit această cameră 
ca fundal. A folosit acelaşi fundal verde şi în primul ta- 
blou al seriei. Cel pe care mi l-a dăruit, 

-Ai spus că sunt patru în total? 

-Asta mi-a zis ea. Deocamdată, am văzut două. 
Mă întreb ce s-a întâmplat cu celelalte. 

- Poate n-a apucat să le termine, sugeră Cyrus cât mai 
blând posibil. 

-Nu, a spus clar că a pictat patru. Eugenia ridică o 
sticlă de parfum emailată. Frumoasă, Foarte frumoasă. 

- Ce este? 

-O sticlă de Emile Gall6. O atinse cu veneraţie. 
A fost un personaj important al mişcării Art Nouveau 
din Franţa. 

- E scumpă? 

-Mmm. Foarte* întoarse o pagină a caietului. Con- 
form consemnărilor lui Daventry, a achiziţionat-o cu 
şapte ani în urmă, la o licitaţie. 

- Povesteşte-mi despre Daventry, zise Cyrus încet. 

Ea îşi ridică privirea uimită, 

-Ce vrei să ştii? 

-Cum l-ai cunoscut? 

-Ţi-am spus, a venit fiindcă dorea o consultaţie de 
la un specialist* 

- Ce fel de informaţii a dorit? 

Cu mare grijă, lăsă jos sticla Galle. 

- M-a rugat să-i evaluez un mic vas de sticlă roman pe 
care îl cumpărase din Anglia. Arătă spre o casetă afla- 
tă în partea cealaltă a camerei. Obiectul din dreapta. 
Se hotărâse să înceapă să achiziţioneze sticlă străveche şi 
dorea nişte sfaturi. 

-A venit pentru o consultaţie? 

-Da. Ridică din umeri* Fiindcă deja aranjase să-şi 
lase întreaga colecţie muzeului Leabrook, am fost încân- 
tată să-l ajut* 

Cyrus privi felul în care lumina reflectată de oglinzi 
strălucea pe părul ei negru. îşi aminti ce zisese ea despre 
criteriile pe care îşi întemeia relaţiile. 

- Interese comune* 

- Poftim? 

- Nimic. Se uită la vasul roman. Era de un verde mur- 
dar, întunecat. Exista o patină ciudată pe suprafaţa lui. 
Acest luciu irizat este rezultatul îngropării în pământ, 
nu-i aşa? 

Sprâncenele. Eugeniei se înălţară. 

-Da. Probabil că vasul a fost cândva unul dintre 
obiectele puse într-un mormânt. Romanii au avut 
enorm de multe obiecte făcute din sticlă. Surprinzător 
de multe au supravieţuit* 

-Nu trebuie să fii surprinsă că am recunoscut cauza 
irizaţiei. Ţi-am spus că, în ultimii trei ani, am făcut ceva 
cercetări legate de sticla străveche. 

- Mi-ai spus. 

- Cupa Hades nu are o asemenea irizaţie. Şi are nişte 
detalii incredibile. Trăsăturile Persefonei sunt atât de 
vii, încât aproape că poţi să-ţi dai seama ce gândeşte. 

Ea îl fixă cu o privire pătrunzătoare, meditativă. 

- Dar chipul lui Hades? El ce expresie are? 

-O urmăreşte pe Persefona, care încearcă să scape 
din Lumea de Jos. Arată cam cum te-ai aştepta să arate 
în acea situaţie. 

- Furios? 

- Nu. Cyrus se uită la ea. Disperat. 

Ea se încruntă. 

- Disperat? 

- Sigur. Cum altfel s-ar putea simţi? 

- Nu ştiu. Ezită. Este stăpânul Lumii de Jos. Puternic. 
Primejdios. Obişnuit ca totul să fie aşa cum vrea el. Aş fi 
crezut că este furios din cauza sfidării Persefonei. 

-Indiferent cine a făcut cupa, a înţeles reacţia lui 
Hades, rosti Cyrus cu glas domol. Dacă o pierde pe Per- 
sefona, pierde femeia care poate aduce lumină pe tărâ- 
mul lui întunecat 

- Ei bine, se poate. Făcu o pauză. Tu chiar ai văzut o 
cupă-cuşcă în urmă cu trei ani, nu-i aşa? Eşti sigur că nu 
era un fals? 

-Foarte sigur. Se aşeză mai bine pe scaun. Ne înde- 
părtăm de subiect. Hai să revenim la Daventry. 

Eugenia lăsă jos capacul casetei în care se afla sticla 
Galle. 

-Ce altceva mai vrei să ştii? 

-Orice-mi poţi spune. Lansă o săgeată în întuneric. 
Ai avut o relaţie cu el? 

-Da. Se uită prin capacul unei alte casete, în adân- 
cul unei vaze albastre, bogat decorate. Dar nu pentru 
multă vreme. 

El fu surprins de senzaţia de strânsoare din stomac. 
Avusese o legătură cu Daventry, „La naiba!“ 

- De ce ai încetat să te vezi cu el? Avu grijă ca vocea 
să-i fie neutră. Aş fi crezut că ţi se potrivea perfect. 

Ea se răsuci pentru a se uita la el. Ochii îi erau măriţi 
de surpriză. 

- De unde Dumnezeu ţi-a venit ideea asta? 

-Din câte îmi dau seama, îndeplinea toate cerinţele 
tale. Era interesat de sticlă, bine educat, cultivat, d intr-o 
familie stilată. Cercetările mele mi-au confirmat că fe- 
meile îl considerau atrăgător. Ce-a fost în neregulă? 

- E greu de explicat. 

-A fost din cauză că i l-ai prezentat lui Nellie? Te-a 
părăsit pentru ea? 

Ea îi aruncă o privire nimicitoare. 

- Nu eşti prea subtil, nu? 

- Depinde. Pot fi. Dar uneori n-are rost să fii subtil. 
Spune-mi ce s-a întâmplat între tine şi Daventry. 

- De ce ţi-aş zice? Mă priveşte personal. 

-Uite ce este, Eugenia, eu încerc să-mi fac meseria. 
Şi se prepune că tu trebuie să cooperezi, îţi aminteşti? 
Cu cât aflu mai multe despre Daventry, cu atât îmi va fi 
mai uşor să-mi dau seama dacă moartea lui Nellie este 
legată de ceva ce se petrecea în viaţa lui. 

- Ha! Se strâmbă. Vrei să afli lucruri despre el de- 
oarece crezi că te-ar putea ajuta să afli ce a făcut cu 
vasul Hades. 

-Şi asta. 

- în regulă. îşi încrucişa braţele sub sâni, O să-ţi spun 
de ce am încetat să mă vad cu Daventry. Dar să nu dai 
vina pe mine dacă n-are sens. Nici eu nu sunt sigură că 
înţeleg pe deplin motivul, 

- Te ascult, 

- Daventry era un soi de vampir. 

Cyrus rămase nemişcat. 

- Vrei să elaborezi? 

- Ceea ce încerc să zic este că Daventry se folosea de 
oameni. Era fermecător şi charismatic, şi se folosea 
de ambele calităţi pentru a obţine ce-i trebuia sau ce-şi 
dorea de la victimele lui. 

Lui Cyrus i se păru că temperatura din camera cu 
cristaluri scăzuse cu cel puţin treizeci de grade. 

- Ce a vrut de la tine? 

- Informaţii. 

-Ce fel de informaţii? 

Eugenia se îndepărtă de vitrină şi începu să se plimbe 
printre standurile strălucitoare. Papucii din picioare nu 
scoteau nici un sunet la contactul cu podeaua de sticlă. 

-Ţi-am spus că voia să afle despre sticla străveche. 
Tocmai începuse să colecţioneze astfel de obiecte şi 
era foarte entuziasmat de asta. S-ar putea spune că era 
aproape pasionat. 

- Pasionat, zici? 

-Sorbea fiecare cuvânt pe care îl rosteam. Ca sâ-ţi 
spun adevărul, Ia început a fost foarte flatant. Iţi dai 
seama cât de rar se întâmplă ca o femeie să întâlnească 
un bărbat care o ascultă? Care o ascultă cu adevărat ? 

Dintr-un motiv obscur, Cyrus se simţi obligat să-şi 
apere genul. 

- Poate nu te-ai întâlnit cu bărbaţii potriviţi. 

Ea se strâmbă. 

-Poate că aşa a fost In orice caz, la a treia întâlnire, 
am început să am ceva îndoieli. Iar la a patra, am ştiut 
că voi înceta să mai ies cu Daventry, 

-A încercat...? Cyrus se întrerupse, căutând un mod 
delicat de a formula întrebarea. Aăă, a fost agresiv din 
punct de vedere sexual? 

- El se folosea de farmec, nu de agresivitate, pentru 
a obţine ce dorea, rosti Eugenia pe un ton sec. Totuşi, 
spre sfârşitul relaţiei, am avut senzaţia distinctă că n-ar 
fi ezitat să folosească forţa dacă ar fi considerat că acesta 
era modul cel mai eficient de a-şi atinge scopul. 

Cyrus simţi tensiunea vibrându-i în muşchii umerilor. 

-A spus sau a făcut ceva care să îţi dea de înţeles că 
ar putea deveni violent? 

-Nu, Nu chiar. Eugenia grăbi pasul şi se strânse în 
braţe. A fost ceva la felul cum se uita uneori la mine 
atunci când credea că nu observ. Ceva rece şi calculat. 
Era greu să-l surprind asupra faptului pentru că putea 
deveni fermecător instantaneu. Când am încercat să-i 
explic asta lui Nellie, a zis că sunt nebună. Nu, a spus 
că sunt geloasă. 

Cyrus nu se putu abţine, trebuia să ştie; 

-Te-ai culcat cu Daventry? 

Ea îi aruncă o privire exasperată. 

-Totuşi, când anume eşti subtil? Ai grijă să mă 
anunţi, fiindcă n-aş vrea să ratez momentul. 

- Scuze. N-am reuşit să găsesc un mod mai delicat de 
a întreba. 

-Ai încercat măcar? 

-Sigur. Dar e una dintre acele întrebări stânjenitoare. 

-Cu siguranţă. Dacă m-aş fi culcat cu Daventry, aş 
refuza să-ţi răspund. îşi ridică în treacăt ochii spre ta- 
vanul-oglindă. Dar, fiindcă n-am făcuto, bănuiesc că-ţi 
pot spune că relaţia n-a ajuns până acolo, A rămas la 
nivel profesional. 

- Pricep. Sa oprit acolo pentru că tu ai decis că e un 
soi de lipitoare umană. 

- Nu mi-a plăcut senzaţia că se folosea de mine. 

- E de înţeles. 

Eugenia se opri în faţa unei vitrine mari. Se uită la 
urciorul din sticlă neagră şi aurie din interior. 

-Dar, ca să-ţi zic adevărul, nu cred că relaţia ar fi 
evoluat nici dacă aş fi fost atrasă de el. 

- De ce nu? 

- Cred că Daventry era atras sexual de artiste. De fe- 
mei ca Nellie. A fost galant şi fermecător cu mine o vre- 
me fiindcă dorea să afle tot ce ştiam despre sticla din 
secolul al IV-lea. Dar nu cred că mă considera foarte 
atrăgătoare. Se uită foarte fix la urciorul negru cu auriu, 
în sens fizic, dacă înţelegi ce vreau să zic. 

-Mda, înţeleg ce vrei să zici. Cyrus studie arcuirea 
delicată a cefei ei. O nevoie profundă, dureroasă apăru 
în partea de jos a trupului său. Mi se pare greu de crezut 
că nu a încercat să te seducă. 

Ea îi aruncă o privire grăitoare, 

-Nu că tu ai fi marşat, fireşte, adăugă el repede. 

Colţul gurii ei zvâcni. 

-Mulţumesc pentru încredere. 

-Cu plăcere. Mai am o întrebare personală. 

- Mă temeam de asta. 

Cyrus expiră încet. 

- Dacă era atât de fermecător şi de charismatic, iar voi 
doi aveaţi atât de multe în comun, cum de ai reuşit să 
vezi dincolo de strălucirea orbitoare a perfecţiunii lui? 

-Intuiţia, rosti ea. Sunt foarte bună la depistarea 
falsurilor. 

La ora cinci în după-amiaza aceea, puse strălucitorul 
telefon cromat în locaşul său şi se uită urât la Cyrus. 

-Rhonda Price tot nu răspunde. 

-Probabil nu s-a întors pe insulă deocamdată, rosti 
Cyrus de lângă peretele alcătuit din ferestre de unde pri- 
vea ploaia căzând peste Sound. 

- Mai este un feribot la şase, şi asta-i tot pe ziua de azi. 

- Un bun detectiv particular trebuie să aibă răbdare. 

Ea bătu darabana în braţul fotoliului în care stătea. 

- N-am toată vara la dispoziţie pentru a afla ce se pe- 
trece aici. 

- Este abia a patra noastră noapte pe insulă. 

-Iar singurul lucru pe care l-am descoperit până 
acum este că o femeie pe nume Rhonda Price încearcă 
$ă vândă tablourile lui Nellie ca fiind ale ei. 

- Tu ai avut mai mult noroc decât mine. Cyrus se ră- 
suci spre ea. Cred că amândoi avem nevoie de o pauză. 
Ce-ai zice să facem o plimbare cu maşina pe insulă, iar 
apoi să luăm cina în oraş? 

-Unde vrei să mâncăm? Fu mâhnită de nota dură 
din vocea ei. Nu suntem în Seattle, Am văzut exact două 
restaurante în oraş, incluzând Neon Sunset Cafe. Refuz 
să mănânc acolo. E genul de local care serveşte gogoşi 
vechi de o zi şi hamburgeri plini de ulei. 

- Asta înseamnă că rămâne doar restaurantul pescă- 
resc din port. 

Era o sugestie rezonabilă, iar ea ştia asta. 

-în regulă. Poate că ne-ar prinde bine să plecăm 
de-aici în seara asta. îmt place sticla mai mult decât 
majorităţii oamenilor, iar acest loc este interesant din 
punct de vedere arhitectural, dar, după o vreme, începe 
să fie puţin cam prea mult. 

- Mda, asta e al naibii de sigur. 

Dintr-un motiv oarecare, cuvintele lui o făcură să râdă. 

-Nu e chiar aşa rău. Hai să mergem în oraş. în 
timp ce se ridică din fotoliu, un gând îi veni în minte, 
în drum, am putea trece pe la Rhonda Price. 

-Să nu-ţi vină vreo idee. Cyrus o privi precaut. Dacă 
tu crezi că o să te ajut să intri prin efracţie în casa ei, ca 
să arunci o privire, ia-ţi gândul. 

-Nici prin cap nu mi-a trecut. Ochii Eugeniei se lăr- 
giră. M-am gândit doar că s-ar putea să descoperim că 
e acasă, la urma urmei, şi pur şi simplu nu a răspuns 
la telefon. 

-Sigur. Şi, dacă înghit asta, ai un frumos pod de sti- 
clă pe care poţi să mi-1 vinzi, nu? 

-Mereu eşti atât de suspicios? vru ea să ştie. 

-Ţine de meserie. 

La 8.30 în seara aceea, Eugenia decise că se simţea in- 
finit mai puţin pusă pe harţă. Stătea cu Cyrus la o masă 
de la geam izolată din restaurantul pescăresc şi tocmai 
înghiţise entuziasmată ultima scoică pane. 

-Bine, recunosc. îşi lăsă jos furculiţa. A fost o idee 
bună. Mă bucur că am ieşit pentru o vreme din casă, 
chiar dacă nu m-ai lăsat să intru în casa Rhondei Price, 
în drum spre restaurant. 

Faptul că el nu-i susţinuse planul pe jumătate format 
în minte fusese o dezamăgire. Cyrus fusese de acord să 
treacă încet cu maşina pe lângă micuţa casă a Rhondei, 
dar, după ce văzură că nu părea a fi nimeni înăuntru, iar 
pe alee nu se afla nici o maşină, refuzase cu fermitate s-o 
lase pe Eugenia să coboare din jeep, 

-Ştiu că, din cauza asta, o să fii supărată pe mine tot 
restul serii, spuse Cyrus. 

- Puteai să fii puţin mai cooperant. Am vrut doar să 
mă uit prin geam. 

Ochii lui Cyrus sticliră de amuzament. 

-Crede-mă, mâine^dimineaţă o să-mi mulţumeşti. 

-Am crezut că voi, durii detectivi particulari, intraţi 
adesea prin efracţie în căutare de dovezi. 

-Aceia dintre noi care vor să-şi păstreze licenţa şi afa- 
cerea evită acuzaţiile de intrare prin efracţie. 

O chelneriţă veni şi luă farfuriile goale. După pleca- 
rea ei, Eugenia îşi sprijini coatele pe masa ponosită şi îşi 
odihni bărbia în palme. Era conştientă că devenea tot 
mai curioasă în privinţa tui Cyrus. 

- De cât timp te ocupi de securitate? întrebă ea. 

- De dinainte să împlinesc treizeci de ani. 

- Ai fost poliţist înainte, nud aşa? 

-Da. 

Ea îşi înclină uşor capul într-o parte. 

-De ce ai renunţat? 

El ezită. 

- Nu funcţionez bine când am de-a face cu birocraţia. 
Şi nici nu prea sunt un jucător de echipă. Mai degrabă, 
sunt un singuratic. Am nevoie să-mi fiu propriul şef. 

- îţi place să dai ordine, nu să le urmezi. 

- Bănuiesc că la asta se rezumă tot, fu el de acord. 

-Aşa că ţi-ai început propria afacere? 

-La început, am fost singur. Apoi, l-am angajat pe 
Quint Yates. Tipul face lucruri incredibile cu un calcu- 
lator. Mare parte dintr-o investigaţie modernă depinde 
de computere. Am început să mă extind la nivel corpo- 
ratist. Atunci m-a contactat Damien Mardi. Şi el avea 
propria firmă. Mi-a sugerat să fuzionăm şi să încercăm 
să ajungem primii în branşă. 

-Şi a funcţionat? 

- Nu. Ochii lui Cyrus erau limpezi şi reci. Mi-am dat 
seama aproape de la început că am făcut o greşeală. 
De dragul lui Katy, am încercat să fac treaba să meargă. 
Dar, după şase luni, am ştiut că trebuia să pun capăt 
parteneriatului. Din păcate, afacerea cu vasul Hades a 
apărut înainte de a apuca să iau măsuri. 

- Tu crezi cu adevărat că Damien March a furat cupa 
şi a încercat să-ţi însceneze ţie asta. 

- Nu cred că a făcut-o, rosti Cyrus. Ştiu că a făcut-o. 

-Şi ce amestec a avut soţia ta? De ce crezi că el a 

omorât-o? 

- Mai devreme, mi-ai spus că Adam Daventry se folo- 
sea de oameni. Un soi de vampir care sugea de la ceilalţi 
ceea ce-şi dorea. Şi March era la fel. 

- Ce vrei să zici? 

-Soţia mea era o femeie foarte cumsecade. Foarte 
frumoasă. Foarte delicată. Foarte inocentă. Nu a avut 
nici o şansă în faţa lui March. 

Eugenia se încruntă. 

-Tot nu înţeleg de ce crezi că a ucis-o. 

-Ţi-am spus: ştia prea multe. Reprezenta un risc pen- 
tru el. Trebuia să-şi acopere urmele. 

- Dar cum de-a aflat soţia ta de planurile lui? A văzut 
ceva ce n-ar fi trebuit? A auzit o conversaţie telefonică 
incriminându-I pe March? 

-Nu. Nu chiar. Cyrus se uită în adâncul cănii lui de 
cafea. După cum am zis, el se folosea de oameni. A avut 
nevoie de Katy pentru a-şi duce la bun sfârşit planul de 
a fura cupa Hades. Aşa că a sedus-o. 

Eugenia fu cât pe ce să cadă de pe scaun. 

-A sedus-o? 

-A profitat de naivitatea ei pentru a mă păcăli. Iar 
când nu i-a mai fost de folos, a scăpat de ea. 

Eugenia rămăsese fără cuvinte. 

-Stai puţin. Lasă-mă să mă conving că am priceput 
bine. îmi spui că soţia ta a avut o relaţie cu partenerul 
tău de afaceri, că l-a ajutat să-şi ducă la îndeplinire pla- 
nul, iar apoi el a ucis-o ca să-şi acopere urmele? 

Privirea lui Cyrus deveni sălbatică. 

- March a profitat de firea ei cumsecade şi încrezătoa- 
re, A amăgit-o, apoi a distrus-o. 

-Cumsecade, încrezătoare, zici? Atât de dulce şi de 
naivă încât nu ştia diferenţa dintre bine şi rău? Atât de 
delicată, încât nu era de aşteptat să-şi respecte jurămin- 
tele de cununie? 

- Ce naiba spui? 

- Cyrus, îmi pare rău de pierderea pe care ai suferit-o. 
Este evident că ai ţinut foarte mult la ea. Dar cred că ai în- 
găduit sentimentelor să te orbească într-atât încât n-ai 

mai văzut ce era evident. Mie mi se pare că soţia ta te-a 
înşelat pur şi simplu. 

El îşi azvârli şervetul pe masă. 

- Cred că e vremea să plecăm. 

- Nu-mi pasă cât de frumos ai ambalat asta şi că i-ai 
pus şi fundă, femeia cu care te-ai însurat a fost lipsită de 
caracter, de coloană vertebrală şi de simţul onoarei. 

-La naiba, să nu îndrăzneşti să spui aşa ceva despre 
Katy! 

- Ăsta-i adevărul din perspectiva mea. în toată poves- 
tea asta, unde a fost loialitatea faţă de tine, soţul ei? 

El părea de-a dreptul primejdios. 

- Nu ştii despre ce vorbeşti. 

- Tu ai înşelat-o vreodată? 

- Niciodată! 

- De ce nu? 

O mânie clocotitoare ardea în adâncurile ochilor lui. 

- Era sofia mea. 

-Tu erai soţul ei. Era normal să-ţi fie loială. Euge- 
nia îşi aminti în treacăt ziua în care tatăl ei îi spusese 
pe ocolite motivele pentru care intentase divorţ. Chiar 
dacă, dintr-un motiv oarecare, nu te mai iubea, asta nu-i 
o scuză pentru slăbiciunea, pentru egoismul şi pentru 
lipsa ei de onoare. 

- La naiba, Eugenia... 

- N-am pic de înţelegere pentru oamenii lipsiţi de 
simţul responsabilităţii şi de integritate. Şi când mă 
gândesc că ţi-ai petrecut trei ani încercând să-l găseşti 
pe ucigaşul ei. Nu a făcut nimic care să merite o astfel 
de loialitate din partea ta. 

- Dacă mai rosteşti un singur cuvânt... 

- N-am s-o fac. Ţâşni în picioare, conştientă că mâini- 
le îi tremurau. Scuzâ-mă, trebuie să mă duc la toaletă. 

- Stai jos! 

-Nu-ţi face griji, mă întorc imediat. Cheile maşinii 
sunt la tine. Cu siguranţă, n-am nici o intenţie să mă 
duc pe jos acasă şi mă îndoiesc că există vreun taxi 
pe insulă. 

Se răsuci pe călcâie şi porni prin mulţimea de clienţi* 
Nu se uită îndărăt. Ştia că, dacă ar face-o, ar vedea furia 
de pe chipul lui Cyrus. Ar fi putut chiar să jure că îi 
simţea dogoarea răspândindu-se în restaurant. 

Proastă. Ridicolă. De ce Dumnezeu se lăsase dusă 
de val în halul ăsta? Nu era treaba ei dacă el credea 
că soţia lui fusese un înger. Omul avea tot dreptul să 
aibă propria părere despre propriul trecut. Ea nu avea 
nici un drept să-l lipsească de alinarea pe care i-o ofe- 
reau amintirile. 

Ce făcuse ea era impardonabil. 

Când avea să se întoarcă la masă, intenţiona să-şi cea- 
ră scuze. 

Străbătu în grabă coridorul îngust, urmând indicato- 
rul „Toalete 14 , găsi uşa etichetată „Sirene 44 şi o deschise. 
Fu uşurată să constate că era singură acolo. Se apropie 
de oglindă şi se privi deprimată. 

Ce Dumnezeu o apucase? O luase razna din cauza 
a ceva ce nici măcar nu era treaba ei* Niciodată nu-şi 
pierduse controlul în asemenea hal 

Uşa toaletei se deschise în spatele ei* Eugenia se în- 
corda, temându-se pe jumătate că el o urmase cu inten- 
ţia de a continua cearta. 

Văzu în oglindă că cea care intră era o femeie micuţă, 
numai piele şi os, de vreo treizeci de ani. Era îmbrăcată 
în jeanşi decoloraţi, stropiţi cu vopsea, şi cu un pulover 
lâlâu. Părul blond, lung şi subţire îi cădea drept pe spi- 
nare, încadrându-i chipul îngust, cu trăsături unghiula- 
re şi ochi spălăciţi* 

- Sunt Rhonda Price. Fenella Weeks mi-a spus că mă 
cauţi. 

- Da. Eugenia se răsuci. Da, voiam să stăm de vorbă. 
Despre tablourile tale* Numele meu este,*. 

-Ştiu cine eşti. Rhonda îşi încleştă degetele foarte 
subţiri. Am venit să-ţi zic să staî departe de mine* Pri- 
cepi? Nu vreau să stăm de vorbă despre lucrările mele. 
Nu vreau să vorbesc cu nimeni despre ele* 

- Te rog, trebuie să-ţi pun nişte întrebări. 

-Lasă-mă în pace, dracu 1 să te ia! Nu te apropia de 
mine. 

Rhonda se răsuci, smuci uşa toaletei şi o luă la fugă 
pe coridor. 

Incapabilă a găsi ceva mai bun de făcut, Eugenia se 
desprinse de chiuvetă şi se lansă în urmărirea Rhondei. 
Ajunse în coridor la vreme pentru a o vedea pe cealaltă 
femeie cotind la stânga şi alergând către o uşă din spa- 
tele restaurantului. 

Rhonda ieşi şi dispăru în noapte. 

Eugenia fugi după ea. Se pomeni întro zonă slab lu- 
minată a vechiului debarcader. Mirosul de peşte mort 
o avertiză că stătea în calea vântului care bătea dinspre 
uriaşele tomberoane ale restaurantului. 

Auzi paşi uşori, care alergau. Rhonda ocolea partea 
din spate a restaurantului. Eugenia se gândi că, proba- 
bil, se îndrepta spre parcare. Poate avea timp s-o prindă. 
Fără să aibă nici cea mai vagă idee ce să facă sau să spu- 
nă dacă o prindea pe Rhonda, Eugenia o rupse la fugă. 
Era foarte bucuroasă că nu purta tocuri înalte. 

Un ţipăt scurt şi strident se auzi dincolo de debarca- 
der. Fu curmat brusc. O secundă mai târziu, Eugenia 
auzi un plescăit de râu augur. 

Se grăbi să dea colţul restaurantului. Nu se zărea nici 
urmă de Rhonda. Se duse la marginea debarcaderului 
şi se uită în apă. 

Era suficientă lumină pentru a o vedea pe Rhonda 
plutind cu faţa în jos. Nu se zbătea. 

Eugenia se uită disperată în jur şi văzu pe balustradă 
un colac de salvare vechi, în formă de gogoaşă. Alături 
de el se afla o scară de metal ruginit, care cobora în apa 
rece şi neagră. 

-Aduceţi ajutoare, strigă ea din toţi rărunchii, în 
timp ce îşi smulse pantofii din picioare. O femeie a că' 
zut în apă. 

Se rugă să fi fost auzită de vreun picoio sau de cineva 
care dormea pe vreo barcă din port. Nu avea timp să 
aştepte ajutoare. Rhonda Price se îneca. 

înşfăcă vechiul colac de salvare şi coborî anevoie sca- 
ra ruginiră* Aceasta gemu sub greutatea ei* 

Auzi pa^i pe debarcaderul de deasupra ei* Nu venind 
în ajutor* Indepărtându-se* 

- Stai! strigă Eugenia* Ajutor! 

Dar paşii care alergau $e stinseră în noapte* Scara 
gemu din nou şi scrâşni* Metal se frecă de metal* Treap- 
ta pe care stătea Eugenia cedă. 

Ea căzu un metru. 

Apa şocant de rece o lovi cu forţa unui fulger de 
gheaţă. 


capitolul 11 

-Ce să spun, cică n-aveai nevoie de un bodyguard. 
Cyrus se opri în faţa şemineului cu oglinzi, pentru a 
aţâţa flacăra cu împunsături scurte de vătrai. Nu te pot 
lăsa să te duci nici până la toaletă de una singură. 

-O să reuşesc data viitoare, jur. Ochii Eugeniei stră- 
luciră de amuzament pe deasupra buzei cănii cu ceai 
fierbinte. Tot ce-ţi cer este încă o şansă de a-ţi dovedi că 
pot să mă duc şi să mă întorc singură de la toaletă. Jur 
că am înţeles cum se face. 

-Mă bucur mult că ţi se pare amuzant* Stai să vezi 
ce-o să se întâmple când Tabitha Leabrook o să afle des- 
pre asta* 

-Aş zice să nu-i spunem. 

El expiră încet* 

- Bun plan. No facă altceva decât să se îngrijoreze* 

-Şi o să înceapă să pună întrebări, zise Eugenia sec* 

Se presupune că eu fac inventarul colecţiei de sticlă 
Daventry, nu că investighez moartea Iui Nellie* Din 
câte ştie Tabitha, tu eşti cel care anchetează o posibilă 
crimă, nu eu* 

- Mda* Lucrurile se complică, nu-i aşa? Eşti sigură că 
ţi-e suficient de cald? 

Cyrus puse vătraiul în suportul cromat. 

-Mi-e bine. Mulţumită ţie, n-am stat prea mult în 
apă. Apropo, cum ai reuşit să fii în fruntea liotei care s-a 
năpustit afară din restaurant? 

- Un picolo a început să ţipe că două femei au căzut 
în apă, 

- Iar tu, fireşte, ai tras automat concluzia că una din 
ele eram eu? 

El îşi îndesă mâinile în buzunarele pantalonilor. 

* Din moment ce nu te vedeam nicăieri, a fost logic 
să presupun că e posibil să fii una din femeile afla- 
te Ia ananghie. Am văzut brusc imaginea orbitoare a 
Tabithei Leabrook cerându-mi să-i explic cum naiba 
am reuşit să dau chix în misiunea presupus simplă de 
a te supraveghea, 

-Aha. Dădu din cap ca şi cum ar fi înţeles brusc. 
Deci gândul că reputaţia firme» tale se va duce pe apa 
sâmbetei te-a pus pe jar, 

-Hai să zicem că am fost motivat să mă mişc puţin 
mai repede decât de obicei, 

N-avea nici un rost să-i spună de fiorul rece care îl 
străbătuse atunci când îl auzise pe picolo strigând după 
ajutor. Ştiuse că era în primejdie chiar înainte de a o 
vedea stând agăţată pe scară, susţinândo cu un braţ 
pe Rhonda, care îşi pierduse cunoştinţa. 

-Ei bine, poţi înceta să-ţi faci griji din pricina mea, 
Cyrus, Ai auzito pe doctoriţa Jones. N-am nici un semn 
de hipotermie. Rhonda este cea care a fost rănită. Medi- 
tation a zis că trebuie să se fi lovit la cap, după care şi-a 
pierdut echilibrul şi a căzut de pe debarcader. Peaceful 
a fost de acord cu ea, 

-Ştiu. 

Cyrus privi flăcările. Nu putea uita cât de înfrigurată 
fusese şi cum tremurase Eugenia când el coborâse scara 
pentru a le scoate pe ea şi pe Rhonda din apă. Apa rece 
din Puget Sound putea ucide o persoană în mai puţin 
de jumătate de oră. 

Se gândi că micuţa clinică a lui Meditation Jones 
arătase aşa cum trebuia să arate o clinică. Se temuse 

că avea să vadă o cameră întunecoasă, plină de miros de 
tămâie şi ticsită cu ierburi ciudate şi cu lumânări. 

Fusese extrem de uşurat să descopere echipament 
strălucitor de ultimă generaţie şi suprafeţe curate şi 
strălucitoare. Iar Meditation purtase un halat alb peste 
rochia lungă şi vaporoasă. Existaseră chiar şi diplome 
înrămate de la Facultatea de Medicină a Universităţii 
din Washington atârnate pe pereţi, 

Meditation o examinase întâi pe Rhonda, apoi, che- 
mase o ambulanţă aeriană pentru a o duce pe pacienta 
inconştientă la un spital de pe continent. După aceea, 
îşi îndreptase atenţia spre Eugenia, care fusese înfăşura- 
tă într-o pătură. 

Cyrus rămăsese acolo. 

In cele din urmă, Meditation îi adresase unul dintre 
zâmbetele ei senine şi îi oferise propria versiune de liniş- 
tire din punct de vedere medical: 

-Calmaţi-vă, domnule Colfax, Eugenia este teafâră. 
Aura ei este la fel de puternică precum a dumneavoas- 
tră. Tot ce-i trebuie este o noapte de odihnă. 

El decise că asta era varianta lui Meditation la „Ia 
două aspirine şi sună-mă mâine-dimineaţă“. 

Tocmai o instala pe Eugenia, încă învelită în pătură, 
pe scaunul din faţă al jeepului, când auzise un „vump- 
vump-vump“ făcut de palele elicei elicopterului. Rhonda 
fusese trimisă la spital înainte ca el s-o aducă pe Eugenia 
la Glass House. 

Trebuia să admită că Eugenia arăta bine. „Nu, se 
corectă el, arată mai bine decât bine.“ Făcuse un duş 
şi îşi pusese un halat de baie flauşat, gros şi alb. Părul ei 
negru, ochii chihlimbarii şi trăsăturile frapante formau 
un contrast puternic, dramatic, cu halatul ca zăpada şi 
cu camera de cristal. 

- l-ai salvat viaţa Rhondei Price, spuse el. Mă întreb 
dacă îţi va fi recunoscătoare. 

-Mă îndoiesc. înainte de a fugi pe debarcader, mi-a 
zis foarte clar că nu vrea să aibă de-a face cu mine. 
Eugenia se strâmbă. Nu voi putea vorbi cu ea până 

nu va ieşi din spital* Şi dacă nu se mai întoarce pe insulă 
după ce iese? 

Cyrus se duse lângă cel mai apropiat grup de ferestre 
şi privi în noapte. 

- Dacă nu vine, o să ţi-o găsesc eu, 

- Serios? 

- Da. Şi eu vreau să-i pun câteva întrebări, 

-Ce întrebări? rosti Eugenia repede. Ziceai câ teorii- 
le mele despre moartea lui Nellie sunt fantezii născute 
dintr-un simţ exagerat al responsabilităţii. 

-Ţi-am spus că te voi ajuta cu ancheta, aşa că o voi 
face. Se răsuci şi îndreptă un deget spre ea. Dar nu mai 
iei problema în propriile mâini aşa cum ai făcut în seara 
asta. E clar? 

-N-am vrut să iau problema în propriile mâini. Pur 
şi simplu, s-a întâmplat. 

-Mda. Ceva îmi zice că astfel de lucruri ţi se tot 
întâmplă. 

-Haide, Cyrus... 

- N-ar fi trebuit să te confrunţi singură cu Rhonda, 
Nu ştii nimic despre interogarea oamenilor care au ceva 
de ascuns. Ce naiba credeai că faci? 

-N-am avut de ales, sublinie Eugenia. Ea a venit la 
mine, îţi aminteşti? 

- La naiba, nu-mi pasă care din voi a început. Tot ce 
ştiu este că ai ajuns în apă împreună cu ea. Putea să iasă 
foarte urât. 

- A ieşit urât pentru Rhonda, nu pentru mine. 

- Da, dar, când ai dat fuga s-o salvezi, puteai să fii tu 
cea care se lovea la cap şi îşi pierdea cunoştinţa. Acel 
debarcader încă este alunecos din cauza ploii din aceas- 
tă seară... 

Cyrus se întrerupse brusc. Era o nebunie. Exagera, şi 
ştia asta. Ce nu înţelegea era motivul pentru care o fă- 
cea. Era surprins să constate că furia îi izbucnise brusc, 
la fel cum se întâmplase mai devreme, la cină. 

Se întrebă posomorât ce avea Eugenia de îl stârnea 
cu atâta uşurinţă. Avea un talent deosebit de a-i sabota 

autocontrolul într-un mod în care nimeni altcineva nu 
mai reuşise s-o facă. 

-Aş prefera să nu-mi mai ţii predici în seara asta, Cy- 
rus. Eugenia îşi acoperi un mic căscat. N-am energia ne- 
cesară pentru o dispută serioasă. Poate mâine-dimineaţă, 

-Nu vreau să mă cert cu tine. îşi flexă încet mâinile* 
Vreau doar să aflu faptele. 

Ea îşi sprijini capul de spătarul canapelei şi îl privi cu 
pleoapele pe jumătate coborâte. 

-M-ai auzit spunându-i ajutorului de şerif Peaceful 
întreaga poveste. 

-Am auzit pe naiba. I-ai relatat versiunea scurtă, 
simplă. 

-Versiunea scurtă, simplă? 

- Cea în care i-ai zis Rhondei că vrei să-i vorbeşti des- 
pre tablourile ei, iar ea a spus că nu doreşte să discute 
despre ele. Cea în care s-a răsucit şi a ieşit în fugă din 
restaurant, fără vreun motiv aparent. îţi aminteşti ver- 
siunea asta? 

- Dar exact asta s-a întâmplat. Eugenia se încruntă. 
Nici n-am apucat să-i pomenesc de Nellie. Rhonda mi-a 
zis so las în pace, iar apoi a fugit. Eu m-am dus după ea. 
Apoi am auzit un ţipăt şt un pleoscăit. 

Cyrus îşi masă ceafa. 

-Cât ai fost cu Meditation Jones, am vorbit cu ptco- 
toul care v-a văzut pe tine şi pe Rhonda ieşind în fugă pe 
uşa laterală. Din fericire, a confirmat că Rhonda a ieşit 
înaintea ta şi că te aflat chiar lângă uşă când ţipătul ei 
s-a auzit din capătul debarcaderului. 

Eugenia îi aruncă o privire întrebătoare. 

-Cum adică „din fericire, a confirmat 41 ? 

El ridică din umeri. 

- Simplifică lucrurile. 

-Cum simplifică tucruriie? 

El se uită exasperat la ea. 

- Lămureşte clar faptul că nu te-at apucat să te îm- 
brânceşti cu Rhonda la capătul debarcaderului. 

Gura ei se căscă atunci când pricepu implicaţiile 
cuvintelor lui. 

- Dumnezeule! Vrei să ztci că cineva ar fi putut trage 
concluzia că eu am împins-o în apă? 

El îşi sprijini o mână pe poliţa cu oglinzi a şemineului. 

- De ce crezi că ajutorul de şerif Peaceful ţi-a pus toa- 
te acele întrebări la clinică? 

-Dumnezeule mare! Revolta se aprinse în ochii ei. 
Nu mi-am dat seama că el s-a gândit că eu aş fi putut s-o 
împing pe Rhonda de pe debarcader. 

-Nu spun că a crezut asta. Doar verifica posibilităţi- 
le. După cum am zis, relatarea evenimentelor făcută de 
picolo coincide cu a ta, iar asta rezolvă problema. 

- Asta-i culmea! Intr-o clipită, furia i se transformă în 
surprindere. Nu-mi spune că şi tu ai avut unele îndoieli. 

- Nu. Cyrus zâmbi. Nici măcar o secundă. 

-Ei bine, slavă Domnului pentru atât măcar. Se cu- 
tremură. Mă înfurie că cineva a putut să bănuiască, pen- 
tru o clipă chiar, că aş fi capabilă de aşa ceva. 

-Nu-ţi face griji în privinţa asta. Tonul iui Cyrus 
încerca să fie liniştitor. Peaceful ştie că acea căzătură a 
fost un accident. Mi-a zis că Rhonda a fost mereu puţin 
cam nervoasă, iar în ultima vreme s-a purtat chiar mai 
ciudat decât de obicei. 

-Serios? Privirea Eugeniei deveni brusc foarte atentă. 
Are vreo teorie în legătură cu motivele pentru care a 
devenit mai nervoasă decât de obicei. 

- Am impresia că el crede că e posibil ca ea să se droghe- 
ze, cu toate că n-a spus-o pe şleau. Cyrus îşi drese glasul. 
A menţionat că Meditation a observat că aura Rhondei a 
devenit mai palidă şi mai subţire în ultima vreme. 

Eugenia strâmbă din nas. 

- Da, bine, asta explică totul. Toată lumea ştie că o 
aură palidă şi subţire înseamnă că persoana în cauză 
este extrem de tensionată, 

Cyrus rânji. 

- Mda. Se ştie asta. Peaceful mi-a mai zis că, de ani de 
zile, consiliul orăşenesc a promis să pună o balustradă 
pe vechiul debarcader. Se pare că Rhonda nu este prima 
persoană care a căzut de pe el. 

Eugenia pufni delicat. 

- Cu prima ocazie când un turist va cădea de pe el, o 
să aibă parte de un proces răsunător. 

- Probabil. 

-Ai spus că un picolo a auzit-o pe Rhonda ţipând şi 
a dat alarma? 

- Zice că a auzit un ţipăt, dar nu a ştiut ce se întâm- 
plase până nu te-a auzit pe tine strigând după ajutor. 
Atunci, a intrat în restaurant şi a început să strige. 

- Hmm, bănuiesc că asta explică lucrurile. 

- Ce explică? 

Ea privi gânditoare focul şi lovi cu un deget cana de 
ceai. 

- Probabil că paşii lui i-am auzit. 

- Paşi? 

-S-au auzit de undeva de lângă tomberoane. Sprân- 
cenele ei se împreunară în semn că se gândea. Dar aş fi 
putut jura că persoana fugea spre capătul debarcaderu- 
lui, nu intra In restaurant, ca să ceară ajutor. 

-Ar fi fost foarte dificil să fii sigură. Erai destul de 
ocupată în clipa aceea. 

-Adevărat, aveam alte lucruri la care să mă gândesc. 
A fost chiar când am căzut de pe scară. încercam să mă 
ţin de colacul de salvare şi s-o prind pe Rhonda, aşa că 
totul a fost cam confuz. Fu străbătută de un fior. Iar apa 
era atât de rece. 

El îi simţi tremurul ca şi cum i s-ar fi prelins lui pe 
şira spinării. 

- Mai vrei ceai? 

-Nu, mulţumesc. îşi ridică privirea. Singurul lucru 
pe care nu i l-am spus ajutorului de şerif Peaceful a fost 
că bănuiesc că tabloul pe care l-am cumpărat de la Mid- 
night Gallery a fost pictat de Nellie, nu de Rhonda. Iar 
motivul pentru care nu i-am zis a fost că nu pot dovedi, 
iar Rhonda va nega. 

-Crezi că Rhonda cunoştea motivul real pentru care 
voiai să te întâlneşti cu ea? 

Eugenia ezită. 

-Da. Categoric. Era vizibil speriată. Sunt sigură că a 
bănuit că suspectez că şi-a însuşit tabloul Iui Nellie. Din 
ce alt motiv s-ar fi purtat cum a făcut-o? 

-Cine ştie? Poate e nevrotică sau chiar paranoică. 
Mai ales dacă ia droguri. 

-A fost mai mult decât nevrotică, Cyrus. Era speriată 
şi furioasă. Probabil se temea că o voi da în vileag. Sunt 
sigură că Rhonda ştie ceva despre Nellie. Eugenia îşi 
miji ochii. E posibil chiar să ştie cum a murit. 

-Nu începe să fantazezi în privinţa asta. Poate că pur 
şi simplu a profitat de moartea lui Nellie pentru a-i fura 
lucrările, ca să le vândă. 

- Poate. Eugenia nu părea convinsă. Ştii, Cyrus, Me- 
ditation mi-a spus că e posibil ca Rhonda să rămână 
internată în spital vreo două sau trei zile. 

-Nu renunţi niciodată, nu-L aşa? 

- Poftim? 

- Nu face pe inocenta, zise el. încă te gândeşti cum să 
mă convingi să te ajut să arunci o privire în casa ei. 

-Nici prin cap nu-mi trece să te rog să te implici în 
ceva care ar putea fi considerat ilegal. 

El zâmbi slab. 

- Aiurea. 

Ea îşi înălţă sprâncenele. 

- Deci? 

El suspină profund. 

- O să mă gândesc la asta, 

-Să ştii că, dacă o facem, probabil că ar trebui $o 
facem în noaptea asta, zise ea cu însufleţire. 

- Nu, spuse el cu convingere. No s-o facem în noap- 
tea asta. Vreau să mă gândesc puţin mai mult înainte de 
a face o prostie atât de mare. 

- Dar, Cyrus... 

El îşi luă mâna de pe poliţa şemineului şi se îndreptă 
spre canapea. Se aplecă şi îşi puse palmele pe pernele 
albe aflate de o parte şi de alta a umerilor ei, prinzândo 
ca întro cuşcă. îşi apropie foarte mult faţa de a ei, 

-Am spus că nu în noaptea asta, domnişoară Swift. 

Ea clipi, iar apoi licărul de amuzament îi lumină 
ochii chihlimbarii. 

-Să ştii că, dacă aT fi să te iau drept exemplu, voi, 
detectivii particulari, nu sunteţi nici pe departe atât de 
spontani şi de aventuroşi cum am fost făcută să cred. 

- Părerea ta despre ce înseamnă spontan şi aventuros 
îmi dă fiori reci, Inhală parfumul trupului proaspăt spă- 
lat şi simţi o strângere în el. Cu un efort, se îndreptă de 
spate. A fost o noapte lungă, iar eu sunt un pic cam prea 
bătrân ca să-mi pescuiesc din apă fetele cu care îmi dau 
întâlnire. E vremea sâ ne ducem la culcare. 

- In regulă, fie ca tine. Nici că-mi pasă. Amuzamentul 
dispăru de pe chipul ei, îşi puse cu mare grijă cana pe 
măsuţa de sticlă. Dar întâi trebuie să-mi cer scuze pen- 
tru ceva. 

- Dacă vrei să spui că-ţi pare rău pentru baia pe care 
amândoi am făcut-o în seara asta, las-o baltă, 

-Nu-i asta. Se uită la el cu ochi limpezi, plini de se- 
riozitate. Vreau să-mi cer scuze pentru ce-am zis mai de- 
vreme, la cină. Despre soţia ta. N-am avut nici un drept 
să spun toate acele lucruri neplăcute despre ea. Nu mă 
aştept să mă ierţi, dar vreau sâ ştii că îmi pare rău. 

El simţi în stomac aceeaşi strângere pe care o sim- 
ţise şi în restaurant, când ea vorbise cu atâta înflăcă- 
rare despre dragoste, onoare şi loialitate. Se întoarse 
lângă şemineu. 

- îţi ceri scuze pentru câ ţi-ai schimbat părerea despre 
ea? întrebă el pe un ton plat. 

Ea îşi drese glasul. 

- Nu părerea mea despre comportamentul ei este im- 
portantă. Tu ai iubito, iar eu nu aveam nici un drept 
să-ţi calc în picioare sentimentele pentru ea, A fost ne- 
politicos, crud şi impardonabil. 

El o privi peste umăr, 

-Atunci, de ce ai făcuto? 

Ea închise ochii. 

-Ai atins nişte puncte sensibile din trecutul meu. 
Părinţii mei au divorţat când aveam paisprezece ani. 

La vremea aceea, tata era profesor de sociologie la o 
mică facultate. A avut o relaţie cu o studentă. 

- Pricep. 

-Divorţul în sine a fost suficient de urât. Dar pan 
tea cea mai proastă a fost că a trebuit să ascult toate 
explicaţiile tatei, toate justificările şi toate motivele 
pentru care, chipurile, era o idee foarte bună pentru 
întreaga familie. 

Cyrus îşi aminti dezgustul lui Rick faţă de elaboratele 
explicaţii ale lui ]ake Tasker, care încercase să-l lămureas- 
că de ce dezbinase familia. 

- Da. Ştiu ce vrei să spui. 

-Tata a izbutit să evite să fie el cel care ne-a zis mie, 
fratelui meu şi surorii mele despre divorţ. A determi- 
nat-o pe mama sâ-i facă treaba murdară. Dar eu m-am 
dus la el la birou într-o zi şi l-am întrebat de ce făcea asta. 
I-am spus că vreau să rămână cu noi. Mâna ei se strânse 
în pumn. Lam zis că avem nevoie de el. L-am rugat. 

Cyrus desluşi dezgustul faţă de sine care vibra în vo- 
cea ei. 

- Şi ce s-a întâmplat? 

-Mi-a spus o grămadă de mizerii cum că oamenii se 
îndepărtează unul de altul şi se schimbă şi că fiecare are 
obligaţia de a-şi căuta fericirea. Că oamenii au respon- 
sabilitatea de a-şi găsi împlinirea. A zis că voi înţelege 
întro zi. 

- Şi ai înţeles? 

-Evident. Eugenia zâmbi slab. Dar n-a trebuit să 
aştept să mă fac mare pentru a pricepe. Am aflat tot ce 
aveam nevoie în ziua aceea, în biroul Iui. 

-Ce-ai aflat? 

-Că tata era un om slab. Că îi lipsea simţul onoa- 
rei şi al loialităţii şi că nu era în stare să-şi ia un 
angajament pe termen lung sau să accepte responsa- 
bilitatea adevărată. Că nu se putea conta pe el pentru 
nimic important. 

Cyrus simţi sentimente de mult îngropate bântuind 
ca nişte fantome în negura amintirilor ei. 

-Ai aflat toate astea? 

- Da. La vremea aceea, am fost rănită şi furioasă, dar 
am avut grijă să ţin totul în mine. Trebuia să-mi păstrez 
cumpătul de dragul mamei. Avea destule necazuri. Avea 
nevoie de ajutorul meu. N-am vrut să fiu o altă proble- 
mă pentru ea. Şi mai erau fratele şi sora mea. Trebuia să 
fiu puternică şi pentru ei, 

Cyrus se gândi la cum crescuse el cu nevoia de a fi stă- 
pân pe situaţie. De la o vârstă fragedă, fusese conştient 
de responsabilitatea pe care o avea faţă de bunicii lui. 
Aveau nevoie de el. Nu putea risca să le pricinuiască mai 
multă durere decât înduraseră deja, 

- La fel s-a întâmplat cu mine şt cu bunicii mei, spuse 
el. Bănuiesc că, undeva pe parcurs, dorinţa de a contro- 
la lucrurile devine un obicei. 

Ea se uită la eL 

“Ştii, e ciudat. Dar, când mă uit în urmă, mi-e oa- 
recum milă de tata. E gTeu să rămâi furios pe cineva 
care este pur şi simplu slab în privinţe care contează 
cu adevărat. 

El văzu brusc o imagine vie a lui Katy. încântătoarea, 
fragila, slaba Katy. 

-Furia este un sentiment puternic. Poate zdrobi şi 
distruge. Trebuie să ai mai grijă încotro o îndrepţi. 

-Da. Tot ce ştiu este că, în acea zi, în biroul lui, 
mi-am promis că, orice aş face în viaţă, nu-mi voi îngă- 
dui niciodată să fiu slabă în felul în care era tata. Şi în 
care încă mai este, de fapt, 

-Aşa că ai devenit puternică. 

Ea se strâmbă. 

-Unii oameni ar spune că am exagerat. 

- Care oameni? 

-Vreo doi foşti prieteni, printre alţii. 

- Fac pariu că erau nişte slăbănogi de patruzeci de ldle. 

Ea zâmbi, 

-S-ar putea să ai dreptate. Amuzamentul îi dispăru. 
Tu cum ai ajuns sâ fii puternic, Cyrus? 

- Ce te face să crezi că sunt puternic? 

- O simt, Radiezi forţă şi putere la fel cum o face sti- 
cla antică. 

Certitudinea surdă din vocea ei îi stârni o senzaţie 
ciudată. Se gândi că acea conversaţie virase spre bizar. 
Nu vorbise niciodată cu o femeie în felul acesta. La nai- 
ba, nu vorbise cu nimeni în felul acesta. 

- Parcă ai fi Meditation Jones, mârâi el. Cu toate 
prostiile alea despre aure. 

Eugenia îşi ridică genunchii sub halatul alb şi îşi spri- 
jini bărbia pe braţele încrucişate. Ochii ei erau ca nişte 
lacuri de aur adânci, strălucitoare în lumina focului. 

- Iţi faci propriile reguli şi trăieşti după ele. Nu le modi- 
fici când te incomodează. Pentru asta e nevoie de forţă. 

- Reguli? 

-Soţia te-a trădat, dar îţi era soţie. Privirea Eugeniei 
nu şovăi. Simţi că ai datoria de a o răzbuna chiar dacă 
ţi-a fost necredincioasă. Respecţi propriul cod. Desigur, 
unii ar considera asta definiţia obsesiei. 

El tresări. 

-Tu cum o consideri? 

-Simţul onoarei. Un exemplu al forţei tale. 

EI trase adânc aer în piept pentru a se linişti. Senzaţia 
de strânsoare din el se domoli. 

- Unii ar zice că hotărârea ta de a afla ce s-a întâmplat 
cu Nellie Grant este o obsesie. 

Ea îi studie chipul. 

-Tu ce zici? 

-Eu spun câ e simţul responsabilităţii. Loialitate. 
Onoare. Şi tu îţi urmezi propriile reguli, nu-i aşa? Cele 
pe care ţi le-ai stabilit în ziua în care ai jurat că nu vei 
ajunge să fii Ia fel de slabă ca tatăl tău. 

Gura ei se arcui într-un mic zâmbet ştiutor. 

- Nu ţi se pare că noi doi suntem puţin cam pe lângă 
lumea modernă? 

El se întoarse lângă canapea şi îşi cobori privirea spre ea. 

-Te gândeşti câ e posibil ca noi doi să avem puţin 
mai multe în comun decât ai crezut la început? 

- Da. ÎI privi foarte calmă. Lucrul care mă îngrijorează 
cel mai mult în clipa asta este că mi se pare că am ajuns 
să-ţi cer prea des scuze. întâi, pentru că ţi-arn insultat 

priceperea profesională, iar în noaptea asta din cauza 
remarcilor pe care le-am făcut despre Katy. 

- Şi de ce te îngrijorează asta? 

-Bănuiesc că, întro relaţie, dacă o singură persoană 
îşi cere mereu scuze, este de presupus că lucrurile nu 
sunt echilibrate. 

El îşi puse un genunchi pe canapea şi se lăsă încet 
în jos, astfel încât gura ei ajunse suficient de aproape 
pentru a o săruta. 

-Am sperat că vei folosi acel cuvânt. 

- „Scuză w ? 

-Nu. „Relaţie/ 4 

- O! Acel cuvânt. 

îi cuprinse gâtul cu braţele şi îşi lipi uşor gura de 
a lui. 

El gemu, conştient că invitaţia ei mută avea acelaşi 
efect asupra simţurilor lui ca un aruncător de flăcări 
asupra unor surcele uscate. O lipi încet de spătarul ca- 
napelei albe şi ti acoperi gura cu a lui. 

Ea murmură ceva ce el nu desluşi, apoi se agăţă 
cu disperare de umerii lui. Cyrus simţi fierbinţeala ra- 
diind între trupurile lor. îi cuprinse capul în palme şi 
o sărută mai profund. Alunecară împreună în lateral 
pe spătarul canapelei. 

Când căderea lor liberă fu oprită de perne, Cyrus se 
pomeni deasupra Eugeniei, cu un picior înţepenit ferm 
între coapsele ei. O simţi suplă şi elastică sub el. Cordo- 
nul halatului i se slăbise, dezvăluind curbele înalte ale 
sânilor ei. 

El se ridică încet, atât cât să-i poată da la o parte ha- 
latul flauşat. 

Ea îşi vâri mâinile sub cămaşa lui şi îşi răsfiră degetele 
pe pieptul său. 

- Probabil că asta nu-i o idee bună. 

-Am crezut că vrei ceva spontan şi aventuros. 

-Spontan şi aventuros e una. Primejdios e alta. 

-Nu-ţi face griji. Trase adânc aer în piept când ea îşi 
lipi palmele de pielea lui. Am eu grijă de tot. Am un 
prezervativ în buzunar. 

- Nu despre genul ăsta de primejdie vorbeam, şopti ea. 

Dar apoi îi sărută umărul. 

El îi simţi dinţii şi limba. Închise strâns ochii pentru 
câteva secunde, străduindu-se să se controleze. Când 
crezu că a reuşit, îşi înclină capul şi cuprinse cu buzele 
sfârcul sânului ei drept. Muşcă delicat. 

- C^rusf 

Ea se ridică gemând de pe canapea, lipindu-se de el. 

El îi cuprinse talia cu un braţ şi se rostogoli într-o 
parte. 

Căzură de pe marginea canapelei joase şi aterizară 
pe covorul gros. De data asta, ea ajunse deasupra lui. 
Ii descheie cămaşa şi începu să-i sărute pieptul cu un 
entuziasm înfometat. 

El scoase un râset jos, răguşit. 

- Ce încerci să faci? Să mă mănânci de viu? 

-Ţi-e teamă? 

-Nu. Îşi coborî mâna pe şira spinării ei graţioase 
până în locul unde se formau fesele ei ferme şi rotunde. 
Am vrut doar să mă asigur că îţi dai seama că trebuie să 
facem cu schimbul. 

- Din partea mea, e în regulă. 

îi ciuguli gâtul. 

Excitarea vui în el. îşi dădu seama că halatul ei era 
larg desfăcut - la fel şi picioarele. îi privi trupul încăle- 
cat peste al lui. Se gândi că era fin şi sinuos. Nu frapant 
sau îndrăzneţ. Definirea fermă, elegantă a sânilor, a tali- 
ei şi a şoldurilor îl făcură să vrea s-o mângâie. 

- Eşti frumoasă, şopti el. 

Ea râmase nemişcată. îşi înălţă capul. 

-Mulţumesc. Şi tu eşti frumos. 

El rânji. 

-Crezi că sunt frumos? 

- Da. Zâmbetul ei fu lent şi sexy. Sau, după cum obiş- 
nuim să spunem în branşă, o adevărată operă de artă. 

- Vrei să zici că îţi amintesc de o frumoasă vază de 
sticlă? 

-Nu, încetă să mai zâmbească- Vazele de sticlă au 
tendinţa de a se sparge sub presiune- Ceva îmi spune că 
tu nu te spargi indiferent cât de mare ar fi forţa. 

El văzu foamea nedisimulată din ochii ei. Şi înţelese 
atunci că ea îl dorea. 

Băgă mâna între picioarele ei. Când degetele lui 
se strecurară prin cuibul negru şi mătăsos, descoperi 
că ea era deja umedă şi fierbinte. Extrem de umedă şi de 
fierbinte. Clitorisul ei era umflat şi dur. Când îşi trecu 
degetele peste el, Eugenia se cutremură, 

-Retrag, rosti el. Nu eşti doar frumoasă. Eşti şi 
spectaculoasă. 

Ea îl sărută. 

-Mă faci să mă simt incredibil. 

El ştia că nu avea să se mai poată abţine mult timp. 
îşi trase în jos fermoarul pantalonilor şi scoase prezerva- 
tivul din buzunarul de la spate. 

După ce şi-l puse, Eugenia îi cuprinse cu palmele mă- 
dularul, Cyrus crezu că avea să explodeze. îşi schimbă 
poziţia, o răsuci în braţele lui şi o puse pe spate. 

- Da, şopti ea şi se întinse spre el. 

El fu surprins de cât de plăcută, de fireasca era atin- 
gerea ei. 

- O, Dumnezeule! murmură ea. Am ştiu că eşti mare, 
dar nu mi-am dat seama... 

Se întrerupse şi gemu din nou. Iar apoi, el intră în 
ea, şi ea îşi înfipse unghiile în spinarea lui. Genunchii 
ei se ridicară. Coapsele ei se lipiră de el. El îşi băgă din 
nou mâna între picioarele ei, găsi mica umflătură şi îşi 
strecură degetul dincolo de ea. 

Dacă fusese surprins de strângerea puternică a trupu- 
lui ei, se simţi stupefiat un moment mai târziu de slabul 
ei ţipăt de eliberare. Dar apoi ea fu cuprinsă de convul- 
sii în braţele lui, iar el deveni incapabil să vorbească, 
darămite să mai formuleze o întrebare inteligibilă. 

-Te simţi bine? întrebă el după ce reuşi să respire 
normal din nou. 

- Ihâm, făcu ea ca o pisicuţă care torcea. 

- T u, ăăă, ai cam ţipat la sfârşit, spuse el. Nu ţi-am 
făcut rău, nu? 

- Nu, am fost doar puţin surprinsă, atâta tot. M<am în- 
trebat mereu cum este să obţii aşa ceva fără un vibrator. 

El se gândi că ştia multe despre ce însemna să ai ne- 
voie de cineva. 

Să ai nevoie de cineva era ceva ce înţelegea. îi era fa- 
miliară. Bunicii, clienţii, Katy, Rick şi Meredith. Mulţi 
oameni îl învăţaseră cum era să aibă cineva nevoie de el. 

Dar, până în noaptea asta, nu ştiuse cu adevărat cum 
era să fie dorit. 


capitolul 12 

-Ce mai faci, Quint? 

Cyrus îşi sprijini telefonul între umărul stâng şi ure- 
che, în vreme ce îşi acoperea faţa cu cremă de ras. 

Eugenia se ridicase din patul lui cu zece minute 
în urmă şi se dusese în camera ei. Se gândi că, pro- 
babil, era deja la duş. Dacă nu s-ar fi ridicat imediat 
după ce se trezise şi nu s-ar fi grăbit să iasă pe coridor, 
poate că ar fi găsit o cale de a o convinge să folosească 
baia lui împreună. 

Ei bine, mai avea şi-a doua zi o dimineaţă. 

Cel puţin el spera să existe o dimineaţă următoare. 
Noaptea trecută, el şi Eugenia nu apucaseră să discute 
despre viitorul lor pe termen scurt. 

Ziua începuse cenuşie, cu cerul acoperit de nori, dar 
el se simţea la fel de bine de parcă s-ar fi trezit pe o 
plajă din Maui. îşi studie imaginea în oglindă şi observă 
că rânjea ca un prost. Se decise că, în ziua aceea, avea 
să poarte cămaşa cu palmieri verzi şi purpurii. Era una 
dintre favoritele lui. 

-Te-am trezit? întrebă Quint. 

- Nu. 

Cyrus luă aparatul de ras. 

'M-am gândit că poate te-am sculat dintr-un pat cald. 

Desluşi o veselă notă lascivă în vocea lui Quint. 

- Eram treaz deja. 

-Cum merg lucrurile acolo? Se întâmplă ceva 
interesant? 

Cyrus îşi apropie aparatul de ras de maxilar. 

- Depinde ce înţelegi tu prin „interesa nt“? 

-Tu şi domnişoara Swift vă înţelegeţi bine? 

- Quint, nu te plătesc ca să-ţi bagi nasul în viaţa mea 
personală. 

-Ştiu. Mă plăteşti ca să-mi bag nasul în viaţa perso- 
nală a altor oameni. Tachinarea dispăru din vocea lui 
Quint. De fapt, de asta te-am sunat. Din cauza vieţii 
tale personale. 

Cyrus încetă să mai zâmbească. 

- Ce-ai aflat? Ceva legat de cazul acesta? 

-Nu. N-are nici o legătură cu cazul tău. Quint ezită. 
Este vorba despre fişierul ZEC. 

Aparatul de ras rămase nemişcat în mâna lui Cyrus. 

- Eşti sigur? 

- Foarte sigur. Mai ţii minte acele sisteme de alarmă 
pe care m-ai pus să le instalez cu câţiva ani în urmă? 

- Ce s-a-ntâmplat? 

-Unul dintre ele s-a declanşat. Azi-dimineaţă când 
am deschis calculatorul am găsit un steguleţ roşu în 
dreptul fişierului. 

Cu mare grijă, Cyrus lăsă jos aparatul de ras. Fişierul 
ZEC conţinea toate informaţiile pe care le avea despre 
tatăl lui, Zackery Elland Chandler al Il-lea. 

Cu câţiva ani în urmă, îi ceruse lui Quint să creeze 
un sistem prin care să fie avertizat din vreme în cazul în 
care Chandler se apuca să-l caute. 

Cyrus nu era sigur ce simţea legat de perspectiva în- 
tâlnirii faţă în faţă cu Chandler, dar de un lucru fusese 
sigur. Nu dorea să fie luat prin surprindere. Voia să fie 
alertat din vreme, pentru a putea controla situaţia. 

Dar, după instalarea alarmelor, nu se întâmplase ni- 
mic. Chandler nu-1 căutase niciodată. 

Până acum. 

Cyrus decise că, după toţi aceşti ani, era improbabil 
ca Z.E. Chandler să se fî hotărât brusc să-l caute pe fiul 

său de mult uitat! Probabil că altceva declanşase alerta 
calculatorului. 

Poate că tatăl lui murise, 

Cyrus simţi un freamăt în stomac. 

Nu, ar fi auzit la ştiri. La urma urmelor, Z.E. Chand- 
Ier al ILlea era un politician important. Cu întârziere, 
Cyrus îşi dădu seama că nu ascultase ştirile de când so- 
sise pe insula Frog Cove, 

- Cyrus? Quint păru încurcat. Mai eşti acolo? 

- Sunt aici. Apucă strâns cu o mână marginea chiu- 
vetei, tar cu cealaltă îşi puse telefonul întro poziţie mai 
bună. Spune-mi despre steguleţul roşu. 

-No să-ţi vină să crezi. Se pare că cineva a trimis 
un detectiv la Second Chance Springs să pună întrebări 
despre familia ta. Tipul lucrează pentru avocatul perso- 
nal al lui Chandter. 

„El pune întrebări. “ 

- Chandler e teafăr? 

- Sigur, Din câte ştiu. Ce vrei să fac? 

-Nimic. Chandler nu era mort. Punea întrebări. 
In Second Chance Springs. Cyrus trase adânc aer în 
piept. Fii pe fază şi vezi cum evoluează situaţia. Sună-mă 
imediat dacă apare ceva nou, 

- Bine, Quint făcu pauză. Te simţi bine, Cyrus? 

-Da, Ocupă-te de asta, Anunţă-mă dacă detectivul 

dă de ceva, 

Cyrus închise telefonul. Se mai privi în oglindă un 
minut sau două înainte de a-şi apropia încet aparatul 
de ras de faţă. 

După atâţia ani, Zackery Elland Chandler al ILlea 
angajase pe cineva să dea de urma fiului său. A celuilalt 
fiu al său. 

- De ce? îl întrebă Cyrus pe bărbatul cu ochi verzi din 
oglindă. Şi de ce acum? 


capitolul 13 

- Dacă ai de gând să te vaiţi, spuse Eugenia, poţi să te 
întorci la Glass House, Pot să mă ocup şi singură de asta. 

- Nu mă vait. Iar dacă tu crezi că o să te las sâ cotrobăi 
de una singură prin casa Rhondei Price înseamnă că 
eşti nebună. Ţi-am atras doar atenţia că exista un risc şi 
că trebuie să fim cu băgare de seamă. 

- Bine, bine, am înţeles. O să fim atenţi. 

In timp ce trecu hotărâtă printr-un pâlc de brazi din 
care picura apă, Eugenia se gândi că el era într-o stare 
de spirit ciudată în acea dimineaţă. Nu ştia exact la ce se 
aşteptase după noaptea trecută, însă în nici un caz ca el 
să revină la atitudinea de vânător rece şi stăpânit. 

Dar, pentru a fi cinstită, recunoscu că nici ea nu se 
simţea tocmai veselă şi zglobie. Era ceva complex. Cam 
ca bizara situaţie in care se găsea. 

Adevărul era că nu-şi dădea seama cum ar trebui să se 
poarte în dimineaţa aceea sau ce ar trebui să simtă. Dar 
nu era nevoie de o diplomă în psihologie ca să-ţi dai sea- 
ma că introducerea sexului în ecuaţia problemei de pe 
insula Frog Cove avea să creeze o serie de complicaţii. 

Cu toate astea, îi venea greu să creadă că se aruncase 
cu capul înainte în ceva ce era clar destinat să fie un 
flirt scurt, sexual, cu un bărbat care categoric nu era 
genul ei. 

Eugenia îşi aminti că ea nu flirta. De-a lungul anilor, 
avusese un număr limitat de relaţii rezonabil de seri- 
oase, cu grijă controlate. Nu avusese niciodată ceva ce 
putea fi numit „flirt sălbatic". 

Pe de altă parte, niciodată nu întâlnise un bărbat 
precum Cyrus, Noaptea trecută, reuşise să întrezărească 
puţin din ce se afla dincolo de bariera autocontrolului 
pe care şi-l impusese. Ce văzuse îi confirmase ceea ce 
intuiţia îi spusese deja. Forţa pe care o simţise în el era 
extrem de profundă. 

Se întrebă posomorâtă dacă nu cumva Cyrus se 
răzgândise, li studie cu coada ochiului. Arăta exact ca 
un om al legii din Vestul Sălbatic. Cu ochi reci, atent, 
cu maxilarul dur ca oţelul. Aproape că se aşteptă să 
vadă şi o insignă. 

Se îndoia că aventura lor de seara trecută era ceea ce îl 
deranja în dimineaţa aceasta. Ştia că el cedase pasiunii, 

la fel cum făcuse şi ea. Dar un bărbat care era obişnuit 
să-şi ţină cea mai mare parce a sufletului ascunsă în spa- 
tele unui zid de autocontrol impus putea regreta serios 
că îi îngăduise cuiva să vadă dincolo de acea baricadă. 

Studie copacii deşi şi uzi care îi înconjurau. 

- Eşti sigur că mergem în direcţia bună? 

- Sunt sigur. 

Ea îşi îndesă şi mai adânc mâinile în buzunarele ha- 
noracului negru. Se gândi că planul fusese simplu. Par- 
cau jeepul departe de casa Rhondei Price, astfel încât 
nimeni să nu-1 remarce, iar apoi mergeau prin pădure. 
Dar ea începuse să se simtă dezorientată de îndată ce nu 
mai văzuse drumul. 

- Poate ar fi trebuit să luăm o hartă, spuse ea. 

- N-avem nevoie de hartă. 

Ea se uită în jur, simţindu-se tot mai neliniştită. 

-Toţi copacii ăştia. E greu să-ţi dai seama încotro ne 
îndreptăm. 

- Relaxează-te. O să ajungem în câteva minute. 

-Oamenii se rătăcesc tot timpul în păduri. Uneori, 

nu sunt găsiţi niciodată. 

-Suntem pe o insulă, îţi aminteşti? Păru uşor amu- 
zat. Una mică. Terenul coboară gradual spre apă din 
punctul cel mai înalt. Dacă te rătăceşti, mergi pur şi 
simplu la vale. Mai devreme sau mai târziu, o să dai de 
Island Way Road. 

Ea se simţi ca o idioată, 

- Ştiam asta. 

-Uite ce e, dacă vrei să te răzgândeşti în privinţa asta... 

-Nu mă răzgândesc. 

- fn regulă. Atunci, mergi mai departe. 

Eugenia se decise că era mai bine să-şi ţină gura 0 
vreme. Oricum, nimic inteligent nu ieşea din ea. 

Puţin mai târziu se văzu casa, o căbănuţă singuratică, 
dărăpănară, care ar fi trebuit să pară demodată şi rusti- 
că, dar care, în schimb, arăta părăsită şi tristă. „Cam aşa 
cum arată chiriaşa ei“, gândi Eugenia amintindu-şi-o pe 
slaba şi disperata de Rhonda. 

Cyrus se opri la marginea poieniţei. 

Eugenia se opri lângă el. Privi căsuţa. Geamurile erau 
murdare, iar perdelele, decolorate şi zdrenţuite. Pereţii 
din bârne aveau nevoie să fie consolidaţi. Câteva aranja- 
mente de pietre indicau faptul că cineva încercase când- 
va să facă o grădină, dar efortul fusese abandonat cu 
mult timp în urmă. 

-Am vorbit cu Rhonda doar un minut şi jumătate 
seara trecută, spuse Eugenia, dar simt că mi-e cumva 
milă de ea. 

- Da? De la adăpostul unui brad mare, Cyrus studie 
căbănuţa. De ce? 

-Nu ştiu. Avea un soi de disperare. Cred că era 
speriată. 

- Avea un motiv întemeiat. Se temea că erai pe cale 
să-i dai în vileag frauda. 

- Da, dar întrebarea reală este de ce a încercat să pre- 
tindă că lucrările lui Nellie sunt ale ei. 

Cyrus se uită la ea. 

-Simplu. Probabil că Rhonda este o artistă slabă. 
A găsit tablourile lui Nellie, şi-a închipuit că Nellie 
no să mai aibă nevoie de ele şi a decis să pretindă că 
sunt ale ei. 

-Poate. Ei bine* nu rezolvăm nimic stând aici. Hai 
să intrăm şi să vedem dacă găsim celelalte două ta- 
blouri ale lui Nellie din seria Sticlă. Tu eşti expertul. 
Cum procedăm? 

-în cel mai simplu mod posibil, spuse Cyrus. 

O luă înainte, deplasându-se fără zgomot printre co- 
paci până ajunseră în spatele casei. Un maldăr de lemne 
de foc, un tomberon din plastic învechit şi un furtun 
străjuiau uşa. 

Cyrus urcă două trepte de lemn şi bătu. 

Eugenia se încruntă. 

-Ştii cum să descui o broască, nu-i aşa? 

Amuzamentul licări în ochii lui reci. Scoase o batistă 
din buzunar. 

- întâi, încercăm calea uşoară. 

înfăşură pătratul de pânză în jurul clanţei şi răsuci. 

Eugenia privi surprinsă cum uşa se deschise spre 
interior. 

-Nu e încuiată. 

-Ai auzit ce-a spus ajutorul Peaceful în noaptea când 
km găsit pe bătrânul Leonard. Insula Frog Cove este ca 
un orăşel mic. Majoritatea oamenilor nu-şi încuie uşile* 
Cyrus se aplecă înăuntru. E cineva acasă? 

O tăcere grea se revărsă prin uşa deschisă* Cyrus se 
opri câteva secunde. Avea o nemişcare ce sugera că as- 
culta sunete pe care nimeni altcineva nu le putea auzi. 

Eugenia se simţi tot mai tensionată. 

- Ce aştepţi? 

- Nimic. Doar mă asigur că suntem singuri. 

Intră în casă. Eugenia îl urmă repede. 

-Să nu atingi nimic, o avertiză Cyrus. 

- Crede-mă, n-o s-o fac. 

Se uită în minuscula bucătărie. în ea se aflau un ara- 
gaz străvechi, un frigider şi mai străvechi şi o chiuvetă 
foarte crăpată. Linoleumul de pe duşumea era pătat 
şi rupt. 

- Misterios, spuse ea. 

-Şi foarte ieftin. 

- Şi asta. Eugenia îl privi, nesigură cum să procedeze. 
De unde începem? 

-Tu să-mi spui. A fost ideea ta. 

Ea se uită urât la el. 

- N-am mai făcut niciodată aşa ceva. 

-Stai prin preajma mea, doamnă, şi vei avea parte de 
tot soiul de noi aventuri. Prima dată fără un vibrator, 
parcă aşa, nu? 

Simţi cum o cuprinde fierbinţeala. Ştiu că se făcuse 
roşie. Se alesese praful de speranţa ca el să nu-şi amin- 
tească acea remarcă prea puţin sofisticată. 

-Cred că voi începe cu studioul ei, spuse Eugenia. 
Orice artist, chiar şi unul slab, are un studio. 

- în regulă. Foloseşte asta pentru a deschide dulapuri 
şi sertare. îi aruncă batista. Dacă tot sunt aici, ar fi bine 
să arunc o privire prin documentele ei. Nu am prea 
mult noroc cu ale lui Daventry, 

Ea îşi coborî privirea spre batistă. 

- Şi ce vei folosi? 

-Astea. 

Scoase din buzunar o pereche de mănuşi din plastic 
transparent. Scoaseră un soi de plesnituri când şi le tra- 
se pe mâni. 

Eugenia se uită fix la el. 

-Dumnezeule mare! Uneori, mă sperii. 

-Sentimentul e reciproc. 

Intră pe uşa care dădea intr-un mic living. Eugenia 
porni după el. 

- Ce fel de documente ar putea avea cineva ca Rhon- 
da Price? 

-Toată lumea are documente. Cyrus se opri în mij- 
locul încăperii. Facturi telefonice, cârduri de credit, 
extrase de cont. în viaţa modernă, hârtiile sunt la fel de 
necesare precum mâncarea şi un acoperiş deasupra ca- 
pului. Nu poţi trăi fără ele. Şi întotdeauna lasă o urmă. 

-Cam ca documentele care indică provenienţa unui 
obiect de artă. 

El se uită la ea. 

- Exact aşa. 

Eugenia privi prin camera din faţă sumar mobilată. 
Lângă geam se afla un şevalet. Lângă el era un suport 
plin de tuburi de vopsea acrilică. Două borcane de ma- 
ioneză pline cu pensule erau puse pe masă. 

Studioul Rhondei Price. 

Existau câteva pânze sprijinite de perete. Eugenia se 
îndreptă întâi spre ele, întrebându-se dacă avea noroc 
din prima. Le privi repede şi constată imediat că lucru- 
rile nu aveau să fie atât de simple precum sperase. Nici 
unul dintre tablouri nu avea vreo urmă din talentul 
lui Nellie. 

-Ai avut dreptate când ai spus că, probabil, Rhonda 
este o artistă slabă. Nu e de mirare că Fenella Weeks 
a zis că tabloul cumpărat de mine reprezintă un nou 
început pentru ea. 

Cyrus studie picturile pe care ea Ie ţinea în mână. 

- Mai mult decât un început. 

- Da. Eugenia se uită la scena abstractă prost executa- 
tă, care înfăţişa o grămadă de culori noroioase şi forme 
fără sens. Nu exista nici un simţ al formei sau substanţă. 
Nici o senzaţie de profunzime. Ştii, ca proprietară de 
galerie care a văzut lucrările de dinainte ale Rhondei, 
Fenella trebuie să fi remarcat diferenţa de tehnică şi 
de subiect 

- E foarte posibil ca ea să fi ştiut foarte bme că tablo- 
ul pe care ţi fa vândut nu era opera Rhondei. Cyrus des- 
chise un sertar al biroului ponosit aflat lângă fereastră. 
Poate că ele două au avut o înţelegere. 

Eugenia îşi ridică repede privirea. 

-Vrei să spui că Fenella a fost de acord să vândă 
tabloul, să împartă banii cu Rhonda şi să nu pună 
întrebări? 

- De ce nu? 

Eugenia se gândi la asta. 

-Are sens, dar nu e vorba despre mulţi bani. Am plă- 
tit doar trei sute de dolari pe tabloul lui Nellie. 

Cyrus se uită cu subînţeles prin căbănuţa dărăpănată. 

-Trei sute de dolari ar avea multe întrebuinţări aici. 

-Adevărat. Mai ales dacă Rhonda avea şi obiceiul să 
se drogheze. Ştii, Cyrus, cred că ar fi bine $ă mai am o 
discuţie cu Fenella. 

- Ce rost ar avea? Va nega că ştia că pictura nu-i apar- 
ţine Rhondei. Va juca rolul inocentei proprietare de 
galerie care a fost păcălită. Nu e ca şi cum ai fi prins-o 
încercând să vândă un Cezanne sau un Picasso fals. Ni- 
meni no să fie foarte supărat din pricina asta. 

- Doar prietena artistei. 

Cyrus frunzări nişte facturi telefonice pe care le 
găsise. 

- Dar prietena artistei nu are nici o dovadă că ta- 
bloul pe care l-a cumpărat de la Midnight Gallery a fost 
făcut de altcineva decât de Rhonda. Un alt sfat gratuit: 
Ai grijă înainte de a face acuzaţii pe care nu le poţi 
dovedi. Din experienţa mea, oamenii se inflamează 
toarte tare. 

- La naiba! Ai dreptate. Eugenia sprijini tablourile 
de perete. E atât de frustrant. Atâtea întrebări şi nici 
un răspuns. 

- Mereu este aşa la începutul unui caz, zise Cyrus, 

-Cum suporţi? Nu te înnebuneşte? 

-Te obişnuieşti cu asta. Trucul e să nu dai atenţie. 
Să ai multă, multă răbdare. 

Ea îşi aminti că el îi spusese că se afla pe urmele cupei 
Hades de trei ani. 

- Eu nu sunt genul răbdător. 

Expresia distantă, rezervată din ochii lui Cyrus dis- 
păru. O vagă urmă de pură satisfacţie masculină îi 
luă locul. 

-Mda. Am remarcat, comentă el. 

Ea ştiu că el se gândea la pasiunea ei entuziasmată 
din noaptea trecută. „Fii demnă!" îşi spuse ea pentru a 
se întări. Trebuia să se concentreze să-şi păstreze calmul. 
Putea fi la fel de rece şi de stăpână pe sine ca el Se în- 
toarse deliberat cu spatele la el. 

Străbătu scurtul coridor şi intră în micul dormitor. 
Un pat vechi, un covor jerpelit şi un dulap pe cale să 
se dezmembreze. 

Se lăsă în patru labe. Căutarea dădu la iveală doar un 
teanc se ziare vechi şi un strat gros de praf. 

îşi scutură mâinile, se ridică şi se apropie de şifonier. 
Deschise uşa cu ajutorul batistei şi găsi câteva cămăşi 
pătate cu vopsea şi două perechi de jeanşi decoloraţi. 

în sertarele dulapului se aflau lenjerie, şosete şi câte- 
va pulovere împăturite. 

Tocmai era pe cale să renunţe dezgustată, când se 
uită în spatele şifonierului şi zări strălucirea slabă a unei 
rame de metal negru. O cuprinse entuziasmul. 

-Cyrus! 

El veni în pragul uşii.^ 

- Este un tablou aici. îşi strecură braţul în spatele du- 
lapului şi bâjbâi cu batista în căutarea ramei. Nu mă pot 
gândi decât la un singur motiv pentru care Rhonda l-a 
ascuns aici. 

- Mda, este destul de evident, nu-i aşa? 


Casa de sticfâ 


165 


Tonul lui ironic o irită* 

- Ce vrei să spui? 

-Consider că, dacă aş vrea să ascund un tablou, aş 
alege un loc mai discret. Nu unul pe care cineva să-l 
descopere în cinci minute. 

-Uiţi că Rhonda n-a intenţionat să-l ascundă. în ori- 
ce caz, nu pentru multă vreme. A plănuit să pretindă 
că e lucrarea ei. Eugenia trase cu grijă tabloul. Bănuiala 
mea este că pur şi simplu l-a pus aici ca măsură tempo- 
rară, după ce l-a furat. 

Cyrus studie tabloul după ce Eugenia îl întoarse 
spre el. 

-Ei bine, ai avut dreptate într-o privinţă. Chiar şi 
pentru ochiul meu neexperimentat, aceasta pare a fi lu- 
crarea prietenei tale Nellie. 

Eugenia examina cele trei butelcuţe de sticlă smălţui- 
tă aranjate pe fundalul luminii verzi a neonului. Tablo- 
ul reflecta clar simţul luminii pe care îl avusese Nellie. 

- Alte obiecte din colecţia Daventry. 

Cyrus se încruntă. 

- Recunoşti piesele? 

- Da. Trei dintre sticlele veneţiene din secolul 
al XVIII-lea. Le-am văzut ieri. Se aplecă mai aproape. 
Uite, semnătura lui Nellie încă este pe tablou. Rhonda 
n-a apucat s-o şteargă. 

-In regulă, ţi-ai demonstrat afirmaţia. Se pare că 
Rhonda a furat cel puţin două dintre tablourile lui 
Nellie. 

- lat eu îl am pe al treilea din această serie pe peretele 
din apartamentul meu. Asta înseamnă că mai e doar 
unul de găsit. Eugenia bătu darabana în muchia ramei. 
O s-o confrunt pe Rhonda în legătură cu asta, de îndată 
ce iese din spital. 

-Ţi-am spus că o s-o găsesc dacă nu se întoarce pe 
insulă. 

-Ştiu, dar... 

-Nu ai prea mare încredere în talentele mele, nu-i aşa? 

Ea se îmbujoră. 


166 ‘Amanda Quick 

-Mi-am cerut deja scuze o dată pentru remarca făcu- 
tă pe această temă, 

-Nu-ţi face griji, egoul meu se obişnuieşte să fie făcut 
felii şi bucăţele. 

Ea îşi simţi maxilarul încordându-i-se, 

- Hai să fim cinstiţi, Cyrus, Ai fost de acord să mă 
ajuţi pentru că vrei cooperarea mea. Ai spus foarte clar 
că singurul lucru care te interesează cu adevărat este 
cupa Hades* 

O lumină rece alungă amuzamentul din ochii lui. 

-Avem o înţelegere. 

Cuvintele fură ca nişte cioburi de sticlă: tăioase şi 
primejdioase. 

Eugenia se cutremură. 

-Scuze* zise ea rigidă. N-am vrut să sugerez că mă 
îndoiesc de cuvântul tău. 

La naiba, la naiba, la naiba! îi cerea iar scuze. 

-Vrei un contract scris? 

Obrajii ei fură cuprinşi de flăcări fierbinţi. 

-Nu, las-o baltă. N-am vrut să... Of, la naiba cu asta! 
Hai să schimbăm subiectul. 

-N-am nimic împotrivă. 

Eugenia avu impresia că scăpase milimetric. Se gândi 
că asta se întâmpla dacă introduceai sexul Intr-o ecuaţie. 
Totul între ea şi Cyrus devenise mult mai complicat. 
Nici măcar nu mai putea sâ se înfurie pe el cum o fă- 
cuse Înainte de a se culca împreună. Trase adânc aer 
în piept. 

-Tocmai mi-a trecut ceva prin minte. Dacă Rhonda 
cunoştea atât de bine Glass House încât să ştie unde se 
aflau aceste tablouri, poate că ştia şi alte lucruri despre 
cele ce se petreceau acolo. 

-Da, 

Acel unic cuvânt rostit cu glas domol o făcu pe Eu- 
genia să încremenească. Se uită la Cyrus. Ochii lui erau 
acum mai reci decât fuseseră cu un moment în urmă. 

-Nu-mi spune, lasă-mă să ghicesc, zise ea precaută. 
Te întrebi dacă nu cumva Rhonda ţi-ar putea da o pistă 
care să te ducă la cupa Hades. 

- M-am gândit Ia această posibilitate. 

-O! 

Se gândi posomorâtă că nu era de mirare că se ară- 
tase atât de dispus s-o ajute să dea de Rhonda Price. 
Drumurile lor se intersectau din nou. 

Cyrus se uită la ea, 

- Dacă tot îţi faci griji în legătură cu motivele reale 
pentru care te ajut, mai e ceva la care te-ai putea gândi. 

- Ce anume? 

- încearcă să iei în calcul şi varianta asta. Dacă Nellie 
Grant nu e moartă? Dacă trăieşte şi este mână în mână 
cu Rhonda? 

Pentru o secundă, ea avu impresia că nu auzise bine. 

- Despre ce Dumnezeu vorbeşti? 

-Este o insulă mică. Toţi artiştii au participat la pe- 
trecerile lui Daventry. E rezonabil să presupui că Nellie 
şi Rhonda se cunoşteau. 

-Da, dar ce legătură are una cu alta? Autorităţile au 
spus că Nellie a murit. 

- Nu i-au găsit cadavrul. 

-Nu, dar... Erau prea multe de înghiţit deodată. 
Eugenia încercă să gândească. Imposibil! Dacă Nellie ar 
fi fost în viaţă, m-ar fi contactat, 

- Poate. Sau poate nu. Dacă, dintr-un anumit motiv, 
Nellie a decis că trebuie să dispară, putea să-şi însceneze 
moartea pe mare. Ai zis că se pricepea la bărci, nu? 

-Da, şopti Eugenia. Acesta este motivul pentru care 
m-am îndoit că a căzut accidental peste bord. Am pre- 
supus că a fost ucisă, iar cineva a încercat să facă 
acea crimă să pară un accident. Dar nu m-am gândit 
că este posibil ca ea să fi dispărut intenţionat. Tot mai 
cred că m-ar fi contactat deja dacă ar fi fost în viaţă. 

- Urmăreşte-mă puţin. Dacă trăieşte, e posibil să fi 
aranjat ca Rhonda să-i vândă tablourile pentru a obţine 
rapid nişte bani. 

Alte întrebări fără răspuns. Eugenia îşi încrucişă foar- 
te strâns braţele sub sâni. 

-Trebuie să vorbim cu Rhonda. 

- Cred că ceea ce ne trebuie în clipa asta este nişte 
cafea, spuse Cyrus. 

-Nu, mulţumesc, zise Eugenia, 

- La Neon Sunset Cafe, adăugă Cyrus. Este localul 
de pe insulă care seamănă cel mai mult cu o cafenea, 
iar toată lumea ştie că artiştilor le place să-şi petreacă 
vremea în cafenele* Se poate ca Rhonda să fi stat ceva 
timp acolo. 

-Ai dreptate. Eugenia se lumină. Cineva care lucrea- 
ză acolo s-ar putea să ne zică mai multe despre Rhonda. 
Bună idee, Cyrus. 

-Mulţumesc, dar nu pot să-mi asum meritul. Am pre- 
luat ideea din capitolul cinci al manualului detectivului. 

-Ce manual al detectivului? 

-Cel care a venit împreună cu cursul prin corespon- 
denţă pe care l-am urmat ca să-mi obţin permisul de 
detectiv particular. 

- Un curs prin corespondenţă? E plăcut să ştiu că lu- 
crez cu un profesionist adevărat, comentă Eugenia. 

Neon Sunset era aproape pustiu. O chelneriţă ado- 
lescentă, îmbrăcată în tricou şi jeanşi, stătea sprijinită 
de tejghea şi frunzărea o revistă care avea pe copertă un 
fotomodel malnutrit. 

-Ora zece dimineaţa nu este o oră potrivită pentru 
lumea artistică. Eugenia se aşeză la o măsuţă. Artiştii 
preferă să stea până noaptea târziu. 

-Asta însemnă că ospătăriţa se plictiseşte. Oameni- 
lor plictisiţi le place să vorbească. 

Eugenia îl privi pe Cyrus scoţându-şi ponosita geacă 
de piele, pe care şi-o pusese peste cămaşa hawaiiană, şi 
aşezându-se pe un scaun. Toate gesturile lui aveau o gra- 
ţie masculină lentă, care o intriga de fiecare dată. 

în tot acest timp petrecut împreună cu el, ea nu-1 
văzuse niciodată făcând mişcări agitate sau pripite. 
Nu bătea darabana, nu bâţâia din picior şi nici nu bătea 
cu el în podea cum făcea ea adesea. Pur şi simplu, con- 
trola spaţiul în care se afla. Bărbatul în vestă de fotograf 

care şedea la masa alăturată era mult mai înalt şi mai 
masiv decât el, dar Cyrus era cel care domina încăperea. 

-Cum o facem pe chelneriţă să vorbească despre 
Rhonda Price fără a fi prea evident că ne interesăm de 
ea? întrebă Eugenia. 

Cyrus o privi pe chelneriţă care se apropia, 

- Ceva îmi spune că asta nu va fi o problemă. 

Eugenia se încruntă. 

-Tu ai devenit o celebritate peste noapte. 

-'Neaţa. Tânăra femeie se opri lângă masa lor. 
Se uită la Eugenia cu interes nedisimulat şi sparse un 
balon de gumă. Dumneavoastră sunteţi doamna care, 
seara trecută, a sărit în apă ca so salveze pe Rhonda 
Price, nu'i aşa? 

-Ăăă, da. Aşa este. Eugenia surprinse privirea lui 
Cyrus. Părea amuzat. Se uită din nou la chelneriţă. 
Pe cămaşa ei era prins un mic ecuson. Pe el scria „Hea- 
ther w . Eşti prietenă cu Rhonda? 

- Nu chiar. Totuşi, o cunosc. Toată lumea o cunoaşte. 
Vine aici foarte des. Ii place să pretindă că ar fi o mare 
artistă, dar am auzit-o pe Fenella Weeks zicând că nu e 
în stare să tragă nici măcar o linie dreaptă. 

-Nu sunt de acord, zise Eugenia pe un ton egal. 
Am cumpărat unul dintre tablourile Rhondei. Este 
foarte, foarte bun. 

Heather ridică din umeri total dezinteresată. 

- Eu nu mă prea pricep la artă, ştiţi? Doar lucrez aici. 

- Serios? Cyrus îi zâmbi. Am crezut că poate şi tu eşti 
artistă. 

-Nu. Se îmbujoră. Nici vorbă. Tata zice că, dacă mă 
încurc cu ei cât lucrez aici, o să mă facă să renunţ la 
această slujbă. 

-Nu aprobă comunitatea locală boemă? întrebă 
Eugenia. 

-Nu ştiu cum e cu Ijoemu, dar el nu are o părere 
bună despre artişti. Spune că toţi sunt puturoşi. Că nu 
au slujbe adevărate. Zice că tot ce vor e să se drogheze 
şi să petreacă. Spune că insula era un loc mai plăcut 

înainte ca Adam Daventry sâ înfiinţeze colonia de artă. 
Eu, personal, cred că era un loc plictisitor. 

- Şi Rhondei îi place să petreacă? 

-O, sigur. Obişnuia să $e ducă tot timpul la Glass 
House, zise Heather. Intre ea şi domnul Daventry a fost 
ceva o vreme. Vai ce supărată a fost când el a părăsit-o 
pentru a se combina cu o artistă din Seattle. Dar asta 
n-a oprito să se ducă în continuare la petrecerile lui. 

- Rhonda a avut o relaţie cu Daventry. Eugenia îşi în- 
crucişa braţele şi privi Island Way Road, care se întindea 
în faţa jeepului. Un alt scalp de artistă la cingătoarea 
lui Daventry. 

-Mda. Dar asta ridică noi întrebări. 

-Cu siguranţă nu se potriveşte cu teoria ta că Rhon- 
da şi Nellie erau prietene. Chelneriţa a dat de înţeles că 
Rhonda era geloasă pe Nellie, Poate i-a furat tablourile 
pentru a se răzbuna. 

- Nu putem fi siguri de asta. Prietenia se poate naşte 
în circumstanţe neobişnuite. Cyrus o privi pieziş. La fel 
ca alte soiuri de relaţii. 

Eugenia deveni rigidă. Asta însemna că el voia să vor- 
bească despre relaţia lor? 

- Presupun că ar trebui să discutăm despre asta. 

El avu delicateţea de a nu pretinde că habar n-avea la 
ce se referea ea. 

- Eu votez împotrivă. N-ai decât să zici că mă bazez 
prea mult pe intuiţie, dar am o bănuială că* dacă încer- 
căm să discutăm despre asta* vom da de o mare belea. 

Dezamăgirea t se lăsă greu în stomac. 

- S-ar putea să ai dreptate. 

-Ai mai fost implicată în aşa ceva înainte? 

- Intr-o relaţie? 

- Intr-o relaţie cu un bărbat despre care crezi că nu 
e deloc potrivit pentru tine, o lămuri el. Cu cineva ca 
mine, care nu se potriveşte profilului. 

-Nu. 

- Bănuiesc că asta explică totul. 

Ea se încruntă. 

-Ce explică? 

- De ce eşti atât de tensionată. 

-Nu sunt tensionată. 

- Te porţi ca o pisicuţă cu coada prinsă tn uşă, de Hal- 
loween, după cum obişnuia să spună bunicul Beau. 

-Nu sunt tensionată. 

- La naiba, mă faci şi pe mine să fiu tensionat. 

Ea nu crezu asta nici măcar o clipă. îi era imposibil să 
şi-l imagineze pe Cyrus tensionat. Se răsuci brusc spre el* 

-Tocmai ai zis că, probabil, cel mai bine ar fi să nu 
discutăm despre asta, îi aminti ea. 

-Mda, aşa am zis, nu? 

Păru morocănos* Ea ezită, apoi cedă impulsului* 

-Eu mă potrivesc profilului femeii cu care te com- 
bini în general? 

- Nu, evident că nu. 

-înţeleg* Fu surprinsă de efectul deprimant pe care 
îl avu acea veste asupra ei. Se gândi că totuşi nu era ca 
şi cum n-ar fi ştiut dinainte răspunsul. Ei bine, în orice 
caz, asta înseamnă că suntem la egalitate. 

-Mda* îi sună telefonul mobil. Cyrus îl 'scoase. Coîfax 
la telefon. Se încruntă. Rick? Unde eşti? Urmă o scurtă 
tăcere cât timp ascultă. Ce s-a întâmplat cu slujba ta de 
vară? în regulă, stai unde te afli. O să vin să te iau. 

Eugenia se uită la telefon, în vreme ce el îl puse la 
loc* 

- Cine era? 

-Nepotul meu, Rick Tasker. Cyrus frână şi opri în- 
cet, Tocmai a sosit cu feribotul. Spune că vrea să stea 
câteva zile cu mine* 

Surprinsă, Eugenia se gândi la asta* Apoi ridică din 
umeri. 

- Din partea mea, e în regulă, dacă asta te îngrijora. 
Există loc suficient. 

-Mulţumesc, apreciez. Dar nu asta este problema 
cea mare. • 

Ea îşi plecă uşor capul, încercând să descifreze ce era 
in mintea lui. 

- Care-i problema? 

-îl cunosc pe Rick al naibii de bine. Ceva este în 
neregulă. 

capitolul 14 

-Ce s-a întâmplat cu slujba de la sala de jocuri? 
întrebă Cyrus. 

-Tipul care m-a angajat a zis că n-o să aibă nevoie de 
mine câteva zile. 

Rick se purta extrem de natural 

-Aşa că ai renunţat cu totul la ideea de a avea o sluj- 
bă de vară? 

Eugenia îl privi pe Cyrus punând pe măsuţele croma- 
te două cutii cu suc. Nota de critică aproape paternă din 
vocea lui o surprinse. Părea mai degrabă un tată ner- 
vos decât un unchi cu care se înrudea ca urmare a unei 
căsătorii foarte scurte. 

-Nu-ţi face griji. Poimâine mă întorc în Portland, 
încă mai am slujba aia. Rick luă una din cutiile de suc 
şi o desfăcu. Deci pot să rămân? 

- Da. Sigur, E în regulă. Dar ne-am înţeles că vei lucra 
în vara asta. Ideea era că îţi vei cumpăra singur manua- 
lele, la toamnă, îţi aminteşti? 

- îmi amintesc. 

Rick înghiţi nişte cola. 

Eugenia se cufundă în şezlongul capitonat, cu cadru 
cromaţ, şi sorbi din apa de izvor îmbuteliată pe care şi-o 
luase. Ii studie pe Cyrus şi pe Rick în timp ce vorbeau. 
Acesta era una dintre cele mai clare întrezăriri ale vieţii 
personale a lui Cyrus. O făcu să-şi dea seama că era dor- 
nică să afle tot ce putea. 

Fizic, cei doi bărbaţi aveau puţine în comun. Lipsa 
unei legături de sânge era evidentă. Alături de Cyrus, 
Rick era prototipul aristocratului modern din suburbii, 
educat, bine îmbrăcat şi atrăgător în stilul categoriei. 

Trupul lui zvelt şi tineresc se maturiza rapid, urmând 
să capete o constituţie atletică impecabilă, care, într-o 
zi, avea să arate grozav în costume care sugerau puterea 

şi cu cravate de mătase. Dinţii îi fuseseră îndreptaţi 
până la perfecţiune. Părul Iui casta niu-deschis fusese 
tuns şi aranjat într-un salon scump. Oricine putea vedea 
că BMW-urile, etichetele de designer, tenisul şi şcolile 
bune erau în genele lui. 

Eugenia reflectă că Rick era predestinat să treacă prin 
viaţă în sacouri care îi veneau mereu bine. Era foarte si- 
gură că banii pentru manualele de la facultate nu aveau 
să fie o problemă reală, în toamnă. Această poveste cu 
slujba era o chestiune de principiu, nu o necesitate 
financiară. Cyrus dorea ca Rick să contribuie la dobân- 
direa propriei educaţii. 

Ce o fascina pe Eugenia nu erau diferenţele superfi- 
ciale dintre Cyrus şi Rick, ci similitudinile subtile. Care 
spuneau enorm despre relaţia dintre ei. 

Poziţia comodă, relaxată a lui Rick pe şezlong era 
aproape identică acum cu a lui Cyrus, Călcâiele adidaşi- 
lor scumpi erau sprijiniţi de balustradă în acelaşi fel în 
care Cyrus îşi pusese picioarele încălţate în mocasini, 
Rick îşi ţinea până şi cutia de suc aşa cum o ţinea Cyrus, 
cu degetele apucând-o neglijent de marginea superioară. 

-Mama ta ştie că eşti aici, pe insula Frog Cove, cu 
mine? întrebă Cyrus. 

- Da. Rick se uită la apele din Sound cu expresia ur- 
suză caracteristică pentru cei aflaţi în pragul maturităţii. 
Sigur că ştie. 

- Rick... 

- bam lăsat un bilet, bine? 

-Un bilet. Cyrus sorbi din băutura sa. Nu cred că 
un bilet a rezolvat problema. Du-te şi sun-o şi spune-i 
unde te afli, 

O expresie furioasă, rebelă ,apăru pe chipul lui Rick. 
Dar se ridică fără a-l contrazice şi intră în casă. 

Cyrus aşteptă până când Rick nu-1 mai putea auzi, 
apoi se întoarse pentru a se uita la Eugenia. 

- îmi cer scuze pentru asta, 

- E-n regulă. 

- O să se ducă la facultate la toamnă. Totuşi, încă nu 
s-a hotărât ce vtea să studieze. 

- N-are nici un motiv să se grăbească să ia o decizie. 

Cyrus se încruntă. 

-Nu poate să mai amâne mult timp. Trebuie să se 
concentreze, 

-Are doar optsprezece ani, Cyrus. Are o grămadă de 
timp să înceapă o carieră, 

-Cred că ar trebui să intre în domeniul calculatoare- 
lor. Cam în sfera asta se găsesc slujbele acum. 

- Unele. Dar nu toate, 

- Lucrurile nu mai sunt cum erau când aveam vârsta 
lui. Pe vremea aceea, puteai obţine o slujbă dacă aveai 
curaj şi hotărâre. Acum, astea nu mai sunt de-ajuns. Tre- 
buie să ai o specializare tehnică. 

Eugenia zâmbi pentru sine. 

-Asta sună a ceva ce mi-a spus cândva bunica. 

Cyrus îi aruncă o privire încruntată. Apoi, gura lui 
căpătă o expresie tristă. 

- Este o modalitate politicoasă de a-mi zice că mă 
port ca un moşneag? 

Eugenia se gândi la felul pasional în care făcuseră 
dragoste o bună parte din noapte. 

- De fapt, eşti foarte activ pentru un moşneag. 

Sprâncenele lui se ridicară. 

- Activ? 

- Dacă găsesc un cuvânt mai bun, ţt-1 comunic. 

-Aşa să faci. Cyrus sorbi din nou din cutie şi îşi spri- 
jini capul pe şezlong. Mă întreb ce s-a întâmplat cu ade- 
vărat cu slujba aia de la sala de jocuri. 

Rick ieşi pe verandă. Pe chipul lui se zărea o expresie 
încăpăţânată. 

- Cyrus, mama vrea să discute cu tine. 

- Mi-am imaginat că va dori. 

Cyrus suspină profund, îşi dădu jos picioarele de pe 
balustradă, se ridică şi intră. 

în timp ce se aşeză, Rick o privi îngrijorat pe Eugenia. 

- E supărat? 

- îl cunoşti mat bine decât mine, 

-Uneori, e greu de ştiut ce gândeşte Cyrus. 

Eugenia zâmbi. 

-Ştiu. Din câte mi-am dat seama, nu cred că este 
supărat. 

-Dar nici nu e cu adevărat încântat că am apărut la 
uşa lui în felul acesta. 

- Este îngrijorat în legătură cu slujba ta de vară. 

-Nu e nici o problemă. Degetele lui Rick se încleş- 

tară pe marginea cutiei. E încă acolo, aşteptându-mă să 
mă întorc poimâine. 

Eugenia nu spuse nimic. Ea şi Rick rămaseră în tăce- 
re o vreme. După un timp, Cyrus se întoarse. Ochii îi 
erau întunecaţi. 

- Cred că ar fi bine să stăm de vorbă, Rick. 

Eugenia se uită la Rick şi văzu rigiditatea umerilor 

săi. Se ridică repede. 

-Vă rog să mă scuzaţi, mă duc să lucrez în seif. 

Nici Cyrus, nici Rick nu se uitară după ea când intră, 
închise uşile franţuzeşti în urma ei, conştientă de gre- 
utatea încremenirii sumbre care se instală pe verandă 
după plecarea ei. 

Telefonul sună exact când începu să coboare scările 
spre pivniţă. îl ridică după ce sună a treia' oară, 

-Alo? 

- încerc să dau de Cyrus Colfax, anunţă o voce mas- 
culină repezită. Se află acolo? 

-Da, Eugenia ezită, uitându-se spre uşile de sticlă, îi 
vedea pe Cyrus şi pe Rick cufundaţi întro conversaţie 
tensionată. Este ocupat momentan. Puteţi să-mi lăsaţi 
un mesaj pentru el. 

-Mai bine, chemaţi-1. Este important. Va dori să 
audă ce am de spus. 

Eugenia se încruntă la telefon. 

- Pot să-i zic cine-1 caută? 

- Spuneţi-i că sunt Quint Yates. 

-Scuzaţi-mă. Adoptă tonul aspru, rece, la care apela 
când avea de-a face cu agenţi comerciali care o sunau. 
Mă întorc imediat, * 

Eugenia lăsă jos telefonul şi se întoarse la uşile de 
sticlă. îl văzu pe Rick gesticulând sălbatic cu mâna în 
care ţinea cutia cu suc. Chipul lui tânăr era plin de furie 

şi de durere. Cyrus şedea stoic pe scaunul lui, cu picioa- 
rele proptite din nou pe balustradă. 

întredeschise precaută uşa. 

- O să-ţi spun cum am aflat. Vocea lui Rick era ridica- 
tă din pricina mâniei pasionale. Am auzit-o întâmplător 
pe mama vorbind cu tata la telefon. Se certau iarăşi în 
legătură cu banii. Am auzit-o zicându-i că ştie că tu l-ai 
silit să vină la ceremonia de absolvire. A spus că proba- 
bil l-ai ameninţat sau ceva, E adevărat. 

Eugenia deschise uşa mai larg. 

-Scuzaţi-mă, a sunat cineva. 

Cyrus o ignoră. 

-S-a întâmplat o încurcătură cu programul tatălui 
tău. Eu doar l-am sunat şi i-am amintit data ceremoniei. 
N-a fost mare lucru. 

- Nu asta a spus mama. 

- Mama ta n-a auzit conversaţia pe care am avuto cu 
tatăl tău. 

Eugenia încercă din nou: 

- Cyrus, la telefon. 

-Tata a venit la ceremonia mea de absolvire doar 
pentru că tu l-ai făcut să vină, rosti Rick cu sălbăticie. 
Recunoaşte! El n-a vrut să vină. Nu-i de mirare că n-a 
stat mult. Ce-ai făcut de l-ai convins să ia avionul de la 
L.A. în ziua aia? 

- Laso baltă, Rick. 

Licărul unei umezeli suspecte apăru în ochii lui Rick. 
Clipi furios. 

-Vreau doar să ştiu ce l-a determinat pe tata să vină 
la absolvirea mea. Cu ce l-ai ameninţat? Spune-mi! 
La naiba, vreau să ştiu adevărul. Cer prea mult? 

-Ce am discutat eu şi tatăl tău ne priveşte pe noi, 
zise Cyrus sec, 

- Pe naiba! E vorba despre mine. 

Eugenia îşi drese glasul: 

-Nu ştiu tu, Rick, dar, în ceea ce mă priveşte, pot 
să-ţi spun că aş fi dat bani buni cuiva precum Cyrus şi nu 
i-aş fi pus nici o întrebare dacă îmi promitea că-1 poate 
face pe tata să participe la ceremonia mea de absolvire 

a liceului. Şi l-aş fi plătit dublu dacă ar fi găsit o cale de 
a-1 aduce pe tata şi la absolvirea fratelui şi la cea a su- 
rorii mele. 

Riclc tresări pe şezlongul lui. Se răsuci pentru a se 
uita urât la ea. Chipul ti era roşu, iar ochii, precauţi. 

- Poftim? 

-Tata n-a venit la ceremonia mea de absolvire pentru 
că se dusese cu noua lui soţie la cursurile de pregătire 
prenatală. Mi-a spus la telefon că, a doua oară, vrea să 
aibă parte de toate aspectele paternităţii. 

-Pe bune? zise Rick, vizibil luat prin surprindere. 

-La absolvirea fratelui meu nu a luat parte pen- 
tru că a trebuit să ducă la un seminar de sociologie o 
lucrare despre noile direcţii în familia americană. Iar 
la a surorii mele n-a ajuns pentru că tot atunci era ziua 
de naştere a noului său fiu, 

Rick se holbă la ea. 

Eugenia se întoarse spre Cyrus: 

- Eşti căutat la telefon. Cineva care se numeşte Quint 
Yates. 

- Da. E ora raportului zilnic. 

Cyrus se ridică. 

-Ce fel de tată este cel care trebuie să fie silit să se 
ducă la ceremonia de absolvire a propriului fiu? întrebă 
Rick fără a se adresa cuiva anume, 

- Cine ştie? zise Eugenia, Probabil genul care a avut el 
însuşi un tată rău. Cel puţin, asta este explicaţia uzuală. 
Are legătură cu repetarea tiparelor părinteşti greşite sau 
cam aşa ceva. 

Rick se încruntă. 

- Dar, dacă un tip a avut un tată rău, ar trebui să-şi dea 
seama că e cazul să se poarte altfel cu propriul copil. 

Eugenia fu impresionată. 

- Ai dreptate. Din păcate, nu toată lumea priveşte lu- 
crurile atât de limpede. Făcu o pauză. Uneori, oamenii 
sunt pur şi simplu prea*slabi pentru a face efortul de a 
schimba tiparul. Nu acceptă responsabilitatea. 

Cyrus se opri puţin în pragul uşii. 

- Cel puţin voi doi aţi crescut cu un tată undeva în 
peisaj. Eu nici măcar nu l-am cunoscut pe al meu. 

Intră în casă şi închise foarte încet uşa în urma 
Lui. Gura Eugeniei se căscă de uimire. Rick fu la fel 
de surprins. 

- Ce-a fost asta? întrebă Eugenia în cele din urmă. 

- Mama mi-a zis cândva că tatăl lui Cyrus a plecat îna- 
inte ca el să se nască. Părinţii lui nici măcar nu au fost 
căsătoriţi. Astăzi tot ce ştiu. Cyrus nu vorbeşte despre 
asta niciodată. 

Eugenia se lăsă să cadă pe şezlong şi îşi luă sticla 
cu apă. Stătu nemişcată câteva clipe, privind peste re- 
cele Sound. 

-Te cam face să priveşti lucrurile în altă perspectivă, 
nu-i aşa? rosti ea după o vreme. 

- Da. Rick se strâmbă. Cyrus se pricepe să te determi- 
ne să faci asta. 

Cyrus se opri în capul scărilor şi se uită la ceas. 
Cadranul fosforescent îi arătă că era 1.10 noaptea. Casa 
fusese tăcută de la 10.30, când cei trei ocupanţi ai săi 
dispăruseră în intimitatea propriilor camere. 

Zăcuse întins pe patul lui şi privise în tavan o vreme, 
gândindu-se la Eugenia, care se dusese la culcare fără 
a-i da nici un indiciu asupra stării ei de spirit. Nici 
măcar nu reuşise să-şi dea seama dacă dorea ca el să se 
meargă în camera ei. 

Pe măsură ce minutele treceau, un lucru îi devenise 
clar. Ea nu intenţiona să vină în camera lui. 

Ca detectiv experimentat, îi fusese simplu să deducă 
faptul că existau două posibilităţi. Prima era că el şi Eu- 
genia nu reuşiseră să comunice. A doua era că ea se folo- 
sise intenţionat de prezenţa lui Rick în casă pentru a-şi 
găsi o scuză şi-a se ascunde în siguranţa camerei sale. 

Noaptea trecută îl dorise. Nu-i lăsase nici o îndoială 
în această privinţă. Dar mai ştia şi că era circumspectă 
ţaţă de începerea unei relaţii cu un bărbat care nu co- 
respundea imaginii pe care şi-o crease despre un parte- 
ner potrivit. Cu un bărbat în ale cărui motive nu avea 
deplină încredere. Cu un bărbat care o putea face să-şi 
piardă controlul. 

Da, acum, că se gândea la acest lucru, era evident de 
ce îl evita în noaptea asta. 

Pe deasupra, Rick era furios pe el, iar Zackery EUand 
Chandler angajase un detectiv particular. 

Şi, pentru a încheia lista, se temea că nu era mat 
aproape de găsirea cupei Hades decât fusese la sosirea 
pe insulă. 

Una peste alta, nu era una dintre cele mai bune zile 
ale lui. Gândurile negre deveniră tot mai împovărăm 
toare pe măsură ce noaptea se scurgea. Când, în cele 
din urmă, acceptă faptul că nu avea să poată adormi, 
îşi puse o pereche de pantaloni şi cămaşa albastră cu 
ananaşi şi se decise să facă totuşi ceva productiv. Cum 
ar fi să verifice încuietorile casei. Cobori desculţ scara 
din cărămizi de sticlă, ascultând sunetele nopţii. Nu avu 
nevoie de lanterna pe care o luase cu el. Lumina lunii se 
revărsa prin peretele alcătuit din ferestre care dădea spre 
Sound, forma lacuri incolore pe duşumea şi strălucea 
pe suprafeţele reflectorizante. 

Ajuns la baza scărilor, traversă dalele reci, îndreptân- 
du'se spre uşa din faţă. încuietoarea codată era închisă. 

Se răsuci şi porni metodic prin încăperile întunecate. 
Una câte una, verifică ferestrele şi uşile. 

Se afla în camera din faţă, încercând uşile franţuzeşti 
de lângă şemineul cu oglinzi, când auzi mişcarea uşoară 
în spatele lui. încă înainte de a se răsuci şi de a o vedea 
stând în lumina argintie a lunii, ştiu că era Eugenia. 

-Cyrus? Una din mâinile ei strângea reverele halatu- 
lui de baie la gât. Mi s-a părut că te-am auzit pe coridor. 
E ceva în neregulă? 

-Nu. Doar verificam încuietorile. Probabil erai trea- 
ză dacă m-ai auzit ieşind din cameră. 

- N-am putut să dorm. 

- Te gândeai la Nellie? 

-Nu. Ochii ei erau misterioşi, întunecaţi şi adânci. 
Mă gândeam Ia tine. 

Cyrus îşi spuse că asta era bine. Gândul la el o împie- 
dicase să doarmă. Era un semn foarte încurajator. 

- La ce anume? 

-Mă întrebam ce s-a întâmplat când, în cele din 
urmă, bai găsit pe tatăl tău. 

El se gândi că ar fi trebuit să se aştepte la asta. Dar 
nu se aşteptase. Fusese prea ocupat întrebându-se dacă 
ea îl urmase la parter pentru a-l invita în patul ei. Se ale- 
sese praful de abilităţile lui de a detecta indicii. Probabil 
ar trebui să se întoarcă şi să citească din nou capitolul 
13 din manualul detectivului. 

Se apropie de următoarea pereche de uşi franţuzeşti. 
Verifică încuietoarea. 

- Ce te face să crezi că l-am găsit? întrebă el. 

- Hai să zicem că nu-mi imaginez că nu bai căutat. Pro- 
babil ai dorit să afli răspunsurile. Să închei capitolul. 

El privi afară prin sticla uşilor franţuzeşti, 

-Presupun că s-ar putea spune că el a fost primul 
meu caz de găsire a unei persoane dispărute. Am în- 
ceput să-l caut la câteva luni după moartea bunicilor 
mei. Aveam cu doi ani mai mult decât are Rick acum. 
Pe vremea aceea, nu ştiam cum să fac lucrurile în mod 
eficient. Mi-a luat ceva timp. Un an şi jumătate. 

- Dar, în cele din urmă, l-ai găsit? 

-Locuieşte în California de Sud, Era partener la o 
mare firmă de avocatură. însurat. Doi copii. Amândoi 
au urmat şcoli particulare. Amândoi au devenit avocaţi. 
La fel ca tatăl lor. 

- înţeleg. Este membru al unui club unde joacă golf 
unele vedete. Familia lui are bani, iar a soţiei lui are 
chiar mai mulţi. Aşa că a intrat în politică. 

- îi cunosc numele? 

- Zackery Elland Chandler. 

Eugenia fluieră uşurel, 

-Congresmanul? 

- Mda. Acum, candidează pentru Senat. Chiar de la 
începutul carierei sale, şi-a bazat campaniile pe faptul 
că susţine vechile valori ale familiei şi pe necesitatea ca 
oamenii să-şi asume responsabilitatea pentru propri- 
ile fapte. 

-Vai! 

- Cam ironic, nu-i aşa? 

- 1 te-ai prezentat? întrebă ea. 

-Mi s-a părut că nu prea avea rost El nu m-a căutat 
niciodată» aşa că mi-am imaginat că n-ar fi prea încântat 
să mă vadă în pragul casei sale. 

- Din câte am citit, Chandler este într-o cursă foarte 
strânsă. 

-Mda. 

-Ai fi o mare ameninţare la adresa carierei lui politi- 
ce. Parcă vâd titlurile; „Fiul abandonat al candidatului 
conservator ţine o conferinţă de presă w . 

-Nu cred că aş ţine o conferinţă de presă. 

-Nu, admise ea. Ei bine, cel puţin ştii cine este. 
Nu e un mister total. 

Cyrus studie felul în care copacii se înghesuiau unul 
în altul pentru a împiedica lumina lunii să ajungă pe 
solul pădurii. 

- Interesant că spui asta. încă mai este mult mister. 

- Ce vrei să zici! 

-Astăzi, am aflat că a trimis un detectiv particular în 
oraşul meu natal. Cred că încearcă să mâ găsească. 

Eugenia rămase tăcută o vreme. 

- Vrei să fii găsit? 

-Nu ştiu. S-ar putea sâ nu am de ales. întrebarea rea- 
lă este de ce mă caută acum, după atâţia ani? 

-Te-ai gândit la vreun motiv? 

-M-am tot gândit. Există o posibilitate care îmi 
stăruie în minte. 

- Care anume? întrebă Eugenia cu blândeţe. 

-S-a întâmplat ceva care 1-a făcut să creadă că repre- 
zint o ameninţare la adresa viitorului său politic, E po- 
sibil să încerce să mă găsească pentru a încerca să cadă 
la înţelegere cu mine, în loc să aştepte ca situaţia să-i 
explodeze în faţă. 

- Să cadă la înţelegere? Ce vrei $ă spui? 

- Poate că îmi va oferi bani pentru ca eu să neg relaţia 
dintre noi. Nu există documente care sâ facă legătura 
între noi, Mama nu i-a trecut numele pe certificatul 
meu de naştere. A murit fără să le dezvăluie adevărul 
bunicilor sau altcuiva. 

- Există teste genetice, zise Eugenia. 

Cyrus zâmbi cu amărăciune. 

- Poate vrea să mă plătească pentru ca eu să nu le fac. 

- Este o simplă speculaţie, Cyrus. Poate nu este aşa 
cum crezi. Poate că tatăl tău te caută pentru că vrea să 
te cunoască, 

- Dacă dorea să mă cunoască, nvar fi căutat cu mult 
timp în urmă. Există un motiv pentru care mă caută 
acum. Trebuie să aflu care anume. 

- In regulă, înţeleg. Dar, până atunci, ce-ar fi să ne 
băgăm în pat? 

El se răsuci spre ea. 

- Poftim? 

Ea zâmbi şi întinse mâna. 

-E târziu. Hat să ne ducem sus. Ai nevoie să dormi, 
şi la fel am şi eu. 

El simţi căldura revenind u-i în trup. Alungă răceala 
care se instalase adânc în el. 

-Vorbim despre un pat sau despre două? 

- Un pat. 

El o privi fix, conştient că erecţia îi apăsa cu putere 
fermoarul. 

- Al tău sau al meu? 

Ea râse, un sunet domol, ispititor, care îl învălui ca o 
cascadă strălucitoare. 

- Fă-mi o surpriză, spuse ea. 

- Credeam că no să-mi mai ceri odată. 

O senzaţie sălbatică şi triumfătoare se revărsă prin el. 
O ridică în braţe şi o scoase din camera din faţă. 

Eugenia zâmbi din nou, în timp ce el începu să urce 
elegantele scări cu ea în braţe. 

- Cred că am văzut scena asta întpun film, cândva, 

- Da? Tipul avea la fel de mult stil ca mine? 

Alchimia sexy de anticipare feminină străluci în 

ochii ei învăpăiaţi. îi atinse cămaşa colorată în dreptul 
pieptului. 

- Nici măcar pe jumătate. 

Eugenia se trezi în zori, conştientă că el stătea pe mar- 
ginea patului ei. Când deschise ochii, primul lucru pe 
care îl văzu fu cicatricea urâtă de pe umărul lui* Degetele 
ei o simţiseră când făcuseră dragoste, dar era prima oară 
când o vedea* Cu o dimineaţă în urmă, când plecase 
din patul Iui, el fusese acoperit cu cearşaful* 

- Cyrus. Se ridică în cot şi atinse cu mare blândeţe ve- 
chea rană. Aici te-a împuşcat Damien March, nud aşa? 

-Ştii şi asta? 

- Da. Am aflat asta odată cu toate celelalte informaţii 
pe care Sally Warren le-a găsit despre tine. 

El o apucă de mână, o răsuci şi îi sărută încheietura. 

-Ţi-am spus că am avut cândva o experienţă urâtă 
cu o armă. 

-Chiar că urâtă. Trebuie să fi fost incredibil de 
dureros. 

El se strâmbă. 

-Şi nu foarte sexy. Ar fi trebuit să port o cămaşă 
în pat. 

- Nu fi ridicol. Se ridică şi îşj încrudşă turceşte pi- 
cioarele sub cearşaf. Dacă aş avea o cicatrice ca asta, te-ar 
deranja să o vezi? 

El păru surprins. 

-Nu, fireşte că nu. 

-Atunci, află că nici pe mine nu mă deranjează să-ţi 
văd cicatricile. Ce mă deranjează este să-mi dau seama 
cât de mult trebuie să te fi durut. Aceasta este prima 
dată când văd cât de mare a fost rana. Este un miracol 
că nu ai fost ucis. 

Chipul lui se relaxă. 

- E în regulă. S-a întâmplat cu mult timp în urmă. 

-S-a întâmplat cu doar trei ani în urmă. 

EI zâmbi. 

- Calmează-te, mă simt bine. 

-Te-a împuşcat în spate, Cyrus. Nu doar că a încer- 
cat să te ucidă, ci ticălosul a făcuto în cel mai mişelesc 
mod posibil. 

-Mai încet. Cyrus îşi puse vârfurile degetelor pe bu- 
zele ei. O să-l trezeşti pe Rick. 

- Dar... 

El îşi îndepărtă degetele şi o sărută până când ea căzu 
din nou pe perne. El o urmă, presând-o cu blândeţe de 
aşternut. Greutatea solidă şi caldă a trupului său îi tri- 
mise fiori delicioşi până în degetele de la picioare. 

- îţi aminteşti că ţi-am spus că nu mă poţi controla cu 
ajutorul sexului? murmură ea, 

-Da, Ii cuprinse faţa în palme. Ochii lui străluciră 
în lumina zorilor. Te-ai răzgândit? 

-Nu chiar. îşi trecu degetele prin părul lui. Dar mă 
întrebam dacă n-ai vrea să încerci din nou. 

El râse încet, un râs plin, întunecat, senzual, care o 
învălui ca intr-o miere caldă. 

-După cum obişnuia să spună bunicul Beau, dacă 
nu reuşeşti din prima... 

- încearcă din nou? 

El zâmbi. 

- Parcă bai cunoscut pe bunicul meu. 

- Doar am presupus. Ţi-am zis că am o intuiţie bună. 

-îmi amintesc. Se uită pe fereastră. Oricât de mult 

îmi respect bunicul, cred că următoarea mea încercare 
ar face bine să aştepte până diseară. 

Cu un regret evident, se dădu la o parte de pe ea şi 
se ridică. 

Ea îl privi cum îşi culege cămaşa care zăcuse pe duşu- 
mea în timpul nopţii. Umerii lui largi se mişcară cu o 
putere calmă când şi-o puse pe el. 

Eugenia simţi o senzaţie ciudată să-l aibă în dormito- 
rul ei în felul acesta, în vreme ce el îşi punea pantalonii, 
ea nu-şi putu îndepărta privirea de la el. Masculinita- 
tea liniştită, încrezătoare care emana din el îi stârni 
toate simţurile. 

- Te întorci în camera ta din cauza lui Rick, nu-i aşa? 
întrebă ea. 

- Sunt sigur că şi-a dat seama că ne culcăm împreună, 
şi e în regulă. Cyrus îşi luă mocasinii. Dar vreau ca el 
să ştie că există lucruri precum discreţia şi bunul-simţ. 
Un bărbat nu-şi etalează iubita în faţa unui puşti de 
optsprezece ani. 

Ea zâmbi. 

-Şi asta e ceva ce te-a învăţat bunicul Beau? 

- De asta mi-am dat seama singur* 

Porni spre uşă. 

- Cyrus? 

El se răsuci şi aşteptă. 

- In legătură cu acest puşti de optsprezece ani, spuse 
ea încetişor* 

Expresia lui se întunecă. 

- Nu-mi aminti . Trebuie să găsesc o modalitate de a mă 
împăca astăzi cu Rick* Dar nu sunt sigur cum s-o fac* 

- încearcă să-l lămureşti că nu-1 mai consideri copil. 

Cyrus o studie cu atenţie, un moment îndelungat 

- Crezi că asta e o parte a problemei? 

- Cred că ai fost atâta vreme o figură paternă pentru 
el, incit este posibil să nu-ţi fi dat seama că ţi-ai îndepli- 
nit misiunea* 

- Misiunea? 

-Ai făcut un bărbat din el. Cred că vrea să fie tratat 
ca atare. 

Cyrus rămase tăcut un timp. Apoi încuviinţă din cap. 

- Bănuiesc că ai dreptate. Poate câ nu mai are nevoie 
de mine. 

Ciudatul ecou al unui dor adânc îngropat în suflet, 
pe care îl desluşi în vocea lui, o făcu să se încrunte* 

- Poate nu mai are nevoie să-l protejezi sau să-i arăţi 
cum să fie bărbat, dar îţi garantez că are nevoie de altce- 
va de la tine, mult mai important. Şi îşi va dori acel ceva 
tot restul vieţii lui. 

-Ce anume? 

- Respectul tău, 

Cyrus se uită la ea un moment îndelungat. 

- In regulă, am priceput ce vrei să spui* Ne vedem la 
micul dejun* 


capitolul 15 

Eugenia stătea lângă geamul de la Midnight Gallery 
şi ţinea cu ambele mâini sculptura de sticlă colorată 

strălucitor în galben, roşu şi turcoaz. Lumina scânteia 
prin arcuirile sinuoase, seducătoare. 

-Frumos, murmură ea mai mult pentru sine de- 
cât pentru Fenella, care o privea din spatele tejghelei. 
Un obiect minunat, nu-i aşa? El La numit Soare. Eugenia 
se uită la ea. Un artist local? 

-Da, Jacob Houston. V-am pomenit despre el 
când aţi venit data trecută. Are o casă şi un atelier pe 
Creek Road. 

Eugenia veni cu sculptura lângă tejghea şi o puse jos 
cu mare grijă. 

- O s-o cumpăr. 

Fenella chicoti. 

- O veţi pune la Leabrook? 

- Nu. Aceasta va intra în colecţia personală. Dar cred 
că o vot expune cu ocazia expoziţiei anuale de sticlă con- 
temporană de la Leabrook, în această toamnă. 

Ochii Fenellei se lărgiră. 

- Expoziţia Cu t ting Edge? 

- Da. Eugenia îşi deschise portmoneul şi scoase câr- 
dul de credit. Mi-ar face mare plăcere să văd şi alte lu- 
crări ale lui Houston, 

- Vorbiţi serios, nu-i aşa? 

- Foarte. 

Eugenia îi dădu cârdul de credit. 

-Jacob va fi încântat. 

Fenella tastă la casa de marcat în timp ce vorbi. 

-Aş vrea să stau de vorbă cu el. Eugenia se uită la 
Fenella cum împacheta sculptura de sticlă în nenumă- 
rate coli de hârtie maronie groasă. Mă puteţi îndruma 
spre atelierul lui? 

-Creek Road se află cam la un kilometru jumate 
după ieşirea din oraş. Când vedeţi semnul, faceţi la stân- 
ga. Atelierul lui Jacob este la mai puţin de un kilometru 
de-acolo. Dar să fiţi pregătită. E genul temperamental. 
Ii sare ţandăra la cea mai mică provocare. Mai puţin 
atunci când lucrează cu sticlă. Atunci, e rece ca un ceai 
cu gheaţă într-o zi de vară. 

-Mulţumesc. 

Eugenia luă pachetul. 

- Vă place la Glass House? 

- Foarte mult. Are privelişti fantastice. 

-Aşa am auzit. 

Eugenia se uită la ea. 

- N-aţi fost niciodată acolo? 

- Adam Daventry îi invita doar pe artişti Ia petrecerile 
lui^ Dezgustul licări în ochii Fenellei. Era obsedat de 
ei. îi plăcea să fie înconjurat de ei, să se culce cu ei, să-i 
privească lucrând. 

-Pricep. „Fii subtilă", gândi Eugenia. Văzu brusc în 
minte imaginea galeriei întunecate pline cu obiecte de 
artă create de fostele iubite ale lui Daventry. Recunosc 
că am auzit câteva poveşti. Se pare că, ăăă, a avut nume- 
roase relaţii. 

- S-a culcat cu toate artistele de pe insulă - şi chiar şi 
cu câţiva artişti. 

Eugenia îşi dădu seama că era o ocazie perfectă de a 
confirma bârfa lui Heather despre Rhonda Price. 

- Inclusiv cu artista care a pictat tabloul pe care l-am 
cumpărat? 

-Sărmana, prostuţa Rhonda n-a rezistat mult, rosti 
Fenella pe un ton sec. Daventry a decis că nu are talent. 
El voia să se culce doar cu cei talentaţi. Dar nu recunoş- 
tea talentul real când îl vedea. 

- Dacă spusele dumneavoastră sunt adevărate, atunci 
era un prost, nu? rosti Eugenia încet. La urma urmelor, 
n-a reuşit să vadă calităţile extraordinare ale Rhondei. 

O expresie surprinsă apăru în ochii Fenellei. Fu un 
piaţă de un scurt licăr de ceea ce ar fi putut fi mânie, 
îl suprimă repede. 

- Da, n-a reuşit. 

- Se pare că Daventry era puţin dus. 

Buzele Fenellei se lipiră strâns. 

-Ei bine, e mort acum. Va fi interesant de văzut 
cât timp va dura ca executorii să vândă Glass House. 
Mă îndoiesc că există prea mulţi cumpărători pentru un 
loc ca acela. 

-Presupun că nu sunt mulţi. Eugenia se îndreptă 
spre uşă şi o deschise. E foarte costisitor de întreţinut* 

Păşi pe trotuar. Fu surprinsă de ciudata senzaţie de 
uşurare pe care o simţi de îndată ce ieşi din galerie. 
Cu toate că aveau multe în comun, nu izbutea s-o placă 
pe Fenella. Eugenia se gândi că exista multă furie adu- 
nată în ea. Iar o parte din ea fusese îndreptată spre Da- 
ventry. Era evident că Fenella se simţise desconsiderată 
fiindcă nu fusese invitată la infamele lui petreceri. 

Eugenia privi spre debarcader şi observă că micul fe- 
ribot privat tocmai sosise. Cinci vehicule şi câţiva pasa- 
geri se pregăteau să debarce. Primul val al turiştilor de 
dimineaţă era pe cale să potopească insula. 

Traversă strada pe sub bannerul cu Festivalul Atelie- 
relor Daventry şi se îndreptă spre locul unde îşi parcase 
Toyota. Deschise portiera şi se urcă la volan. Cu mare 
grijă, puse sculptura lui Jacob Houston pe scaunul pasa- 
gerului de lângă ea. 

Tocmai băga cheia în contact, când micul grup de 
maşini de pe feribot trecu pe lângă ea. încremeni când 
zări în treacăt figura familiară a femeii cu păr blond de 
la volanul unui mic automobil compact. 

Rhonda Price se întorsese pe insulă. 

Eugenia se gândi că priceperea profesională a firmei 
Colfax Security lăsa de dorit, Rhonda Price încă se afla, 
chipurile, în spital. 

Băgă în viteză şi se pregăti s-o urmărească pe Rhonda. 

Aşteptă până când aceasta ajunse la capătul străzii şi 
viră pe Island Way Drive. Atunci, urni maşina de lângă 
bordură şi îşi urmări prada de la ceea ce spera că era o 
distanţă discretă. Nu avea nici un motiv să o urmărească 
îndeaproape. Era evident că Rhonda se îndrepta spre 
mica ei cabană. 

Nu avea să existe o ocazie mai bună de a-i pune între- 
bări despre tablourile lui Nellie din seria Sticlă. 

După douăzeci de minute, intră pe drumul îngust şi 
cu hârtoape care se termina mai mult sau mai puţin la 
uşa Rhondei. Mica maşină era parcată pe alee. Portba- 
gajul era deschis. 

Eugenia îşi opri maşina alături de a Rhondei, ieşi şi 
se îndreptă spre uşa din faţă. Aceasta era întredeschisă. 

Se opri pe treaptă şi se uită în micuţa cameră din faţă. 
Zgomotul făcut de deschiderea şi închiderea sertarelor îi 
spuse că Rhonda Price împacheta în mare grabă. 

Eugenia ciocăni o dată. Nu primi nici un răspuns, 
aşa că intră în casă. Se duse la uşa dormitorului. 

Rhonda era înăuntru, îndesând alandala hainele în 
două valize ponosite. 

- Pleci aşa repede? întrebă Eugenia pe un ton politicos. 

Rhonda scoase un ţipăt înăbuşit şi se răsuci. O teroa- 
re autentică apăru în ochii ei. Fu înlocuită de furie când 
o văzu pe Eugenia. 

-Tu! 

-Eu. Eugenia îşi sprijini un umăr de tocul uşii şi îşi 
încrucişă braţele* Eu sunt cea care a intrat în apă după 
tine) îţi aminteşti? 

- Dacă te aştepţi să-ţi mulţumesc, ia-ţi gândul. Rhon- 
da se răsuci din nou spre dulap şi deschise zorită alt 
sertar. N-am timp să-mi exprim recunoştinţa veşnică. 
Trebuie să prind următorul feribot. 

- De ce? 

- De ce? Rhonda scoase nişte pulovere din sertar. 
Pentru că cineva a încercat să mă ucidă în seara aceea, 
de aia. Şi n-am de gând să stau aici şi să aştept să încerce 
din nou. 

-Vrei să spui că tu crezi că cineva te-a împins în apă? 

-Aş zice că a făcut mai mult decât să mă împingă. 
Rhonda îşi atinse bandajul de pe cap. Nu-mi pasă ce cre- 
de toată lumea. Nu m-am lovit accidentai în timpul că- 
derii, pierzându-mi cunoştinţa. Cineva m-a lovit întâi. 

Eugenia îşi îndreptă trupul. 

-Ai văzut pe cineva? 

- Doar pe tine. 

- Iţi jur că nu te-am lovit. 

Rhonda o privi dezgustată, 

- Bănuiesc că nu. N-ai fi sărit în apă pentru a mă scoa- 
te de-acolo dacă ai fi vrut să mă înec. Dar sunt că sigură 
că nu a fost un accident ceea ce mi s-a întâmplat. 

Eugenia îşi aminti de paşii pe care îi auzise în noap- 
tea aceea. 

- îţi aminteşti ceva, orice? 

- Nu. Doctorul de la spitalul din Bellingham a spus 
că e ceva comun să uiţi ce ţi s-a întâmplat în minutele 
de dinainte de a fi rănit la cap* 

- Cine ar fi vrut să te omoare? 

-Nu ştiu. Rhonda se apropie de dulap şi începu să 
smulgă cămăşile de pe umeraşe. Şi, fiindcă nu pot dove- 
di că cineva chiar a încercat, o să fac un lucru inteligent 
şi-o să dispar pentru o vreme* 

-Aşa cum a dispărut şi Nellie Grant? 

Rhonda se răsuci, strângând în mâini cămăşile. 

- Nellie Grant n-a dispărut* A murit. 

-Aşa se spune. Iar tu ai pretins că unul dintre tablo- 
urile ei îţi aparţine, nu-i aşa? 

- Asta-i o minciună* 

Ochii Rhondei se îndreptară spre dulapul cu sertare. 

- Lucrez în domeniul artei, îţi aminteşti? rosti Euge- 
nia cu blândeţe. Pot recunoaşte stilul şi tehnica unui 
artist. Am văzut lucrări făcute de Nellie. Am primul ta- 
blou din seria Sticlă deasupra şemineului de acasă. 

- Deci asta s-a întâmplat cu el, murmură Rhonda. 

- Despre ce vorbeşti? 

-Nimic. Rhonda îşi ridică unul dintre umerii sub- 
ţiri* Nu poţi dovedi absolut nimic* 

-Asta-i discutabil. Dar o să las să treacă de la mine 
dacă îmi spui de ce ai luat tablourile ei. 

-Nu-ţi spun nimic. 

-Haide, Rhonda, îmi datorezi ceva pentru că te-am 
scos din apă. 

Rhonda ezită, apoi suspină, 

-In fond, de ce nu? Când m-a părăsit, Daventry a 
avut grijă să sublinieze cât de cu adevărat talentată era 
înlocuitoarea mea. Aşa că, după ce amândoi au murit, 
m-am decis să iau acele opere de artă strălucite. 

- De ce? 

Rhonda o privi caustică, 

- Din motivul obişnuit. Aveam nevoie de bani. 

-Cum ai intrat în Glass House? Leonard Hastings 
trebuia să aibă grijă de casă. 

-Leonard era bătrân. Auzul lui era atât de slab, în- 
cât n-ar fi desluşit un accident de tren produs lângă el. 
In plus, trebuia să doarmă uneori, nu? Am intrat 
noaptea. Cunoşteam locul pentru că am stat o vreme 
acolo. Cunoşteam codul de securitate al încuietorilor de 
la uşi. 

Eugenia simţi o piesă din puzzle instalându-se la lo- 
cul ei. 

-Ai folosit intrarea de la cămară, nu? 

Rhonda păru surprinsă. Apoi se încruntă. 

-Da. 

-Când ai intrat în casă pentru a lua tablourile? 

-A durat un timp până mi-am făcut curaj. Dar, când 
am auzit câ nişte oameni din Seattle vor veni să stea 
la Glass House, am ştiu că trebuia să acţionez. Privirea 
Rhondei se îndreptă în altă parte. Am intrat cu câteva 
nopţi înainte de sosirea voastră. 

- In noaptea în care Leonard Hastings a avut atacul 
de cord? 

- De unde să ştiu? Rhonda se cutremură. Nu l-am vă- 
zut. Se poate să fi fost mort când am trecut prin pivniţă, 
dar jur că nu l-am văzut. 

- Eşti sigură? 

- Fireşte că sunt sigură. Ar fi greu să nu remarci un 
cadavru. Am înşfăcat cele două tablouri pe care le-am 
găsit în studio şi am plecat. 

-Totuşi, ai revenit, nu-i aşa? rosti Eugenia încet 
In noaptea tn care eu şi Cyrus am ajuns pe insulă. 

Rhonda se strâmbă. 

- Bine, da. Am riscat Ţi-am zis că, prima dată, am 
găsit doar două tablouri din seria Scicld. Ştiam că sunt 
patru. Când Fenella mi-a spus că este de părere că va 
putea obţine cel puţin trei sute pentru primul, am decis 
că merită riscul de a mă întoarce pentru a le căuta şi pe 
celelalte două. 

- Cu toate că eu şi Cyrus ne aflam acolo? 

-Este o casă mare. După cum am zis, cunoşteam lo- 
cul. Am crezut că voi reuşi. Dar tocmai deschisesem uşa 
din capul scării pivniţei, când te-am auzit strigând de la 
balcon. M-am întors şi am plecat. 

Eugenia strânse din buze. 

- Ei bine, asta lămureşte nişte întrebări. De unde ai 
aflat că sunt patru tablouri în serie? 

-Daventry ba spus unui prieten de-al meu despre 
ele, Chipul Rhondei se schimonosi. Adam era atât de 
mândru de noua lui artistă. A zis că a puso sâ-i picteze 
obiectele de sticlă pentru că nu avea copii cărora să le 
facă portretele. A spus că acea colecţie de sticlă a lui o 
să fie moştenirea sa. 

-Cum îl cheamă pe prietenul tău? 

Maxilarul Rhondei se încordă. 

-Nud treaba ta. N-am de gând să-l amestec în poves- 
tea asta. 

-Vreau doar să vorbesc cu el. Te rog, Rhonda. 

-Las-o baltă. Nu vreau să aibă necazuri. Rhonda în- 
ghesui cămăşile în valiză. Feribotul va pleca în curând. 
Trebuie să scap de-aici. 

- Spune-mi despre Nellie Grant. 

- Nu e nimic de spus. 

- Erai geloasă pe ea. 

-Nu pentru mult timp. Gura Rhondei se strâmbă. 
Din punctul meu de vedere, ea a fost doar o altă victimă 
de-a lui. El se considera un cunoscător în materie de ar- 
tişti. îi plăcea să-i descopere la fel de mult cum îi plăcea 
să găsească o nouă piesă de sticlă pentru colecţia lui. 
După ce obţinea de la ei tot ce poftea, se lepăda de ei. 
-Ştiu. 

Rhonda se răsuci. 

- L-ai cunoscut pe Adam Daventry? 

- In treacăt. A fost o relaţie de afaceri, nu personală. 
Eugenia făcu o pauză. Eu km prezentat-o pe Nellie lui 
Daventry. 

-Nu i-ai făcut nici o favoare fetei, nu-i aşa? 

-Nu. Eugenia trase aer în piept. Acum, ea nu mai 
este, iar eu vreau să ştiu ce i s-a întâmplat. 

- Nu re uita la mine. Rhonda ridică valizele de pe pat 
şi le puse pe duşumea. Din câte ştiu, a căzut peste bord 
în timp ce se întorcea pe insulă. Dar, fiindcă i-ai fosr o 
prietenă atât de bună, o să-ţi dau celălalt tablou din seria 
Sticld pe care l-am găsit. Tot n-o să-mi mai folosească. 

Eugenia o privi îndreptându-se spre dulap şi băgând 
mâna în spatele lui. 

-Rhonda, nu bănuieşti cine te-a lovit în noaptea 
aceea? 

-Nu. Rhonda scoase tabloul şi îl sprijini de perete. 
Dar am ajuns la concluzia că s-ar putea să aibă o legă- 
tură cu cele petrecute la Glass House în noaptea morţii 
lui Daventry. Iar asta înseamnă că nu vreau să am nici 
un amestec. 

-Ai participat la acea ultimă petrecere? 

-Sigur. Toată lumea a fost. Absolut toate micuţele 
artiste naive pe care le-a considerat antmăluţele sale de 
companie. Vezi tu, toate speram că vom ft descoperite 
de unul dintre prietenii lut din Connoisseurs’ Club. 
Am fost atât de proaste. 

Eugenia ridică încet tabloul. 

-Ce s-a întâmplat în noaptea aceea? 

- Adam Daventry a căzut pe scări şi şi-a rupt gâtul. 

-Da, ştiu. A fost un accident. 

-Crezi? Rhonda îşi luă valizele. N-aş fi surprinsă să 
aflu că cineva l-a ajutat să cadă pe scările alea. 

- De ce l-ar fi ucis cineva? 

- Nu asta-i întrebarea corectă, doamnă Swift. întreba- 
rea corectă este cine nu dorea să-l ucidă? 

Cu valizele în mâini, Rhonda pomi spre uşa dormi- 
torului. Eugenia o urmă pe coridor. 

-Crezi că cineva a încercat să te omoare pentru că 
ai văzut ceva ce nu trebuia să vezi în noaptea aceea, la 
Glass House? 

- Poate. In living, Rhonda puse valizele jos şi începu 
să arunce vopselele şi pensulele într-o cutie de carton. 
Petrecerile de la Glass House erau destul de sălbatice. 
Era uşor să te strecori şi să-l îmbrânceşti pe Adam pe 
scări, iar apoi să pleci fără să bage cineva de seamă. 

-Ce ştii de eşti atât de primejdioasă pentru ucigaş? 

Rhonda o privi dispreţuitoare. 

- Dacă aş şti, aş putea să-mi dau seama cine mi-a cră- 
pat capul şi m-a împins în apă, în noaptea aceea. 

Luă cutia cu vopsele şi pensule şi o duse la maşină. 

Eugenia se opri în pragul uşii şi o privi pe Rhonda 
punând cutia în portbagajul deschis. 

-Cineva ar vrea să stea de vorbă cu tine, spuse 
Eugenia când Rhonda trecu pe lângă ea cu valizele. 
Un detectiv particular. Are o firmă de securitate. 
Te poate ajuta. 

- Las-o baltă! Nu vorbesc cu nimeni. Plec de-aici. 

Eugenia îşi deschise geanta şi scoase o carte de vizită. 

-Uite, dacă te răzgândeşti, sună-mă ta Glass House. 

O să aranjez ca prietenul meu să te ajute. 

Rhonda îşi miji ochii. 

-Prietenul tău este tipul care stă cu tine la Glass 
House, nu? Tipul ăta mare care poartă cămăşi hawai- 
iene prosteşti? 

- Mda. El este. Dar, dacă aş fi în locul tău, n-aş trage 
prea multe concluzii în privinţa lui pe baza gustului său 
în materie de cămăşi. Chiar are o firmă de securitate de 
succes. Serios. 

Gura Rhondei se arcui într-un zâmbet sarcastic. 

-Nu vreau să te jignesc, dar cred că voi refuza oferta. 

Trânti capota portbagajului, se aşeză la volan şi porni 
motorul. Fără să se uite Îndărăt, ieşi pe şosea. 

Eugenia privi frustrată până când Rhonda dispăru 
după cotitură. Apoi, se îndreptă spre Toyota ei şi des- 
chise portiera. Puse cu grijă tabloul lui Nellie în spatele 
scaunului din faţă. 

Chiar când băgă cheia în contact, zări pachetul pe 
care îl lăsase pe scaunul pasagerului. Era ceva în neregu- 
lă cu forma lui. 

Fusese zdrobit. 

Eugenia îl luă încet. Stomacul i se strânse când auzi 
cioburile sculpturii de sticlă distruse mişcându-se ame- 
ninţător în înveli toarea de hârtie maro. 

Cel care zdrobise piesa lui jacob Houston lăsase un 
bilet. Era scris cu majuscule pe o foaie de hârtie ruptă 
dintr-un bloc de schiţe. 

Mesajul era scurt şi la obiect: 

Ţine-te departe de ea. Părăseşte insula cât încă 
m ai 


capitolul 16 

In clipa în care o văzu pe Eugenia stând pe aleea 
din faţa casei Rhondei Price şi ţinând în mâini un pa- 
chet de hârtie boţit, Cyrus ştiu că se întâmplase ceva 
foarte neplăcut* 

Ca de obicei când era vorba despre Eugenia, cele mai 
cumplite temeri se adeveriră. 

Ea îşi ridică privirea când auzi motorul jeepului, 
având pe chip o expresie profund neliniştită. 

-La naiba! Opri maşina şi deschise grăbit portiera. 
Ce dracu’ faci aici? 

-Aş putea să-ţi pun aceeaşi întrebare. Rhonda Price 
s-a întors pe insulă. 

-Ştiu* Tocmai am văzuto gonind nebuneşte spre oraş. 

Eugenia îşi miji ochii. 

- Cum de mai ştiut că a fost externată? 

-Am primit un telefon de la Quint, cu vreo douăzeci 
de minute în urmă. In timp ce se apropie de ea, Cyrus 
se uită la pachetul din mâinile Eugeniei* A spus că a 
părăsit spitalul în dimineaţa aceasta. 

-Nu vreau să te jignesc, dar ar fi fost drăguţ să fim 
avertizaţi din vreme de către grozava ta echipă de secu- 
ritate, Aşa, am avut noroc că am văzut-o când a coborât 
de pe feribot* Dacă aş fi fost acolo cu cinci minute îna- 
inte sau după, aş fi ratat-o. 

-Rhonda nu s-a deranjat să se externeze, ci pur şi 
simplu a ieşit pe uşa spitalului. Nimeni n-a băgat de sea- 
mă că lipsea de ceva vreme. Până să fie anunţat Quint, 
ea era deja la bordul feribotului. 

Sprâncenele Eugeniei se ridicară. 

- Cu cât îţi plăteşti oamenii, Cyrus? 

- Se pare că le dau prea mult. 

N-avea rost să-i spună că îl muştruluise zdravăn pe 
Quint când aflase vestea plecării neprogramate a Rhon- 
dei. Rar îşi ieşea din fire faţă de angajaţii săi. Faptul că o 
făcuse din pricina unei greşeli relativ minore era un alt 
indiciu deranjant că nu controla pe deplin situaţia. 

Eugenia se încruntă. 

- De unde ai ştiut unde să mă găseşti? 

-Logică elementară, dragă Swift Când am auzit că 
Rhonda venea aici, am făcut legătura cu faptul că tu te du- 
seseşi să cumperi alimente. Apoi, am avut ceea ce ai putea 
numi „revelaţia evidentului". 

-Nu pricep. 

- Hai să zicem că, având în vedere norocul pe care îl 
am în ultima vreme, era inevitabil ca drumurile voastre 
să se încrucişeze în oraş. De asemenea, am ştiut că, dacă 
o vezi pe Rhonda, te vei confrunta cu ea. Fiindcă n-am 
văzut maşina nici uneia dintre voi parcată pe Waterfront 
Street, am venit aici, ca să văd ce se petrece. 

Ea încuviinţă din cap. 

- Logic. 

-Aşa m-am gândit şi eu. Acum, spune-mi ce naiba s-a 
întâmplat aici. 

-Ei bine, printre altele, am aflat că Rhonda era in- 
trusul care a fugit de noi în prima noapte petrecută la 
Glass House. 

- La naiba! Decise să ignore nota de îngâmfare rece 
din vocea ei. Era îndreptăţită. Eşti sigură? 

-A recunoscut. A zis că a fost a doua oară când se 
furişa în casă după moartea lui Daventry. Dorea să ia 
tablourile lui Nellie din seria Sticlă. Ştie că sunt patru. 
Ea a luat două. 

El se gândi puţin la asta. 

- Deci se ştie ce-i cu trei dintre ele. 

- Corect. Unul este atârnat în apartamentul meu, pe 
unul l-am cumpărat de la Midnight Gallery, iar Rhonda 
tocmai mi l-a dat pe al treilea. 

- De ce ţi l-a dat pe al treilea? 

Eugenia se strâmbă. 

- Cred că a ajuns la concluzia că tot ce e legat de Glass 
House este de rău augur. 

- Se poate să aibă dreptate. A mai spus ceva interesant 7 

-A susţinut că este posibil ca moartea lui Daventry să 

nu fi fost un accident. Crede că cineva a lovit-o în cap şi 
a împins-o în apă pentru că a văzut ceva ce nu trebuia la 
Glass House, în noaptea morţii lui Daventry, 

- Pricep. Şi are idee ce e posibil să fi văzut? 

Eugenia se uită nemulţumită la el. 

-Ei bine, nu. 

-Cu alte cuvinte, a inventat o micuţă conspira- 
ţie pentru a explica propria cădere în apă. Sâ înţeleg 
că acesta-i motivul pentru care fuge? Se teme să nu o 
ucidă cineva? 

Eugenia suspină. 

- Pare puţin cam improbabil, nu? 

-Pare de-a dreptul nevrotic. Se sprijini de aripa jee- 
pului şi îşi încrucişă braţele, E cam la fel de improbabil 
ca uciderea lui Nellie Grant din aceleaşi motive. 

Eugenia făcu ochi mari. 

- Pari destul de serios. Nu-mi zice că începi să crezi 
teoria mea despre modul cum a murit Nellie. 

- Hai să spunem doar că, dată fiind ciudăţenia 
acestei situaţii, îmi păstrez mintea deschisă. Ar fi inte- 
resant de văzut unde se duce Rhonda acum şi ce face 
în continuare. 

Eugenia zâmbi mult prea dulce. 

- Colfax Security crezi că este în stare să rămână pe 
urmele Rhondei de data asta? 

-Aşa ar fi indicat, altminteri s-ar putea să trebuiască sâ 
te angajez pentru a te ocupa de afacere. Se uită la pache- 
tul din mâinile ei. Ce-i asta? Ceva de Ia galeria Fenellei? 

-Da. Mai bine zis, a fost. Este încununarea muncii 
mele de detectiv din dimineaţa aceasta. 

Răsuci pachetul în mâini. Sticla zornăi. 

- L-ai spart deja? 

-Am fost ajutată. Se afla pe scaunul din faţă al ma- 
şinii. Cineva l-a spart în timp ce eram în casă. Oricine 
a făcut asta a avut amabilitatea să lase un bilet în care 
explică de ce şi-a dat osteneala. 

Cu o fluturare a mâinii, Eugenia îi dădu bucata de 
hârtie ruptă. 

Cyrus privi biletul. Şi împietri. 

- Rahat! 

- Succint spus. Ce înţelegi din asta, Sherlock? 

-Nimic bun, asta-i al naibii de sigur. îşi ridică privi- 
rea. Dar, dincolo de orice altceva, este o treabă personală. 

Eugenia ridică din sprâncene. 

-Mi-am dat imediat seama de asta. Biletul se afla pe 
locul din faţă al maşinii mele. 

-Nu asta am vrut sâ spun. Zice: „Ţine-te departe de 
ea‘\ Nu ştim cine a scris asta, dar individul nu te averti- 
zează doar că ar fi bine să pleci de pe insulă, ci încearcă 
şi s-o protejeze pe Rhonda. 

- Ei bine, da, îmi dau seama de asta. îşi miji ochii şi 
îl privi întrebătoare. De ce zici că e un el? 

- E posibil să fie o femeie, recunoscu Cyrus. Dar mă 
îndoiesc. Pare scrisul unui bărbat. în orice caz, sugerează 
o relaţie, Quint a spus că nimeni n-a vizitat-o pe Rhon- 
da la spital, dar un bărbat a sunat de două ori pentru a 
se interesa de starea ei. 

Eugenia se încruntă. 

- A pomenit şi ea despre un prieten. A zis că Daven- 
try i-a spus acestuia despre tablourile din seria Sticla. 
Aşa a aflat că sunt patru. 

-Ţi-a zis numele lui? 

- Nu. A spus că nu vrea să-l implice în povestea asta. 

- Un alt artist? 

- Da, cred că da. Eugenia bătu în pachet cu un deget. 
Mesajul a fost scris pe o hârtie ruptă din blocul de schiţe 
al unui artist. 

Priviră amândoi biletul. 

-Deci un artist, rosti Cyrus încet, gândindu-se la 
asta. Cineva de pe insulă. Cineva care trebuie să fi fost 

In oraş şi să fi văzut sosirea feribotului, după care v-a 
urmărit aici. 

Eugenia examină pachetul zdrobit. 

-Indiferent cine este, îmi e dator. Mi-a distrus piesa 
Jacob Houston. 

-Cine-i Jacob Houston? întrebă Cyrus neatent. 

-Artistul care a făcut piesa asta. Sau ce a mai rămas 
din ea. Fenella Weeks a pomenit despre el, îţi aminteşti? 

-Vag. Un artist care lucrează în sticlă? 

- Da. Este foarte, foarte bun. Vreau să mai văd nişte 
lucrări de-ale lui înainte de a pleca de pe insulă. Aş vrea 
să expun câteva dintre ele la expoziţia Cutting Edge de 
Ia Leabrook, în această toamnă. Houston are un simţ 
incredibil al designului intuitiv, organic. De asemenea, 
este un maestru al tehnicii. Felul în care introduce cu- 
loarea în sticlă este fenomenal.» Se întrerupse. Te plic- 
tisesc, Cyrus? 

-Scuză-mă. Mi se cam închideau ochii? 

- Cred că da. 

El ridică din umeri. 

- Mi se întâmplă uneori. Cred că ar fi cazul să stau de 
vorbă cu tipul care a scris biletul ăsta. 

-Cum o să-l găseşti? 

- Bănuiesc că a aşteptat feribotul în oraş. 

Ea se încruntă, 

- Şi? A, pricep ce vrei să spui. Trebuie să fi fost în oraş 
când eu eram la galeria Fenellei, 

-Da. 

- Frog Cove este o insulă foarte mică. Entuziasmul ra- 
die pe chipul ei. Dacă Rhonda a avut o relaţie apropiată 
cu cineva, probabil că mulţi oameni ştiu despre asta. 

-Da. 

-Ar trebui să fie simplu să aflăm despre cine este 
vorba. 

- Floare la ureche. Cyrus zâmbi. Şi, pentru că este 
atât de simplu, cred că pot rezolva asta. O să mă întorc 
în oraş şi o să aflu cum îl cheamă, 

-Vin cu tine. 

El îşi adună puterile. 

- Cred că ar fi mai bine să fac asta singur* 

- Ce ar fi diferit dacă aş veni cu tine? 

-Sar putea să nu fie nimic diferit* Dar aş prefera să 
fac asta singur. Am o bănuială că va fi mai puţin evident 
în felul acesta. 

-Aiurea! Deschise portiera maşinii ei, se instală la 
volan şi trânti uşa. Te urmez. 

- Sigur. Se sprijini de marginea plafonului Toyotei. 
O să fie cu adevărat subtil. Ne ducem amândoi în oraş 
şi începem să punem întrebări directe despre prietenul 
Rhondei Price. Crezi că nu va băga nimeni de seamă? 

- Pot fi subtilă. 

- Las-o baltă, Eugenia. O să mă ocup eu de asta. Tu ai 
făcut mai mult decât de-ajuns pe ziua de azi. Dacă mai 
faci vreo greşeală ca azklimineaţă, o să distrugi investi- 
gaţia înainte să aflăm ceva util. Lasă-mă pe mine să fac 
ce-i de făcut. Asta-i meseria mea, îţi aminteşti? 

-Ţi-e teamă că, dacă pun prea multe întrebări, o să-ţi 
primejduiesc găsirea cupei Hades? 

Degetele lui strânseră metalul dur cu atâta forţă, 
încât se întrebă cum de nu-1 găurise. 

- Lipsa ta de încredere în mine nu prinde bine rela- 
ţiei de lucru. 

- Relaţia noastră de lucru e foarte bună, dacă mă în- 
trebi pe mine. Cu o mişcare scurtă, iritată, răsuci cheia 
în contact. Ştiu exact ce urmăreşti şt ştiu exact care-i 
relaţia cu tine* 

-Aş putea să spun acelaşi lucru. Nu sunt singurul 
care are propriile planuri. 

Flăcări se aprinseră în ochii ei. 

- Ce vrea să însemne asta? 

- înseamnă că eşti dispusă să te culci cu mine deşi nu 
ai încredere în mine. Aş vrea să ştiu de ce. 

-Tică... Se întrerupse, rămânând preţ de o clipă fără 
grai din pricina furiei. Să nu-ndrăzneşti să-mi spui că tu 
crezi că mă culc cu tine deoarece am impresia că astfel 
vei deveni mai... mai cooperant. 

El strânse plafonul maşinii de parcă ar fi putut ţine 
vehiculul pe loc doar prin forţa muşchilor. 

-Atunci, de ce naiba te culci cu mine? 

Ea îi adresă un zâmbet primejdios. 

- Am crezut că deja ţi-at răspuns la întrebarea asta, 
spre satisfacţia ta. Tu eşti cel care a venit cu teoria că 
sunt obsedată sexual de tine, îţi aminteşti? 

-încă îmi place teoria aia, dar cred că are nişte 
fisuri. 

-Ce observaţie strălucită! Spune-mi, domnule Holmes, 
cum de-ai făcut această deducţie uimitoare? 

El îşi miji ochii. 

- Cumva, nu te văd culcându-te cu un bărbat în care 
n-ai încredere, chiar dacă eşti obsedată sexual de el. 

-Nu, nu, nu, dragă Holmes, ai înţeles greşit. Băgă 
maneta în marşarier. S-ar putea să fac greşeala de a mă 
culca totuşi cu un bărbat în care n-am încredere. Orice 
femeie ar putea face acest gen de greşeală. 

-Da? 

-Fireşte că da. Dar te asigur că n-aş avea orgasm 
cu el. 

Apăsă cu putere pedala de acceleraţie. Toyota porni 
în marşarier. Cyrus îşi desprinse repede degetele şi 
păşi iute îndărăt, înainte ca umărul să-i fie smuls 
din articulaţie. 

-Quint, încearcă să nu mă pui într-o situaţie mai 
dificilă decât cea în care sunt deja. Cyrus vorbea la 
telefon în timp ce străbătea îngusta şi sinuoasa şosea 
care ducea spre oraş. Trebuie să-ţi spun că, până acum, 
Colfax Security nu i-a făcut o impresie foarte bună 
doamnei Swift. 

-Nu-ţi face griji, o s-o găsim pe Price. Stredley se în- 
dreaptă spre Seattle chiar în timp ce vorbim. 

-Păcat că n-am apucat să deschidem biroul din 
Seattle înainte de afacerea asta. 

- Putem să ne ocupăm de ea şi din Portland, Cyrus. 
Nu-ţi face griji. 

- Dă-mi de veste de îndată ce-o găsiţi. 

-Am înţeles. Quint făcu o pauză. îmi pare rău pen- 
tru greşeala de azi-dimineaţă. 

- Las-o baltă. Ai doar grijă să nu se repete. 

- Nu se va repeta, 

Cyrus ezită, 

- A mai apărut ceva nou legat de ZEC? 

- Detectivul lui Chandler a plecat din Second 
Chance Springs ieri. Se pare că se întoarce în LA. 
A aflat că Jessica Colfax a avut un copil cu treizeci şi 
cinci de ani în urmă. No său ia mult să dea de tine. 

-M-am gândit la asta, recunoscu Cyrus. Există un 
singur motiv pentru care Chandler s-ar fi decis brusc să 
mă caute după atâta vreme. A ajuns la concluzia câ sunt 
cumva o ameninţare la adresa şanselor de a fi ales. 

- De ce să creadă că ai devenit brusc o primejdie pen- 
tru el, după atâţia ani? 

- Probabil că cineva îl şantajează. 

La celălalt telefon se lăsă o tăcere scurtă, apăsătoare. 

-Tu eşti singurul care l-ar putea şantaja cu asta, şi 
ştim al naibii de bine că nu o faci. 

-Se poate ca altcineva să fi aflat adevărul şi să se fi de- 
cis să se folosească de această informaţie, spuse Cyrus. 

- Poate. Dar e puţin probabil. Ştii, nu prea pare că ai 
o vacanţă grozavă, şefule. 

- Cum de ţLa venit ideea asta? Mă distrez de minune. 
Aminteşte-mi să-ţi trimit o ilustrată. 

Cyrus închise telefonul. 

„S-ar putea să fac greşeala de a mă culca totuşi cu un 
bărbat în care n-am încredere. Dar te asigur că n-aş avea 
orgasm cu el.“ 

Cyrus se concentră asupra întortocheatei logici din 
declaraţia enigmatică a Eugeniei. Efortul se dovedi frus- 
tram. Nu putu să conchidă decât că ea avea încredere 
în el doar până la un anumit punct. Cum ar fi până 
când el găsea cupa Hades, 

Şe gândi că putea accepta asta. O vreme, 

încă analiza complexitatea tiparelor gândirii Eugeniei 
când ajunse în oraş. îşi concentră atenţia asupra găsirii 
unui loc de parcare. Nu se dovedi un lucru dificil. 

Opri în faţă la Neon Sutiset Cafe şi coborî fără grabă. 
O privire aruncată spre debarcader îi spuse că feribotul 

pe care se afla Rhonda Price plecase deja. îi văzu contu- 
rul la orizont. 

Se răsuci şi intră în cafenea. Tânăra chelneriţâ cu 
părul strâns în coadă îi servea pe doi turişti cu cafele 
cu lapte. îşi aminti că numele ei era Heather. Ea îi zâm- 
bi, în vreme ce el se aşeză pe un scaun de la bar. 

-Vin imediat, rosti ea veselă* 

El aşteptă răbdător până când ea termină şi veni său 
ia comanda. 

- îmi amintesc. Cafea simplă, nu? întrebă ea după ce 
se întoarse la ban 

- Corect. Nu sunt un mare tan al băuturilor simandi- 
coase gen espresso sau cafea cu lapte. Se uită la morma- 
nul de gogoşi aflat sub un capac de plastic transparent. 
Alea sunt proaspete? 

Ea strâmbă din nas, 

- Oarecum. 

- O să risc să iau una. 

-Bine. îndepărtă capacul de plastic. Serviţi-vă. 

-Mulţumesc, 

Nu avea chef de gogoaşă, dar constatase cu mult 
timp în urmă că, dintr-un motiv obscur, oamenii erau 
mai înclinaţi să stea de vorbă cu tine când aveai mânca- 
re în gură, 

-Unde-i prietena dumneavoastră? întrebă Heather 
pe un ton neutru, în vreme ce îi turna cafea. Mi s-a pă- 
rut că am văzut-o mai devreme, 

- A fost la cumpărături. Dar a trebuit să se întoarcă la 
Glass House. Nepotul meu a venit în vizită. 

Ea se lumină la faţă, 

- Este tipul ăla drăguţ care a coborât de pe feribot ieri 
după-amiază? 

Cyrus zâmbi cu gura plină de gogoaşă. 

- Ii vezi pe toţi cei care coboară de pe feribot, 
nu-i aşa? 

- Nu pot să nu-i văd. 

-Ai văzut-o pe Rhonda Price în dimineaţa asta? 

- Îhî. Dar a plecat din nou, cu ultimul feribot. 

- N-a stat prea mult, nu-i aşa? 

-Nu* Heather îi puse cana cu cafea în faţă. Este des- 
tul de trist. 

- Ce anume e trist? 

- Ei bine, el a fost aici, ştiţi? A văzuto coborând de 
pe feribot şi i-a făcut cu mâna, dar ea nu ba văzut când a 
trecut pe lângă el. Iar acum a plecat din nou. 

- Cineva o aştepta aici? 

-Jacob Houston. Artistul în sticlă, ştiţi? Mi-a pă- 
rut oarecum rău pentru el El chiar ţine la ea, dar ea 
îl tratează ca pe un prieten. Se vede că asta îl sfâşie 
pe dinăuntru. 

Cyrus reflectă că, în unele zile, afla mai uşor infor- 
maţiile decât în altele. Se întrebă dacă Jacob Houston 
ştiuse că îşi zdrobeşte propria lucrare de artă. 

De asemenea, se întrebă dacă nu cumva dorinţa de a 
o proteja pe Rhonda Price îl făcuse să-l îmbrâncească pe 
Adam Daventry pe scări. 

Era la fel de posibil precum scenariul la care se gân- 
dise în ultima vreme* Acela în care Nellie Grant îşi în- 
scenase propria moarte pentru a dispărea deoarece îl 
ucisese pe Daventry. 

Se gândi că, brusc, păreau mulţi suspecţi pentru o 
crimă considerată doar un accident. 

Eugenia încă fumega când intră în holul cu oglinzi. 
Era nervoasă pe Cyrus, dar, furioasă pe sine. Povestea 
cu orgasmul se ivise de nicăieri. Ce naiba o apucase de 
spusese aşa ceva? 

Se gândi că el avea un efect ciudat şi imprevizibil 
asupra temperamentului ei. Pe viitor, trebuia să fie 
mai precaută. 

- Rick? Se opri la baza scărilor. Unde eşti? 

-Aici, sus* Vocea lui se auzi de la primul etaj. 
S-a întors Cyrus? 

-Nu. S-a oprit în oraş. Eugenia lăsă jos pungile cu 
alimente şi urcă scările* La primul etaj, coti şi merse de-a 
lungul balconului, în direcţia de unde răsunase vocea 
lui Rick? Ani cumpărat cele necesare pentru taco cu fa- 
sole neagTâ. Iţi place? 

- Sigur. Ai luat şi chipsuri, şi salsa? 

- Fireşte. Se opri în pragul uşii bibliotecii. Ce faci? 

-* îl ajut pe Cyrus, 

Rick şedea cu picioarele încrucişate în faţa unui ser- 
tar cu documente. Era aplecat peste dosarele etichetate. 
Un carneţel şi un pix se aflau lângă el pe duşumea. 

-Cum îl ajuţi pe Cyrus? 

Rick îşi ridică privirea. 

- Mă uit prin aceste dosare pentru el. Notez ce e în 
ele. A spus că l-ar ajuta să economisească timp. 

- Înţeleg. Intră în camera lungă. Faci un index al con- 
ţinutului dosarelor? 

- S-ar putea spune şi aşa. Cyrus mi-a dat o listă cu 
ce caută. 

- E foarte hotărât să dea de cupa Hades, nu-i aşa? 

-Glumeşti? După ce s-a întâmplat cu trei ant în 

urmă, va face totul ca să găsească acea cupă. Şi pe fostul 
lui partener. 

Eugenia se aşeză încet pe o banchetă de la fereastră. 

-Tu trebuie să fi avut cam cincisprezece ani când so- 
ţia lui Cyrus a fost ucisă. 

- Îhî. Cyrus n-a vorbit prea mult despre asta, dar se 
vedea că suferea mult. La un moment dat, mama mi-a 
spus că ea crede că el se simte responsabil pentru moar- 
tea mă tuş ii Katy, 

- Pentru că nu a reuşit s-o protejeze? 

-Ceva de genul ăsta. Dar nu a fost vina lui. Un hoţ 
de maşini a împuşcat-o cu sânge-rece. Nu l-au găsit pe in- 
divid, Cyrus era în spital la vremea aceea. N-ar fi putut 
face nimic ca so salveze. 

- Nu, fu Eugenia de acord. N-ar fi putut face nimic. 

Katy îl trădase pe Cyrus. Eugenia se gândi că, făcând 

asta, se pusese pe sine în primejdie. însă Cyrus nu avea 
să-şi găsească odihna până nu se făcea dreptate. 

Eugenia ştia că trebuia să accepte faptul că nimic nu 
era mai important pentru Cyrus decât găsirea lui Dami- 
en March. Era obsedat de depistarea miticei cupe Hades 
deoarece credea că îl putea ajuta să-şi atingă ţelul. 

Rick îşi schimbă poziţia pentru a deschide un alt 
sertar. 

-Tu şi Cyrus vâ cunoaşteţi de mult? 

-Nu, nu de mult 

- Mă întrebam doar. Rick îşi menţinu privirea aţinti- 
tă asupra dosarelor. Pare serios în privinţa voastră. 

Această veste o uimi mai mult decât orice altceva se 
întâmplase în ziua aceea. 

- De unde ştii? 

-Nu ştiu. Ceva din felul cum vorbeşte cu tine, 

- Felul cum vorbeşte cu mine? 

- Da, Vorbeşte normal, ştii? 

-Nu pricep, Rick. Ce înseamnă „normal" în cazul 
lui Cyrus? 

Rick se opri din lucru. Pe fruntea lui apărură riduri 
de concentrare în vreme ce făcea eforturi să explice, 

- De când îl cunosc pe Cyrus, el mereu a fost tăcut în 
preajma majorităţii oamenilor. Nu tăcut din timiditate, 
ci parcă ascultând, aşteptând ceva. 

Ea se gândi la prima impresie pe care i-o făcuse 
Cyrus. Distant, detaşat, dar foarte atent la ce se întâm- 
pla în jurul lui. 

- Cred că ştiu ce vrei să spui. 

- Când vorbeşte totuşi, e mereu foarte rece, 

- Rece în sensul că mereu este stăpân pe sine? 

- Da, Stăpân pe sine. Rick păru încântat că ea pri- 
cepuse repede. Nu-şi pierde niciodată cumpătul. 
Chiar şi atunci când e foarte, foarte nervos, rămâne 
stăpân pe sine. De fapt, ştii că e furios pentru că devi- 
ne şi mai rece. Mama spune că ar trebui să-şi exprime 
sentimentele. 

Eugenia se gândi la profunzimile sălbaticului, vita- 
lului sentiment pe care îl întrezărise în rare ocazii în 
ochii lui Cyrus. Iar apoi îşi aminti topita căldură verde 
pe care o zărise în ochii lui când făcuse dragoste cu ea. 

- Hmm! 

-Cyrus zice că, dacă un bărbat nu izbucneşte în la- 
crimi ori de câte ori aude o prostie de cântec trist, asta 
nu înseamnă că n-are sentimente. 

-Sunt de acord, 

-Cyrus spune că un bărbat are dreptul la intimitate 
când vine vorba despre astfel de lucruri. 

- In regulă, accept şi asta. 

Rick încuviinţă satisfăcut din cap, 

-Trebuie să-l cunoşti pe Cyrus foarte bine ca să-ţi dai 
seama dacă îl deranjează ceva, 

- Nu sunt sigură de asta. Mie mi se pare evident. 

-Asta am vrut să zic când am spus că se poartă diferit 

cu tine. Pare mai relaxat sau aşa cumva. 

-Crezi? 

-Da. O expresie contemplativă apăru pe chipul lui 
Rick. Chiar te tachinează. N-a tachinat-o niciodată pe 
mătuşa Katy* 

- înţeleg. 

Eugenia nu era sigură dacă voia să arte prea multe 
despre Katy, Rick se aşeză pe vine. 

-A trecut ceva vreme, dar îmi amintesc cum se purta 
cu ea. întotdeauna era calm şi grijuliu. De parcă ar fi 
fost făcută din sticlă. 

-Vrei să zici că era blând cu ea? 

Rick încuviinţă din cap. 

-Mama spune că ea era fragilă. Delicată. Avea ne- 
voie de cineva pe care să se sprijine. Dar cu tine Cy- 
rus se poartă altfel. Fac pariu că şi-ar putea ieşi din fire 
cu tine. 

-Nu şi-a ieşit niciodată din fire cu mătuşa ta? 

-Niciodată. Cel puţin, nu cred. Mama zice că el era 
stânca pentru mătuşa Katy, şi a fost o stâncă şi pentru ea 
după ce tata... Rick se întrerupse brusc. Ei bine, ştii tu. 

- Da, zise Eugenia. Cred că ştiu. 

-Eu am luat-o puţin razna imediat după ce mama a 
divorţat de tata. Am intrat într-o sumedenie de neca- 
zuri. Intr-o noapte, poliţiştii m-au ridicat de la o petrece- 
re nebunească. Mama a fost distrusă. Nu ştia ce să facă. 
Aşa că l-a sunat pe Cyrus. 

- Iar el a rezolvat problema. 

-Da. După aceea, a fost mereu prin preajmă. 
O expresie meditativă apăru în ochii lui Rick. Nu m-am 

gândit niciodată prea mult la asta. Dar acum, privind în 
urmă, îmi dau seama cât de multe lucruri am făcut înv 
preună. M-a dus cu cortul, A cumpărat bilete la meciuri. 
A stat cu mama în tribună când am participat la între- 
ceri de înot. M-a ajutat să învăţ să conduc. A petrecut 
mult timp cu mine. 

- Se pare că a preluat rolul tatălui tău o vreme. 

- Bănuiesc că da. Rick suspină profund. N-ar fi tre- 
buit să mă înfurii pe el că l-a făcut pe tata să vină la 
ceremonia mea de absolvire. 

- O, nu ştiu. Poate că, la început, era în regulă ca el 
să te protejeze. Dar cred că acum eşti suficient de mare 
pentru a-ţi purta singur de grijă, nu-i aşa? 

Rîck îi aruncă o privire rapidă, iar apoi se uită în 
altă parte. 

- Ştiu că a făcut cum a crezut că era mai bine, dar nu 
mai vreau să încerce să rezolve lucrurile pentru mine aşa 
cum făcea când eram mai mic. Nu mai sunt copil. 

- Spuned asta, zise Eugenia. Va înţelege, 

-Crezi? 

-Da. 

Rick păru a se îndoi. 

- E greu să-l faci pe Cyrus să se răzgândească odată ce 
a decis ce este mai bine într-o anumită situaţie. E ca un 
fel de portavion. 

- Un portavion? 

Un zâmbet se ivi în treacăt pe buzele lui Rick. 

- Nu s-ar putea afirma că este cu adevărat manevrabil. 
E greu de întors. Odată ce s-a stabilit un curs, merge în 
direcţia aceea. 

-Ştiu ce vrei să spui. Eugenia se gândi la hotărârea 
lui Cyrus de a găsi cupa Hades. Totuşi, cred că îl vei 
convinge dacă îi vei aminti că a făcut o treabă bună aju- 
tă ndu- te să devii bărbat şi că acum eşti gata să mergi pe 
propriul drum datorită celor învăţate de la el. 

- Poate că ai dreptate. Cred că aşa voi reuşi. 

Sunetul familiar al jeepului iui Cyrus intră pe fereas- 
tra deschisă. Eugenia se răsuci pe bancheta lată şi privi 
spre alee. 

- S-a întors. Se ridică şi porni spre uşă. Era şi timpul. 
Ar fi cazul să fi aflat numele pe care îl doream, alt- 
minteri va trebui să-mi iau un alt detectiv profesionist 
ca partener. 

Rick chicoti. 

-Nu'ţi face griji. Cyrus obţine întotdeauna rezultate. 

- Rămâne de văzut. 

Eugenia coborî grăbită scările şi ieşi pe verandă. 
Se opri lângă balustradă, o strânse cu amândouă mâini- 
le şi îl privi pe Cyrus urcând scările, 

- Ei bine? rosti ea, 

-Am obţinut numele bunului prieten de pe insulă al 
Rhondei. Zâmbi strâmb. Ghici cine-i? 

- N-am nici cea mai vagă idee. 

-Jacob Houston, 

-Houston? Uimită, se gândi la asta vreme de câte- 
va secunde. Şi-a distrus propria lucrare încercând să 
mă înspăimânte? Nu cred. Este nevoie de un motiv 
foarte important pentru ca un artist să-şi distrugă pro- 
pria creaţie. 

- Mă îndoiesc că ştia ce se afla în pachet. 

Asta o făcu sâ tacă pentru scurt timp. 

-Ai dreptate. N-avea de unde să ştie. Se uită la el cu o 
suspiciune profundă. N-ai discutat cu el de unul singur, 
nu-i aşa? 

- Nu. M-am gândit s-o facem împreună, Cyrus se opri 
în capul scărilor. Partenera. 

-Ne putem duce la atelierul lui chiar acum. Eugenia 
se răsuci rapid. Mă duc să-mi iau geanta. Abia aştept să 
aud ce are Houston de spus în apărarea lui. 

-Nu te grăbi atât de tare. Cyrus întinse mâna 
ca s-o apuce de braţ. O să avem o mică sesiune de pu- 
nere la punct a strategiei, ca să nu te repezi iarăşi cu 
capul înainte, 

-Cine are nevoie de strategie? Vreau nişte răspunsuri. 

- O să le obţinem. Dar no să ne pripim. întâi, o să 
gândim şi abia apoi o să acţionăm. Având o vastă expe- 
rienţă în domeniu, îţi garantez că va funcţiona mai bine 
în felul acesta. 

Ea se întoarse. 

- Dacă tu crezi că o să pierd vremea flecărind despre 
strategie, In Ioc să-l iau la întrebări pe Houston... 

-Unchiule Cyrus? rosti Rick din pragul uşii. 

Cyrus se uită pe lângă Eugenia. 

- Ce-ai găsit, Rick? 

- Ai spus $â fiu atent la orice mi se pare nefiresc. Am 
găsit astea. Crezi că ţi-ar putea fi de folos? 

Eugenia văzu că Rick ţinea în mână câteva suluri de 
ozalid decolorat. 

-Ce sunt astea? 

- Planurile arhitecturale ale Glass House, zise Rick. 
Le-am găsit ascunse în spatele unui dulap din biblio- 
tecă. Pare că cineva le-a băgat acolo, cu mult timp în 
urmă, şi a uitat de ele. 

-Dă-mi-le să le văd. Cyrus luă unul dintre suluri de 
la Rick şi îl desfăcu repede. Fluieră încetişor. Planurile 
casei. Sunt versiunile finale ale planurilor folosite pen- 
tru construcţia acestei case din oglinzi. Rick, mâine-di- 
mineaţă aminteşte-mi să-mi sun avocatul ca să-i spun să 
te treacă în testamentul meu. 

Rick zâmbi larg. 

-Jeepul îmi ajunge. 

- Nu te lăcomi. 

Eugenia privi planurile. 

- La ce-ţi folosesc? 

Cyrus îşi ridică privirea de la planşa decolorată. Zâm- 
betul lui fu aproape rapace. 

-Nu pricepi? Daventry trebuie să fi ascuns cupa 
Hades undeva în această casă. Pentru asta, avea nevoie 
de un seif secret. Dacă am noroc, cupa e încă aici. 

capitolul 17 

-Putem să vorbim în timp ce facem asta? întrebă 
Rick o oră mai târziu. 

- Da. Cyrus se duse în capătul îndepărtat al bibliote- 
cii, cu ruleta în mână. Se lăsă pe vine pentru a marca 

lungimea pe duşumea. Vrei să mă cerţi din nou pentru 
că taică-tău a venit la ceremonia de absolvire? 

-Nu. 

Cyrus se simţi uşurat. 

-Apreciez asta. 

Rick apucă de capătul celălalt al ruletei şi îl ţinu locu- 
lui în partea opusă a camerei. 

- Eugenia spune că ar trebui să fiu sincer cu tine. 

Cyrus îşi ridică precaut privirea. 

- Ce legătură are Eugenia cu asta? 

- Noi doi am vorbit puţin înainte de întoarcerea ta, 
în după-amiaza asta. 

- Asta pare periculos. 

Rick zâmbi strâmb. 

-Nu. Ea doar m-a ajutat să-mi lămuresc nişte 
gânduri. 

- Şapte metri şi cincizeci de centimetri. Ce gânduri? 

-Stai puţin, să notez asta. Rick scrise numerele pe 

blocnotes. Ştiu de ce l-ai făcut pe tata să vină la ceremo- 
nia de absolvire. 

-Am crezut că nu vom vorbi despre tatăl tău. 

-Nu mai sunt supărat pe tine din pricina asta. Rick 
se strâmbă. Am impresia că ma fost prima oară când 
l-ai ajutat pe tata să-şi aducă aminte că are o întâlnire 
cu mine. 

Cyrus se ridică şi se duse cu ruleta lângă bancheta de 
la geam. 

-Uite ce e, câteodată taică-tău îşi încurcă priorităţile. 
Tot ce-am făcut eu a fost să-l aduc pe calea cea bună de 
vreo câteva ori. 

- Fac pariu că ai reuşit. 

Cyrus se concentra asupra măsurării lungimii 
banchetei. 

-Un metru şi nouăzeci de centimetri. La un mo- 
ment dat, probabil îşi va pune singur priorităţile în 
ordinea corectă. 

- Poate. Sau poate nu. Până una, alta, nu-i pasă decât 
de următoarea afacere pe care o pune la cale. La naiba, 
Cyrus, am ştiut mereu asta. 

-Ţine minte, când vei avea tu un copil, să nu-ţi stabi- 
leşti priorităţile în felul în care a fâcuto tatăl tău. 

-N-o voi face, rosti Rick încet O sâ le stabilesc aşa 
cum ai făcuto tu. 

Cyrus privi numele de pe banda ruletei. Brusc, nu 
mai aveau nici un sens, 

- Da? Ei bine, s-ar putea ca eu să nu fiu cel mai bun 
exemplu de urmat. 

- Eşti cel mai bun exemplu pe care l-am avut eu. Aşa 
că pe al tău o să-l urmez. 

Cyrus nu putu răspunde nimic. O căldură curioasă 
se ridică în el. Se concentră asupra benzii ruletei. 

- Bancheta ferestrei are nouăzeci de centimetri. 

-Am notat, 

Rick scrise cu grijă. 

O scurtă tăcere urmă şi trecu. Cyrus strânse ruleta, 
conştient că Rick petrecea neobişnuit de multă vreme 
scriind noua măsurătoare. 

După un timp, Rick îşi drese glasul: 

- în sfârşit, In legătură cu ce voiam să-ţi zic,.. 

-Te ascult. 

-Când am vorbit cu Eugenia mai devreme, mi-am 
dat seama că tu ai făcut foarte multe lucruri pentru 
mine, din noaptea când ai venit să mă iei de la secţia 
de poliţie. Bănuiesc că eu am considerat asta ceva firesc. 
Nu m-am gândit niciodată cât de ocupat ai fost, mai 
ales în ultimii trei ani, când a trebuit să-ţi repui afacerea 
pe picioare, 

Cyrus se răsuci spre el. 

- Rick, indiferent ce am făcut, am făcut pentru că eu 
am vrut, bine? Eşti un puşti grozav. Dacă voi avea vreun 
fiu, sper să fie ca tine. 

Rick se făcu stacojiu. 

-Da? Ei bine, mulţumesc. 

- Deci despre ce doreai să vorbim? 

Rick suspină. 

- Chestia cu puştiul, 

- Chestia cu puştiul? 

-Nu mai sunt copil, unchiule Cyrus. Din cealaltă 
parte a camerei, Rick îi întâlni privirea. A fost în regulă 
să faci lucruri precum a-1 convinge pe tata să vină la 
ceremonia de absolvire pe vremea când eram mai mic. 
Doreai să mă protejezi. Dar nu mai am nevoie să faci 
asta, bine? 

Imagini din ultimii cinci ani trecură prin mintea lui 
Cyrus. Se văzu învăţându-1 pe Rick să facă un foc de 
tabără. Cum să zugrăvească o cameră. Cum să foloseas- 
că un prezervativ. Şi mai ales cum să-şi controleze fu- 
ria şi durerea pricinuită de Jake Tasker, care îşi trădase 
nepăsător responsabilităţile. Da, dorise să-l protejeze pe 
Rick, Rick avusese nevoie de el. 

Dar se părea că Rick nu mai avea nevoie de el. 

-în regulă, rosti el. 

-Mi-ai spus că un bărbat trebuie să facă faţă faptu- 
lui că alţi oameni nu se ridică întotdeauna la nivelul 
aşteptărilor sale. Ai zis că important este să-ţi stabileşti 
aşteptările pe care le ai de la tine şi să faci tot posibilul să 
te ridici la nivelul lor. Ai spus că doar în felul acesta mă 
voi putea privi în oglindă, tot restul vieţii mele, 

Cyrus se încruntă. 

- Chiar am zis eu toate astea? 

- De un milion şi jumătate de ori, 

- La naiba! Pare ceva ce bunicul Beau obişnuia să-mi 
spună. Poate că devin un moşneag. 

Rick îi ignoră cuvintele* 

-Unchiule Cyrus, pot sâ-mi port singur de grijă de- 
acum. Mi-ai dat uneltele potrivite pentru treaba asta, 
Lasă-mă s-o fac. 

-Asta înseamnă că n-o să mai împrumuţi jeepul de 
la mine? 

Rick rânji. Arăta de parcă o mare povară i se ridicase 
de pe umeri. 

-Am spus că-mi pot purta singur de grijă. N-am zis 
că vreau să trăiesc o viaţă în care să nu am, ocazional, 
acces la jeepul tău. 

Cyrus se relaxă. Se gândi că Rick nu era singurul care 
simţea că o povară i se ridicase de pe umeri. 

-Mă temeam de asta. Hai să revenim la treabă. Până 
acum, se potrivesc măsurătorile cu dimensiunile de pe 
planul acestei camere? 

Rick privi planşa, iar apoi notiţele sale. 

- Totul e la fel. 

- Deci nu există nici un seif ascuns aici. Hai să trecem 
la baia principală. 

-Sigur. Rick îşi luă blocnotesul şi îl urmă pe Cy- 
rus afară din bibliotecă. Am impresia că Eugenia 
nu crede că vei găsi cupa Hades. Este de părere că-ţi 
pierzi timpul. 

-Asta este unul dintre lucrurile interesante la Euge- 
nia, zise Cyrus. Nu se jenează deloc să-şi spună opinia. 

Răbdarea Eugeniei ţinu până după cină. După ce 
îşi termină ultimul taco, se sprijini de spătarul scaunu- 
lui şi îi privi pe Cyrus şi pe Rick pe deasupra rămăşi- 
ţelor festinului. 

- în regulă, aţi avut ocazia să faceţi ce-aţi avut de fă- 
cut. Să înţeleg că n-aţi găsit discrepanţe între măsurători 
şi valorile trecute în planuri? 

-Nu încă, spuse Rick. Este uimitor cât de greu e să 
măsori toate dimensiunile unei camere. 

-Nici măcar n-am ajuns In pivniţă încă, adăugă 
Cyrus. Ne gândeam să ne ducem acolo după cină. 

- Nici vorbă. Eugenia se uită urât la el. E rândul meu. 
Hai să vorbim despre modul cum îl vom aborda pe 
Jacob Houston. 

-A, da. Strategia. 

- Da. Strategia. 

Cyrus zâmbi slab. 

-Nu-ţi face griji. O să mă ocup de el mâine-dimineaţă. 

- Ba nu. Eugenia se săturase. Se ridică de pe scaun. 
O să mă ocup eu de el, în seara asta. Cu sau fără sfatul 
tău profesionist în privinţa strategiei. Este artist. Ştiu 
cum să vorbesc cu artiştii. 

- Am spus că mă ocup eu de asta. 

- Ha! N-ai mai dat nici o atenţie cazului meu din cli- 
pa în care Rick a găsit planurile casei, în după-amiaza 

asta. Nu te poţi gândi decât la găsirea unei misterioase 
camere ascunse. 

-Nu-ţi ignor cazul, doar că mă ocup de lucruri în 
ordinea logică. Mă concentrez asupra lor. 

Ea îi adresă cel mai strălucitor zâmbet, 

- Con centrează- te pe asta, domnule detectiv. îşi flu- 
tură degetele a rămas-bun, îi întoarse spatele şi îşi luă 
cheile de pe o masă de sticlă mozaicară veneţiană, 

-La naiba! Scaunul ce avea capetele picioarelor pre- 
văzute cu protecţii de cauciuc scârţâi pe gresie când 
Cyrus îl împinse îndărăt, Ţi-am spus că pentru astfel de 
lucruri e nevoie de răbdare, 

-Am aşteptat toată după-a miaza ca vot doi să termi- 
naţi cu hârtiile alea. N-am de gând să mai aştept. 

-No să te întâlneşti de una singură cu Houston. 

Cyrus o urmă spre hol. 

- Eşti liber sâ vii cu mine. Ii aruncă un zâmbet rece 
peste umăr, în vreme ce îşi încălţă mocasinii negri, în 
faţa uşii. Adică dacă poţi renunţa puţin la căutarea de 
seifuri secrete şi de pasaje ascunse, 

-Bine, bine, vin. Cyrus se uită la Rick, Vrei sâ vii cu 
noi sau rămâi aici? 

-Vin cu voi, Rick era deja în picioare. Afacerea asta 
detectivistică e mereu atât de interesantă? 

- Nu, răspunse Cyrus. Spre norocul meu. 

Priveliştea prin gaura laterală a cuptorului în care se 
topea sticla era ca o fereastră spre inima unui vulcan 
miniatural. Eugenia se opri în pragul uşii de la atelierul 
lui Jacob Houston şi se uită cum acesta băgă o ţeava de 
suflat, scufundând-o în sticla topită din creuzet. 

Cyrus şi Rick priviră peste umărul ei, reduşi pen- 
tru scurt timp la tăcere de scena care se desfăşura în 
faţa lor. 

Ea înţelegea fascinaţia lor. în decursul carierei sale, 
urmărise de nenumărate ori cum se prelucra sticla, însă 
procesul nu înceta s-o farmece. Contradicţiile şi miste- 
rele unei substanţe care îşi păstra caracteristicile din sta- 
rea lichidă chiar şi atunci când se solidifica, o substanţă 


216 


<A manda Quick 


care putea căpăta infinite forme şi care putea transmite 
şi reflecta lumina, o subjugau şi o fascinau. 

Se gândi câ străvechea istorie a fabricării sticlei, un 
meşteşug şi o artă cu rădăcini care datau de mii de 
ani, reprezenta, inevitabil, o parte a vrăjii, în seara 
aceea, Jacob Houston folosea o ţeavă de suflat pen- 
tru a prelucra sticla într-un mod care trebuie să le fi 
fost familiar artizanilor romani din urmă cu două mii 
de ani. 

Ea se gândise adesea că, dacă sticla n-ar fi fost atât de 
comună, mult mai mulţi oameni şi-ar fi dat seama ce 
material uimitor era de fapt, 

Jacob nu ştia că avea spectatori, întreaga lui atenţie 
era concentrată asupra lucrului. Privindu-1, Eugenia re- 
flectă că Fenella avusese dreptate întro anumită privin- 
ţă - Jacob era sigur pe sine şi calm când îşi practica arta. 
Dar îşi aminti că acela era omul care, în acea dimineaţă, 
îi zdrobise pachetul aflat pe locul din faţă al maşinii. 
Se aprindea repede. 

-Jacob Houston? îl strigă ea pe deasupra vuietului 
cuptorului, 

-Sunt ocupat. 

Jacob nu se răsuci pentru a vedea cine se afla în pra- 
gul uşii. Era concentrat asupra adunării unei cantităţi 
suficiente de sticlă topită la capătul tubului, 

“Am vorbit cu prietena dumitale Rhonda Price as- 
tăzi, spuse Eugenia, 

-Ce naiba.,.? 

Jacob se răsuci şi rămase cu gura căscată din prici- 
na şocului. Ochii lui se îngustară rapid. Ceva ce era 
posibil să fi fost frică apăru în privirea lui. Globul 
de sticlă topită de pe vârful tubului de suflat strălucea 
incandescent. 

Eugenia aprecie că Jacob avea în jur de 45 de ani. 
îşi pierduse aproape tot părul de pe creştetul capului. 
Ce mai rămăsese era strâns într-o coadă mică şi sub- 
ţire. Era un bărbat masiv, cu trăsături ca de urs şi 
mâini mari. 

-Tu eşti femeia de la Leabrook. Se încruntă la ea. 
Cea care a supărat-o pe Rhonda. Nu am ntmic de vorbit 
cu tine* Pleacă de-aici! 

-Uşurel, Houston. Cyrus veni alături de Eugenia, 
Nu plecăm de-aici până nu ne dai nişte răspunsuri. 

Privirea lui Jacob se îndreptă sălbatică de la Eugenia 
la Cyrus. 

- Pe toţi dracii, am zis că încerc să lucrez. Nu vreau 
să vorbesc. 

-Numele meu este Cyrus Colfax. Acesta e nepotul 
meu, Rick Tasker. Şi se pare că deja o cunoşti pe dom- 
nişoara Swift, 

Jacob se uită nemulţumit la Eugenia. 

-Şi ce? 

Eugenia îi adresă zâmbetul rezervat special pentru ar- 
tiştii temperamentali. 

-Sunt o mare admiratoare a lucrărilor dumitale, 
domnule Houston, De fapt, pachetul din maşina mea 
pe care l-ai zdrobit azklimineaţă conţinea o lucrare a 
dumitale, cea numită Soare. Tocmai o cumpărasem 
de la Midnight Gallery. Am dorito foarte mult pentru 
colecţia personală. 

- Soare? Jacob se holbă şocat la ea. Soarele meu era în 
pachetul acela? 

- Mă tem că da, rosti Eugenia cu blândeţe. Era in- 
credibil. O combinaţie strălucită de culoare şi formă. 
Ai surprins esenţa căii de mijloc. Putere şi delicateţe. 
M-am îndrăgostit de el din clipa în care kam văzut. 

-Hristoase! Jacob îşi şterse fruntea cu mâna goală şi 
păroasă. Nu-mi vine sâ cred. Frumosul meu Soare. 

- Făcut ţăndări. în vocea lui Cyrus se desluşi o vese- 
lie calmă. Nu au rămas din el decât minuscule cioburi 
de sticlă. 

Eugenia îi arunci o privire dojenitoare, dar era prea 
târziu. Văzu lacrimi izvorând din ochii lui Jacob. 1 se 
rostogoliră pe obraji, 

- Cred că mai bine am sta de vorbă, spuse Cyrus. 

Căsuţa cu o singură cameră a lui Jacob arăta ca o 
peşteră sumbră, decorată cu trei sculpturi de sticlă care 
străluceau ca nişte uriaşe pietre preţioase măiestrit tăia- 
te. Eugeniei îi fu greu să se concentreze asupra discuţiei. 
Privirea i se tot îndrepta spre cele trei piese de sticlă. 
Fiecare era o realizare magică, părând făcută din lumină 
pură şi culoare. 

Cea mai irezistibilă era un bol elegant, făcut din sticlă 
de un verde pal. Eugenia se gândi că era acelaşi inimita- 
bil verde ca al ochilor lui Cyrus. 

Cyrus stătea vizavi de Jacob, la o ponosită masă 
din pal. 

- De ce încerci s-o protejezi pe Rhonda? 

-A spus că cineva a lovit-o şi a împins-o în apă. Ja- 
cob îşi sprijini coatele pe masă. îşi propti capul în mâi- 
nile mari. Nu înţelegeţi? Crede că cineva a încercat 
s-o omoare. 

-Şi crezi asta? întrebă Eugenia repede, 

-Nu ştiu. Jacob îşi şterse faţa mare cu palma. Pur şi 
simplu, nu ştiu. Se poate. 

-De ce ai încercat s-o sperii pe domnişoara Swift? 
Cyrus îi aruncă o privire dezgustată. Ea este cea care a 
intrat în apă după Rhonda. 

-Ştiam că Rhonda nu vrea să stea de vorbă cu ea. 
Nici măcar nu dorea s-o vadă. Când am văzut-o urmă- 
rind-o din port, m-am dus după ea şi am zdrobit pache- 
tul, apoi am lăsat un bilet. Am vrut doar să plece şi să o 
lase în pace pe Rhonda. 

Eugenia fu cuprinsă de un val de milă pentru băr- 
batul acela masiv. Interveni înainte să continue Cyrus 
interogatoriul: 

- înţeleg de ce ai făcut asta, Jacob, dar nu era nevo- 
ie. Ştiu de ce a încercat Rhonda să mă evite. Din cau- 
za tablourilor lui Nellie Grant. Am lămurit problema. 
Nu cred că Rhonda se mai teme de mine, dar categoric 
se teme de altcineva. 

- De persoana care a încercat so ucidă, gemu Jacob. 

- De ce ar vrea cineva s-o ucidă? întrebă Cyrus. 

-Nu ştiu. Jacob privi suprafaţa mesei dintre braţe- 
le lui. Dar ea crede că e din pricină că a văzut ceva ce 
n-ar fi trebuit să vadă în noaptea ultimei petreceri a 
lui Daventry. 

Eugenia se aplecă mai aproape. 

- Ce-a văzut? 

- Asta-i partea cea mai neplăcută. Jacob suspină pro- 
fund. Nu ştie. Am discutat de o sută de ori, dar nici 
unul din noi n-a putut să-şi dea seama pe cine sau ce 
a văzut de e în primejdie. Şi nu ne-am dat seama nici 
de ce tentativa de crimă a avut loc acum şi nu imediat 
după petrecere. 

-Ai fost la petrecere? întrebă Cyrus. 

-Sigur. Cu toţii am fost. Fiecare artist de pe afurisita 
asta de insulă a fost invitat. Daventry s-a folosit de noi. 
Ne servea la petrecerile Connoisseurs’ Club de parcă 
am fi fost antreuri. Iar noi l-am lăsat, Dumnezeu să ne 
ajute, pentru că toţi doream o şansă de a ne promova 
carierele. Prietenii lui aveau bani. Mulţi. Erau colecţio- 
nari importanţi. 

Eugenia se încruntă la Cyrus. Apoi se întoarse spre 
jacob. 

-Ai cunoscut-o pe Nellie Grant? 

-Nellie? Jacob încuviinţă din cap. Sigur. Am cunos- 
cut-o. într-un fel, mi-a părut rău de ea. încă nu se lă- 
murise ce era de capul lui Daventry. încă mai credea că 
putea face lucruri importante pentru cariera ei. Au fost 
aceleaşi minciuni pe care i le-a turnat Rhondei, până s-a 
săturat de ea. 

- Rhonda mi-a spus astăzi că ea crede că e posibil ca 
Daventry să fi fost omorât, zise Eugenia cu grijă. 

- Ştiu. A început să se întrebe asta când era în spital. 
Jacob îşi masă fruntea. Se gândea că ăsta ar fi singurul 
lucru care ar explica de ce ar vrea cineva s-o ucidă. 

- Presupunând că cineva chiar vrea s-o ucidă, rosti 
Cyrus pe un ton sec. 

Jacob suspină. 

-înţeleg ce spuneţi. E posibil sâ-l fi împins cineva 
pe scările alea. Dar la fel de posibil e să se fi împiedicat 

şi să fi căzut. Sunt sigur că a luat drogurile lui speti' 
ale în seara aceea. Rhonda spunea că îl făceau să se 
simtă cu adevărat puternic. Că deţinea controlul de^ 
plin. La naiba* poate că a stat în capul scărilor şi a decis 
că poate să zboare. 

-Apropo de droguri, ce era cu oaspeţii lui? Cyrus se 
sprijini de spătarul scaunului şi îşi întinse picioarele. 
Consumau şi ei aceleaşi droguri sintetice? 

- La naiba, nu. Chipul lui Jacob se schimonosi. 
Băutura curgea gârlă, dar asta era tot. Nu spun că 
unii dintre cei de pe insulă ar fi refuzat dacă li s-ar 
fi oferit nişte produse farmaceutice interesante. Dar 
Daventry păstra mizeria aia pentru el. Nu le dădea 
nici măcar membrilor clubului. Cu toţii se mulţumeau 
cu scotch vechi de cincisprezece ani şi cu şampanie 
franţuzească, 

Rick vorbi pentru prima oară: 

- Se temea Daventry că putea fi arestat din cauza ace^ 
lor droguri? 

Jacob tresări ia auzul vocii lui. îşi întoarse capul pen^ 
tru a se uita la Rick cu o expresie uşor uimită. 

-Nu cred. S-a considerat întotdeauna mai presus de 
lege. Considera că avea suficienţi bani pentru a scăpa 
din orice. Rhonda spunea că avea o rezervă de droguri, 
pentru că ăsta era un alt mod de a se simţi foarte special. 
Unic. îi plăcea să aibă lucruri pe care nimeni altcineva 
nu le deţinea. 

Cyrus se mişcă uşor. 

- Are sens. 

Eugenia se uită la el, conştientă că se gândea la cupa 
Hades. 

Jacob se încruntă. 

- V-am răspuns la toate întrebările. Acum, spuneţî-mi 
ce-i cu Rhonda. 

- Ce-i cu ea? întrebă Cyrus. 

- Indiferent dacă cineva vrea sau nu so omoare, cert 
este că e speriată de moarte. Crede că este în primejdie. 

- Lam zis să mă sune dacă se hotărăşte că vrea sâ fie 
protejată, spuse Eugenia. 

Cyrus ridică din sprâncene. 

- De ce naiba te-ar suna pe tine? 

Eugenia îşi drese discret glasul. 

- I-am zis că voi aranja ca firma ta s-o ajute dacă se 
decide că vrea ajutor. 

- Ei bine, la naiba, murmură Cyrus. Drăguţ din par- 
tea ta că faci reclamă afacerii mele. 

Capul lui Jacob se răsuci pe gâtul lui gros, în vreme 
ce se uită întâi la Eugenia, apoi la Cyrus. 

- Ce-i treaba asta cu ajutatul? 

-Am o firmă, Colfax Security. Cu asta ne ocupăm. 
Cyrus o privi iritat pe Eugenia» încercam să păstrez 
discreţia asupra acestui lucru, nu doream să se afle 
pe insulă. 

- E pe bune? vru Jacob să ştie. 

-Sigur că da. Eugenia se încruntă la Cyrus. Dă-i o 
carte de vizită. 

-Cyrus este unchiul meu, rosti Rick. Pot garanta 
pentru el. Unchiule Cyrus, arată-i legitimaţia de detec- 
tiv particular. 

Jacob se uită la Cyrus cu o expresie rugătoare. 

- Bine, bine. Cyrus băgă mâna în buzunar şi scoase 
un portofel de piele ponosit. îl deschise pentru a arăta 
documentul cu aspect oficial. Apoi scoase o carte de 
vizită din unul dintre buzunăraşe şi io dădu lui Jacob. 

Jacob cuprinse cartea de vizită în mâna lui mare. 

-Asta înseamnă că o vei ajuta pe Rhonda? 

-Poate. Gura lui Cyrus era o linie dură. Presupu- 
nând că vrea să fie ajutată. 

O palidă rază de speranţă străluci în ochii lui Jacob. 

- Poate reuşesc so conving să aibă încredere în tine. 

-Nu te grăbi. Sunt puţin cam ocupat momen- 
tan. Cyrus se ridică. Se uită la Eugenia. Cred că am 
realizat mai mult decât de-ajuns aici. Tu ai reuşit 
să-mi distrugi acoperirea, iar eu, spre norocul meu, 
mi-am găsit o clientă care probabil nu-şi permite ono- 
rariul meu. Hai să plecăm înainte să-mi mai faci şi 
alte favoruri. 

- în regulă. Eugenia se ridică. încă un lucru, Jacob. 

El o privi nervos* 

-Ce anume? 

- La toamnă, Leabrook organizează expoziţia anuală 
a sticlei din nord-vest. 

-Ştiu. Cutting Edge. Anul trecut, imam dus la 
Seattle, ca s-o văd. A fost fantastică. 

-La expoziţia din acest an, aş vrea să expun câteva 
dintre lucrările tale. 

- Lucrările mele? Jacob clipi de câteva ori* La Leabrook? 

Ea se uită la sculptura imposibil de verde de pe poliţa 

şemineului. 

- Şi aş vrea o piesă pentru colecţia personală, care s-o 
înlocuiască pe cea care s-a aflat pe scaunul din faţă al 
maşinii mele* 

- Da. Sigur. Jacob se uită la ea, apoi la vas. Ţâşni 
în picioare cu o bruscă şi ciudată mişcare făcând să 
cadă scaunul pe care stătuse. O poţi lua pe aceea dacă 
îţi place. 

-O, da! Eugenia privi cu lăcomie piesa în timp ce el 
o lua de pe poliţă. îmi place. 

Ploaia cădea de pe streşinile de la Glass House şi răpă- 
ia în ferestre. Eugenia zăcea singură în pat, ascultând-o. 

Se gândi că ploaia avea multe în comun cu sticla. 
O substanţă transparentă care reflecta lumina - atunci 
când exista lumină. La fel ca sticla, devenea opacă în 
lipsa luminii. 

Era miezul nopţii. Nu exista nici o lumină în ploaia 
care se lovea de geamuri. 

Se răsuci, dădu la o parte pătura şi se aşeză pe margi- 
nea patului. Cyrus nu venise la ea. Nu ştia dacă nu veni- 
se pentru că decisese să doarmă singur în noaptea aceea 
sau pentru că încă bântuia prin camerele din sticlă şi 
oglinzi, cu planurile găsite şi cu ruleta. 

Stătu nemişcată, încercând să audă zgomotul paşilor 
lui la uşa ei. Era conştientă că, în ultima oră, aşteptase 
acei paşi. 

Fiindcă nu auzi nimic, se ridică, îşi puse halatul şi 
papucii şi deschise uşa. Ieşi pe coridor. Nici o lumină 

nu se zărea pe sub uşa camerei lui Rick sau pe sub cea 
a fui Cyrus. 

Strângând cordonul halatului, se îndrepta spre scări. 
O strălucire slabă de la parter îi confirmă că intuiţia ei 
avusese dreptate, iar Cyrus era treaz încă. 

Coborî în tăcere scările, traversă holul şi văzu că o 
singură veioză fusese lăsată aprinsă în living-room. 
Nu se zărea nici urmă de Cyrus. 

Merse mai departe, până ajunse la uşa care dădea în 
camera cu pereţi de sticlă. înăuntru era întuneric beznă. 
Simţi prezenţa lui Cyrus înainte de a-i auzi vocea. 

-Ce este, Eugenia? Nu poţi dormi? 

-Nu. 

Intră în cameră şi aşteptă să i se obişnuiască ochii 
cu întunericul. In cele din urmă, îl văzu. Stătea 
tolănit într-unul dintre şezlongurile din piele albă, 
privind spre pădurea învăluită în întuneric. Picioa- 
rele îi erau întinse în faţă, iar mâinile îi atârnau pe 
lângă corp. 

- Să înţeleg că nici tu n-ai putut să dormi? 

- Mă gândeam, spuse el. 

Eugenia închise uşa în urma ei, se apropie şi se aşeză 
pe şezlongul de lângă el. Noaptea ploioasă îi învălui. 

-Ai ajuns la vreo concluzie? întrebă ea după o 
vreme. 

-Am ajuns la concluzia că există două moduri de a 
privi mizeria asta. 

- Prin mizerie să înţeleg că te referi la cazul meu? 

-Mda. Mizeria. Recunosc că scenariul cel mai plauzi- 

bil este că au avut dreptate când au considerat moartea 
lui Daventry un accident. Dar dacă s-au înşelat? 

Ea fu surprinsă. 

- începi să crezi că e posibil să fi fost ucis? 

- Poate. Logica îmi spune că* dacă Daventry a fost 
de fapt ucis, cea mai probabil explicaţie ar fi că a avut 
legătură cu vasul Hades. Nu cu drogurile. Dumnezeu 
ştie că, şi în trecut, au murit oameni din cauza acelui 
blestemat obiect de sticlă. 

Ea ştiu că el se gândea la soţia lui moartă. 

-Ai mai spus asta. 

-Treaba care contravine acestei posibilităţi este că 
împingerea cuiva pe scări este o crimă întâmplătoare, 
nu una plănuită. Iar rezultatul e imprevizibil. 

-Ai zis că acela care vrea să fure cupa Hades e un 
profesionist. 

-Corect. Dar dacă am aborda problema din alt 
unghi? Dacă presupunem că Daventry a fost ucis 
dintr-un motiv care nu are nici o legătură cu drogurile 
sau cu vasul Hades? 

-Cum ar fi? 

- Un motiv foarte personal, spuse Cyrus. 

Ea se încruntă gândindu-se la asta. Toată lumea era 
de acord că Daventry avusese duşmani. 

-Vrei să zici că e posibil să fi fost omorât de cineva 
care îl ura şi care a văzut o oportunitate de a scăpa de el 
şi a profitat de ea? 

- Poate ai avut dreptate de la bun început. Poate că 
prietena ta Nellie chiar a văzut ceva ce n-ar fi trebuit 
să vadă... 

-Uciderea lui Daventry? 

- Sau ceva care ba convins pe ucigaş că ea bar putea 
identifica. Şi poate că şi Rhonda Price a văzut ceva. 

Eugenia trase adânc aer în piept. 

-Eo logică în asta. Nellie chipurile a căzut peste 
bord a doua zi după moartea iui Daventry, Dar de ce să 
fi aşteptat cineva atât de mult ca s-o ucidă pe Rhonda? 

-Nu ştiu. Dar cred că putem afirma fără să greşim că 
factorul care a intervenit în ecuaţie a fost apariţia tablo 
urilor din seria Sttcîd. 

Eugenta se uită surprinsă la ei. 

-Ai dreptate. Rhonda a fost împinsă în apă la două 
zile după ce a expus unui spre vânzare la Midnight 
Gallery. Dar ce legătură ar putea avea tablourile cu 
moartea lui Daventry? 

-Să fiu al naibii dacă ştiu, recunoscu Cyrus. în- 
cerc doar să privesc lucrurile dintr-o altă perspectivă. 
Caut ceva care să facă legătura între ceea ce ştim şi cele 
trei morţi. 

-Trei? Au fost doar două. A lui Daventry şi a Iu* 
Nellie. 

-Uiţi de Leonard Hastings, spuse Cyrus cu voce 
moale. 

- Dar el a murit din pricina unui atac de cord. 

-Nu i s-a făcut autopsia. Medicul lui s-a mulţumit să 

declare că a fost atac de cord, mai ales că toată lumea 
ştia de problemele lui de sănătate. Nimeni nu s-a deran- 
jat să pună întrebări. 

- Dar cum ar fi putut face un ucigaş să pară că moar- 
tea lui a fost un accident? întrebă Eugenia. 

Cyrus ridică din umeri. 

-Hastings lua multe medicamente. E posibil să fi 
schimbat cineva pastilele lui obişnuite cu altceva, poa- 
te cu unul dintre drogurile sintetice ale lui Daventry, 
Dumnezeu ştie ce bar fi provocat asta. 

- E o idee foarte ciudată, Cyrus. 

-Ştiu. Pur şi simplu, las ideile să-mi vină, căutând o 
abordare nouă. 

Eugenia îşi zâmbi sieşi. 

-Aşa face orice artist. Se numeşte proces creativ. 

-Spune-mi Michelangelo, 

Eugenia studie silueta întunecată, încercând să deslu- 
şească expresia de pe chipul lui Cyrus, Era imposibil. 

- Iţi dai seama ce spui? Dacă există un ucigaş, el sau 
ea poate fi cineva dintre localnici. Cineva care locuieşte 
pe insulă. Cineva care l-a urât pe Daventry. 

- Se pare că există mulţi pe-aici care nu l-au plăcut pe 
Daventry. 

Ea se cutremură. 

- Şi la ce concluzie ne duce teoria asta? 

- Pe mine mă face să mă gândesc că vreau să pleci de 
pe insulă. Te poţi întoarce în Seattle cu Rick, cu feribo- 
tul de mâine, O să-l pun pe Stredley să se vadă cu tine. 
El te va supraveghea până rezolv treaba asta. 

Ea fu atât de uimită, încât dură câteva secunde până 
să izbucnească: 

-O, nu, nici vorbă! N-o să scapi de mine atât de 
uşor. 

- Nu-mi place sentimentul pe care îl am faţă de aceas- 
tă situaţie, rosti Cyrus. Am de lucru şi nu pot să mă 
concentrez dacă îmi fac griji din pricina ta. 

-Cine spune că trebuie să-ţi faci griji din pricina 
mea? îmi port singură de grijă de foarte mult timp. 

-Poate, dar n-ai fost nevoită să te protejezi de un 
ucigaş. 

- Ucigaşul - presupunând că există unul - nu pe 
mine mă vrea. Ci pe cineva care e posibil să fi văzut ceva 
în noaptea morţii lui Daventry. 

- Mda. Şi poate va decide să scape şi de oamenii care 
pun prea multe întrebări despre moartea lui Daventry. 
Vreau să pleci din calea lui. 

- îţi apreciez grija, zise ea băţoasă. Dar nu plec de pe 
insulă. 

- Eugenia, rosti Cyrus cu mare blândeţe. Ştiu că nu 
este cavaleresc, că e crud şi de prost gust să spun asta, 
dar, la o adică, sunt mult mai mare decât tine. 

-Oi fi tu mai mare, dar fac pariu că eu sunt mult 
mai rapidă. 

El se mişcă atât de repede, încât ea nici măcar nu îşi 
dădu seama că el se ridicase de pe şezlong până nu se 
pomeni în braţele lui. 

- în regulă, deci te poţi mişca foarte repede atunci 
când ai chef. 

Eugenia îşi dădea seama că părea să fi rămas fără 
suflare, CKiar rămăsese fără suflare. Pulsul îi bătea ne- 
buneşte, iar palmele o furnicau. 

-Motivaţia este cheia, spuse Cyrus, Şi, în clipa asta, 
sunt foarte motivat. 

Chipul îi era dăltuit din umbre solide. Pe sub uşă se 
strecura exact atâta lumină cât să-i facă ochii să strălu- 
cească, Ea îi simţi căldura şi forţa. Şi simţi, de asemenea, 
profunzimile hotărârii lui. 

-Asta în nici un caz no să rezolve un conflict inter* 
personal, îl avertiză ea. 

-Tu rămâi la teoria ta despre managementul perso- 
naiului, rosti el cu gura aproape lipită de a ei. Eu o să 
mio menţin pe a mea. 

-Am crezut că ţi-am zis că nu te poţi folosi de sex 
pentru a mă convinge să fac ce vrei. 

-Şi dacă lucrul pe care îl vreau este să faci sex cu 
mine . 7 

- O! Ei bine, bănuiesc că asta ar fi o excepţie. 

- M-am gândit eu că ar putea fi. 

O sărută cu patimă. 

Eugenia se gândi că nu avea nici un rost să-i vorbeas- 
că. El clar nu avea chef so asculte. îi cuprinse gâtul cu 
braţele şi îl sărută la rându-t. 

Excitarea de-acum familiară şi uimirea o învâluiră, 
focândo să se cutremure de anticipare. îşi încleştă de- 
getele în părul lut. 

Cyrus gemu, făcu un pas în lateral şi o trase în jos, 
pe un şezlong capitonat aflat în apropiere. Ea căzu dea- 
supra lui, picioarele îmbârligându-i-se cu ale lui. îl simţi 
dur ca stânca sub coapsele ei. 

El îşi strecură o mână în deschizătura halatului ei. 
Materialul se dădu cu uşurinţă la o parte. Ea suspină 
când îi simţi degetele calde pe piept. Când el îşi trecu 
degetul mare peste sfârcul ei, ea încercă să-i rostească 
numele cu voce tare. Tot ce ieşi fu o exclamaţie es- 
tompată, pe jumătate înghiţită. îşi înfipse unghiile în 
umerii lui. 

- La naiba! mârâi el. îşi lipi gura de gâtul ei. Eşti pri- 
mejdioasă, domniţă. 

j,Doar cu tine”, gândi ea în treacăt, „Ce-i asta?“ 

întrebarea deranjantă îi apăru de nicăieri în minte. 
Se evaporă instantaneu, în vreme ce căldura dintre ei 
se intensifica. 

Cu degete neîndemânatice, îi descheie nasturii cămă- 
şii până când îşi putu pune palmele pe pieptul lui gol. 
îşi dădu seama că iubea atingerea lui* Şi mirosul lui. 
Şi forţa din el. 

O, Doamnei Dacă îl iubea pur şi simplu? 

Imposibil! Totul se întâmplase prea repede. Asta nu 
putea fi iubire. Era sex. Sex minunat, excitant, dar sex, 

încă se putea controla. Nu-şi pusese inima în 
primejdie. 

Sau o făcuse? 

Din nou, gândurile îngrijorătoare dispărură în fu- 
mul creat de flăcările dorinţei reciproce. Eugenia le 
lăsă să se ducă. Ultimul lucru pe care îl dorea în noap- 
tea asta era să-şi analizeze sentimentele confuze faţă de 
acest bărbat. 

Cyrus strânse în pumn cămaşa ei şi i-o ridică fără 
grabă spre talie. Ea se aşeză călare pe el şi, cu degete tre- 
murătoare, îi desfăcu pantalonii. Erecţia lui completă se 
ridică în mâinile ei. 

Ea o cuprinse cu blândeţe. îşi simţi propria umezeală 
pe palma lui. Capul ei se lăsă pe spate. Trebui să-şi înă- 
buşe un ţipăt care, altminteri, s-ar fi auzit până la etaj, 
în camera unde dormea Rick. 

Cuprinse în mâini erecţia grea a lui Cyrus şi o strânse 
cu grijă, uimită de mărimea şi de greutatea mădularului 
lut, El se tncordă sub ea. Când îşi băgă două degete în 
ea, Eugenia se topi ca sticla într-un cuptor. Brusc, de- 
veni incandescentă. îşi înclină capul pentru a depune 
săruturi umede pe umărul lui, 

Era vag conştientă de răpăitul ploii în pereţii 
transparenţi care îi înconjurau. Noaptea forma un 
cocon de întuneric în jurul umbrelor tot mai adânci 
din cameră. 

Când Cyrus o penetră în cele din urmă, fără grabă, 
umplând-o complet, ea aproape că ţipă de plăcere şi de 
satisfacţie intensă. 

Mâinile lui îi cuprinseră coapsele. O ţinu locului, 

-Vreau să te simt cum termini. 

Se împinse puţin mai adânc în ea. 

-Acum, şopti el. Termină acum. 

Ea gemu. Trupul i se încordă ca un pumn în timp ce 
senzaţia orgasmului o cuprinse cu totul. El îi trase capul 
în jos şi îi opri ţipetele cu gura lui. 

înainte ca ultimul fior profund să treacă, el se ridi- 
că şi o culcă pe spate. O ţintui pe perne în vreme ce 
cutremurarea produsă de propria eliberare se resimţi 
în amândoi. 

Cyrus privi în bezna de dincolo de cupola de sticlă a 
camerei. Lucrurile aveau să fie foarte diferite după în- 
cheierea aventurii cu Eugenia. 

Nu, asta era problema. Lucrurile nu aveau să fie de- 
loc diferite. 

Lucrurile aveau să fie la fel ca înainte de apariţia 
Eugeniei în viaţa lui. 

Nu aveau să mai existe discuţii cu o snoabă arogantă, 
cultivată şi care nu putea rezista să nu se cufunde cu 
totul în lectura vreunui catalog al unui muzeu. 

Nu aveau să mai existe dispute aprige cu o femeie în- 
căpăţânată, plină de sine, care credea că ştie mai multe 
decât el despre domeniul securităţii. 

Nu avea să-şi mai piardă stăpânirea de sine. 

Nu avea să mai facă sex fierbinte cu o hoaţă care se 
furişează pe geamuri. 

îşi dădu seama că lista putea continua. Şi că devenea 
tot mai deprimant. 

Nu avea să mai stea de vorbă cu cineva care îl înţele- 
gea aşa cum nu o făcuse nimeni niciodată. 

Un fior de groază tl străbătu, alungând căldura şi sa- 
tisfacţia recentei partide de sex. îşi aminti că nu credea 
în premoniţii. Pentru el importante erau faptele. Ştia 
cum să le facă faţă. Tot ce se afla pe lista lucrurilor care 
aveau să dispară odată cu ieşirea Eugeniei din viaţa lui 
reprezenta un simplu fapt. 

Dădu lista la o parte. In noaptea asta, nu avea timp să 
se gândească la viitor. Avea alte probleme, mai urgente. 

O cuprinse cu un braţ pe Eugenia. 

- Unde am rămas? 

-Bănuiesc că ne dondăneam. Tu spuneai ceva 
despre faptul că eşti mult mai mare şi mai puternic 
decât mine. 

- Iar tu ziceai că eşti mai rapidă. 

-Corect. Mai rapidă. Satisfacţia se desluşi în vocea 
ei. Dar încă n-am ajuns la deşteptăciune. Să ştii că în 
privinţa asta strălucesc cu adevărat. 

- Nu contează. Teoria că mintea este mai importantă 
decât forţa este un mit răspândit de oamenii deştepţi, 
dar fără muşchi. în lumea reală, muşchii întrec creierul 
de fiecare dată. 

-Nu voi pleca de pe insulă, Cyrus. Se aplecă spre eL 
Nu înainte de-a afla ce se petrece aici. 

Et o privi, conştient de hotărârea care radia din ea. 
Ea era obişnuită să-şi poarte de grijă. Era obişnuită să 
dea ordine, nu să se supună. Categoric, nu era o femeie 
pe care un bărbat s-o domine. 

Se gândi că, poate, ar trebui s-o lase să rămână. 
La urma urmelor, şi ea avea nişte drepturi în povestea 
asta. Partea bună era că aici o putea supraveghea. 

„Pretexte, pretexte/ 

Raţiunea îi spunea că ar fi mai bine ca ea să se întoar- 
că în Se arde. 

- Situaţia ar putea deveni primejdioasă, rosti el cu gri- 
jă. Vreau să fiu convins că eşti în siguranţă. 

-Sunt mai în siguranţă cu tine decât aş fi In Seatde, 
spuse ea domol. Eşti expert în securitate, îţi aminteşti? 

- La naiba! N-ai de gând să faci să-mi fie uşor, 
nu-i aşa? ^ 

- Nu. îşi lipi buzele de maxilarul lui. Da fapt, o să fac 
să-ţi fie imposibil. 

- Dacă tu crezi că te poţi folosi de sex pentru a mă 
controla..., zise el. 

-Da? 

El gemu. 

- S-ar putea să-ţi reuşească. 

Piciorul ei gol se ridică în susul piciorului lui. Ar fi 
putut jura că se simţi răzgândindu-se. „Imposibil. 
Dumnezeule, sunt prea bătrân pentru a mă răsuci atât 
de rapid/ 

Telefonul de pe masa de sticlă din apropiere su- 
nă, spulberând întunericul plin de şoapte. Piciorul 

Eugeniei rămase nemişcat. Cyrus se sprijini în cot şi 
ndicâ receptorul. 

- Colfax. 

-Sunt eu, Jacob Houston. Trebuie să vorbim. 

Tensiunea din vocea lui Jacob reuşi să-l alerteze pe 
Cyrus cum puţine alte lucruri ar fi putut so facă în acel 
moment. Alungă efectele atingerii Eugeniei şi se aşeză 
pe marginea şezlongului. 

-Ce s-a întâmplat, Houston? 

-Tocmai m-am întors de la locuinţa Rhondei. S-a în- 
tâmplat ceva acolo. 

- Ce căutai la ea acasă, la ora asta? 

-Tocmai încerc să-ţi spun. Am sunat-o după plecarea 
voastră. I-am zis că ar trebui să ia legătura cu tine. Am 
vrut ca ea să accepte ajutorul oferit de tine. Am vorbit 
mult timp. 

- Şi ce-a spus? 

- In cele din urmă, a fost de acord. A zis că te va suna 
dimineaţă. Apoi, mi-a cerut să mă duc la ea acasă şi să 
împachetez nişte lucruri pe care le lăsase acolo. Aşa că 
m-am dus. 

- In toiul nopţii? 

- Sunt o persoană nocturnă, rosti Jacob. Eram treaz. 

-Continuă! Cyrus se îndepărtă de Eugenia. Se ridi- 
că, îşi trase chiloţii şi încheie fermoarul pantalonilor. 
Ce s-a-ntâmplat? 

-Asta încerc să-ţi zic. Casa ei este vraişte. Vocea 
lut Jacob se ridică nerăbdătoare. Toate sertarele du- 
lapului erau trase. în bucătărie, totul fusese scos 
din dulapuri şi azvârlit pe podea. Pare că cineva a van- 
dalizat casa. 

-Nişte puştani de pe insulă? 

- Poate, dar, după ce a păţit Rhonda în port, nu sunt 
toarte sigur. E o nebunie, însă arată ca şi cum cineva a 
răscolit casa căutând ceva. 

- Ai idee ce ar putea fi acel ceva? 

- Nu. îţi tot spun că Rhonda habar n-are de ce a în- 
cercat cineva s-o omoare, aşa că sigur nu ştie de ce i-a 

spart cineva casa. La naiba, poate că au fost nişte van- 
dali. Crezi că ţi-ai putea da seama? 

- Probabil. Cyrus cântări toate posibilităţile, luând-o 
în considerare inclusiv pe aceea că Jacob încerca să-l pă- 
călească. O să trec pe la tine, să te iau. O să mergem 
împreună acasă la Rhonda şi voi arunca o privire* 

- In regulă. Jacob păru extrem de uşurat. Mulţumesc. 
O să te aştept la mine acasă. 

Cyrus puse încet receptorul în furcă. Eugenia înge- 
nunche pe şezlong, aranjându-şi halatul* 

- Ce se întâmplă? 

El îşi alese cuvintele cu grijă* 

-Jacob spune că cineva a vandalizat locuinţa 
Rhondei. 

- De ce nu l-a sunt pe ajutorul de şerif Peaceful? 

-Nu ştiu. Cyrus nu voia s-o alarmeze înainte de a ve- 
rifica despre ce era vorba. Şi probabil îşi face atâtea griji 
din pricina Rhondei, încât nu mai gândeşte clar. 

Aprinse o veioză şi se răsuci pentru a se uita la ea* 
Părul negru era ciufulit şi forma un nor vaporos în jurul 
chipului ei. Ochii încă îi era învăpăiaţi de pe urma sexu- 
lui. îşi strânsese halatul în jurul trupului, dar un picior 
gol se iţea de sub poalele acestuia. Instinctul posesiv se 
stârni în adâncul lui, o senzaţie sălbatică, primitivă, care 
îl şocă din pricina forţei sale. Simţi cum aerul îi părăseş- 
te în grabă plămânii, 

-Şi ce să faci tu dacă e vorba despre vandalism? 
întrebă Eugenia, 

Cu un mare efort de voinţă, Cyrus se sili să se con- 
centreze asupra problemei actuale. 

-Nu ştiu. Dar cred că ar fi bine sa arunc o privire. 
Houston părea nervos. La bine şi la rău, el este un 
soi de client acum. Politica firmei este să-şi menţină cli- 
enţii liniştiţi, 

-Vin cu tine. Eugenia se ridică de pe şezlong. Dă-mi 
un minut, să-mi pun nişte haine pe mine. 

-Nu. îşi trecu degetele prin păr pentru a şi-l aranja. 
Rămâi aici. Dacă te iau, va trebui să-l trezesc pe Rick şi 
să-i spun ce se petrece. Şi va dori şi el să vină cu mine. 

Nu are nici un rost să ne fâţâim cu toţii pe insulă în 
creierii nopţii. 

Ea ezită, vizibil neîncrezătoare. 

- Ei bine... 

- Mă întorc într-o oră, zise el pe un ton lejer. O sărută 
pe gură şi trecu pe lângă ea în drum spre uşă. Mă duc 
să-mi iau haina din cameră. 

Urcă repede scara de sticlă şi trecu pe lângă balcon 
în drum spre dormitorul lui. Pistolul de calibru 38 era 
chiar acolo unde îl ascunsese în ziua sosirii, la fundul 
genţii. II scoase, luă un încărcător plin şi îşi puse jacheta 
pe braţ pentTu a ascunde arma. 

Eugenia îl aştepta la baza scărilor. Ochii ti era enormi 
în penumbră. Nici măcar nu se uită la haina lui. 

- Cyrus? 

Ceva din tonul vocii ei îl făcu să încremenească în 
sinea îui. 

- Da? 

- Promite-mi că vei fi atent. 

El zâmbi slab. Se hotărî că era plăcut să ai pe cineva 
care să-ţi poarte de grijă. 

- Poţi fi sigură de asta. 

Nu se vedea nici o lumină la ferestrele casei lui Jacob, 
dar strălucirea slabă din atelierul alăturat îi atrase aten- 
ţia lui Cyrus când intră pe alee. 

Nu exista nici un telefon în atelier. Probabil că Jacob 
îl sunase din casă. Nu spusese că avea să se întoarcă să 
lucreze la cuptorul lui. De fapt, din conversaţie reieşise 
că nu lucrase deloc în seara aceea. Spusese că vorbise 
mult cu Rhonda la telefon, iar apoi se dusese la ea acasă 
pentru a-i împacheta lucrurile. 

Cyrus opri maşina şi apăsă scurt claxonul. Nu primi 
nici un răspuns. 

Rămase la volan o clipă, studiind scena din faţa lui. 
Un fior parcă electric îi zbârli părul de pe braţe. După o 
vreme, băgă mâna în haină şi îşi scoase pistolul. 

Cu arma în mână, ieşi din maşină şi intră în umbre- 
le copacilor din preajmă. Ploaia încetase, dar apa încă 

picura de pe frunzele grele. Tresări când câteva picături 
reci îi căzură pe ceafă. Se gândi că existau momente 
când a fi detectiv nu însemna cariera grozavă şi plină de 
suspans care se credea că era. 

Strălucirea din cuptorul în care se topea sticla se zărea 
prin fereastra atelierului. Cyrus se gândi că focul atrăgea 
întotdeauna atenţia. Studie scena un moment îndelutv 
gat, dar nu văzu nici o mişcare în atelier. 

Se întoarse spre căbănuţa întunecată. Jacob îi zisese 
că avea săd aştepte în casă, nu în atelier. 

Merse printre copacii uzi, ocolind micuţa cabană. 
Când zări uşa din spate, ieşi din ascunzătoarea oferită 
de crengi şi se lipi de peretele din buşteni. 

Se apropie şi puse mâna pe mânerul uşii. Acesta se 
răsuci cu uşurinţă în mâna sa. 

Trase adânc aer în piept, expiră jumătate, se plasă 
astfel încât buştenii săd asigure o oarecare protecţie şi 
deschise larg uşa. Aceasta se trânti, lăsând să se vadă 
interiorul întunecat al unicei camere. 

- Houston? Eşti aici? 

Neprimind nici un răspuns, Cyrus bâjbâi pe peretele 
din apropierea uşii şi găsi un întrerupător. 

Lumina din lampa murdară de deasupra inundă în- 
căperea. Cyrus examină scena, din pragul uşii. 

Interiorul micuţei case arăta ca un peşte eviscerat 
Toate sertarele erau deschise. Un maldăr de cămăşi din 
flanelă ponosită, care fuseseră smulse din dulap, zăcea 
pe podea. Până şi frigiderul fusese golit de conţinut. 

Nu se zărea nici urmă de Jacob. 

Şoapta unui zgomot chiar în spatele lui Cyrus fu sirv 
gurul avertisment că nu era singur în întuneric. 

Reacţionă instinctiv, trântindu-se pe pământul 
umed. 

Şoapta se transformă într-un curent de aer şuierat. 
O fracţiune de secundă mai târziu, ceva foarte greu lovi 
peretele din bârne. Se izbi de lemn în locul unde ar fi 
fost capul lui Cyrus dacă acesta nu s-ar fi ferit. 

Un bărbat şuiera în întuneric: 

- La naiba! 

- L-ai ratat, idiotule! A doua voce se auzi dintre co- 
paci . Loveşte-1! Grăbeşte-te. La dracu\ mişcă! 

Cu coada ochiului, Cyrus văzu o pereche de cizme 
din piele de şarpe. Se rostogoli spre ele, lovindu-le cu 
toată greutatea corpului, 

- Ticăloşiile ! 

Din pricina impactului, bărbatul încălţat cu cizme se 
împletici îndărăt, dar izbuti să rămână pe picioare. Lovi 
din nou, cu sălbăticie de data aceasta. 

Lunga ţeava de metal şuieră pe deasupra capului lui 
Cyrus. In timp ce se aruncă într-o parte, întrezări un 
chip ascuns de o mască de schi. 

Se ridică şi scoase pistolul d intro singură mişcare. 
Lumina care se revărsa din casă sclipi pe ţeava armei. 

- Din două focuri, sunteţi terminaţi, şopti Cyrus. 

- Iisuse! 

Masca de schi încremeni. 

-Are o armă, strigă bărbatul dintre copaci. Fugi! 

-Nu m-am angajat la aşa ceva. 

Masca de schi lăsă să-i cadă ţeava metalică, se răsuci 
şi, din trei paşi, dispăru printre copaci. 

Cyrus coborî încet arma. 

Sunetul de paşi alergând din stânga lui îi spuse că şi 
al doilea bărbat se decisese că prevederea este mai bună 
decât vitejia. 

El aşteptă în umbra peretelui casei până când paşii 
care se îndepărtau îi confirmară că atacatorii plecaseră 
cu adevărat. 

îşi coborî privirea spre lungul obiectului metalic de 
pe jos. Era ţeava de suflat pe care Jacob o folosise mai 
devreme în acea după-amiază. O ridică şi se îndreptă 
repede spre atelier. 

Se opri în pragul uşii. Noaptea era răcoroasă, dar 
cuptorul încălzise atelierul, astfel că temperatura era 
plăcută. Mirosul de whisky se simţea puternic în aer. 
Cyrus văzu o sticlă deschisă pe un raft din apropiere. 
Era aproape sigur că nu se atlase acolo mai devreme. 

Vederea flăcărilor din cuptor îl făcu pe Cyrus să se 
îngrijoreze. Se întrebă cum se stinge un cuptor în care 

se tace sticlă. Se gândi că Eugenia ştia probabil răs- 
punsul. Putea so sune din casă. 

II văzu pe Jacob exact când se răsucea pentru a pleca. 
Bărbatul cel mare zăcea întins cu faţa în jos sub un banc 
de lucru. Un cleşte metalic greu se afla lângă el. 

Cyrus lăsă jos ţeava de suflat şi intră repede în 
încăpere. 

- Houston! 

La auzul numelui său, Jacob gemu. 

-Ha? 

Cyrus se simţi uşurat. Se lăsă într-un genunchi 
lângă el. 

- Ce s-a-ntâmplat? 

-Nu ştiu. Jacob se răsuci ciudat, îşi înălţă capul şi se 
uită la Cyrus cu ochi înceţoşaţi. Faţa lui mare se schimo- 
nosi de durere. Colfax. Ce cauţi aici? 

-Tu rn-ai sunat, nu-ţi aminteşti? 

Cyrus pipăi cu blândeţe capul lui Jacob. 

-Au! Jacob tresări şi îşi atinse uşurel capul. La naiba, 
doare! 

-Scuze. Se pare că cineva te-a lovit cu cleştele ăsta. 

Jacob clipi repede. 

- îmi amintesc, oarecum. Cred că au fost doi. 
Au intrat prin spatele meu în casă. Imediat după ce 
te-am sunat. 

- Mai erau aici când am ajuns. 

- Bănuiesc că nu m-au lovit atât de tare cum am cre- 
zut, Eram ameţit, dar km auzit vorbind. Se plângeau de 
cât de greu le-a fost să mă târască aici. Jacob adulmecă, 
Ce-i mirosul ăsta? 

-Whisky. N-aş fi crezut că îţi arde să bei când lu- 
crezi în preajma ăstuia, rosti el arătând spre infernul 
din apropiere. 

-Nu beau niciodată când lucrez cu sticlă. Jacob făcu 
un efort pentru a se ridica. Este foarte cald aici. Ce nai- 
ba? La naiba, cuptorul! 

- Să înţeleg că nu tu Lai aprins? 

-La naiba, nu! Am încheiat treaba în seara asta 
după ce tu şi domnişoara Swift aţi plecat. Trebuie 
să-l opresc. 

- Bună idee. Cyrus se uită din nou la sticla de whis- 
ky. Ai idee de ce ar vrea cineva să-ţi incendieze atelierul 
şi casa? 

Jacob se răsuci şi privi nervos peste umăr. 

- Să-i dea foc? Eşti nebun? 

-Aşa mi se pare. Aş spune că whisky-ul a fost pre- 
textul. Văd deja titlul din ziarul local: „Sticlar beat îşi 
incendiază accidental atelierul şi casa' 4 . 

Teama licări în ochii lut Jacob. 

-Şi pe el însuşi, cu ocazia asta. La naiba, Colfax, au 
vrut să mor în incendiu, nu-i aşa? 

Cyrus ezită, apoi se decise că nu avea rost să fie deli- 
cat în situaţia dată. 

-Aşa se pare. 

-Am ştiut că nu trebuia să te las sâ pleci singur în 
noaptea asta. Eugenia puse ibricul pe aragazul cu ha- 
logen şi cu plita din sticlă, apoi deschise un dulap pen- 
tru a scoate câteva ceşti. Dumnezeule, Cyrus, puteai să 
Hi ucis. 

-Mai încet. Cyrus, tolănit pe un scaun din bucătărie, 
îşi ridică sugestiv ochii spre tavan. Jacob se afla la etaj, 
ducând o geantă umplută în grabă în unul dintre dor- 
mitoarele libere. Houston e deja destul de agitat. Nu are 
rost să-l facem să devină şi mai nervos. 

-Dar cu mine cum rămâne? Turnă apa în ceainic. 
Şi eu sunt foarte nervoasă. 

El zâmbi slab. 

- Nu, nu eşti. Eşti rece ca o latte cu gheaţă. 

Nu era o minciună. Cu zece minute în urmă, când 
sosise la Glass House cu Jacob pe urmele lui, ea abia de 
clipise. Era plăcut să aibă în preajmă o femeie gata să 
înfrunte orice eveniment neprevăzut. 

Era plăcut s-o aibă pe Eugenia în preajmă, punct. 

- Ce are de gând ajutorul de şerif Peaceful să facă în 
privinţa asta? vru Eugenia să ştie. 

-Nu poate face prea multe. Nici eu, nici Jacob n-am 
putut să-i identificăm pe cei doi bărbaţi care ne-au ata- 
cat, El presupune că nişte vandali cu adevărat răi au ve- 
nit de pe continent. Spune ca aşa ceva s-a mai întâmplat 
o dată sau de două ori. Puşti care se îmbată, fură o barcă 
şi caută necazul cu lumânarea. 

Ea îl studie cu atenţie. 

- Nu i-ai zis lui Peaceful restul poveştii, nu? Că e posi- 
bil ca Daventry şi Nellie să fi fost ucişi şi că Rhonda ar 
putea fi în primejdie? 

-Tu ce crezi? 

Ea suspină. 

-Cred că Peaceful ar fi gândit că eşti nebun dacă i-ai 
fi zis că doi sau trei oameni au fost ucişi aici, în ultimele 
săptămâni, fără ca el să-şi dea seama de asta, 

- Mda, la concluzia asta am ajuns şi eu. Ca să fiu cin- 
stit faţă de ajutorul de şerif Peaceful, trebuie să recunosc 
că nici eu n-am crezut, până de curând, că cineva a fost 
ucis aici. Mai mult, tot nu sunt sigur că cineva chiar a 
fost omorât. Nu există nici o dovadă convingătoare că 
s-a făptuit vreo crimă, 

-Jacob e îngrozit, remarcă Eugenia. 

- Ştiu. Nu doar pentru el, îşi face griji pentru Rhon- 
da, Insă, un lucru e sigur, 

- Care anume? 

-Că, în noaptea asta, au fost doi bărbaţi acasă la 
Jacob. Ceea ce îmi strică serios teoria de mai devreme, 
că ucigaşul, dacă există, este un localnic. 

Ea se încruntă, 

- De ce? 

-Pentru că ajungem pe tărâmul fantasticului dacă 
ne imaginăm că doi ticăloşi precum cei peste care am 
dat în noaptea asta au trăit neobservaţi pe insula Frog 
Cove, indiferent cât timp, 

- E cam improbabil, nu-i aşa? 

-Mda, Totuşi, nu imposibil, ci doar improbabil. 
Cyrus sorbi din ceai. Era fierbinte şi ciudat de recon- 
fortant. Fu surprins să constate că îi făcea plăcere agita- 
ţia Eugeniei din noaptea asta. „Nu te obişnui prea tare 

cu asta", se avertiză singur. Iar dacă presupunem că nu 
sunt localnici, atunci putem paria că Peaceful a avut 
dreptate când a presupus că au avut o ambarcaţiune cu 
care să plece de pe insulă. 

Eugenia bătu darabana în cana ei. 

- Bănuiesc că e improbabil ca doi ucigaşi să foloseas- 
că feribotul pentru a veni şi a pleca de la locul faptei, 

-Cu adevărat improbabil. 

-Mai ales că asta ar însemna să rămână aici până 
mâine-dimineaţă pentru a lua feribotul de îa ora opt, ca 
să scape de pe insulă. 

Cyrus se gândi la asta. 

-Din nou, e improbabil, dar nu imposibil. Mâine, 
feribotul va fi mai aglomerat decât de obicei deoarece 
vor sosi turişti pentru a participa la prima zi a Festivalu- 
lui Atelierelor Daventry. Ar fi uşor ca doi oameni să se 
amestece în mulţime. 

-Nu m-am gândit la asta. 

-A, dar eu m-am gândit. Cyrus zâmbi scurt. Acesta-i 
motivul pentru care sunt bine plătit. Şi, doar ca să fiu si- 
gur, o să aranjez ca feribotul să fie supravegheat, în cazul 
că ei doi ar putea încerca să se strecoare la bord. 

- Ce-o să aranjezi? 

-Am un plan. 

-Cumva, asta nu mă face să mă simt deloc liniştită. 

-Ciudat. Pentru mine, face minuni, întotdeauna mă 
simt mai bine când ştiu că am un plan. Sunt genul foar- 
te metodic. 

Ea strâmbă din nas. 

- In regulă, spune-mi care-i planul tău. 

-O să-ţi dau toate detaliile de îndată ce coboară 
Rick. 

- Am sosit, anunţă Rick din uşa bucătăriei. Căscă în 
timp ce îşi încheie ultimii nasturi ai cămăşii, Care-i trea- 
ba cu planul? 

Cyrus îl privi gânditor. 

- Ţi-ar plăcea să vezi unul dintre aspectele plictisitoa- 
re ale unei anchete? 

Gura lui Rîck se închise brusc la mijlocul căscatului. 
Ochii i se aprinseră de entuziasm. 

-Sigur. Ce trebuie să fac? 

- Se numeşte supraveghere. Uite cum funcţionează. 
Cyrus se aplecă în faţă şi îşi sprijini braţele pe coapse, 
îşi împreună mâinile şi se concentră. Noi doi o să-l în- 
soţim pe Jacob Houston ia plecarea de pe insulă, cu fe- 
ribotul de la ora zece. Unul dintre oamenii mei, Paul 
Stredley, ne va aştepta pe continent. 

-Continuă, îl îndemnă Rick. 

- Stredley îl va prelua pe Houston de la noi, iar apoi 
se va duce s-o îa pe Rhonda Price din Seattle. Va avea 
grijă ca ei doi să fie în siguranţă până se încheie toată 
povestea asta. 

-Asta-i tot ce va trebui să fac? Dezamăgirea lui 
Rick era evidentă. Să iau feribotul împreună cu tine şi 
cu Jacob? 

-Nu, nu doar atât. Cyrus zâmbi. Eu mă voi întoarce 
cu următorul feribot. Dar tu vei rămâne. Tot restul zilei, 
vei supraveghea toate cursele care sosesc de pe insulă. 
Vei nota numerele de înmatriculare ale maşinilor în 
care se urcă unul sau doi bărbaţi. De asemenea, vreau să 
fii atent dacă apar două personaje anume. 

-Am crezut că n-ai o descriere a indivizilor, spuse 
Eugenia. 

El ridică din umeri. 

-N-am cine ştie ce, dar am ceva. Doi bărbaţi de con- 
stituţie medie, dintre care unul e posibil să poarte o pe- 
reche de cizme din piele de şarpe, cămaşă de flanel şi 
jeanşi. Se uită la Rick. Ai reţinut? 

Rick strălucea de entuziasm. 

- Sigur. 

- Încearcă să nu ieşi în evidenţă cât aştepţi la termi- 
nalul feribotului. Stai o vreme în cafenea sau prefă-te că 
pescuieşti de pe debarcader, 

-Mi-a venit o idee, zise Eugenia. Ar putea să ia niş- 
te pensule şi nişte hârtie din studioul de la etaj şi să 
pretindă că este un artist care face acuarele. Oamenii 
desenează mereu feriboturi. 

Cyrus ridică dintto sprânceană* 

-Nu-i o idee rea* 

Rick rânji. 

- Chiar crezi că indivizii ăştia doi sunt atât de proşti 
încât să ia feribotul 7 

-Nu se ştie niciodată. 

-Cum rămâne cu măsurătorile din casă? întrebă 
Rick. N-am apucat să terminăm cu pivniţa. 

-Vor trebui să aştepte. O să le termin mai târziu. 

Eugenia se uită la el. 

-Te voi ajuta. 

- Mulţumesc, spuse Cyrus. 

-Şi cum rămâne cu tine, Eugenia? Rick se uită Ia ea. 
Ce-o să faci cât timp noi vom fi plecaţi? 

Eugenia se uită fix la Cyrus, cu o expresie hotărâtă. 

-O să fac exact ce-am plănuit să fac. Mă voi duce 
la festivalul artelor. Astfel, o să am ocazia perfectă de 
a purta nişte conversaţii neutre despre Nellie cu câţiva 
dintre artiştii locali. 

Cyrus îi aruncă o privire şi îşi dădu seama că n-avea 
s-o convingă să renunţe la idee. îşi spuse că partea bună 
era că urma să fie oarecum în siguranţă în mulţimea de 
la festival. El n-avea să lipsească decât câteva ore. în ce 
necazuri se putea băga în intervalul ăsta? 

Se gândi că totuşi nu dorea un răspuns la această 
întrebare. 

- încearcă să fii subtilă când le vei pune întrebări oa- 
menilor, o sfătui el. De obicei, obţii rezultate mai bune 
în felul acesta. 

- Sunt foarte subtilă. 


capitolul 19 

-Creez imagini din forţele brute ale puterii şi ale 
sexului. 

Tânărul rămase alături de Eugenia în timp ce aceasta 
examina sculpturile expuse pe tarabă, 

- înţeleg, zise Eugenia. Putere şi sex. 

- Reduse la esenţă. 

Ea încuviinţă din cap. 

- La esenţă* 

Conform plăcuţei de pe tarabă, numele tui era Kevîn 
Lanton. Era James Dean slab şi sensibil într-o pereche 
de jeanşt rupţi şi o cămaşă de flanel. Ea se gândi că ar- 
tiştii aveau ceva special* Deşi avea de-a face cu ei de ani 
de ztle, o parte din ea nu înceta niciodată să-i privească 
intr-un mod romantic. 

Rezona cu ei chiar dacă nu rezona întotdeauna şi cu 
lucrările lor. Aveau un soi de puritate atractivă, francă. 

Indiferent de temperament şi de caracter, la un 
anumit nivel aveau cu toţii un lucru în comun. Mun- 
ca lor era importantă pentru ei. Era refugiul şi pasiu- 
nea lor. Bănuia că, în unele cazuri, era legătura lor 
cu normafitatea. 

Cei mai străluciţi artişti pe care îi cunoscuse 
erau la mâna forţelor care îi determinau să creeze. 
Trăiau la limită. Dar însuşi actul creaţiei le îngădu- 
ia unul sau două momente de exultare care le erau 
refuzate altora. Ştia că plăteau un preţ pentru acel 
moment incendiar, dar uneoTi produceau ceva care le 
îngăduia şi altora să simtă, indiferent cât de trecător, 
dogoarea flăcărilor. 

Se gândi că nu era deosebit de relaţia ei cu Cyrus. 
Un dor profund o cuprinse. Avea să plătească un preţ 
la sfârşitul relaţiei, dar, până atunci, avea să se afle în 
inima focului. 

Se gândi ca, vorbind strict, nu se afla chiar în inima 
focului în clipa aceea. Era abia 10.30 dimineaţa, iar 
ea străbătea aleile aglomerate dintre tarabele de pe 
Harbor Street. 

Cyrus şi Rtck împreună cu Jacob Houston, ascuns 
sub o pătură pe bancheta din spate a jeepului, plecaseră 
cu două ore în urmă, luând primul feribot al zilei. 

Cei care luau parte la festival veneau în grupuri cu 
feribotul cu care se întorcea el. 

Artizanii locali de la Atelierele Daventry se pregătise- 
ră pentru afluxul de potenţiali cumpărători. Bannerele 
fluturau vesele în adierea brizei. Cel puţin trei duzini 

de tarabe colorate, care etalau ceramica, sticlă, tablouri, 
obiecte lucrate în lemn, sculpturi şi obiecte de arta texti- 
lă, erau înşirate de-a lungul culoarului principal. 

Intercalate printre tarabe se aflau standuri la care 
se vindea porumb prăjit, tarte cu câpşune, sendvişuri, 
espresso şi sucuri* 

Până şi vremea cooperase* Festivalul Atelierelor 
Daventry debuta în forţă* 

Eugenia se gândi că ancheta ei nu mergea la fel de 
bine* Deocamdată, nu vorbise decât cu câţiva artişti lo- 
cali* Nu aflase nimic nou. Cei mai mulţi o cunoscuseră 
superficial pe Neliie Grant, fiind evident că nici unul 
nud fusese atât de apropiat încât să-i pese prea mult de 
moartea ei. 

Eugenia făcu efortul de a-şi îndrepta din nou atenţia 
spre nişte sculpturi metalice etalate pe o masă. Aproape 
că putu auzi verdictul lui Cyrus. „Arată ca o grămadă de 
numere de înmatriculare sudate împreună/ 

-Fascinant! Mângâie marginea unei plăci ruginite. 
Ai găsit o metodă de a folosi unele dintre Cele mai sim- 
bolice artefacte ale culturii noastre pentru a ilustra po- 
tenţialul creativ şi distructiv care se regăseşte inerent în 
torţele puterii* 

-Şi ale sexului, îi aminti Kevin. 

-Presupunând că există o diferenţă între forţele se- 
xului şi ale puterii* Eugenia îşi reaminti că avea un scop 
la acest festival, iar acesta nu era să se lase atrasă în con- 
versaţii despre teorii artistice. Dar era greu să le evite. 
Iubea acest gen de discuţii* Mi se pare că energia care îl 
alimentează pe unul o alimentează şi pe cealaltă. 

- Ei bine, se poate. Dar trebuie să ne gândim la rezul- 
tatele finale. 

- Nu dacă încerci să ilustrezi natura elementară a for- 
ţelor. Fu recunoscătoare că Cyrus nu era în preajmă. 
S-ar fi cutremurat de râs până acum. Tu ai spus că vrei o 
abordare minimalistâ a subiectului. De ce să te osteneşti 
să creezi două dinamici dacă există doar una? 

- Nu sunt foarte sigur că există doar una. 

- Eu cred că este evident* Se poate vedea la sticlă. 

- Eu nu lucrez în sticlă, se răsti Kevin. Materialul ace- 
la e prea afurisit de fragil pentru a exprima putere şi sex 
în formă brută. 

- Nu sunt de acord. Se avertiză că se lăsa luată de val. 
Chiar nu avea timp pentru asta. Ce material mai bun să 
reprezinte puterea şi sexul decât unul care există în stare 
atât lichidă, cât şi solidă? Sticla este o substanţă deopo- 
trivă puternică şi vulnerabilă. Este efectiv născută în foc, 
dar totuşi capătă formă când se răceşte. Explică perfect 
chintesenţa tuturor forţelor elementare. 

Se gândi că privirea lui Cyrus ar fi devenit inexpresi- 
vă deja. Kevin clătină din cap. 

-Sticla este prea atractivă pentru a reprezenta pu- 
terea. Puterea e crudă. Puterea e urâtă. Puterea este 
o bestie. 

-Aiurea! Puterea e doar transparentă şi invizibilă 
până capătă formă şi direcţie. Nu poate fi crudă, sau 
urâtă, sau altfel. Pur şi simplu, există, la fel ca vântul... 
Eugenia se întrerupse brusc. Era ridicol. Nu-şi permitea 
să mai piardă vremea. Uite ce e, asta-i foarte interesant, 
iar piesele tale sunt foarte, ăăă, extrem de uluitoare. Dar 
vreau să vorbim despre altceva. 

- Cum ar fi? 

-Ai cunoscut-o pe Nellie Grant? 

în ciuda promisiunii pe care io făcuse lui Cyrus, fu- 
sese silită să renunţe la subtilitate cu o oră şi jumătate 
în urmă, când începuse să le pună întrebări artiştilor. 
Devenise repede clar că nici unul n-avea să răspundă la 
o abordare indirectă. Se gândi posomorâtă că totuşi nici 
prin metoda directă nu obţinuse mare lucru. 

- Ultima colocatară a lui Daventry? Kevin ridică din 
umeri în stilul James Dean. Mda. Am întâlnit-o la câte- 
va petreceri. 

- Mi-a fost prietenă. 

-Serios? Din moment ce nu se mai discuta despre 
arta lui, Kevin îşi pierdu interesul faţă de conversaţie. 
Păcat că a căzut peste bord. N-am reuşit să pricep de ce 
a ieşit să navigheze în ziua aia. 

Eugenia deveni tensionată. 


Casa de stidă 


245 


- De ce spui asta? 

-Vreme a fost prea rea. Trebuie să fi ştiut că era pri- 
mejdios. Unii oameni cred că era deprimată din cauza 
morţii lui Daventry şi a ieşit pentru a se sinucide. Dar 
eu am văzut-o la petrecerea din seara aceea. Nu părea cu 
adevărat îndrăgostită de Daventry. Părea cam enervată, 
dacă vreţi să ştiţi adevărul. 

-Ai idee de ce? 

~Nu. N-am vorbit cu ea. Am văzut-o doar de la dis- 
tanţă. Se ducea la etaj. 

înainte ca Eugenia să apuce să-i pună şi alte între- 
bări, Kevin se întoarse pentru a întâmpina un alt po- 
tenţial client. 

Ea aşteptă puţin, apoi se decise că nu avea rost să-l 
maj sâcâie pe Kevin. 

îşi reprimă un suspin şi porni pe lângă un alt şir de 
tarabe. Se gândi că îşi pierdea timpul 

După ce discută cu doi ceramişti şi cu un artist în 
material textil, se simţi mai descurajată ca niciodată. 
Da, cu toţii o cunoscuseră pe Nellie. Nu, nici unul n-o 
cunoscuse bine. Nici unul nu văzuse ceva neobişnuit la 
Glass House în seara morţii lui Daventry. Recunoscură 
tără ezitare că bău seră muît la petrecere. 

Tocmai îşi scotea portofelul din geantă pentru a plăti 
un espresso dublu când observă vitrina de Ia Midnight 
Gallery, aflată la câţiva metri distanţă. Fenella Weeks 
schimbase aranjamentul cu ocaziajestivalului. Tablouri- 
le cu vietăţi acvatice dispăruseră. în locul lor se afla un 
avangardist şi curios peisaj marin. 

Era una dintre acele lucrări de artă figurativă care 
izbutea să depăşească graniţele. Aparent, era un simplu 
peisaj marin cu valuri care se spărgeau la ţărm, dar din- 
colo de asta se afla mult mai mult. Existau profunzime, 
pasiune şi o forţă sălbatică, vitală, care o atraseră. 

Eugenia se gândi că sculptura din plăci de înmatricu- 
lare a lui Kevin Lanton încerca să reprezinte esenţa pu- 
terii şi a sexului în stare brută. Dar tabloul chiar reuşise 
să atingă acel scop. Fusese realizat din nuanţe de verde 
care îi aminteau de sticla groasă. 

Ea nu văzuse niciodată şemineul lui Cyrus, dar 
ştiu intuitiv că acel tablou avea să arate perfect deasu- 
pra lui* 

Lăsă portofelul să-i cadă în geantă şi urcă pe trotuar. 
Nu-şi luă ochii de la peisajul marin în vreme ce se în- 
dreptă spre vitrina de la Midnight Gallery. 

Se aştepta ca pictura să devină banală şi plictisitoare. 
Dar, cu cât se apropia mai mult, cu atât mai irezistibilă i 
se părea. Până să ajungă la uşa magazinului, ştia că avea 
să cumpere tabloul pentru Cyrus. 

Clopoţeii de deasupra uşii răsunară veseli când 
intră. 

Galeria era goală. Eugenia se gândi că nu era deloc 
surprinzător. Tarabele de pe stradă reprezentau prin- 
cipala atracţie a acestei dimineţi. Puţini oameni aveau 
chef să intre când puteau să se plimbe printre tarabele 
instalate afară. 

- Fenella? 

Se uită spre partea din spate a galeriei, dar nimeni 
nu era după tejghea. Se întrebă dacă nu cumva Fenella 
ieşise pentru a-şi lua o cafea cu lapte sau pentru a vedea 
ce făcea competiţia. 

Draperia neagră care ascundea camera din spate se 
mişcă uşor în adierea care intră odată cu Eugenia. Reve- 
ni la loc după ce închise uşa. 

- Fenella? Sunt Eugenia Swift. Vreau să te întreb des- 
pre peisajul marin din vitrină. 

Nu primi nici un răspuns. Ocoli tejgheaua şi trase la 
o parte draperia grea. Ca majoritatea camerelor din spa- 
te ale galeriilor şi ale muzeelor, şi a Fenellei era ticsită 
cu tablouri şi cu obiecte de artă care, dintr-un motiv sau 
altul, nu fuseseră expuse. 

Tablouri înrămate erau sprijinite de un perete. O co- 
lecţie de mici pescăruşi sculptaţi manual, cocoţaţi pe un 
buştean adus de valuri. Nişte piese de ceramică greu de 
definit erau îngrămădite pe o masă. 

Eugenia privi curioasă în jur şi dădu să iasă din încă- 
pere. Cu coada ochiului, zări o sclipire de sticlă. 

Preţ de câteva secunde încremenite, încetă să mai res- 
pire. Apoi, foarte încet, dădu drumul draperiei. Aceasta 
căzu fără zgomot în spatele ei. întunericul se lăsă în ca- 
mera din spate a Fenellei. 

Eugenia nu aprinse lampa din tavan. Pe lângă mar- 
ginile draperiei se strecura suficientă lumină pentru a-i 
îngădui să vadă obiectele de pe rafturi* 

Făcu un pas în faţă, apoi încă unul, intrând tot mai 
adânc în prăfuita cameră de depozitare, pentru a ve- 
dea mai bine obiectul aflat în colţul îndepărtat. Când 
ajunse suficient de aproape pentru a-I vedea dar, avu 
o senzaţie de greaţă, de dezorientare. Se simţi de parcă 
atinsese o fantomă. 

Se opri şi privi obiectul. Era făcut din fragmente 
ascuţite de sticlă şi din resturi zgâriate de metal vechi. 
Se contorsiona în sine de parcă ar fi fost o creatură vie 
care se hrănea cu propria furie şi nebunie. 

Eugenia simţi că i se răceşte pielea din pricina şo- 
cului. Văzuse lucrarea acestei artiste în galeria fostelor 
iubite ale lui Daventry. Intuiţia îi spuse că femeia care 
crease acel obiect era capabilă de crimă. 

Raftul pe care se afla sculptura era prea sus pentru 
ca Eugenia s-o poată vedea de aproape. Se uită în jur şi 
văzu o mică scară. 

O trase prin cameră şi o puse în faţa raftului. Urcă re- 
pede pe treapta cea mai de sus şi întinse cu grijă mâinile 
spre masa de sticlă ciobită şi metal ascuţit. 

Trebui să-şi adune puterile pentru a o ridica, nu 
doar pentru că muchiile ascuţite o făceau primejdioasă, 
ci şi pentru că o parte din ea se opunea cu sălbăticie. 
Mu dorea să atingă acea oroare. 

Tresări când degetele ei se strânseră cu delicateţe în 
jurul cioburilor de sticlă şi a lamelor metalice. Putea 
simţi furia bolnavă din acel obiect. Sculptura era foar- 
te grea. Se gândi că sticla surprindea mereu cu greu- 
tatea sa. 

O răsuci cu grijă, înclinând-o, în căutarea unei 
semnături. O găsi pe fundul postamentului. 

Fenella Weeks. 

-O, Dumnezeule! 

Din reflex, o strânse mai tare. Simţi o înţepătură de- 
opotrivă rece şi fierbinte în vârful unuia dintre degete. 
O picătură de sânge de un roşu întunecat se prelinse 
din el. 

- La naiba! 

Se încordă pentru a auzi clopoţeii de la uşă, care 
aveau să sune, cu siguranţă, din clipă în clipă pentru a 
vesti întoarcerea Fenellei. 

în încăperea cealaltă era o tăcere stranie. Auzi zgomo- 
tul de la târgul de artă, dar părea îndepărtat, ca şi cum 
festivalul avea loc intr-un univers paralel. 

Mâinile începură să-i tremure uşor. Puse repede sculp- 
tura la loc pe raft. Se simţi uşurată să scape de ea. 

O altă picătură de sânge apăru pe degetul zgâriat. 

Se uită Ia ea, şocată s-o vadă. Se întrebă dacă nu cum- 
va se pomenise accidental într-o poveste macabră în care 
eroina se zgâria la deget şi declanşa dezastrul. 

Dacă ar fi fost acolo, Cyrus i-ar fi spus să-şi stăpâneas- 
că imaginaţia. 

Gândul o calmă. 

Sări de pe scară, trase adânc aer în piept şi căută un 
şerveţel în geantă. Găsi unul, îl înfăşură în jurul dege- 
tului care sângera şi se îndreptă grăbită spre draperie. 
Simţi o nevoie copleşitoare de a ieşi din magazin. 

Dacă păstrarea calmului era prima regulă pentru 
un detectiv, să nu intre în panică trebuia să fie a doua. 
In timp ce dădea draperia la o parte, se gândi că, desi- 
gur, Cyrus nu avea nevoie de o regulă pentru asta. El nu 
s-ar fi panicat niciodată. 

Magazinul era tot gol, dar prin geam zări o siluetă 
familiară îndreptând u-se spre uşă. Fenella era îmbrăca- 
tă într-o vaporoasă rochie neagră străvezie, cu un motiv 
exotic. Cercei grei, din metal şi mici bucăţele din alt 
material, i se legănau deasupra umerilor. într-o mână 
aveau pahar cu Imie aburind. 

Eugenia ştia că nu putea ieşi din magazin fără a fi vă- 
zută. Răsucindu-se, se aplecă spre cel mai apropiat obiect 
de sticlă, un bol de un albastru-cenuşiu întunecat. 

Clopoţeii de deasupra uşii răsunară cu o veselie cum- 
plită. Eugenia se cutremură. 

-Eugenia. Fenella păru surprinsă, dar încântată s-o 
vadă. Nu te-am văzut intrând în magazin. 

-Bună dimineaţa, Fenella. Eugenia se îndreptă de 
spate şi se răsuci. Etală ceea ce speră că era o imitaţie 
acceptabilă a unui zâmbet. M-am gândit că poate te-ai 
dus să-ţi iei cafea. 

Fenella se strâmbă în vreme ce se îndreptă spre 
tejghea. 

-îmi place festivalul, dar astea nu sunt zile bune 
pentru afacerea mea. Oamenii preferă să stea afară, 
unde se află tarabele, mai ales când este soare. Nu îi 
pot învinui. 

Pentru o clipă, în mintea Eugenia se instală un vid. 
Tot ce-şi dorea era să scape. Cu întârziere, îşi aminti mo 
nvul pentru care intrase de fapt în magazin. 

- Tabloul din vitrină, rosti ea pe un ton vesel. Peisa- 
>ul marin. Nu sunt o mare fană a lucrurilor de genul 
ăsta, dar acesta e special. Cred că s-ar putea ca lui Cyrus 
să-i placă. 

- Este foarte bun, nu-i aşa? 

- Da. Eugenia se sili să se îndrepte calmă spre uşă. 
Un alt artist local? 

- Da, desigur. Ţi-am spus că expun doar lucrările ar- 
tiştilor locali. Numele pictorului este Brad Kolb. Are o 
tehnică minunată. 

- Un mod fascinant de folosire a culorii. O mare pro- 
funzime, fără detalii excesive. 

- într-adevăr. 

Eugenia deschise uşa. Dorea s-o ia la fugă, dar, în 
schimb, se sili să-i zâmbească degajat Fenellei. 

- După ce se va întoarce Cyrus, în după-amiaza aceas- 
ta, o să-i spun de el. 

-Deci pe el l-am remarcat mai devreme îndreptân- 
iu-se spre feribot? 

- îşi duce nepoail la aeroport. 

Eugenia se gândi că povestea care servea drept 
acoperire părea cam insipidă. Ar fi fost de aşteptat 

ca un detectiv cu experienţă să găsească o explica' 
ţie mai detaliată pentru plecarea de pe insulă. Insă 
Cyrus insistase că motivele simple erau întotdeauna 
mai bune, 

- O să duc tabloul lui Kolb în spate, până te întorci 
cu domnul Colfax. 

„Nu conta pe asta", gândi Eugenia. 

- Mulţumesc. Apreciez asta* 

Sprâncenele subţiri şi nefiresc de arcuite ale Fenellei 
se ridicară in semn de amuzament. 

-Va fi interesant de văzut dacă îi place. Mă tem că 
S'ar putea să nu fie suficient de „drăguţ" pentru, ăăă, 
gusturile lui. 

Furia izbucni de nicăieri. Eugenia se gândi că nu era 
momentul să sară în apărarea lui Cyrus, Se forţă să rezis- 
te inexplicabilei nevoi de a-i apăra gusturile artistice. 

- Sunt sigură că îi va plăcea. 

Evada pe uşă şi se grăbi să se îndepărteze pe trotuarul 
aglomerat. Avea nevoie de un espresso şi de un loc liniş- 
tit unde să se gândească. 

Zece minute mai târziu, cu un pahar de plastic în 
mână, se întoarse spre locul unde îşi parcase maşina. Se 
aşeză la volan, luă o gură fortifiantă de cafea şi revăzu 
totul de la început. 

Adevărul era că, dacă se gândea bine, nu prea 
existau motive care să explice valul de adrenalină de- 
clanşat când descoperise semnătura Fenellei pe urâta 
sculptură din sticlă şi metal. Reacţionase instinctiv, 
aşa cum făcea întotdeauna când era vorba despre artă. 
Era vremea să facă un pas îndărăt şi să privească obiec- 
tiv situaţia. 

în regulă, o fi fost Fenella Weeks una dintre fostele 
iubite ale lui Daventry. Mare lucru. Nu era deloc un 
grup exclusivist, Nellie nu vorbise niciodată despre 
relaţia asta, deci fie nu ştiuse de ea, fie nu-î păsase. 

Nici Fenella nu pomenise despre relaţia cu Da- 
ventry. Ba chiar spusese că nu ştia ce privelişti oferea 
Glass House, Eugenia se gândi că asta nu era atât de 
surprinzător sau de suspect. Ştia că, dacă ar fi făcut 

greşeala de a se culca totuşi cu Daventry, şi ea ar fi vrut să 
nege asta. 

Sorbi din espresso şi bătu darabana în volan. 

Daventry avusese reputaţia că îşi bătea joc de fostele 
iubite, adesea denigrându-le talentul artistic. Dar se pâ- 
rea câ păstrase tăcerea în privinţa Fenellei. 

De ce? 

întrebarea fără răspuns pluti în aer. 

Eugenia îşi simţi stomacul strângându-se din pri- 
cina unei noi tensiuni. Se gândi să înceapă cu ce 
era mai important. Dacă el ar fi fost acolo, probabil 
i-ar fi spus să revadă toate faptele înainte de a se grăbi să 
tragă concluzii, 

Singurul fapt real pe care îl avea era cumplita sculp- 
tură pe care o găsise în camera din spate a Fenellei, 
Era posibil - improbabil, dar posibil - ca, în anxie- 
tatea ei, să fi făcut o greşeală majoră. Poate câ artista 
care crease acel obiect monstruOvS din galeria lui Da- 
ventry nu era Fenella, ci o persoană care lucra cu ace- 
eaşi substanţă. 

Eugenia se decise că era vremea să se uite din nou, 
mai îndeaproape, la sculptura din Glass House. Trebuia 
§â fie sigură. 

Termină cafeaua şi aruncă paharul în micul sac de 
gunoi. Degetele ei tremurară când introduse cheia în 
contact. Se gândi că nu fusese un lucru foarte inteligent 
să adauge o doză de cafeină la adrenalina care gonea 
deja prin sângele ei, 

în timp ce băgă Toyota în viteză, se gândi la un alt sfat 
uri! pentru detectivii amatori. Să fie atenţi la aportul de 
cafea când aveau de-a face cu un ucigaş, 

„Cu un posibil ucigaş", se corectă ea ieşind din parca- 
rea portului. Nimeni nu avea o dovadă reală că Daven- 
trv fusese ucis. 

Dar, dacă el fusese ucis, iar Nellie fusese martoră la 
cnmă, asta explica multe. 

Drumul de întoarcere la Glass House i se păru inter 
minabil. Scrâşnetul cauciucurilor în unele viraje o aver- 
nzâ pe Eugenia că mergea prea repede. De două ori, 

redusese ia o viteză mai rezonabilă, dar, până să ia ul- 
tima curbă, deja apăsase din nou cu putere pedala 
de acceterafie. 

Cu motorul urlând, intră pe aleea de la Glass House, 
frână brutal şi ţâşni din maşină. 

Tastă cu degete tremurânde noul cod pentru uşa din 
faţă, după care izbuti să intre în holul cu oglinzi. îşi 
aruncă geanta pe cea mai apropiată masă de sticlă şi o 
luă la fugă pe scări spre cel de-al doilea etaj, fără a se mai 
deranja să-şi scoată pantofii. 

Respira anevoie când ajunse la galeria care găz- 
duia lucrările de artă realizate de fostele iubite ale 
lui Daventry. 

Se sili să tragă adânc aer în piept înainte de a deschi- 
de uşa. 

Camera fără ferestre era întunecată ca un mormânt 
egiptean. Aerul rece şi stătut se grăbi s-o învăluie când 
păşi înăuntru. Găsi întrerupătorul de pe perete şi îl apă- 
să repede. 

Luminile aranjate teatral se aprinseră dezvăluind fi- 
ecare obiect din bizara colecţie) dar lăsând spaţiile din 
jurul lor întunecate. 

Străbătu încet pădurea de piedestaluri din sticlă 
neagră, neluându-şi ochii de la oribilul obiect din sti- 
clă şi metal aflat în celălalt capăt. Stătea ghemuit în 
cuşca lui de sticlă, aşteptând-o. Cioburile de sticlă as- 
cuţite încastrate în el străluceau cu răutate în lumina 
stranie, întunericul care înconjura piedestalul părea 
mult mai dens şi mai impenetrabil decât umbrele din 
jurul celorlalte, 

„Trebuie să am grijă cu această imaginaţie exagerată", 
gândi Eugenia. Ar fi fost plăcut să-l aibă pe Cyrus ală- 
turi. Atitudinea lui nepăsătoare, detaşată faţă de astfel 
de lucruri ar fi fost un tonic mai bun decât cafeina pe 
care şi-o băgase în organism. 

Ajunse la ultimul piedestal şi se uită la sculptura dia- 
bolică prin giulgiul de sticlă limpede al casetei de sticlă. 

Aceeaşi artistă. Trebuia să fie aceeaşi* Intuiţia ei nu 
dădea niciodată greş când era vorba să recunoască teh- 
nica şi stilul* 

Descuie caseta şi băgă mâinile înăuntru cu prudenţă, 
de parcă acolo s-ar fi aflat o reptilă primejdioasă* 

Degetele i se strânseră ezitând în jurul urâtei scuip- 
ruri. Muchiile ascuţite îi înţepară palmele. O scoase din 
casetă şi o întoarse pe o parte pentru a putea vedea sem- 
nătura de pe postament* 

- Este lucrarea mea, desigur, zise Fenella pe un ton 
vesel, din pragul uşii* Dar deja ştiai asta, nu-i aşa? 

Eugenia încremeni. Muchiile sculpturii i se înfipseră 
în piele. Durerea rupse vraja care o cuprinsese la auzul 
cuvintelor amuzate ale Fenellei* 

Ţinând cu mare grijă sculptura în ambele mâini, se 
îndreptă spre uşă. 

Silueta Fenellei era puternic conturată de strălucitoa- 
rea lumină a soarelui care se reflecta în oglinzile de pe 
pereţii atriumului. întunericul din galerie făcea imposi- 
bil să-i vadă faţa, dar era evident că ţinea un obiect în 
mâna dreaptă. 

- Da, ştiam deja. Eugenia fu uşurată să-şi audă vocea* 
Părea infinit mai calmă şi mai stăpână pe sine decât se 
>imţea* Dar trebuia să fiu sigură. 

-Mî-am dat seama ce s-a întâmplat când am văzut 
picăturile de sânge de pe duşumeaua din camera din 
spate. Fenella închise uşa, blocând lumina de afa- 
ră. M-am temut că vei da de necaz* Am sperat că vei 
pleca fără să obţii răspunsurile dorite, dar ai continuat 
să insişti* 

Făcu un pas în faţă* Mâna ei trecu pe la marginea 
unui fascicul aruncat de spotul care lumina un pie- 
destal. Eugenia văzu arma. Preţ de câteva secunde, nu 
putu respira. 

* N-are nici un rost să mă ucizi, spuse Eugenia, Nu pot 
iovedi nimic. 

-Iniţial, am încercat să-mi spun asta. Dar, imediat 
iupă aceea, mi-am dat seama de greşeala pe care am 
-icut-o când ţi-am vândut tabloul Rhondei* 

- Ştiai că nu Rhonda a pictat acel tablou. 

-Ei bine, fireşte că ştiam, zise Fenella dezgustată. 
Rhonda nu e deloc talentată. Când m-a rugat să vând 
tabloul fiindcă avea nevoie de bani, am presupus că îl 
furase d intr-o galerie de pe continent. 

“ Dar, după ce l-am cumpărat, ea ţi-a spus că fusese 
pictat de Nellie Grant. Atunci, ai ştiut că ai o problemă, 
nu-i aşa? 

- Când Rhonda s-a întors pe insulă în ziua aceea şi a 
descoperit că îţi vândusem tabloul tocmai ţie, şi-a pier- 
dut cumpătul. Mi-a spus că ai fost prietenă cu Nellie şi 
că, probabil, îţi vei da seama că ea l-a pictat. 

- Am vrut doar să aflu ce s-a întâmplat cu Nellie. 

-Nu-ţi puteam îngădui să începi să pui prea multe 

întrebări despre moartea ei, zise Fenella. M-am temut că 
te vor conduce la... alte lucruri. 

-Tu ai ucis-o, nu-i aşa? 

-Nu. Fenella păru sincer surprinsă. Am plănuit să 
scap de ea, dar s-a dovedit a nu fi necesar. A rezolvat sin- 
gură problema căzând peste bord în timp ce $e întorcea 
pe insulă. 

- De ce ai vrut ca ea să moară? 

-M-a văzut la petrecerea din seara aceea, spuse Fe- 
nella. Se uita chiar din uşa acestei camere. A auzit cearta 
pe care am avut-o cu Daventry. 

-Te-ai certat cu Daventry în seara aceea? 

- Mă tem că mi-am ieşit din fire. Iar Nellie Grant m-a 
văzut împingându-1 pe scări. 

- E imposibil. N-ar fi putut vedea nimic din pragul 
uşii acestei camere. Ar fi trebuit să se ducă pe balcon şi 
să privească în jos. 

-Nu, rosti Fenella. Tot ce-a trebuit să facă a fost să se 
uite spre peretele opus. 

-Dumnezeule! Oglinzile. 

- Exact. Sunt proiectate pentru a reflecta scara de la 
podea până la tavan. S-a întâmplat să mă uit spre acel 
perete când Daventry a căzut. Am văzut-o pe Nellie la fel 
de clar cum m-a văzut şi ea pe mine. 

- Ce s-a întâmplat? 

Fenella suspină. 

-Trebuie să recunosc că m-arn panicat şi am fugit. 
Am crezut că-1 va suna pe Peaceful Jones. Dar nu s-a 
întâmplat nimic. 

-Nu s-a dus la autorităţi, spuse Eugenia. A părăsit 
insula în noaptea aceea. 

„Şi a venit în Seattle, ca să mă vadă pe mine*, adă- 
ugă Eugenia în gând. Oare de ce făcuse Nellie asta? 
Cu ocazia acelei ultime vizite, nu zisese nimic despre 
faptul că o văzuse pe Fenella Weeks împingând ud pe 
Daventry pe scări. 

-A luat una dintre ambarcaţiunile lui Daventry afla- 
te în port, continuă Fenella. N-am ştiut ce intenţiona, 
dar, fiindcă nu Ie spusese nimic poliţiştilor, a trebuit să 
presupun că dorea să profite de situaţie. 

-Să profite? Cum? 

-Am crezut că, probabil, va încerca să mă şantajeze. 
Dar a murit înainte de a apuca să mă ameninţe. 

-Când a fost declarată dispărută în furtună, te-ai 
gândit că totul s-a terminat şi că secretul tău era în 
siguranţă. 

- Da, recunoscu Fenella. Dar apoi am avut un şoc. 
Acel dezgustător Leonard Hastings a încercat să mă şan- 
tajeze. Iţi vine să crezi? S-a dovedit că şi el mă văzuse 
împingându-1 pe Daventry. Trăsese cu urechea din una 
dintre camerele de la primul etaj. 

- Dumnezeule! şopti Eugenia. Tu l-ai ucis, nu-i aşa? 

- L-am plătit până am reuşit să-mi fac un plan. Până 
la urmă, m-am decis că lucrul cel mai uşor pe care-1 pu- 
team face era să înlocuiesc medicamentele pentru ini- 
mă cu ceva mai puternic. Meditation Jones mi-a fost de 
mare ajutor. Mi-a vorbit despre diverse medicamente 
ilegale care puteau ucide o persoană cu boala de inimă 
de care suferea Leonard Hastings. Desigur, habar n-avea 
că mă voi folosi de informaţiile respective. 

- Cum ai obţinut medicamentele? 

- De la un dealer de pe o stradă din Seattle. Fenella 
chicoti. Nu a fost greu. 

- După moartea lui Hastings, ai considerat că ai 
scăpat. 

- Mi-am zis că, de data asta, sunt în siguranţă, spu- 
se Fenella. Dar apoi ai apărut tu. Am ştiut că ai fost 
prietenă cu Nellie. A menţionat asta de câteva ori. 
Am început să-mi fac griji. 

- De ce ai încercat s-o ucizi pe Rhonda Price în seara 
în care a venit să mă caute la restaurant? Şi ea te văzuse 
împingându-1 pe Daventry? 

- Rhonda? Fenella îi rosti numele pe un ton dispre- 
ţuitor. Fireşte că nu. E doar o prostuţă lipsită de talent. 
Era prea beată în seara aceea ca să fi observat ceva, chiar 
dacă ar fi stat lângă mine. 

-Atunci, de ce ai lovit-o şi ai împins-o în apă? 

Fenella trase aer în piept. 

-M-a înfuriat foarte tare când mi-a zis că tabloul pe 
care mi l-a dat să-l vând era al lui Nellie. 

-Nu înţeleg. 

-Ace! tablou era o legătură cu cele întâmplate în seara 
aceea . Avea să te facă să pui şi mai multe întrebări. 

Brusca furie sălbatică din vocea Fenellei trimise spre 
capătul galeriei o undă de şoc ce se lovi de Eugenia. 

- Da, zise ea. înţeleg ce vrei să spui. 

-Am ştiut că, dacă vei recunoaşte tabloul, vei fi mai 
convinsă decât oricând că e ceva în neregulă. Că vei 
scormoni şi mai adânc. Cine ştie la ce puteai ajunge? 

- Iar tu aveai acum două crime de ascuns, nu doar 
una. Nu te mai puteai simţi în siguranţă. 

-Am început să am vise urâte, zise Fenella, Vo- 
cea ei avea acum o notă stranie, violentă. Dacă Has- 
tings lăsase vreun bilet pe undeva? Dacă vorbise cu 
cineva? Unde se dusese Nellie Grant în noaptea morţii 
lui Daventry? Spusese cuiva despre mine, înainte de 
a muri? 

-Atât de multe întrebări fără răspuns, şopti 
Eugenia. 

-Da. Vocea Fenellei deveni tăioasă. Şi mă temeam 
că, din cauza tabloului, şi tu vei pune prea multe 
întrebări. 

Eugenia fluieră încet. 

- Cu alte cuvinte, ai încercat so ucizi pe Rhonda pen- 
tru câ ţi-a arătat involuntar că eşti vulnerabilă* 

-Micuţa târfă prostuţă a lui Daventry. N-am avut cu 
adevărat intenţia so ucid. Sinceră să fiu» nu-mi pasă 
dacă trăieşte sau moare. Nu ştie nimic. Pur şi simplu, 
am urmărito la restaurant pentru a vedea ce are de 
gând în seara aceea. 

- Iar când a ieşit fugind pe uşa din spate, tu o 
aşteptai? 

Fenella făcu un pas în faţă* Mişcarea făcu ca materia- 
lul rochiei negre să foşnească şi să se legene în umbre. 

- Am profitat de acel moment pentru a o lovi zdravăn 
cu o scândură care $-a întâmplat să-mi fie la îndemână, 
0 merita. 

Eugenia o privi fix. 

- O urăşti pe Rhonda. Nu doar pentru că te-a pus 
intr-o situaţie dificilă apărând cu unul dintre tablou- 
rile lui Nellie, ci şi pentru că e una dintre fostele iubite 
ale lui Daventry. 

-Cu cinci ani în urmă, ticălosul ăla de Daventry m-a 
dat la o parte pentru o serie de flecuşteţe lipsite de ta- 
lent precum Rhonda Price, rosti cu asprime Fenella. 

- De ce? 

- De ce? Pentru că l-am speriat, desigur. Amuzamen- 
tul tensionat reveni în vocea Fenellei. Ştia că am un 
mare talent, dar se temea de el. Era prea mare pentru 
el. Prea puternic. Ştia că nu avea să-l poată extrage din 
mine aşa cum făcuse cu toate celelalte. în sinea lui, 
era îngrozit că aveam să-l distrug. 

Eugenia se uită la îngrozitoarea sculptură de sticlă 

metal din mâinile ei. Se gândi că înţelegea de ce 
Daventry ajunsese atât de tulburat de talentul artistic 
al Fenellei. îşi ridică din nou privirea. 

-Când te-a părăsit, ai jurat că-1 vei face să plătească, 
nu-i aşa? 

-O, da! Da f mi-am promis că va plăti. 

- O întrebare. De ce ai aşteptat cinci ani? 

Fenella râse aspru, strident. 

- Pentru că atât mi-a trebuit ca să creez o modalitate 
cu adevărat satisfăcătoare de a-1 distruge* La urma urme- 
lor» sunt artistă. Distrugerea lui Adam Daventry trebuia 
să fie o operă de artă. 

- Poftim? Ai avut nevoie de cinci ani pentru a-ţi veni 
strălucita idee de a-1 împinge pe scări? Nu vreau să te 
jignesc, dar nu mi se pare prea creativ. 

-în seara aceea, n-am intenţionat să-l ucid, se răsti 
Fenella. Ne-am certat. M-am înfuriat foarte tare. Mi-am 
pierdut cumpătul şi l-am împins. Cu putere. El luase 
din drogurile lui speciale. Şi-a pierdut echilibrul şi a că- 
zut. Dar n-am vrut să fac asta, 

- înţeleg. 

- De ce aş fi vrut să-1 ucid când el plătea atât de bine 
pentru răul pe care mid făcuse? 

- Cum plătea? 

Fenella se apropie, intrând în alt fascicul luminos. 

-îl şantajam. 

-Cu ce? Daventry nu se temea de nimeni atât de 
mult încât să se lase şantajat. Ţi-ar fi râs în faţă. 

-N-a râs, rosti Fenella cu mândrie. A plătit din plin 
pentru ca eu să păstrez tăcerea. 

-Sunt impresionată. Cu ce-l aveai la mână? 

-Vreme de cinci ani lungi, nu l-am scăpat din ochi 
pe Adam Daventry. Era atât de afurisit de arogant, încât 
n-a bănuit nici o clipă că eu mă aflam în umbră, aştep- 
tând şi pândind. A crezut că am dispărut din viaţa lui 
pentru că el pusese capăt relaţiei. Dar eram mai aproape 
de el decât îşi putea imagina. Mai aproape decât oricare 
dintre târfele lui. Iar când a făcut marea greşeală, eu 
stăteam pregătită. 

Eugenia rămase nemişcată. Se gândi că ştia ce avea să 
urmeze, dar mai ştia şi că ar fi fost o prostie să încerce 
s-o atace pe Fenella. în acel moment, singurul punct 
vulnerabil al femeii era orgoliul ei. 

- în regulă, o să te cred, spuse Eugenia. Care a fost 
marea greşeală a lui Daventry? 

-Cu câteva luni în urmă, când a devenit interesat 
de sticla antică, a început să frecventeze piaţa neagră 

de artă. Contactele lui cu oamenii care îi furnizau dro- 
gurile alea speciale l-au ajutat să cunoască alţi indivizi, 
care ştiau cum să facă rost de obiecte foarte primejdioa- 
se, extrem de preţioase* 

- Cum ar fi? 

- în acest caz, o foarte veche piesă de sticlă cunoscută 
drept cupa Hades* 

Eugenia nu spuse nimic, ci doar trase anevoie aer 
în piept* 

Fenella râse încetişor* 

-Ai cunoştinţe despre sticlă, Eugenia Swift. Eşti ex- 
pertă. Cu siguranţă cunoşti foarte bine legendele despre 
acea cupă. 

-Am auzit câteva. 

-Au murit oameni din cauza acelei cupe. Daventry 
fusese avertizat că fostul proprietar al cupei ar fi ucis 
fără probleme pentru a o recupera. Aşa că a trebuit 
să-şi protejeze secretul. Doar câţiva oameni ştiau că o 
avea* Nu şi-a dat niciodată seama că eu eram unul din- 
tre ei* 

-Până nu ai apărut din trecut şi ai început să-l 
şantajezi* 

-Ar fi trebuit să-i vezi faţa când a descoperit că mă 
mutasem pe insulă şi îmi deschisesem o galerie. Fenella 
chicoti* Nu era un sunet plăcut, l-am spus că informaţia 
că el era noul proprietar al cupei Hades se afla într-o 
scrisoare care avea să fie trimisă anumitor oameni în caz 
că mi se întâmpla ceva. Desigur, era o minciună* 

-Nu există nici o scrisoare? 

- Nu puteam să încredinţez nimănui o astfel de in- 
formaţie, nu-i aşa? zise Fenella, de parcă i-ar fi spus 
asta unei persoane nu prea inteligente. însă Daventry 
m-a crezut* 

-A fost dispus sâ te plătească pentru a păstra tăcerea? 

- O, la început a încercat orice altceva. Batjocura răz- 
bi din cuvintele Fenellei. Mi-a zis că putem reînnoda 
relaţia* A susţinut că ajunsese să-şi dea seama că eram 
cea mai strălucită artistă pe care o cunoscuse vreodată. 
Prostul chiar a crezut că mă putea seduce* 

- Dar, în schimb, tu l-ai făcut să plătească. 

- Da, 1-am făcut să plătească. Vocea Fenellei tremură 
de furie. Sute de mii de dolari. 

- Până în momentul certei din capul scărilor, 

- într-un fel, totul a fost de-a dreptul ironic. 

-Ce vrei să spui? întrebă Eugenia. 

-Cândva, mi-a zis că lucrul care îl atrăgea la artişti 
era temperamentul lor imprevizibil. Spunea că îi plăcea 
focul lor. îi plăcea să-i vadă înfuriaţi, II excita. 

-Şi, în cele din urmă, a murit pentru că tu te-ai în- 
furiat pe el. 

- Da, şopti Fenella, Iar acum, şi tu trebuie să mori. 

Eugenia îşi dădu seama că avea nevoie de ceva care să-i 

distragă femeii atenţia - şi asta numaidecât, îşi aminti 
de lacrimile care curseseră din ochii lui Jacob Houston 
când aflase că, fără să ştie, îşi distrusese propria creaţie. 

-Ştii ceva, Fenella? Tu chiar ai talent. Făcu un 
pas spre lumină. Dorea ca Fenella să vadă că încă ţi- 
nea sculptura ei în mâini. Păcat că nu poţi face decât 
monstruozităţi. 

-Nu-i adevărat! ţipă Fenella. Lucrările mele sunt 
mult prea strălucite pentru ca tu să poţi măcar începe să 
le înţelegi. Lasă jos Floarea mea. 

-Cum spui tu. 

Eugenia ridică urâta sculptură din sticlă şi metal şi 
dădu cu ea de podea. 

Eugenia urlă. 

Sticla se sparse. Metalul scrâşni, zgâriind oglinda de 
pe podea. 

Fenella apăsă pe trăgaci. 


capitolul 20 

Glonţul se lovi de peretele din spatele Eugeniei. 
Ea se sili să se mişte, în ciuda spaimei. Avea doar câteva 
secunde în care atenţia Fenellei urma să se concentreze 
asupra distrugerii Florii. 

Se lăsă pe vine pentru a se ascunde în umbrele negre 
de lângă duşumea şi se târî în mâini şi în genunchi spre 
cel mai apropiat piedestal din sticlă neagră. 

-Naiba să te ia, naiba să te ia, naiba să te ia! Vocea 
Fenellei se ridică precum un val uriaş de pasiune chinui- 
tă, Nu ştii nimic despre artă, Eugenia Swift. Nimic! 

O altă împuşcătură bubuî în cameră. Eugenia se ghe- 
mui în spatele piedestalului şi se crispă când caseta de 
sticlă se sparse. Cioburile căzură lângă ea. Ceva greu se 
prăbuşi de pe un stand şi îi atinse coapsa. 

O ascultă pe Fenella străbătând labirintul de 
piedes taluri. 

-Căţea proastă! Directoare de muzeu proastă. 
Crezi că ştii ceva despre artă? Habar n-ai ce înseamnă 
cu adevărat arta. Numai un artist ştie asta. Iar tu nu 
eşti artistă. Nici una dintre târfele lui Daventry nu 
era artistă. 

O altă casetă de sticlă explodă. Eugenia se gândi că, 
de data asta, nu fusese un glonţ. Fenella o spărsese. 

-Ai fost una dintre târfele lui Daventry, Eugenia 
Swift? Ai fost una dintre târfuliţele proaste care se cre- 
deau artiste? 

Altă sticlă se sparse. Ceva greu şi fragil se crăpă când 
lovi podeaua, 

-Aţi fost toate nişte antitalente, O altă casetă se făcu 
ţăndări. Talentul meu ba îngrozit pe Daventry, să ştii, 
rosti încântată Fenella. De aceea s-a îndreptat spre târfe- 
le alea. N-a putut face faţă talentului meu, O altă casetă 
se sparse când Fenella o lovi cu pistolul. N-a putut face 
faţă focului unui geniu adevărat, ţipă ea. 

Eugenia îşi dădu seama că Fenella străbătea sistema- 
tic culoarele dintre piedestaluri. Distrugea casetele şi 
obiectele de artă aflate înăuntru. 

Furioasei femei avea să-i ia doar un minut sau două 
până să ajungă la piedestalul după care se ascundea 
Eugenia. 

Aşteptă încordată până când Fenella sparse o altă 
casetă. 

-Superficiale. Anoste* Amatoare, voi toate, strigă 
Feneila în timp ce sticla exploda. 

Profitând de zgomotul sticlei sparte, Eugenia se ridi- 
că pe vine* 

- Unde eşti, Eugenia Swift? Nu te vei mai putea as- 
cunde mult timp. Feneila sparse o altă casetă. O $â le 
distrug pe toate târfele lui Daventry, inclusiv pe tine. 

Eugenia ascultă paşii Fenellei. Se apropia pe culoarul 
din dreapta. Din fericire, părea interesată să distrugă 
metodic obiectele de artă. Cea mai apropiată casetă din 
stânga, apoi pe cea din dreapta. 

Stânga, dreapta. 

Stânga, dreapta. 

Eugenia se gândi că Daventry avusese multe artiste în 
viaţa lui. In acel moment, patru dintre ele se aflau între 
ea şi un glonţ. Ocoli piedestalul pentru ca acesta să $e 
afle între ea şi Feneila. Paşii se apropiară. Feneila gemea 
de furie acum. Sunetul avu acelaşi efect asupra nervilor 
Eugeniei ca pistolul asupra sticlei. Ii transformă în cio- 
buri zimţate. 

Feneila sparse o altă casetă. Un alt obiect de artă se 
iovi de podea. De data aceasta, ceva moale. 

Stânga, dreapta. 

Feneila se afla acum la mai puţin de un metru distan- 
ţă. Eugenia privi pe furiş de după piedestal şi văzu un 
braţ ridicat pe fundalul puternicei lumini albe. Străve- 
zia rochia neagră pluti ca un giulgiu diafan. 

-Târfă proastă a lui Daventry. Şi tu i-ai crezut min- 
ciunile? Sigur că le-ai crezut. Toate le-au crezut. 

în acea fracţiune de secundă, Feneila era întoarsă cu 
spatele. Eugenia se decise că aceasta era singura ei şan- 
să, Se repezi cu toată forţa. Feneila ţipă furioasă când 
Eugenia o lovi. 

Impactul le trânti pe amândouă. 

Traiectoria arcuită a căderii fu întreruptă de o bufni- 
tură stridentă când ceafa Fenellei se lovi de muchia unei 
casete. Pistolul căzu cu zgomot pe duşumea. 

Fenella se prăbuşi inertă pe podea. Rămase nemiş- 
cată. Eugenia căzu deasupra ei. Şocul impactului îi 
tăie răsuflarea. 

Când îşi reveni suficient pentru a se ridica împleti- 
cindu-se, constată câ Fenella zăcea inconştientă. 

Ajutorul de şerif Peaceful Jones emise o judecată so- 
lemnă în timp ce îşi urmări soţia îndreptând u-şi trupul 
în micuţa clinică. 

-O situaţie cu adevărat tristă. 

Mediration suspină şi îşi puse la o parte instrurnentele. 

- O aură foarte ciudată. Avea o culoare urâtă. întune- 
cată şi tulbure. Nu avea nici un pic de claritate. 

Cyrus se uită la ei şi decise că nu mai era nimic 
de spus. 

Autorităţile o duseseră pe Fenella Weeks pe conti- 
nent, cu un elicopter. Se trezise, dar nu se putea spu- 
ne că era lucidă. Cyrus o auzise bolborosind despre un 
plan bizar de a le ucide pe toate fostele iubite ale lui 
Daventry. Numai despre asta putea vorbi. Meditation 
Jones spusese că era pierdută în sine. 

Peaceful supraveghease cu o surprinzătoare eficienţă 
prelucrarea locului faptei. Eugenia dădu cu voce joasă o 
declaraţie detaliată. După ce termină, Peaceful clătină 
din cap. 

- Să-şi imagineze că putea şantaja pe cineva ca Daven- 
try... Astfel de oameni nu dau doi bani pe dezvăluirea 
unui vechi scandal. 

- E de necrezut, rosti Eugenia. 

Ceva din vocea ei îi atrase atenţia lui Cyrus, Ea îi 
evită privirea. 

-Mă întreb, oare cu ce-1 avea la mână, zise gânditor 
Peaceful. 

Eugenia îşi drese glasul. 

- Cred că avea legătură cu comerţul ilicit de opere 
de artă. 

- Nu m-ar surprinde. Peaceful se strâmbă. Fac pariu 
că majoritatea obiectelor de artă ale lui Daventry au o 
provenienţă dubioasă. 


264 


Amanda Qiiick 


* 

- Eşti sigură că te simţi bine? întrebă Cyrus în timp 
ce o ajuta pe Eugenia să intre în jeep. Tăcerea ei ciudată 
îl îngrijora cum nimic nud îngrijorase de multă vreme. 
Poate ar trebui să te duc în Seattle, ca să te vadă docto- 
rul tău. 

-Nu. Eugenia îşi puse centura cu o grijă nefirească. 
Nu sunt bolnavă. Sunt doar puţin zguduită. 

- La naiba! Amândoi suntem. Cyrus intră lângă ea şi 
îşi puse ochelarii cu o precizie îndârjită. E de mirare că 
nu nvau apucat istericalele. 

Un zâmbet şovăielnic apăru în colţul gurii ei. 

-Asta ar fi interesant de văzut. Cumva, nu mi te pot 
imagina isterizându-te, indiferent de circumstanţe. 

-Toată lumea are o limită dincolo de care cedează. 
Cyrus îşi puse o mână pe volan, iar pe cealaltă pe spătar. 
Cred că astăzi am atins-o. 

- Greu de crezut. 

-La naiba, Eugenia, puteai să fii omorâtă de nebu- 
na aia. 

Scoase jeepul din parcare şi se îndreptă spre drumul 
principal. 

-Nu trebuie s<Vmi explici. Vocea ei păru ciudat de 
detaşată. Am fost acolo. Am văzut tot ce s-a întâmplat. 

- De ce naiba te-ai grăbit să te duci la Glass House de 
una singură după ce ai găsit sculptura din camera din 
spate a Fenellei? 

-ŢLam spus că trebuia să fiu sigură că Fenella era 
artista care crease ambele sculpturi. După ce am ple- 
cat de la galerie, Fenella şi-a dat seama că o suspectam. 
A venit după mine. 

El strânse cu putere volanul. 

-Ar fi trebuit să aştepţi până mă întorceam pe insulă. 

- Dacă ai de gând să ţipi la mine, vreau să cobor din 
maşină, în clipa asta, 

- La naiba! 

Nu dorise să ţipe la ea. Era ultimul lucru pe care îl 
voia. Dar nu ştia cum să explice că rămăşiţele spaimei 

pe care le simţea în stomac îl făceau să-i fie greu să se 
controleze pe deplin* 

„Ea a fost la un pas de moarte." 

Se sili să se concentreze asupra drumului şerpuit. 
Din moment ce nu putea avea încredere în sine că era 
în stare să poarte o conversaţie civilizată, se cufundă în 
gânduri negie. 

„Astăzi, aproape că am pierdut-o pe Eugenia." 

„Sunt prea multe lucruri care nu au o explicaţie." 

„Puteam s-o pierd pentru totdeauna." 

„Lucruri fără explicaţie." 

„Hristoase! A fost la un pas de moarte." 

„Ce-i cu lucrurile fără explicaţie?" 

O tăcere încordată se instală în maşină. Eugenia nu 
o curmă până nu ajunseră la jumătatea drumului spre 
Glass House, Se răsuci şi îşi întoarse capul pentru a se 
uita la el. 

-îmi devine tot mat limpede că am greşit crezând 
că Nellie a fost ucisă. Fenella a spus că ea n-a omo 
rât-o, şi cumva o cred. Poate că Nellie chiar a căzut 
peste bord, 

- In ziua aceea, se grăbea să se întoarcă pe insulă pen- 
tru a-şi lua lucrurile. Poate n-a fost la fel de atentă ca 
de obicei, acceptă el cu blândeţe. Poate a ignorat prog- 
noza meteo. 

Eugenia suspină. 

-Tot nu mi se pare în regulă, dar nu găsesc o altă 
explicaţie logică. 

-Atunci, trebuie s-o laşi baltă. 

- Presupun că da. îl privi în continuare, în timp ce 
el conducea. I-am spus lui Peaceful că Fenella urla şi 
spumega când m-a încolţit în galerie. 

-Ştiu. Cyrus îşi flexă mâinile pe volan. Probabil a 
luato razna cu adevărat. 

-Slavă Domnului! 

El o privi surprins. Eugenia se uită pe geam spre ape- 
le din Sound. 

- Dacă n-ar fi înnebunit de-a binelea şi nu s-ar fi decis 
să distrugă toate obiectele de artă din încăpere, n-aş fi 
avut nici o şansă* 

El aproape că simţi fiorul care o străbătu. II străbătu 
şi pe ei, făcându-i stomacul să se strângă. 

- Nu e nevoie să-mi aminteşti. 

-A spus o mulţime de lucruri. Nu i le-am repetat pe 
toate lui Peaceful exact aşa cum le-a zis ea. 

- E de mirare că îţi poţi aminti ceva, având în vedere 
ce se petrecea în clipele acelea. 

Eugenia îşi drese glasul 

- Mă bucur că vezi lucrurile în felul acesta. Pentru că 
de scuza asta vreau să mă folosesc dacă autorităţile vor 
veni vreodată să mă întrebe de ce nu am zis exact cu ce 
îl şantaja. 

Cyrus se încruntă. 

- Ai spus că era ceva legat de comerţul ilegal cu opere 
de artă. 

- Partea asta e destul de adevărată. Ceea ce n-am adă- 
ugat a fost numele piesei despre care era vorba. 

El îşi luă piciorul de pe pedala de acceleraţie şi privi 
cu ochi goi drumul din faţă. 

-Vrei să zici că Fenella Weeks ştia ceva despre cupa 
Hades? 

-A spus că descoperise că Daventry achiziţionase 
cupa cu sprijinul oamenilor care îl ajutau să obţină dro- 
gurile sintetice.^ 

- La naiba! încercă să asambleze altfel piesele puz- 
zle-ului. Poate câ Fenella urmărea să pună mâna pe 
cupă. Asta ar explica nişte lucruri. 

-Nu, nu cred că ei îi păsa de cupă. Unicul ei scop 
era să se răzbune. Părea mulţumită de succesul şanta- 
jului ei. 

-Până în seara în care l-a împins pe Daventry pe 
scări. 

-N-a fost o crimă întâmplătoare, aşa cum ai crezut tu, 
rosti încet Eugenia. A fost o crimă pasională. 

-Bănuiesc că nu a menţionat totuşi unde ascundea 
Daventry obiectul acela afurisit. 

-Nu cred că ştia sau eâ îi păsa unde era ascuns. 
Eugenia făcu o scurtă pauză* Dar a confirmat că el era 
obsedat de cupă şi că ştia că deţinerea acesteia reprezen- 
ta un risc. 

-Trebuie să fie undeva în casa aia. Cyrus apăsă din 
nou pedala de acceleraţie. Daventry a ţinut-o probabil 
la îndemână, pentru a o putea vedea oricând dorea. 
Un gând brusc curmă firul logicii. Se uită la Eugenia. 
Pot presupune că te-ai decis în sfârşit să accepţi că vasul 
Hades există şi că Daventry l-a avut? 

- Trebuie să recunosc că vorbele Fenellei mi-au făcut 
o impresie foarte puternică. 

El suspină profund. 

- Date fiind circumstanţele în care le-a rostit... 

-Da. 

- Dacă asta te linişteşte, zise el, află că nu cred că e ca- 
zul să fii îngrijorată că autorităţile te vor lua la întrebări 
fiindcă ai omis să pomeneşti despre cupa Hades. 

-Nu, bănuiesc că nu. Zâmbi strâmb. Din punctul de 
vedere al experţilor în artă, cupa nici măcar nu există. 

- Iar tu eşti unul dintre experţii care crede că e un 
mit. Evident, îţi preţuieşti prea mult reputaţia profesio- 
nală pentru a dori ca oamenii să creadă că ai da crezare 
bălmăjelilor demente ale unei persoane nebune despre 
un mitic obiect de sticlă. 

- Corect. 

Cyrus făcu o pauză. 

-In regulă, deci care-i motivul pentru care nu le-ai 
pomenit despre cupă autorităţilor? 

-Cunoşti răspunsul. 

O uşurare bruscă apăru undeva în adâncul lui, O fă- 
cuse pentru el. 

- Ai păstrat tăcerea pentru mine, nu-i aşa? rosti el pre- 
caut. Ai vrut să-mi oferi şansa de a o găsi. 

Ea ridică din umeri, dar nu spuse nimic. El îşi luă o 
mână de pe volan şi o puse pe coapsa ei. 

-Mulţumesc, Eugenia. îţi rămân dator. 

- încercam doar să respect partea mea de înţelegere. 

-Mda. Sigur. Ei bine, îţi mulţumesc oricum. Căl- 
dura strălucitoare se stinse, făcându-1 pe Cyrus să se 
simtă deprimat. Se sili să se concentreze asupra mulţi- 
mii de întrebări noi iscate de evenimentele acelei zile. 
Avem o mulţime de lucruri care nu-şi găsesc o explica- 
ţie, ştii? 

- Da. Se încruntă. Chiar avem, nud aşa? 

-Hai să trecem în revistă ce avem. Daventry a fost 
ucis, iar Nellie a fost martoră la crimă. A părăsit insula 
cu barca lut, în noaptea aceea. 

- A venit să mă vadă, dar tot nu sunt sigură de ce. 

-Ţi-a dat unul dintre tablourile din seria Sticlă , îi 

aminti Cyrus. 

-Iar de atunci am mai găsit alte două. Eugenia se 
uită la el. Tablourile lui Nellie tot apar în povestea asta, 
nud aşa? 

- Cam da, spuse Cyrus. Mă întreb de ce. 

- Fiecare ilustrează o piesă de sticlă din colecţia lui 
Daventry, zise Eugenia încet. Poate că tabloul care lip- 
seşte înfăţişează cupa Hades. 

-Chiar dacă e adevărat, cu ce ne ajută asta? Tabloul 
în care apare acel obiect blestemat nu are nici o valoare. 
Făcu o pauză. Dar, dacă cineva crede că are, atunci s-ar 
putea explica de ce locuinţa lui Jacob şi cea a Rhondei 
au fost scotocite. 

-Ar ft mai logic să cauţi în Glass House, nud aşa? 

- Nu dacă ai motive să crezi că tablourile au fost luate 
de-acolo, spuse Cyrus. 

Se întrerupse pentru a analiza problema. 

- Ei bine? vru Eugenia să ştie. 

- Şe pare că există două scenarii. 

- înţeleg ce vrei să zici. Fenella Weeks a fost clar res- 
ponsabilă de un set de incidente declanşate de moartea 
lui Daventry şi de încercările ei de a-şi ascunde vina. 

-Aşa este, rosti Cyrus. Dar cupa Hades furnizează 
o legătură. Totuşi, cred că e corect să presupunem că 
Fenella acţiona de una singură şi avea propriul scop de- 
ment. Nu o interesau tablourile lui Nellie. 

-Atunci, cine altcineva să le caute? 

- Bună întrebare. 

„Şi, posibil, foarte primejdioasă* 4 , gândi el. „Dar de ce 
ar urmări cineva să pună mâna pe tablou, nu pe cupă?" 

Eugenia îşi puse palmele pe coapse şi le frecă de 
jeanşi. 

-Ce facem acum? 

Lui nu-i plăcu tonul nefiresc de supus al vocii ei. 

-Ne întoarcem la Glass House, unde vei face un duş 
lung şi fierbinte, în vreme ce eu voi deschide una dintre 
acele foarte scumpe sticle de vin de colecţie din pivniţa 
lui Daventry. Apoi, îţi voi pregăti cina. După aceea, vom 
discuta despre ce e de făcut în continuare. 

Ea îi aruncă o privire piezişă. 

- Pregăteşti ru cina? 

- Priveşte asta ca pe o aventură culinară. 

- Cyrus? 

-Da? 

- Vrei, te rog, să opreşti maşina? Cred că mi se face 
râu. 

- Dacă din pricina faptului că voi găti... 

- Nu. Te rog! 

- La naiba! Ar fi trebuit să-mi dau seama, M-am între- 
bat când te va copleşi. 

Opri la marginea drumului şi deschise portiera. 

Până să ajungă la ea, Eugenia era deja afară, aplecată, 
ţinându-se de mijloc, O ţinu delicat în vreme ce spasme- 
le îi zguduiau trupul. 

După ce termină, îi dădu batista lui. 

-îmi cer scuze, şopti ea. Lacrimi i se prelinseră pe 
chip, E atât de jenant. Eu nu plâng niciodată. 

- Este un semn bun. Mai bine elimini totul acum de- 
cât să laşi să se adune în rine. Cei care ţin totul în ei au 
cele mat mari necazuri mai târziu. 

- Sună de parcă ştii despre ce vorbeşti. 

El îşi aminti de prima victimă ucisă pe care o găsise. 
Ucigaşul folosise un cuţit, iar apoi îl aşteptase pe primul 
poliţist care sosea la locul faptei. 

Se sfârşise cu mult sânge, al lui, al ucigaşului şi al 
uc ti met. Tot sângele se amestecase pe aleea murdară. 

El supravieţuise, alegându-se cu o cicatrice şi cu povara 
că ucisese un om. 

Apoi, îşi aminti pata de sânge lăsată pe pământ de 
sângele care băltise în jurul trupului lui Katy. Se gândi 
la vina profundă, chinuitoare pricinuită de faptul că nu 
reuşise s-o apere de Damien March. 

- Da, rosti eh Ştiu. 

4 Ea îşi îngropâ faţa în umărul lui şi plânse vreme 
îndelungată. 

Telefonul sună exact când Cyrus puse pastele intr-un 
vas cu apă care clocotea. In timp ce întinse mâna spre 
receptor, studie instrucţiunile de pe o laterală a pache- 
tului gol, 

- Colfax. 

- Eu sunt, Rick părea obosit, dar entuziasmat. Sunt 
gata să-ţi dau raportul. 

Cyrus auzi sunetele estompate ale traficului. 

- Unde te afli? 

-în maşina domnului Stredley. M-a luat de la debar- 
caderul feribotului, cu câteva minute în urmă. Suntem 
în drum spre aeroport. 

-Bine. Cyrus se uită la ceas. Aveţi vreme să ajungeţi. 
Hai să auzim raportul. 

-Am notat toate numerele de înmatriculare ale ma- 
şinilor în care s-au urcat doi bărbaţi. Nu au fost foarte 
multe. Doar şapte. I-am dat lista domnului Stredley. 
El spune că i-o va transmite domnului Yates, pentru ca 
acesta să dea de urma lor. 

- Bravo! Apreciez ajutorul tău, Rick. 

- De asemenea, m-am uitat şi după încălţări. Nimeni 
nu a avut cizme din piele de şarpe. 

-O parte a meseriei este să elimini pistele care nu 
duc nicăieri. 

-Vrei să rămân şi să mă mai ocup de eliminări? între- 
bă Rick nerăbdător. 

-Ai o slujbă care te aşteaptă, îţi aminteşti? 

-îmi amintesc. Dar, Cyrus...? 

-Da? 

- Mâ gândesc să intru în domeniul securităţii, 

Cyrus zâmbi şi amestecă în paste, 

- Nu te-ai plictisit? 

- Nici vorbă. 

- O să vorbim despre asta altă dată, 

- Vorbesc serios, insistă Rick. 

- Şi eu la fel. Să-ţi spun cum facem. Dacă te va mai in- 
teresa domeniul securităţii după ce termini primul an, o 
să-ţi dau o slujbă la Colfax Security, în vara următoare. 

-Serios? 

- Mă ştii să fi fost vreodată altfel decât serios? 

Rick făcu o pauză. 

-Nu. Niciodată. 

- Dă-mi'l pe Stredley. 

Cinci minute mai târziu, pastele dădură pe dinafară, 
exact când Cyrus termina de verificat care era situaţia 
Rhondei şi a lui Jacob. 

- La naiba! 

închise repede telefonul, stinse arzătorul cu halogen 
şi apucă toartele cratiţei. 

-Ce s-a întâmplat? întrebă Eugenia din pragul uşii. 

-Asta nu se întâmplă niciodată cu sendvişurile 
cu ton. 

O privi cu coada ochiului, în timp ce răsturnă pastele 
în strecurătoarea pregătită. 

Ea arăta remarcabil de normal. Faţa îi strălucea dato- 
rită recentului duş fierbinte. Şuviţe umede de păr negru 
i se legănau în jurul urechtlon Restul părului bogat era 
prins cu o clamă mare în creştetul capului. îşi pusese un 
pulover şi o pereche de pantaloni largi. 

- Este foarte frumos din partea ta că pregăteşti o masă 
de la zero, spuse ea. 

- Asta-s eu, Domnul Domestic. Puse cratiţa goală pe 
blat. Cum te simţi? 

-Mult mai bine, mulţumesc. Duşul fierbinte mi-a 
fost de folos. Ai nevoie de ajutor? 

-Nu, totul e sub control. 

Ea se uită la paste. 

-Aşa zic toţi. 

- Stai jos şi bea-ţi vinul. 

- în regulă, asta pot să fac. 

El se apucă să servească pastele şi salata pe care le 
pregătise. 

-Tocmai am vorbit cu Rick şi cu Stredley. Rick este 
în drum spre casă, iar Stredley mi-a spus că Rhonda 
Price şi Jacob Houston au fost cazaţi în siguranţă la 
un hotel din Portland, sub nume false. Quint va pune 
câţiva oameni să-i supravegheze până se termină poves- 
tea asta. 

Ochii ei se lărgiră. 

-Asta va costa mult, nu-i aşa? 

-Mda. 

Ea gemu. 

- Mă temeam că vei spune asta. 

-Nu-ţi face griji. îmi permit, 

-Au mai avut Rick sau domnul Stredley ceva să 
ne transmită? 

El ezită. 

- Rick a zis că vrea să lucreze în domeniul securităţii. 

Eugenia îi aruncă un zâmbet rapid, sugestiv. 

-Aşa unchi, aşa nepot. 

El zâmbi, incapabil să-şi reţină valul de satisfacţie care 
crescuse în el după ce auzise cuvintele lui Rick. 

- Probabil se va răzgândi de o sută de ori în următorii 
patru ani, 

- Poate. Sau poate nu. Am văzut mult din tine în el. 
Se uită la el pe deasupra buzei paharului cu vin. Ştii 
ceva, Cyrus? Ai fi un tată nemaipomenit. 

El nu ştiu cum să răspundă la asta. îşi dădu brusc sea- 
ma că, în clipa aceea, singurii copii ai căror tată dorea să 
fie erau ai ei. Dar nu părea un moment potrivit pentru 
a deschide subiectul. 

-M-am gândit, continuă ea. 

-Las-o baltă. Aduse farfuriile şi le puse pe masă. 
Ţi-am spus că nu ne gândim până nu te odihneşti. 

-Tu şi Rick nu aţi terminat de comparat măsurători- 
le din camerele de la Glass House cu valorile din plan- 
şele arhitectului. 

-Şi? 

Ea îi întâlni privirea. 

-Nu cred că o să pot dormi prea bine în noaptea 
asta. Ce-ar fi să terminăm treaba? 

- N-am nimic împotrivă* 

Se aşeză* 

Eugenia se uită la mâncarea pe care o pusese în faţa 
ei* Chipul ei se lumină pentru prima dată de când el o 
adusese de la biroul lui Peaceful. 

- De unde ţi-a venit ideea să pui ton peste paste? 

-Să ştii că a fost pură inspiraţie culinară, rosti el cu 

modestie* 

Trei ore mai târziu, Cyrus găsi ce căuta, o discrepanţă 
de aproape 0,3 metri pătraţi. 

- Ia te uită! Studie împrejurimile în vreme ce strângea 
banda ruletei. Pivniţa de vinuri. 

-Aici 1-am găsit pe Leonard Hastings în prima 
noapte. Eugenia examină mulţimea de sticle. Crezi că 
ştia ceva? 

- Cine ştie? Poate s-a gândit că, dacă şeful lui e mort, 
ar fi în regulă să se servească şi el cu nişte vin scump. 
Citeşte-mi din nou, te rog, dimensiunile peretelui estic. 

Ea se aplecă spre planşă. 

- Patru virgulă şapte metri. 

- Da, asta este. Peretele n-are de fapt decât trei virgulă 
şapte metri la bază* 

Cyrus lăsă jos ruleta şi începu să îndepărteze sticlele 
prăfuite din suporturile lor. 

-Ce cauţi acum? 

- Fac pariu pe trei dintre cele mai bune cămăşi hawai- 
iene pe care le am că Daventry a construit o ascunzătoa- 
re undeva în acest perete* 

Majoritatea oglinzilor din sticlă neagră de pe peretele 
din spatele rafturilor cu vin erau murdare şi acoperite 
cu un strat de praf* Dar, după ce Cyrus îndepărtă toate 
sticlele de pe ultimul raft, găsi nişte pete şi nişte am- 
prente la marginile a două oglinzi alăturate. 

- Dumnezeule mare, chiar crezi că va fi atât de uşor? 


274 


‘Amanda Quick 


Eugenia păru cuprinsă de admiraţie. 

- Numeşti asta uşor? Luă un masiv tirbuşon de modă 
veche. Dă-te înapoi. 

- Cyrus, stai, nu poţi pur şi simplu să spargi peretele. 
Reparaţia lui va costa o avere. Dacă există un seif în 
spatele oglinzilor, trebuie să existe şi o modalitate de a 
deschide secţiunea respectivă. 

- Probabil că da, dar nu intenţionez să-mi petrec toa- 
tă noaptea căutândo. 

Lovi cu tirbuşonul panoul acoperit cu oglinzi. 

Eugenia îşi acoperi urechile cu mâinile şi tresări în- 
durerată când sticla se fisură şi se sparse. Cyrus îşi dădu 
prea târziu seama că ea auzise mult prea multă sticlă 
spărgându-se în ziua aceea. 

-Scuză-mă, spuse el. Te simţi bine? 

- Da. Ochii i se lărgiră când se uită pe lângă el şi văzu 
deschizătura. 

-O, Dumnezeule, priveşte! Ai avut dreptate. Este 
un seif. 

Cyrus se aplecă pentru a se uita mai îndeaproape 1a 
mecanismul de închidere computerizat O dezamăgire 
puternică î! cuprinse, alungând incipientul sentiment 
de triumf. 

- La naiba! 

Eugenia se amuză în treacăt. 

- Nu-mi spune că nu ştii cum să deschizi un seif. 

- Deschiderea acestuia nu va fi o problemă. Des- 
zăvorî uşa seifului. Ultimul care a trecut pe-aici l-a 
lăsat descuiat 

-Asta nu e de bine, nu? 

- Nu. Altcineva a fost aici înaintea noastră. 

Fusese atât de sigur că vasul era ascuns la Glass 
House. 

Ea îi atinse umărul. 

- îmi pare rău, Cyrus. 

El nu spuse nimic, dar simţi căldura degetelor ei. 
în tăcere, deschise uşa seifului. 

Mâna Eugeniei încremeni pe umărul lui. 

- E ceva înăuntru. 

El se încruntă zărind reflexia luminii pe o ramă de 
oţel* 

-Un tablou* 

Băgă mâna în seif şi scoase pictura înrămată. 

-Al patrulea tablou din seria Sticlă* Entuziasmul 
răsună în vocea Eugeniei. N-am observat această piesă 
în colecţia din seiful principal* Se aplecă mai aproape, 
cu chipul încordat de concentrare* Este vechi* Foarte 
vechi* Sau o reproducere. N-am văzut niciodată ceva 
atât de... O, Doamne, doar nu este.**? 

-Ba da. Cyrus studie siluetele complicat sculptate 
care se luptau să se elibereze din sticla colorată în roşu 
şi chihlimbariu strălucitor. Nu e pur şi simplu un vas 
vechi* E cupa Hades* 


capitolul 21 

-Nu. Stai* Dă-i drumul. Dă*\ drumul/ 

-Cyrus, trezeşte-te! 

Panica se rostogoli prin el ca un val care îi atinse fie- 
care nerv, deşteptându-i fiecare simţ* Simţi mâna de pe 
umărul lui şi se azvârli întro parte pentru a o evita* 

-Cyrus, ascultă-mă. Visezi. Trezeşte-te! 

-Ce nai...? 

Deschise ochii şi o privi fix pe Eugenia, care era aple- 
cată spre el. Pârul ei era un nor răvăşit în jurul chipului* 
Lumina lunii îi strălucea pe pomeţi şi dădea la iveală 
îngrijorarea întunecată din ochii ei. Cămaşa de noapte 
i se lăsase în jos pe sâni. 

-Ai avut un coşmar, zise ea când văzu că el o privea* 

-Chiar am avut* 

Ultimul val de adrenalină îl străbătu, făcându-1 să se 
cutremure. Se ridică încet şi îşi trecu degetele prin păr. 
Fragmente tăioase se mişcară neplăcut pe valul visului 
care se retrăgea. 

- La naiba! 

-Te simţi bine? 

- Sigur* 

Dădu la o parte pătura şi se ridică. 

- Respiră adânc de câteva ori, îl sfătui Eugenia pe un 
ton insistent. 

- Bine. Respir adânc. 

Se îndreptă spre baia alăturată, aprinse lumina şi 
dădu drumul la apa rece. 

Eugenia veni în pragul uşii. 

- Am crezut că eu voi fi cea care va avea coşmaruri în 
noaptea asta. 

- Consideră'te norocoasă. 

Se aplecă spre chiuvetă şi se stropi cu apă pe faţă. 

- Ce-ai visat? 

El smulse un prosop de pe suportul cel mai apropiat 
şi îşi îngropă faţa în el. Imagini ale temerii şi ale neaju- 
torării îi apărură în minte. 

-Nu-mi amintesc. Ştii cum e cu visele. 

Ea întinse mâna pentru a-i atinge braţul gol. 

- Era legat de Katy? 

Dintr-un anumit motiv, blândeţea din vocea ei îl 
tulbură. 

7 Nu. 

îşi dădu seama că n-o mai visase pe Katy de mai bine 
de un an. Sentimentul responsabilităţii era încă acolo, 
la fel ca nevoia de a o răzbuna, dar, undeva pe parcurs, 
încetase să-i mai vadă sângele în coşmaruri. 

-Atunci, a fost legat de mine, nu-i aşa? Mă temeam 
de asta. Te simţi responsabil pentru ce s-ar fi putut în- 
tâmpla astăzi. 

EI se încordă. Din două întrebări, ea aflase adevărul, 
în acest scurt interval, ajunsese să-l cunoască mai bine 
decât Katy, decât Rick sau decât oricine altcineva, inclu- 
siv mai bine decât bunicii lui. 

- Din cauza mea, ai fost la un pas de moarte în 
după-amiaza asta, spuse el. 

-Aiurea! Din cauza mea am fost la un pas de moarte 
în după-amiaza asta. N-a avut nici o legătură cu tine. 
După cum ai zis mai devreme, dacă aş fi rămas în oraş şi 
te-aş fi aşteptat să te întorci de pe continent, toate astea 
nu s-ar fi întâmplat. 

El îndepărtă încet prosopul şi se uită la ea. 

-Tu chiar crezi asta, nu? 

- Este adevărul. îşi încrucişa braţele şi se sprijini de 
marginea uşii. N-o să te las să-ţi asumi responsabilita- 
tea pentru necazul în care m-am băgat în după-amia- 
za asta. 

-N-o să mă laşi? 

-Categoric nu. îi zâmbi slab. Deja ai destule proble- 
me. Nu e nevoie să mai adaugi un complex al vinovăţiei 
faţă de mine. 

- Eşti fantastică. 

Ea se ridică pe vârful picioarelor şi îl sărută pe 
obraz, 

- Şi tu eşti fantastic. 

El nu se clinti când ea se dădu înapoi. 

- Ştiu că sunt idiot dacă deschid acest subiect, dar mă 
întreb ce se întâmplă în continuare. 

-Adică, vrei să spui care este următorul pas în căuta- 
rea cupei Hades? 

- Nu vorbesc despre acei blestemat obiect de sticlă, 
zise el. Vorbesc despre noi. 

Ochii ei erau indescifrabili şi infinit de adânci. 

-Ah! 

- Din câte îmi amintesc, spuse el cu mare grijă, la în- 
ceputul acestei poveşti, ai subliniat în numeroase ocazii 
că nu avem nimic în comun. 

-Am zis ceva de genul ăsta, nu-i aşa? Cred că ai 
fost de acord cu mine la vremea aceea, dar mai apoi 
ai sugerat că sunt o snoabă arogantă, condescendentă 
şi intelectuală. 

El ridică o mână. 

- în apărarea mea, trebuie să-ţi amintesc că am 
spus şi că avem un interes comun faţă de un anumit 
subiect interesant. 

- Sexul. 

El tresări. 

- Când rezumi totul într-un singur cuvânt, pare pu- 
ţin cam superficial, nu-i aşa? 

- Da, aşa este. Interesant, dar superficial. 

El îi susţinu privirea. 

-Mi se pare că, poate, amândoi am greşit. Poate 
ne-am grăbit să judecăm după impresiile iniţiale deloc 
favorabile. 

- Foarte posibil. Ea îi zâmbi. Unde anume vrei să 
ajungi cu asta? 

„Las-o baltă 4 *, gândi el. Deja se simţea depăşit. Acest 
gen de conversaţie nu era punctul său forte. Iar acesta 
nu era momentul potrivit pentru a discuta despre vi- 
itor. S-ar putea să nu vină niciodată momentul potri- 
vit pentru aşa ceva. Caz în care cel mai indicat era să-şi 
ţină gura. 

-O să-ţi spun unde vreau să ajung. Aruncă prosopul 
şi se apropie de ea. Mă întorc în pat. împreună cu tine. 

Ea îşi petrecu braţele pe după gâtul lui. 

- Pare un plan bun. 

Ea încă zâmbea, dar el se gândi că detectase o dez- 
amăgire întunecată în ochii ei. „Oare ce ar fi vrut să 
spun? M se întrebă el. Nu credea că era o idee bună 
să întrebe. Era posibil să nu-i placă răspunsul. 

îşi lipi gura de a ei, o duse în braţe până în pat şi o 
puse peste aşternutul răscolit. Valul imperios de dorinţă 
îl lovi cu o asemenea forţă, încât aproape căzu peste ea. 
Văzu dorinţa din ochii ei când întinse mâinile să-l tragă 
spre ea. 

îl dorea. Era suficient deocamdată. 

Căldura parfumată a trupului ei îl învălui. 

Trase la o parte decolteul cămăşii ei de noapte şi li 
luă un sân în mână. Cu degetul mare, îi mângâie sfâr- 
cul. Ea ţipă şi se arcui spre el. El îşi coborî palma şi o lipi 
de ea. Era deja umedă. 

Trase aer în piept când o simţi cuprinzându-L Atinge- 
rea ei era blândă şl infinit de excitantă. O mângâie până 
când ea începu să tremure, iar apoi îşi băgă un deget în 
ea. Şoldurile ei se ridicară de pe pat. 

Desfăcu pliurile lipite şi umede, se îndreptă spre ea şi 
pătrunse în trupul ei încordat, fierbinte. 

Ea îşi ridică genunchii şi îşi încleştă coapsele în ju- 
rul lui. Fu conştient de momentul exact când focul 

purificator al pasiunii împărtăşite arse ultimele frag- 
mente ale visului. 

Eugenia se trezi cu puţin înaintea zorilor. Pentru o 
clipă, rămase nemişcată, nefiind sigură ce o trezise din- 
tT-un somn surprinzător de profund. 

Apoi îşi aminti de tabloul din seria Sticlă pe care ea şi 
Cyrus îl găsiseră. în tabloul lui Nellie care înfăţişa cupa 
Hades zărise ceva ce o deranja. 

Cyrus se răsuci lângă ea. îşi puse un picior greu pe 
coapsa ei. 

- Eşti trează? 

- Da. îşi răsuci capul pe pernă. Mă gândeam la cel 
de-al patrulea tablou. De ce să-l fi lăsat cineva în seiful 
ascuns al lui Daventry? 

Cyrus căscă. 

- Se poate să fie o glumă bizară a hoţului. 

-Chiar crezi că acela care a furat cupa din seif, 
presupunând că a luat-o cineva, a lăsat tabloul pen- 
tru a-şi bate joc de următoarea persoană care va veni 
so caute? 

-Nu-i exclus. în mod tradiţional, cupa Hades a atras 
personaje foarte ciudate. Dar există şi alte posibilităţi. 

-Cum ar fi? 

El o privi cu o expresie gânditoare. 

- Este interesant că Daventry şi-a asumat riscul de a-i 
arăta cupa Hades lui Nellie. Probabil a avut încredere 
în ea. 

Eugenia ridică din umeri. 

-Cred că a avut încredere în propria capacitate de 
a atrage şi de-a păstra lângă el artiste tinere şi drăguţe. 
Probabil a simţit că o controlează pe Nellie. A fost un 
bărbat foarte arogant, Cyrus. 

El încuviinţă din cap. 

-Oricum o întorci, următorul pas este sâ ne con- 
centrăm asupra membrilor Connoisseurs’ Club. Din 
moment ce cupa a dispărut, ei sunt acum cei mai pro- 
babili suspecţi. 

-Tu nu renunţi niciodată, nu-i aşa? 

El zâmbi slab. 

-Una dintre povestirile preferate ale bunicului Beau 
era cea cu ţestoasa şi iepurele. încet şi anevoie ajungi să 
câştigi la final. 

-Ştii ce cred? 

- Ce crezi? 

Ea se propti întpun cot. 

-Cred că îţi place sâ le laşi oamenilor impresia că 
eşti genul care se mişcă încet şi anevoie pentru că asta 
serveşte scopului tău, îi face pe oameni să lase garda jos. 
îi face să te subestimeze. 

El se gândi la asta, apoi clătină din cap. 

- Nu, cred că aşa sunt eu. 

-Nu încerca să mă prosteşti. Tu eşti genul care se 
avântă în pustiu, călare pe un cal mare, şi care îi elimină 
pe tipii răi, 

EI nu zâmbi. 

-Nu-ţi imagina că sunt un soi de erou, Eugenia, 

- Dar exact asta eşti. Se aplecă pentru a-şi lipi gura de 
a lui. Şi când te gândeşti că aproape renunţasem să mai 
caut aşa ceva. 

Mult timp mai târziu, o simţi răsucindu-se lângă el. 

- Cyrus? 

-Da? 

îşi îndoi degetele în părul ei încâlcit. încă reflecta 
la ce spusese ea mai devreme. De-a lungul vieţii, fusese 
catalogat în multe feluri, inclusiv „de încredere" şi „şerb 
os“. Dar nimeni nud numise vreodată „erou". 

-Vreau să mă uit încă o dată la tabloul pe care l-am 
găsit în seif, zise Eugenia. Noaptea trecută, cu toată 
agitaţia aia, m-am concentrat asupra cupei în sine. Dar 
există ceva în fundal. Ceva familiar. 

- Familiar? 

-Culorile. Nu vreau să mai spun altceva până nud 
văd din nou. 

Patruzeci şi cinci de minute mai târziu, Cyrus aduse 
tabloul în bucătărie, unde Eugenia se ocupa de aparatul 

de espresso. îşi întoarse capul pentru a studia tabloul 
care înfăţişa cupa Hades. 

Lumina dimineţii dezvăluia nuanţele culorilor şi 
măiestria artistică pe care, cu o noapte în urmă, nu 
le remarcase din pricina neîncrederii şi a entuzias- 
mului. Se gândi că Nellie fusese cu adevărat o artistă 
foarte talentată. 

- Cupa a fost pictată cu aceeaşi tehnică pe care Nel- 
lie a folosit-o şi la celelalte trei tablouri, rosti ea după 
un minut. 

Răsucindu-se, sprijini tabloul de blat. îngădui ochilor 
şi celorlalte simţuri să studieze tabloul, căutând lucruri 
care îl diferenţiau de celelalte trei din seria Sticlă. 

-Cum e? 

Cyrus aştepta nerăbdător. 

- Fundalul a fost făcut în grabă şi nu cu aceeaşi teh- 
nică utilizată la pictarea cupei. Se poate remarca faptul 
că, de data aceasta, Nellie a folosit drept fundal seiful în 
care se află obiectele de sticlă. 

Cyrus privi tabloul 

- E diferit, fu el de acord. 

Eugenia se apropie şi mai mult de tablou. Se aplecă 
pentru a atinge tuşele groase de vopsea acrilică. 

-Cred că a pictat peste fundalul original. Şi a făcut-o 
în grabă. 

-Tabloul pare puţin mai încărcat în unele locuri de- 
cât în altele. 

- Nu este stilul ei obişnuit, spuse Eugenia. Pentru 
fundal a folosit vopselele acrilice de parcă ar fi fost acua- 
-ele. Tuşe rapide, largi. Straturi de culoare superficiale. 
S'u s-a jucat cu lumina aşa cum a făcut în celelalte tablo- 
uri ale seriei. 

-Continuă! Cyrus se uită la ea. Ai zis ceva despre 
culori. 

Ea zâmbi uşor. 

- Privirea ta nu pare să devină înceţoşată, cum se în- 
tâmplă de obicei când vorbesc despre artă. 

- De data aceasta, ai atenţia mea totală şi neabătută. 

Amuzamentul Eugeniei dispăru. 

-îmi dau seama. 

Se întoarse din nou spre tablou. Se avertiză să nu se 
pripească a trage concluzii. Intuiţia îi funcţionase bine 
până atunci, dar, fiindcă era vorba despre ceva atât de 
serios, trebuia să se rezume la fapte. Trebuia să se folo 
sească de logică. 

Studie culorile şi formele abstracte care înconjurau 
cupa Hades. O apucă o ameţeală dezorientantă. 

„Imposibil!" 

- în jurul cupei parcă este sugerat un foc, şopti ea cu 
glas ezitant. 

Cyrus se uită neîncrezător. 

- Poate. Este mult roşu şi portocaliu. Ce-i cu asta? 

- Are sens. Sticla se naşte în foc. Ar fi un fundal logic. 
Dar celelalte culori, cele pe care Nellie le-a pictat spre 
marginile tabloului... 

Lăsă propoziţia neterminată, încă şocată de propriile 
concluzii. 

Cyrus se încruntă privind tabloul. 

- Mult verde şi galben. 

-Nu e galben. Ci chihlimbariu. 

Eugenia prinse cu mâinile muchia hiatului aflat în 
spatele ei. Amintirile ultimei vizite a lui Nellie îi veniră 
în minte. 

„Peretele neterminat de lângă şemineu, cu izolaţie 
groasă, pufoasă şi roz. Stivele de plăci de sticlă pictate 
manual aşteptând să fie montate în jurul şemineului." 

„Abia aştept să văd cum o să arate când va fi gata. 
Eugenia. O să fie spectaculos." 

Eugenia înghiţi de două ori înainte de a-şi regăsi 
vocea. 

-Cyrus, recent am terminat redecorarea apartamen- 
tului meu. Sunt exact nuanţele de verde şi chihlimbariu 
cu care Nellie a pictat plăcile de sticlă care înconjoară 
şemineul meu. 

-Şi? 

-Ţi-am spus că ultima dată am văzut-o în ziua în care 
a murit. A trecut pe la mine pentru a-mi zice că se în- 
toarce pe insula Frog Cove ca să-şi ia lucrurile. Peretele 

de lângă şemineul din living încă era deschis. Se făcuse 
o greşeală cu cablurile. 

-Ce vrei să spui? 

Ea trase adânc aer în piept. 

-Ştiu că sună nebuneşte, dar i-ar fi fost uşor să stre- 
coare un obiect de dimensiunea cupei Hades în deschi- 
zătura din perete şi să-l ascundă în spatele rigipsului. 

Cyrus păru stupefiat. 

-Vorbeşti serios? 

- Materialul izolant l-ar fi ascuns şi protejat în timp ce 
constructorul termina zidul şi îl vopsea. îşi ridică privi- 
rea pentru a se uita în ochii lui Cyrus. N-am înţeles ni- 
ciodată de ce Nellie a bătut tot drumul de la Frog Cove 
pentru acea scurtă vizită, ca apoi să se întoarcă pentru 
a-şi împacheta lucrurile. Nu avea nici un sens. 

El se uită la ea. 

-Vrei să zici că tu crezi că a ascuns cupa în peretele tău ? 

-Da. Eugenia îi susţinu privirea. Şi a refăcut funda- 
lul tabloului pentru a-mi spune unde s-o caut. 

- De ce să-l fi lăsat în seiful ascuns al lui Daventry, 
unde era posibil să n-o găseşti niciodată? 

Eugenia clătină încet din cap. 

-Trebuie să fi presupus că o voi găsi. 

- De ce să-ţi fi lăsat un indiciu? 

Cyrus aruncă pe bancheta din spate a jeepului 
geanta umplută în grabă. Nerăbdarea copleşitoare 
care îl cuprinsese după revelaţia că vasul Hades era po- 
sibil să se afle în locuinţa Eugeniei se intensificase. 
Simţea că alte piese zimţate ale puzzle-ului se aşezau la 
locul lor. Erau mai tăioase decât sticla şi puteau tăia 
mai adânc. 

Eugenia îşi îndesă valizele din piele roşie în portba- 
gajul Toyotei. 

- Nu ştiu. 

- La naiba, tu nici măcar nu credeai câ vasul Hades 
există. De ce nu ţi-a spus de el? Trebuie să-şi fi dat seama 
că te va interesa aşa ceva. 

-Tu eşti cel care tot spune că vasul este primejdios. 
Eugenia băgă în portbagaj sacul pentru haine care se 
asorta cu valizele. Poate s-a gândit că voi fi în siguranţă 
dacă nu ştiu nimic, 

-Aiurea! Cyrus se îndreptă spre Toyota şi închise 
capota portbagajului. Nu siguranţa ta o interesa pe ea. 
Dacă ar fi vrut sâ te protejeze, n-ar fi ascuns cupa în 
casa ta. Crede-mă, cu asemenea prieteni, n-ai nevoie 
de duşmani. 

- Era foarte tensionată în ziua aceea. 

- Tocmai fusese martoră la o crimă şi furase o piesă 
de sticlă din cauza căreia putea să fie ucisă. Avea motive 
ale naibii de serioase să fie nervoasă. 

O luă pe Eugenia de braţ şi o conduse spre portiera 
şoferului. 

-Totuşi, s-a întors pe insulă în după-amiaza aceea, îi 
aminti Eugenia în timp ce se aranjă la volan. De ce să fi 
făcut asta dacă tocmai furase cupa? Ar fi trebuit sâ plece 
cât mai departe posibil de locul faptei. 

-Nu mă pot gândi decât Ja un singur motiv cu ade- 
vărat întemeiat, zise Cyrus. închise uşa Toyotei. Pentru 
a-şi înscena moartea pe mare. 

Şocul o străbătu pe Eugenia. 

-O, Doamne! Doar nu crezi...? 

Cyrus se uită la ea prin geamul maşinii. 

- Era o femeie care avea două probleme mari. După 
cum am spus, nu doar că fusese martoră la o crimă, dar 
şi furase un obiect de artă din pricina căruia putea fi 
ucisă. Trebuia să dispară. 

- Dar ar fi luat legătura cu mine, Cyrus. 

-Sunt sigur că va lua legătura cu tine. După ce lu- 
crurile se vor linişti, iar ea va fi pregătită să recupereze 
cupa. Se îndreptă de spate. Ne vedem la debarcaderul 
feribotului. Condu cu mare, cu foarte mare grijă. 

Eugenia coborî din maşină şi se duse lângă balustra- 
da feribotului. Briza puternică se lovea de hanoracul ei 
negru şi ll ciufulea părul. în spatele ei, insula Frog Cove 
se distanţa rapid. 

Mai degrabă îl simţi decât îl auzi pe Cyrus venind 
în spatele ei. Nu o atinse. îşi sprijini antebraţele pe 
balustradă, îşj întrepătrunse degetele şi privi apele ce- 
nuşii-verzui. îşi pusese geaca de piele ponosită peste 
o cămaşă hawaiiană fucsia cu verde plină cu flori de 
hibiscus. Briza aprigă îi zbârlea părul negru, dând Ia 
iveală firele sure de la tâmple. Părea la fel de calm 
şi de relaxat ca de obicei, dar ea simţi starea de alertă a 
vânătorului din el. Vibra chiar sub suprafaţă. Se uită la 
mâinile lui pline de forţă. Amintirea acelor degete 
puternice, incredibil de sensibile pe trupul ei, stârni 
un val de căldură în adâncul ei. 

Se întrebă ce urma să se întâmple dacă aveau să dea 
de cupa Hades. Pentru prima dată, i se păru cu adevărat 
posibil. Avea să dispară Cyrus din viaţa ei odată ce cupa 
ajungea în mâinile lui? 

Gândul o făcu să fie cuprinsă de un val de melanco- 
lie. Se luptă cu vitejie să alunge acea stare. 

-Indiferent dacă găsim sau nu cupa, vreau să ştii că 
firma Colfax Security o va căuta pe Nellie Grant, o asi- 
gură Cyrus. 

Cuvintele lui o smulseră din deprimarea care o 
copleşea. 

- Chiar crezi că Nellie trăieşte? 

- Hai să zicem că am impresia că este foarte posibil 
ca tu să fi avut dreptate când ai spus că nu crezi că s-a 
înecat accidental. 

- Dar eu am presupus că a fost ucisă. N-am avut nici 
un motiv să cred că e posibil să-şi fi înscenat moartea. 

- într-un fel sau altul, o să aflăm ce s-a întâmplat. 

Eugenia îl crezu. 

-Şi cum rămâne cu Jacob Houston şi cu Rhonda 
Price? 

-Cred că vor fi în siguranţă după ce vom răspân- 
di vestea că tablourile lui Nellie Grant au fost găsite. 
Indiferent cine a scotocit prin casele lor, probabil a cău- 
tat tablourile. 

Eugenia strânse cu putere balustrada. 

- Dacă ai dreptate, asta înseamnă că cineva ştie că 
unul dintre tablouri conţine un indiciu despre locul 
unde se află cupa Hades. 

Cyrus tăcu vreme îndelungată. Pentru o clipă, ea se 
gândi că no auzise. Când îi răspunse, ea ştiu că şi el 
ajunsese la aceeaşi concluzie. 

- Mda, zise el în cele din urmă. Cred că putem presu- 
pune că cineva cunoaşte importanţa celui de-al patrulea 
tablou din seria Sticlă. 

- Cine? 

Din nou, trecu mult timp până când el îi răspunse. 

-Este posibil să fie unul dintre membrii Connois- 
seurs’ Club, 

Ea îşi dădu seama că el nu credea cu adevărat asta. 

-Sau? 

- Damien March. 

Eugenia deveni brusc conştientă de răceala vântului. 
Se strânse cu putere în braţe. 

După o clipă, Cyrus îi cuprinse umerii cu un braţ şi 
o trase aproape de el. 

Rămaseră împreună lângă balustradă până când feri' 
botul se apropie de debarcader. 

Cyrus se opri lângă uşa apartamentului, puse pe 
podea geanta lui şi două dintre valizele Eugeniei şi se 
uită curios în jur. 

Se gândi că se obişnuise cu sofisticarea elegantă care 
o caracteriza pe Eugenia, Odată ce descoperise inteli- 
genţa, pasiunea lumească şi forţa de dincolo de aparen- 
ţe, ignorase gătelile luxoase. Dar decorul rafinat al casei 
era o strălucitoare aducere aminte că ea trăia întro lume 
diferită de a lui. 

- La naiba! Ţi se potriveşte perfect, spuse el. 

Eugenia se strâmbă. 

-Nu sună a compliment. 

Deschise dulapul din hol şi agăţă sacul de haine 
înăuntru. 

El străbătu holul şi se opri sub arcada de la intrarea 
în living. Studie întinderea covorului alb. 

-Să-mi scot pantofii? 

-Te rog. Se descălţă de mocasini şi îi împinse cu 
piciorul în dulap. Apoi îşi strecură picioarele întro 
pereche de balerini negri şi delicaţi. Poţi să-ţi pui lucru- 
rile aici. 

El simţi greutatea armei pe care o purta sub geacă. 

- Dacă nu te superi, cred că o să rămân îmbrăcat. 
E puţin cam răcoare aici. 

Ea îl privi surprinsă. 

- N-am băgat de seamă. O să pornesc căldura. 

- Nu te deranja. Se descălţă de mocasini şi se folosi 
de degetul mare pentru a-i împinge în dulap. Mă simt 
toarte bine. 

Ea ezită, de parcă nu era foarte sigură cum să se com- 
porte odată ajunşi pe teritoriul ei. 

El zâmbi uşor. 

- Bănuiesc că fac notă discordantă cu decorul, nu? 

-Nu fi ridicol. Privi prin arcadă. Ei bine, presupun 

că vrei să te uiţi la şemineu. 

-Da. 

- Este în living. 

Trecu pe lângă el şi intră în camera cu covor alb afla- 
tă dincolo de hol. 

El o urmă încet, uitându-se la diversele sculpturi 
ie sticlă. 

- Propria colecţie privată? 

-Da. 

El încuviinţă din cap. Apartamentul în alb pe fond 
alb, cu elegantele sale pete de culoare şi cu decorul rafi- 
nat, era plin de o puritate desăvârşită care îl îngrijoră. 

-Ştii ceva, Eugenia? Tu locuieşti într-o galerie de 
artă. 

Ea îi aruncă un zâmbet ciudat. 

- E nostim că spui asta. Şi eu mă gândeam la acelaşi 
lucru. Până astăzi, n-am remarcat similitudinea. 

El se uită spre peretele din stânga şi văzu şemineul. 

- înţeleg ce-ai vrut sâ zici cu privire la culorile plă- 
cilor. Sunt la fel cu cele folosite la tabloul care înfăţi- 
şează cupa. 

-Ţi-am spus eu. Tabloul de deasupra şemineului 
este cel pe care Nellie mi ba dăruit ultima dată când 
am văzut-o. 

Cyrus se uită la el, apoi traversă încăperea pentru 
a examina plăcile pictate de mână care mărgineau 
şemineul. 

-Care parte a peretelui era deschisă când Nellie a 
venit aici? 

- Partea de jos, chiar în dreapta şemineului. 

El îşi băgă mâinile în buzunarele din spate ale 
pantalonilor. 

- Hai să ne apucăm de treabă. Ai un ciocan sau un 
cuţit mare? 

Ea gemu. 

- Am sentimentul că pe mine o să mă doară mai mult 
decât pe tine. 

- Colfax Security va plăti costurile reparaţiei. 

Sprâncenele ei se ridicară, 

-înţeleg că n-ai redecorat în ultima vreme. Costul 
reparaţiei este ultima mea grijă. Problema adevărată 
este să găsesc un constructor pentru o lucrare atât 
de mică» 

-Ai dreptate. N-am redecorat recent 

„N-avea rost“, gândi el, „Un bărbat care locuieşte sin- 
gur şi care mănâncă mult ton nu-şi pierde prea mult 
timp şi energie cu redecorări interioare elegante / 1 

Zece minute mai târziu, înarmat cu un ciocan şi cu 
un cutter, Cyrus descoperi locul îmbinărilor din spatele 
rigipsului. Când aprecie că le-a găsit, se aşeză pe vine şi 
începu să lucreze în porţiunea de jos a peretelui. 

Eugenia tresări la prima lovitură de ciocan. 

-N-ai de gând să plângi, nu-i aşa? întrebă el luând 
cutterul. 

- Dacă ai şti cât timp şi câţi bani am băgat în pere- 
tele ăla... 

- Relaxează-te! 

înclină cutterul pentru a tăia. 

Câteva minute mai târziu, desprinse primul panou 
de rigips şi îl puse jos. Pufosul material izolator roz ieşi 
în afară. 

Cyrus băgă mâna în perete şi pipăi cu grijă. 

O bătaie în uşă o făcu pe Eugenia să se răsucească* 

-Cine Dumnezeu să fie? Probabil este administra- 
toarea. Mi-o fi văzut maşina în garaj, iar acum vrea 
să ştie de ce nvam întors din vacanţă atât de repede. 
Mă întorc imediat. 

- N-o lăsa să intre în camera asta. N-am chef sâ-i ex- 
plic ce-i cu gaura din peretele tău... 

Lăsă propoziţia neterminată deoarece degetele lui 
atinseră un obiect învelit în ceea ce părea o folie cu bule 
de aer. 

Auzi uşa deschizându-se* Vocea unei femei se auzi ca 
un tânguit uşor. 

- Eugenia, o, Dumnezeule, îmi pare atât de rău... 

-Nellie! Trăieşti. Nu pot să cred,.. Vocea Eugeniei se 

curmă cu o bruscheţe alarmantă. O! 

- La dracu’! şopti Cyrus pentru sine. 

Apoi auzi o altă voce, cultivată, plină, denotând un 
umor condescendent. Nu mai auzise acea voce de trei 
ani, dar nu o uitase. Nu avea s-o uite toată viaţa lui. 

-Bună seara, domnişoară Swift. Te rog să închizi 
uşa şi să o încui, altminteri îţi voi împrăştia creierii, îm- 
preună cu ai domnişoarei Grant, pe frumoşii dumitale 
pereţi albi. 


capitolul 22 

-Nu, te rog, Colfax, nu te osteni să te ridici. Mânân- 
du-le pe Eugenia şi pe palida femeie cu părul roşul ca 
axul, Damien March se opri sub arcada care despărţea 
.rvingul de hol. Pe trăsăturile lui de patrician se desluşi 
un amuzament rece când îl zări pe Cyrus pe jumătate 
întins pe podea. Insist! Te prefer acolo unde eşti. 

Cyrus abandonă efortul tardiv de a se ridica. Se spri- 
mi cu trupul înclinat de peretele deschis şi se uită 

la Eugenia, Aceasta stătea încremenită alături de roşca- 
tă. Chipul ei era de un calm rigid, dar el reuşi să deslu- 
şească şocul din ochii ei. 

Se uită din nou la Damien şi zâmbi deloc amuzat 
când văzu eleganta haină albă, pantalonii albaştri im- 
pecabil croiţi şi pantofii italieneşti din piele, făcuţi ma- 
nual, ai celuilalt bărbat. în afară de pistolul pe care îl 
ţinea în mâna dreaptă, avea şi o servietă din piele, care 
părea costisitoare, 

-După cum văd, încă arăţi ca scos din paginile unei 
reviste de modă. A trecut mult timp, March. 

- Din păcate, nu suficient de mult. Totuşi, apropo de 
haine, trebuie să te rog să-ţi scoţi geaca. Damien apropie 
pistolul de ceafa Eugeniei. Mă simt obligat să-ţi atrag 
atenţia că este o greşeală vestimentară. 

-Şi e normal ca tu să remarci. 

Cyrus văzu că ochii Eugeniei se mijiră uşor în timp ce 
el îşi scoase geaca de piele şi o aruncă într-o parte. 

Damien ţâţâi la vederea cămăşii cu hibiscuşi. 

-Văd că încă îţi plac ţinutele lejere. Şi n-ai armă. 
Serios, Colfax, eşti remarcabil de nepotrivit îmbrăcat 
pentru această ocazie. 

-Eugeniei nu-i plac armele. 

Damien chicoti. 

- Ce convenabil. 

Eugenia îşi încleştă mâna intr-un pumn mic şi 
furios. 

-îmi revizuiesc părerea în această privinţă. 

-Nu te învinovăţi, domnişoară Swift. Chiar dacă ar 
fi fost înarmat, nu i-ar fi folosit la nimic. Ar fi trebuit să 
tragă prin dumneata ca să mă lovească pe mine. 11 cu- 
nosc foarte bine şi te pot asigura că n-are suficientă tărie 
pentru a face ceva atât de revoltător cum ar fi uciderea 
unei femei inocente. 

- Spre deosebire de tine? ripostă ea. 

- Recunosc că nu-mi bat capul cu arhaicul şi demo- 
datul concept al onoarei care are tendinţa de a sta în 
calea succesului şi a supravieţuirii mele. Sunt realist. 

domnişoară Swift. Noi, realiştii, privim lumea într-un 
mod mai pragmatic. 

- Eşti un tâlhar plin de răutate şi de laşitate, nu rea- 
list, replică ea. Există o diferenţă. 

- Dacă asta e impresia ta, draga mea, atunci e foarte 
probabil că încă mai crezi în poveştile cu zâne* 

-O, fireşte! Cum altminteri s-ar putea explica exis- 
tenţa unor monştri ca tine? 

Cyrus se răsuci uşor. 

- Nu cred că este momentul cel mai potrivit să te cerţi 
cu el, scumpo* 

-Are dreptate, domnişoară Swift. Nu este cel mai 
bun moment pentru o discuţie despre foarte fina linie 
de demarcaţie dintre bine şi rău. Damien îi aruncă lui 
Cyrus o privire amuzată, dar vigilentă. După cum am 
spus, aş fi preferat să nu te mai văd niciodată, Colfax, 
dar, dată fiind situaţia, n-am avut de ales. 

- Era inevitabil, zise Cyrus. Am fost foarte sigur că 
n-ai avea bunul-simţ de-a zăcea pe undeva mort. 

-Şi n-ai fi încetat niciodată să mă cauţi. 

-Nu* 

Damien scoase un mic suspin resemnat. 

-Am ştiut că, în cele din urmă, va trebui să fac ceva 
în privinţa ta. Tu şi afurisita ta de hotărâre încăpăţâna- 
tă. Mai devreme sau mai târziu, m-ai fi găsit. 

-Da. 

- Ei bine, presupun că nu mă pot plânge, nu? Talen- 
tele tale au fost întotdeauna limitate de fermecător de 
bizarele idei despre datorie şi responsabilitate. Dar tre- 
buie să recunosc că tot ce faci e caracterizat de o hotă- 
râre neabătută. 

-Vai, mulţumesc* 

-Nu cred că ai cunoscut-o pe domnişoara Grant. 
Damien îşi ridică bărbia în direcţia roşcatei. Dă-mi voi 
>ă vă fac cunoştinţă. Nellie, draga mea târfuliţă hoaţă, el 
este Cyrus Chandler Colfax* 

Cyrus studie înfrângerea obosită din ochii albaştri-ver- 
rui ai lui Nellie. Părea epuizată şi speriată. 

-Am crezut că ai căzut în mare, spuse el. 

- Domnişoara Grant a încercat să-şi însceneze moar- 
tea. Damien chicoti din nou. Dar n-a fost suficient de 
deşteaptă să-i reuşească, nu-i aşa, draga mea? Oamenii 
mei au găsit-o cu două zile în urmă, într-o mizerabilă 
cameră de hotel din Las Vegas. 

- Cum ai găsit-o? întrebă Eugenia, 

-N-a fost greu, Damien zâmbi. Se pregătea să scoată 
la licitaţie cupa Hades. A fost foarte neatentă când şi-a 
ales oamenii de legătură. Unul dintre ei lucra pentru o 
cunoştinţă de-a mea. Aşa că a venit direct la mine. 

-Nu înţeleg. Eugenia se uită repede la Nellie. Ce-i cu 
licitaţia asta? 

Ochii lui Nellie se umplură cu lacrimi. 

- Am fost o proastă. 

- Da, ai fost, draga mea, rosti Damien. Dar te-ai do- 
vedit utilă în cele din urmă, aşa că nu fi atât de dură 
cu tine. 

- Ce se petrece aici? vru Eugenia să ştie. 

Damien zâmbi. 

- Este o poveste lungă şi oarecum complicată, dom- 
nişoară Swift. Vezi dumneata, eu ştiam că el era pe 
urmele cupei Hades. M-am asigurat că zvonurile des- 
pre furtul şi vânzarea acesteia pe piaţa neagră aveau 
să ajungă la urechile lui. Ştiam că urma să le acorde 
mare atenţie. 

Cyrus gemu. 

-Te-ai asigurat că zvonurile ajung la mine deoarece 
doreai ca eu să găsesc cupa pentru tine, nu-i aşa? 

-intr-un fel, am fost clientul tău de ceva vreme. 
Damien păru şi mai amuzat. Ca victimă a unui furt 
neobişnuit, nu mă puteam duce la poliţie. Doream ca 
de caz să se ocupe cineva foarte motivat, pentru a-mi 
găsi cupa. 

-Eu. 

Damien îi adresă un zâmbet plin de aprobare 
condescendentă. 

- Da, tu, Colfax. Ştiam că, de îndată ce vei afla că 
vasul a apărut, te vei năpusti pe urmele lui, în speranţă 
că te va conduce la mine. 

- La naiba! Mă temeam de asta* 

Cyrus se gândi că fusese o posibilitate. Cu toate as- 
tea, era iritant să afle că fusese folosit. Intr-un fel sau 
altul, evenimentele îl duseseră la Damien, exact aşa cum 
simţise că avea să se întâmple. Din păcate, întâlnirea nu 
avea loc în circumstanţe ideale. 

-Mă bucur să spun că ţi-ai îndeplinit sarcina cu 
obişnuita ta perseverenţă neabătută, continuă Damien. 
Ai izbutit să descoperi că Adam Daventry cumpărase 
cupa mea. Dar, până să-ţi dai seama că el era noul pro- 
prietar, tipul a murit, nu-i aşa? 

-Da, admise Cyrus. Fraierul a fost împins pe scări 
înainte să ajung la el. 

Cu coada ochiului, o văzu pe Nellie tresărind. 

Damien îi adresă o privire compătimitoare. 

-Ţi-am urmărit progresele de la o distanţă discretă. 
Recunosc că am fost curios în privinţa alianţei tale cu 
domnişoara Swift. Ştiam că este expertă în sticlă, dar tu 
nu aveai nevoie de cunoştinţele ei pentru a găsi cupa 
sau pentru a o identifica. Când am aflat că Daventry îşi 
lăsase colecţia de sticlă muzeului Leabrook, am înţeles 
cum stau lucrurile. 

-Ce vrei să spui? întrebă Eugenia. 

- Ca reprezentantă a muzeului, aveai acces nerestric- 
ţionat la Glass House. Ceea ce era exact ce-i trebuia lui 
Colfax. Nu avea nevoie decât de o cale de a se combina 
cu dumneata, şi intrarea îi era asigurată. Damien se opri 
şi făcu cu ochiul într-un mod evident intenţionat a fi 
amuzant, lasciv. Vorba vine. 

Eugenia se uită fix la Cyrus. 

- înţeleg. 

-Ceea ce m-a derutat, domnişoară Swift, continuă 
Damien, a fost interesul dumitale ciudat faţă de dom- 
nişoara Grant. La început, n-am înţeles de ce ai cum- 
părat tabloul ei din acea micuţă şi patetică galerie de 
pe insulă. 

Eugenia se încruntă. 

- De ce te-a surprins? 

Cyrus se uită la ea. 

-Nu pricepi? S-a gândit că motivul real pentru care 
ai profitat de ocazia de a sta la Glass House era că şi tu 
auziseşi zvonurile despre cupa Hades* 

- Poftim ? Eugenia îl privi fix pe Da mie n. Dar nu-i ade- 
vărat. Până de curând, nici măcar n-am crezut că acea 
cupă exista. M-am dus pe insulă pentru a afla ce se în- 
tâmplase cu Nellie. 

Capul lui Nellie se ridică. 

-Te-ai dus să mă cauţi? 

-Am crezut că ai murit, rosti Eugenia cu blândeţe. 
Dar n-am înghiţit povestea cu accidentul. Am bănuit că 
ai fost ucisă. 

- Şi ai vrut să afli cine o făcuse. O, Eugenia! Nu mi-am 
dat seama... 

Nellie se întrerupse, izbucnind în plâns. 

- îmi cer scuze, domnişoară Swift. Damien îi adresă 
un zâmbet fermecător Eugeniei. Fireşte, am presupus că 
urmăreşti să găseşti cupa. Recunosc că nu mi-a trecut 
deloc prin minte că doreşti să investighezi presupusa 
moarte a domnişoarei Grant. La urma urmelor, era 
doar o mică artistă prostuţă care se întâmplase să lucre- 
ze pentru dumneata. De ce ţi-ar fi păsat ce se întâmplase 
cu ea? 

- Mă îndoiesc câ ai înţelege, răspunse Eugenia, 

Părul de culoarea flăcării al lui Nellie căzu în faţă 

când ea îşi înclină capul. 

- îmi pare atât de rău, Eugenia. 

-Nu plânge, Nellie. 

Eugenia întinse mâna pentru a o atinge. 

Degetele lui March se strânseră mai tare în jurul 
armei, 

-Nu mişca, domnişoară Swift. 

Eugenia se opri, mana pe care o ridicase s-o pună pe 
umărul lui Nellie încremenind în aer. 

- Eşti o creatură foarte abjectă, nu-i aşa, March? 

- Depinde de perspectiva fiecăruia, zise Damien. 

Cyrus văzu expresia răzvrătită din ochii Eugeniei, 

-Eugenia. Nu! 

Nu respiră până când ea nu-şi lăsă în silă mâna jos. 

-Ar fi bine să-l asculţi, draga mea, zise Damien înce- 
tişor Mă cunoaşte foarte bine. 

- O să ne ucidă, şopti Nellie cu voce spartă. 

- Haide, haide, domnişoară Grant, o dojeni Damien. 
Nu e nevoie să fii atât de pesimistă. V-am spus că, atâta 
vreme cât toată lumea cooperează, nu există nici un mo- 
tiv pentru care să nu rezolvăm problema şi să ne vedem 
de treabă fără a ne mai întâlni vreodată. Trăieşte şi lasă-i 
şi pe alţii să trăiască este mottoul meu. 

-Exceptând situaţia când cineva devine o povară, 
cum s-a întâmplat cu Katy, comentă Cyrus. 

-A, da, micuţa Katy. Damien clătină din cap cu pre- 
făcut regret. Ea a fost o problemă. Nu doar că m-a ajutat 
să pun la cale furtul cupei Hades, cu trei ani în urmă, 
dar cunoştea planurile pe care mi le făcusem pentru a 
dispărea. Nu aveam nici o intenţie s-o iau cu mine în 
noua mea viaţă, fireşte. Nu era cu adevărat genul meu. 

-Te-ai folosit de ea, rosti Cyrus toarte încet. 

- Ştii, mereu m-am întrebat de ce simţeai nevoia de 
a o răzbuna pe târfuliţa aia prostuţă. Te-a trădat fără să 
ezite o clipă. 

-Tu ai sedus-o, ticălosule! 

- Te asigur că n-a trebuit să depun un efort prea mare. 
Ştii, mi-a spus cândva că s-a măritat cu tine pentru că o 
făceai să se simtă în siguranţă. Dar apoi a descoperit 
că siguranţa poate deveni extrem de plictisitoare după 
o vreme. 

Cyrus simţi furia familiară, dar era la fel de veche şi 
de rece ca afecţiunea pe care o avusese cândva pentru 
Katy. Ea pierise, la fel ca o bună parte din ce simţise 
pentru ea. Doar sarcina răzbunării ei rămăsese. 

-Aşa că te-ai oferit să o distrezi, nu-i aşa? întrebă 
Cyrus. 

- Lucru pe care ea l-a confundat cu iubirea adevărată 
şi cu pasiunea nepieritoare. Gura fină a lui Damien se 
arcui batjocoritoare. A început să se ţină scai de mine. 
Când a descoperit că intenţionam să dispar cu cupa, a 
devenit isterică. 

-Tu ai ucis-o, zise Cyrus. Ai împuşcat-o cu sânge-rece. 
Ai făcut să pară că a fost victima unui furt de maşină, 

-N-am avut de ales* Ar fi venit direct la tine, Cy- 
rus, aşa cum făcea mereu când lucrurile nu mergeau 
cum trebuia. 

-Ştia prea multe, spuse Cyrus* 

-Intr-adevăr, ştia* Damien îi zâmbi fals lui Nellie* 
La fel ca domnişoara Grant. 

Nellie îşi înălţă capul* Se uită la Eugenia* 

-Am încercat să-l împiedic* Am făcut tot ce-am 
putut. 

- Lai zis despre seria Sticla, nu-i aşa? întrebă Eugenia. 

Nellie închise ochii* 

-N-am avut de ales. Când oamenii lui m-au găsit, a 
trebuit să le spun ceva. M-au ameninţat că îmi fac lu- 
cruri cumplite dacă nu vorbesc. 

-Limşteşte-te, zise Eugenia. E în regulă. înţeleg. 

- Domnişoara Grant a inventat o poveste pe cinste, 
comentă Damien* Mi-a spus că Daventry i-a cerut să in- 
cludă anumite indicii în tabloul cupei Hades. Indicii 
pe care ea nu le-a înţeles, dar pe care un expert în sticlă 
le-ar pricepe. 

Cyrus se încruntă. 

- Indicii? 

Buzele lui Nellie tremurară. 

-A fost singurul lucru la care m-am putut gândi 
în tensiunea momentului. I-am spus că Daventry nu 
mi-a zis unde a ascuns cupa, dar că a dorit să lase 
o consemnare despre locul unde se afla, în caz că i se 
întâmpla ceva. 

Damien zâmbi cu tristeţe. 

-A fost o poveste foarte isteaţă. Am crezut-o, de- 
oarece ştiam că Daventry era foarte preocupat să lase 
o amintire trainică a lui. Mi s-a părut firesc să vrea ca 
acea comoară cea mai de preţ a lui, cupa Hades, să fie 
asociată colecţiei Daventry după moartea lui. Desigur, 
pentru asta trebuia să lase o consemnare a locului unde 
se afla* 

- Dar o consemnare evidentă ar fi fost primejdi- 
oasă. Cyrus se uită la Nellie. Micuţa ta poveste nu a 
fost întru totul o minciună, nud aşa? Singura diferen- 
ţă a fost că tu erai cea care lăsase indiciile în tablou, 
nu Daventry. 

Nellie încuviinţă nefericită din cap, 

Cyrus se uită la Damien. 

-Aşa că te-ai apucat să cauţi cele patru tablouri, 

Damien dădu aprobator din cap, 

- Din păcate, până ca oamenii mei să ajungă pe insu- 
lă, unul dintre tablourile din seria Sticla apăruse într-o 
galerie şi fusese vândut. Mi-am dat seama că cineva 
luase deja tablourile de la Glass House şi intenţiona să 
le vândă, 

- Rhonda Price? sugeră Cyrus, 

-Da. Ochii lui Damien deveniră duri. Dar până ca 
oamenii mei să priceapă ce se întâmplase, ea a dispărut. 
S-au dus acasă la prietenul ei, dar n-au găsit nimic. Din 
nefericire, au dat peste tine, Colfax. 

Eugenia se uită la Nellie. 

- în fond, de ce ai luat cupa Hades? 

-Am fost o proastă, ştiu, dar nu m-am putut abţine, 
Nellie închise ochii preţ de câteva secunde. Am văzut-o 
pe Fenella Weeks împingă ndu-1 pe Daventry pe scări. 
In noaptea aceea, după ce ajutorul de şerif Peaceful şi 
ceilalţi au plecat, mi-am dat seama că, Daventry fiind 
mort, eu eram singura persoană de pe faţa pământu- 
lui care ştia că vasul Hades se afla în seiful ascuns din 
pivniţa de vinuri. De asemenea, ştiam unde notase 
Daventry codul. 

-Şi cum a fost cu Fenella Weeks? Nu ţi-ai făcut oa- 
rece griji în privinţa ei? întrebă Cyrus. Ştia că ai fost 
martoră la crimă. 

- Fenella era nebună, Nellie ridică din umeri a nepă- 
sare. Aş fi putut să mă înţeleg cu ea. Nu ea a fost mo- 
tivul pentru care mi-am înscenat accidentul. Cupa mă 
preocupa mai mult. Ştiam că este primejdioasă. 

-Şi, fiindcă erai singura persoană demnă de interes 
pentru oricine ar fi venit să caute cupa, ai decis să dis- 
pari, spuse Cyrus, 

Sprâncenele Iui Damien se ridicară. 

-Greşeala cea mai mare a domnişoarei Grant a fost 
să creadă că putea să joace In liga mare a pieţei negre 
de artă. 

- Un micuţ peştişor auriu intr-o mare plină de rechini, 
după cum ar fi zis bunicul Beau, murmură Cyrus* 

-Exact. Damien zâmbi larg. Iar eu am fost primul 
rechin care a apărut. 

Eugenia se încruntă la Nellie. 

-în noaptea aceea, după ce Daventry a murit, ai pic- 
tat din nou fundalul tabloului care înfăţişa cupa Hades* 
Al adus cupa aici, în Seattle, şi ai ascuns-o. Apoi ţi-aî 
înscenat moartea în timp ce te întorceai pe insula Frog 
Cove, Dar de ce ai lăsat tabloul în seif? 

Nellie îşi prinse între dinţi buza de jos, care tremu- 
ra. Pentru o clipă, Cyrus crezu că avea să se prăbuşeas- 
că chiar acolo, pe covor. în loc de asta, ea păru să-şi 
revină puţin. 

-Am ştiut că planul meu era foarte primejdios, rosti 
ea. Dacă... dacă mi se întâmpla ceva, am vrut ca tu să ai 
cupa pentru Leabrook, Eugenia. 

- Te aşteptai s-o găsesc? 

- Erai prietena mea. Mi-ai oferit slujba aceea când am 
avut nevoie. Mi-ai încurajat arta. Ai încercat să mă aver- 
tizezi în privinţa lui Daventry. 

- Dar cum Dumnezeu puteam eu să găsesc seiful as- 
cuns? vru Eugenia să ştie* 

-Era doar o chestiune de timp, spuse Nellie. Infor- 
maţia despre seiful ascuns se află în testamentul lui Da- 
ventry. Dar mi-am imaginat că vor trece luni de zile, 
poate chiar un an sau doi, până când avocaţii aveau să 
pună la punct toate detaliile legate de o avere atât de 
mare. Dacă, dîntr-un anumit motiv, nu reuşeam să mă 
întorc la Glass House pentru a lua tabloul din seif, ci- 
neva l-ar fi deschis până la urmă şi ar fi găsit al patrulea 

tablou din seria Sticla. Iar când tu bai fi văzut, ai fi ştiu 
că a fost pictat de mine şi ai fi găsit indiciile. 

- De ce mai lăsat chiar cupa Hades în seif? întrebă 
Cyrus. 

Sprâncenele roşcate ale lui Nellie se împreunară. 

- Pentru că rn-am temut să n-o găsească cineva de 
la Connoisseurs’ Club sau, poate, Fenella. Cu toţii 
ştiau că Daventry avea cupa şi puteau să-şi imagineze 
că era ascunsă undeva în Glass House. A trebuit s-o 
scot de-acolo înainte ca vreunul dintre ei să se apuce 
so caute. 

Eugenia o privi gânditoare. 

- Şi dacă vreunul dintre ei găsea tabloul? 

- Indiciile mar fi însemnat nimic pentru ei, explică 
Nellie. Ar fi recunoscut cupa, dar asta ar fi fost tot. 

-însă tu ai ştiut că voi recunoaşte nu doar cupa 
Hades, ci şi peretele meu pe care se află şemineul. 

-Am ştiut că vei începe să pui întrebări. Ochii lui 
Nellie se îndreptară spre peretele deschis de lângă 
Cyrus. Ţi-ai fi amintit de ultima mea vizită şi te-ai fi 
întrebat ce încercasem să-ţi spun prin acel tablou. 
Tu mereu ai avut o intuiţie incredibilă. în cele din urmă, 
ai fi pus lucrurile cap la cap. 

Cyrus îşi sprijini mai confortabil umerii de perete şi 
îşi împreună mâinile pe abdomen. 

-Nu te-ai aşteptat însă ca ea să înceapă să pună 
întrebări despre moartea ta la scurt timp după ce 
dispăruseşi. 

Pe chipul lui Nellie se citi o uimire îndurerată. 

-Nu. Nu nvam aşteptat la asta. 

- Nu te-ai gândit niciodată că ea se va învinovăţi pen- 
tru că ţi-a făcut cunoştinţă cu Adam Daventry, continuă 
CyTus pe un ton rece. Nu ţi-a trecut prin minte că se va 
teme că ai fost ucisă din cauza a ceva ce ai văzut sau ai 
auzit ta Glass House şi care te-a pus în primejdie. 

Alte lacrimi se prelinseră pe chipul lui Nellie. 

-Ştiam că Eugenia e cumsecade, dar cum aş fi putut 
bănui că îi va păsa suficient încât să dorească să afle 

ce mi s-a întâmplat cu adevărat? Nimeni n-a dat nicioda- 
tă doi bani pe mine. 

- Detest să întrerup o scenă atât de mişcătoare, spuse 
Damien. Dar chestia asta devine cam sentimentală. 

Cyrus se gândi că el părea primejdios de plictisit. 
Ca de obicei, Damien devenea agitat când nu era în 
centrul atenţiei. 

- Ce se va întâmpla acum? 

Ochii lui Damien se mijiră de anticipaţie. 

- Iţi vei termina micul proiect de renovare a casei, 
Colfax. 

Cyrus ezită. 

- Acum! 

Cyrus ridică din umeri şi băgă mâna în materialul 
izolator gros şi elastic. Pipăi până când degetele lui 
atinseră obiectul învelit întro folie cu bule de aer. 
Se opri. 

- Ei bine? In vocea lui Damien se desluşi o urmă de 
nerăbdare. E acolo? 

- E ceva aici. 

Cyrus îşi băgă şi cealaltă mână în perete şi scoase din 
cuibul lui obiectul înfăşurat în plastic. 

-Nu id da, se văită Nellie. Ne va ucide pe toţi după 
ce va pune mâna pe el* 

-Taci! îi ordonă Damien. Grăbeşte-te, Colfax. Nu 
vreau să mai pierd timpul cu recuperarea unui obiect 
care Îmi aparţine. 

- Nu îţi aparţine, zise Eugenia cu convingere. Detest 
să vorbesc ca Indiana Jones, dar locul cupei Hades este 
într-un muzeu. Mai precis, în muzeul Leabrook, 

- îmi aparţine mie, rosti Damien printre dinţii încleş- 
taţi, Dă-mio, Colfax! 

-Uşurel, March. E grea, îţi aminteşti? 

Cyrus îşi dădu seama că şi el uitase cât de grea era. 
Sub învelitoarea groasă din plastic, putu vedea străluci- 
rea mută a sticlei roşii ca sângele. 

-Ai grijă, spuse Eugenia pe un ton neaşteptat de 
imperios. 

Cyrus se gândi că era un moment minunat pentru ca 
pasiunea ei profesională să se manifeste. Ce era în nere- 
gulă cu oamenii ăştia interesaţi de artă? Eugenia părea 
să fi uitat temporar că era ameninţată cu arma de către 
un bărbat pe care nu-1 deranja să apese pe trăgaci. 

Cyrus se răsuci uşor pentru a scoate cupa învelită în 
plastic din gaura făcută în perete. 

- Uită de nenorocita de cupă, Eugenia. în caz că ţi-a scă- 
pat, află că avem câteva probleme mai arzătoare.,. Vai! 

Cupa bine învelită îi scăpă din mâini şi se rostogoli 
încet, la nesfârşit, pe covor. Pentru o fracţiune de se- 
cundă, ceilalţi trei părură paralizaţi. în alte circumstan- 
ţe, lui Cyrus i s-ar fi părut amuzante expresiile lor de 
groază incredulă. 

-Ai scăpat-o! 

Eugenia scoase un ţipăt pe jumătate înăbuşit. Făcu 
un pas evident instinctiv spre cupă, cu mâinile întinse. 

Nellie icni. 

- Idiot neîndemânatic ! strigă Da mie n. Cupa aceea are 
aproape două mii de ani vechime. 

O împinse pe Eugenia din calea lui şi îndreptă ţeava 
armei spre Cyrus, Dar atenţia îi era distrasă de pachetul 
care se rostogolea pe covor. 

Una din mâinile lui Cyrus era deja în materialul izo- 
lator roz şi pufos. Cuprinse cu degetele patul pistolului 
pe care îl ascunsese acolo când îşi dăduse seama cine se 
afla la uşă. 

Ţinti cât de bine putu din poziţia ciudată în care se 
afla şi apăsă pe trăgaci. 

Glonţul străbătu straturile de material izolator 
şi se înfipse în partea din dreapta sus a pieptului lui 
Damien. 

Nellie ţipă, 

Damien trase un singur foc în vreme ce impactul îl 
făcu să se răsucească şi să se lovească de perete. 

Scăpă din mâini arma şi servieta din piele şi alunecă 
spre duşumea. 

O tăcere stranie se instală. Cyrus se gândi că nu avea 
să dureze mult. Probabil că vecinii sunau deja înnebu- 
ni ţi la poliţie. Se ridică şi se îndreptă spre Eugenia. 

- Eşti teafără? 

Nu-şi luă ochii de la Damien, 

-Da. Vocea îi fu abia audibilă. încercă din nou. 
De data asta, cuvintele se auziră clar. Da, sunt tea- 
fără. Mulţumită ţie* O, Dumnezeule, Cyrus, tu eşti 
în regulă? 

-Da. 

- Sângerezi. 

Cyrus deveni conştient de focul rece din braţul stâng, 
îşi coborî privirea. 

- E în regulă. Doar nva zgâriat. 

Eugenia îşi scoase repede eşarfa. 

-Nellie, sună la 911. 

Nellie se holba cu gura căscată la Damien. 

- E mort? 

-Nellie, sună la 911 acum! 

Eugenia înfăşură eşarfa în jurul părţii de sus a braţu- 
lui lui Cyrus. 

-Au! rosti el. 

-Scuze. Eugenia legă eşarfa. Ar trebui să te întinzi. 
O să intri în stare de şoc, ştii? 

-No să intru în stare de şoc. Este doar o rană 
superficială. 

De nicăieri, lacrimi străluciră în ochii ei. 

-Cyrus, puteai fi ucis, 

îngrijorarea ei frenetică alină durerea din braţul lui 
mai bine decât orice substanţe ale medicilor, dar se gân- 
di că nu erau nici timpul, nici locul potrivite pentru a-i 
spune asta* 

Străbătu covorul alb şi se opri la mică distanţă de 
bărbatul prăbuşit, 

Damien se răsuci uşor. Deschise ochii cu o privire 
năucită de şoc şi se uită cu ură rece. 

- Deci în cele din urmă ai câştigat micul nostru joc. 

-Este vechea poveste cu ţestoasa şi iepurele, după 

cum ar spune bunicul Beau, Cyrus îşi scoase batista 

şi se aplecă pentru a ridica pistolul lui Damien. Tu eşti 
iepurele. Eu sunt ţestoasa. înaintez anevoie până ajung 
unde doresc. 

-Tu şi afurisitele de zicale ale bunicului tău. Damien 
tuşi slab. Ţi-a spus-o vreodată pe cea cu păcatele vechi 
care au umbre lungi? 

Un fior rece se instală în stomacul lui Cyrus. Se lăsă 
pe vine lângă Damien. 

- Da, mi-a spus-o. 

Ochii lui Damien se închiseră încet. 

- Este adevărată, să ştii. Ai fi putut face o avere. Sau, 
mai bine, ai fi putut deţine puterea. Ai fi putut să ai 
totul, nenorocit idiot. 

-Aşa că ai încercat să ai tu totul? întrebă Cyrus. 

- Da, dar am făcut o greşeală. Am crezut că pot con- 
trola umbra.** 

Capul lui Damien căzu într-o parte. Nu mai mişcă* 

Cyrus se ridică şi luă servieta de piele. Avea exact di- 
mensiunea unui laptop. Când o deschise, văzu licărul 
unei casete metalice negre. 

Băgă mâna în geacă şi îşi scoase telefonul. Quint 
Yates răspunse după ce telefonul sună o singură dată. 

-Am nevoie de tine aici, în Seattle, Quint. Ia urmă- 
torul avion din Portland. 

- Am plecat! 

Eugenia puse o mână pe umărul lui Cyrus. El închise 
telefonul şi îi atinse degetele. 

Se uită la sângele care păta eleganta haină sport 
albă a lui Damien. Era de culoarea cupei Hades în lu- 
mina reflectată. 


capitolul 23 

Cyrus era cufundat în gânduri. 

Eugenia era îngrijorată. El devenise din nou re- 
zervat. Aura sumbră care îl învăluia devenise tot mai 
întunecată după ce personalul de la Urgenţe şi poli- 
ţiştii terminaseră cu ei. Dar abia după ce se întorsese 

de la întâlnirea de două ore cu Quint Yates ajunsese cu 
adevărat posomorât. 

Ea se întrebă dacă n-ar trebui să sune la Urgenţe 
pentru a întreba cum era cu şocul care se instala cu 
întârziere. Cyrus nu părea în stare de şoc, dar, având în 
vedere felul în care se controla, era imposibil de spus 
ce se petrecea în el. 

Viitorul cupei Hades nu fusese rezolvat. în clipa ace- 
ea, se afla la Leabrook. O fi fost greu de dovedit drep- 
tul la posesiune dacă nu deţineai obiectul, însă cel care 
scrisese aceste cuvinte înţelepte nu luase în consideraţie 
tenacitatea neobosită a cuiva precum Cyrus. 

Incapabilă să vadă duşumeaua pătată cu sânge şi gau- 
ra din peretele ei, Eugenia se cazase împreună cu Cyrus 
la un hotel din centru. Ea se ocupase de asta, deoarece 
Cyrus păruse prea puţin interesat de locul unde aveau 
să-şi petreacă noaptea. 

Nu manifestă nici un interes faţă de cele ce se petre- 
ceau în jurul lui până nu luă ea telefonul pentru a cere 
la room-service să Ie fie trimisă cina în cameră. 

Abia atunci se desprinse de cele ce se petrecuseră în 
mintea lui. 

- Renunţă la room-service, spuse el. Mâncarea este 
întotdeauna rece. 

încântată să vadă o reacţie din partea lui, ea nu-1 
contrazise. 

- în regulă, O să ieşim. 

Merseră pe jos cale de câteva străzi, până la unul din- 
tre restaurantele din cartierul Belltown, aflat în apro- 
piere. Era o seară plăcută, şi multe dintre cafenelele de 
pe First Avenue scoseseră mese pe trotuar. Oameni ele- 
ganţi, îmbrăcaţi în mult negru, culori palide neutre şi 
denim, mâncau pastă de măsline pe pâine proaspătă 
şi beau chardonnay rece şt bere locală. 

Eugenia alese unul dintre locurile ei favorite. Femeia 
care îi întâmpina pe clienţi o recunoscu şi le găsi o masă 
în partea din spate a restaurantului aglomerat. 

După câteva minute, Eugenia renunţă la încercarea 
de a se concentra asupra meniului. 11 trânti pe masă şi 
se aplecă puţin în faţă, 

- Eşti sigur că n-ar trebui să fii în pat? 

- Poftim? 

Cyrus nu-şi înălţă privirea din meniul lui. 

Eugenia se aplecă mai aproape şi îşi ridică puţin vo- 
cea pentru a acoperi zgomotele din fundal. 

-Te-am întrebat dacă mar fost mai bine să stai 
în pat. 

In cele din urmă, el îşi înălţă ochii şi îi întâlni pe ai 
ei. Ea se gândi că vedea în ei un licăr de amuzament. 
Nu dură mult, însă se simţi enorm de uşurată să între- 
zărească altceva decât distanţarea enigmatică pe care o 
văzuse în ei toată dilpă-amiaza. 

- îmi place când te laşi cuprinsă de obsesia faţă de 
trupul meu, spuse el. Nu-ţi face griji, îţi promit că vom 
ajunge în pat, în cele din urmă. Dar întâi am nevoie 
de mâncare. 

- Nu vorbesc despre sex, iar tu ştii asta. 

Se înroşi, îngrozită de felul în care ridicase vocea. 
Se uită repede în jur, temându-se să n-o fi auzit cineva 
de la mesele învecinate. Dar nici un cap nu se întoarse. 

Cyrus părea acum evident amuzat. 

- Eşti sigură? 

- Pentru numele lui Dumnezeu, ai fost rănit cu doar 
câteva ore în urmă. Se încruntă privindu-i braţul stâng. 
Mâneca unei cămăşi hawaiiene curate, pictată cu fla- 
mingo roz, acoperea un bandaj alb. 

-Nu cred că mâncatul va face rău braţului meu. 
Făcu o pauză când ospătarul ajunse la masa lor. Ce vrei 
să comanzi? 

Ea se uită nerăbdătoare la meniu. 

-Ton la grătar, vă rog. în sânge. Şi cu sos wasabi 
alături. 

-Şi eu vreau acelaşi lucru. Am chef de ton. Cyrus îi 
dădu meniul ospătarului. Păru să remarce pentru prima 
dată paharul de vin din faţa Eugeniei. Şi o bere. 

Eugenia bătu darabana în suprafaţa mesei în timp ce 
chelnerul nota comanda lui Cyrus. 

- Ce-i în neregulă? întrebă Cyrus când rămaseră din 
nou singuri. 

-Crezi că e bine să amesteci alcoolul cu analgezicele 
pe care ţi le-a dat doctorul? 

-Probabil că nu. Dar fiindcă nu am luat nici una 
dintre pastilele alea, nu are rost să discutăm. 

- N-ai luat pastilele? Eugenia păru îngrozită. Dar nu 
te doare braţul? 

- Nu atât de tare încât să nu se rezolve cu o bere. 

Ea se sprijini de spătarul scaunului. 

- Renunţ. 

- Bine. Hai să schimbăm subiectul. 

Ea îşi adună forţele, 

- Presupun că vrei să vorbim despre cupa Hades. 

El ridică din umeri. 

- O să ajung la asta mai târziu. Deocamdată, e destul 
de în sfguranţă la Leabrook. 

Indiferenţa lui faţă de cupă nu îi domoli cu nimic 
anxietatea. In schimb, turnă gaz peste focul neliniştii ei 
tot mai mari. Ceva era cu adevărat în neregulă. 

-Vorbeşte odată, înainte s-o iau razna. 

- Despre ce să vorbesc? 

- Despre ce te frământă. Se întinse peste masă pen- 
tru a-i atinge mâna. Uite ce e, o oarecare anxietate şi 
deprimare sunt normale având în vedere prin ce ai 
trecut astăzi. 

Ochii lui se lărgiră puţin de surpriză. 

-Nu sunt deprimat. Mă gândesc. 

-Mie îmi vine foarte greu să-mi dau seama de dife- 
renţă. Ezită. Te gândeşti la trecut, nud aşa? 

în clipa aceea, chelnerul reveni la masă, aducând be- 
rea. Dădu să i-o toarne într-un pahar. Cyrus îi făcu semn 
să plece. 

După ce chelnerul dispăru din nou, Cyrus luă sticla 
şi sorbi îndelung din ea. 

-Apropo de trecut, ai avut dreptate în privinţa lui 
Katy. 

- Serios? 

- Ea chiar m-a trădat. Bănuiesc că n-am vrut nicio- 
dată să privesc lucrurile în felul acesta deoarece ar fi 
însemnat că nu m-a iubit suficient pentru a-i rezista lui 
Damien March. 

- Cyrus, îmi pare atât de rău. 

-In anumite privinţe, a avut nevoie de mine. Studie 
eticheta de pe sticla de bere. Dar nevoia nu este acelaşi 
lucru cu iubirea, nu-i aşa? 

Eugenia ezită. 

-Cred că dragostea presupune şi nevoie într-o oare- 
care măsură. Există multe lucruri pe care le include dra- 
gostea. Bănuiesc că o combinaţie corectă a elementelor 
variază de la o persoană la alta. Probabil că de aceea este 
imposibil de definit. 

El încuviinţă din cap. 

-Cam ca arta. 

- Da. Zâmbi strâmb. N-o poţi descrie, dar o recunoşti 
când o vezi. 

- Problema este că, până n-o vezi, nu ştii cu adevărat 
cum arată, nu? Ochii lui erau de un verde profund. Aşa 
că faci greşeli. 

-Da. 

- Eu am făcut o greşeală cu Katy. 

-S-a terminat, Cyrus, Ai răzbunat-o. Nu te mai gândi 
la trecut. 

El răsuci sticla între palme. 

- Există ceva ce ar trebui să ştii. 

Eugenia îşi ţinu respiraţia, 

-Ce anume? 

- Nu m-am mai gândit la Katy de mult timp. Dar asta 
nu a însemnat că l-am putut uita pe Damien March. 
Două lucruri diferite care totuşi erau legate. Are sens 
ce spun? 

- Da. Sentimentele vechi sunt un lucru* Dreptatea 
este cu totul altul. Doar pentru că primele au pălit, asta 
nu înseamnă că o poţi ignora pe a doua. 

El bău din sticla de bere şi o puse pe masă. 

- Eşti o directoare de muzeu cultivată, care vorbeşte 
elegant. Cum de mă înţelegi atât de bine? 

-Ai uitat să zici că am intuiţie. Sunt o directoare 
de muzeu cultivată, care vorbeşte elegant şi care are 
intuiţi- 

-Am crezut că ai intuiţie doar când este vorba des- 
pre artă. 

- Crede-mă, Cyrus, tu eşti o adevărată operă de artă. 

El nu zâmbi. 

- Deci crezi că intuiţia te-a ajutat să mâ înţelegi? 

- Ei bine, nu, nu cred că acesta este motivul adevărat 
pentru care te înţeleg uneori. 

- Care e motivul adevărat? 

Ea îşi sprijini un cot pe masă şi îşi odihni bărbia în 
palmă. 

- Este important pentru tine? 

- Da. Este. 

Ea îşi alese cuvintele cu grijă: 

- Bănuiesc că motivul e că, undeva în profunzime, 
acolo unde contează, avem multe în comun. 

Chipul lui se lumină pentru scurtă vreme. 

- Nu am fost sigur că ţi-ai dat seama de asta. 

Deci nu trecutul sau cupa Hades îi provocau acea sta- 
re de spirit. Relaţia lor îl frământase. Ea nu ştiu dacă să 
se simtă uşurată sau mai îngrijorată decât niciodată. 

Aşteptă în agonia suspansului, însă Cyrus se cufundă 
din nou într-o tăcere meditativă. Când nu mai putu su- 
porta, ea îşi drese glasul. 

-Ai vrut să mai spui ceva? întrebă ea cu blândeţe. 

-Da, 

„Acum va veni dezastrul," Se simţi brusc de parcă ar 
fi fost atârnată pe o stâncă sub care curgea un râu foarte 
adânc. Dacă el avea să-şi ia rămas-bun şi să-i spună că 
fusese distractiv, ea nu ştia dacă avea să îşi poată contro- 
la reacţiile. 

Cyrus se uiră la sticla de bere de parcă ar fi fost un 
glob de cristal. 

Dacă el urma să spună că nu vedea un viitor pe ter- 
men lung pentru ei doi, ea avea să se năpustească peste 
masă şi să-i sfâşie cămaşa, făcând-o zdrenţe mărunte. 

Cyrus luă o altă înghiţitură de bere. 

Dacă el nu avea să zică nimic, ea avea s-o ia razna. 

Cyrus mai bău nişte bere. 

Eugenia mototoli şerveţelul în pumn. începea să se 
înfurie. Ea suferea agonia nerostită a suspansului, iar el 
şedea pe scaunul lui şi bea bere fără a fi deloc conştient 
de durerea ei. Nu era drept. 

Fumegând, ea se gândi că avusese dreptate de la bun 
început. El nu era genul ei. Era imposibil să se fi îndră- 
gostit de acest bărbat. 

ySă mă fi îndrăgostit?"* 

închise ochii. Dumnezeule, exact asta făcuse. Se în- 
drăgostise de un bărbat care purta cămăşi hawaiiene 
ţipătoare şi căruia îi plăcea să aibă deasupra şemineului 
peisaje marine anoste. Un bărbat a cărui privire deve- 
nea goală când ea vorbea despre artă. 

Era prea mult. Tot ce putea face era să nu se arunce 
pe duşumea şi să nu bată cu pumnii în ea de frustrare. 

Deschise ochii şi respiră adânc de câteva ori. 

- Din fericire pentru tine, sunt o femeie sofisticată, 
care nu s-ar da niciodată în spectacol în public. 

Cyrus ridică dintr-o sprânceană. 

- Poftim? 

Eugenia se gândi să-i dea un şut pe sub masă pentru 
a-1 ajuta să înceapă discuţia. 

- Ei? Fu şocată de urma de încordare din vocea ei. 
Ce-ai vrut să spui? 

- March îl şantaja pe Zackery Elland Chandler. 

- Poftim? Vinul se vărsă pe masă, în faţa ei. Lăsă re- 
pede paharul jos şi încercă să se reorienteze. Se alesese 
praful de intuiţia ei incredibilă. Cu un efort eroic, reuşi 
să se adune. Eşti sigur? 

-Quint a găsit în computerul lui March un întreg 
fişier legat de asta. Numele fişierului era „Umbra“. 

Ea îşi aminti de servieta pe care Cyrus o ascunse- 
se discret în dulapul ei din hol când auzise sirenele. 

O deschisese pentru o clipă, suficient de mult pentru 
ca ea să întrezărească obiectul din metal negru aflat înă- 
untru. Mai târziu, în haosul care urmase după sosirea 
poliţiei, ea uitase de eL 

-Nu-i de mirare câ n-ai pomenit despre computer 
poliţiei. 

-Nu puteam să risc. Cyrus se uită calm !a ea. Nu şti- 
am ce se afla pe bard drive. Când March a zis că păcate- 
le vechi au umbre lungi, mi-am dat seama că era posibil 
ca el să fie şantajistul. 

-Ai păstrat tăcerea pentru a-1 proteja pe tatăl tău, 
nu-i aşa? 

Cyrus ridică din umeri. 

-March e mort. Nimeni nu are nevoie de alte dovezi 
împotriva lui. 

- Ce s-a întâmplat cu laptopul? 

- După ce Quint a şters fişierul „Umbra", a aranjat ca 
poliţiştii să-l găsească, 

- De ce nu ba aruncat pur şi simplu în golful Elliott? 

Cyrus se uită la ea. 

- Pentru că, printre alte fleacuri interesante, fişierele 
conţineau numele celor doi ticăloşi care au scotocit casa 
Rhondei şi casa lui Jacob, 

- Cum Dumnezeu ţi-ai dat seama că March îl şantaja 
pe Chandler? 

-Prin eliminare. El era unul dintre puţinii oameni 
din lumea asta care ar fi putut şti cine era tatăl meu. 
Eu nu i-am zis, dar probabil a făcut-o Katy. 

- înţeleg. Se gândi la cele auzite. Cine altcineva ştie 
că el e tatăl tău? 

- Quint Yates, tu şi eu. 

Ea îl privi fix. 

- Asta-i toată lista? 

-Da. 

Un val de căldură o cuprinse. El îi încredinţase 
cel mai mare secret al vieţii lui. Asta trebuia să însem- 
ne ceva. 

- Se poate ca şi alţii să ştie acum, rosti ea cu grijă. Unul 
ar fi detectivul particular angajat de tatăl tău. Şi avocatul 

care a fost implicat Dumnezeule, Cyrus, nu se poate 
şti câţi alţii or fi aflat de această legătură, intr-un fel sau 
altul, tatăl tău încă are o problemă. 

- Da. Pe mine. 

-Chandler va continua probabil să te caute până te 
va găsi. Chiar dacă ameninţarea şantajului a dispărut, 
nu mai poate ignora existenţa ta. 

-Adevărat. Gura lui Cyrus se arcui într-un zâmbet 
lipsit de amuzament. Ştie câ reprezint un risc. 

- Deci? Ce vei face? 

El ridică din umeri. 

-Cine spune că trebuie să fac ceva? Problema este a 
lui Chandler, nu a mea. 

Ea suspină. 

-Nu mai poţi ocoli aşa ceva. Este o situaţie care tre- 
buie rezolvată. 

- Greşeşti. Nu trebuie să rezolv absolut nimic. 

- Dacă asta simţi cu adevărat, de ce eşti atât de gân- 
ditor în seara asta? 

-A fost o zi lungă. 

Ea se trezi la scurt timp după miezul nopţii, con- 
ştientă că era singură în pat Avu nevoie de câteva se- 
cunde pentru a-şt aminti că se afla într-o cameră de 
hotel. Apoi văzu umbra întunecată de la fereastră. 
Cyrus era cu spatele la ea şi privea oraşul. Umerii lui 
largi acopereau aproape toată strălucirea luminilor din 
noaptea târzie. 

-Ce este? Se ridică în şezut şi se sprijini de perne. 
Te doare rana? 

-Nu prea tare. Am luat o pastilă. 

- Cu alte cuvinte, te doare ca naiba. 

- O să-mt treacă după ce pastila îşi va face efectul. 

Ea îşi ridică genunchii şi îi cuprinse cu braţele. 

- încetează să te mai chinuieşti cu asta, Cyrus. 

El nu se prefăcu a nu Înţelege. 

- Ce naiba ar trebui să-i spun? 

-Nu ştiu. Bănuiesc că ai putea începe prin a-i 
zice că şantajistul e mort. Şi lasă-1 pe el să facă următoa- 
rea mişcare. 

Cyrus îşi strânse o palmă în pumn şi se propti în 
rama ferestrei. 

- Dacă îmi oferă bani pentru a păstra tăcerea,,* 

- O să-l scuipi în faţă şi o să ieşi pe uşă. 

El se răsuci încet şi se apropie de pat. Rămase în pi- 
cioare şi îşi coborî privirea spre ea. 

-Mda, exact asta o să fac. 

Ea se întinse spre el, îl apucă de mână şi io strânse 
cu blândeţe. 

- Este o ocazie importantă. Ai grijă să-ţi iei cea mai 
bună cămaşă hawaiiană. 

El alese una albastră cu galben pe care peşti de recif 
în culori strălucitoare înotau în cercuri. 

Femeia cu haine mulate şi păr cenuşiu stătea la 
biroul de la recepţie şi privea peştii cu o expresie de 
îngrijorare profundă. 

- Pot să vă întreb dacă doriţi să-l vedeţi în legătură cu 
o problemă care priveşte fauna sălbatică? Dacă da, pot 
aranja să primiţi una dintre declaraţiile de poziţie ale 
domnului Chandler. 

Cyrus se aplecă în faţă şi îşi puse mâinile pe biroul ei, 

-Spuneţi-i domnului Chandler că domnul Cyrus 
Colfax din Second Chance Springs doreşte să-l vadă. 
Reprezint un grup de votanţi alcătuit dintro persoană. 

- Poftim? 

-Spuneţi-i. Cred că veţi fi uimită de rezultate. 

Femeia de la recepţie îşi ridică bărbia. 

- Domnul Chandler o aşteptă pe soţia lui, care trebu- 
ie să sosească din ctipă-n clipă. Au plănuit să ia prânzul 
împreună. 

-Nu stau mult. Spuneţi-i că mă aflu aici sau mă voi 
anunţa singur. 

Femeia se uită repede în jur, dar nu era nimeni în 
apropiere. Cyrus alesese intenţionat ora prânzului. Ştia 

că el lucra de obicei la prânz, în timp ce majoritatea 
personalului părăsea biroul. 

Femeia ridică receptorul şi vorbi grăbită. 

- îmi cer scuze că vă deranjez, domnule, dar domnul 
Colfax dintpun loc numit Second Chance Springs do- 
reşte să vă vadă. Nu cred că face parte dintr-unul dintre 
grupurile obişnuite... Poftim? Se uită la Cyrus evident 
uimită. Da, îl poftesc imediat înăuntru, domnule. 

Lăsă foarte încet receptorul jos. 

- Domnul Chandler vă primeşte. 

- Eram foarte sigur că o va face. 

Cyrus merse până la uşa închisă de la intrarea în 
birou. Fu surprins de golul rece pe care îl simţea în sto- 
mac. Eugenia ar fi avut o explicaţie pentru asta. 

Gândul la ea îl încălzi. Răsuci mânerul şi deschise 
uşa, 

- Ştiu că legal suntem îndreptăţiţi să pretindem cupa, 
Tabitha. Eugenia ajunse în capătul biroului şi reluă dru- 
mul înapoi pe covorul oriental. Dar cred că ar trebui să 
renunţăm la ea. 

- Nu pot să cred că aud aşa ceva. Şezând în spatele 
biroului, Tabitha o privi peste rama ochelarilor de citit. 
Cupa Hades ar putea fi cea mai importantă piesă de 
artă antică apărută în ultimii cincizeci de ani. 

- Crezi că nu ştiu asta? 

-Şi totuşi, sugerezi la modul serios $o cedăm unui 
colecţionar anonim care nici măcar nu poate furniza o 
dovadă solidă că a deţinut-o cândva? 

-Nu că nu poate. Nu vrea. Eugenia se opri în faţa 
biroului. Insă Cyrus garantează pentru el, iar eu cred că 
ar rrebui să-l credem pe cuvânt în privinţa asta. El spune 
că îi aparţine clientului său. Consideră că are responsa- 
bilitatea de a i-o returna, 

-Asta-i ridicol. Tabitha îşi miji ochii. Lasă-1 pe acest 
client, oricine o fi, să vină şi să discute personal cu avo- 
caţii noştri. 

-Nu va face asta* Ţi-am zis, Cyrus spune că este foar- 
te excentric* E hotărât să rămână anonim* Dar are drept 
legitim asupra cupei. 

Tabitha clătină neîncrezătoare din cap. 

-Sunt surprinsă să te aud argumentând în favoarea 
renunţării la cupa Hades. M-aş fi aşteptat să te lupţi din 
răsputeri pentru a o păstra. 

Eugenia zâmbi cu amărăciune. 

-Nu ştii cât de greu îmi este, dar simt că aşa este 
corect să facem în aceste circumstanţe. Cyrus şi-a riscat 
viaţa pentru cupa aceea. Şi, în timp ce făcea asta, ne-a 
salvat pe mine şi pe Nellie. De asemenea, i-a salvat pe 
Rhonda Price şi pe Jacob Houston. 

-Hmm, presupun că aşa este. Pe de altă parte, dacă 
mai fi fost tu şi Leabrook, e posibil să nu fi găsit nicio- 
dată cupa. 

Eugenia aproape că râse. 

-Te înşeli, Tabitha. Crede-mă, mai devreme sau mai 
târziu, Cyrus ar fi găsit-o. 

Cyrus se gândi că atitudinea lui Zackery Elland Chan- 
dler spunea totul. Chandler stătea hotărât, protector, în 
faţa pozei înrămate care îi înfăţişau pe soţia şi pe copiii 
lui. Soţia şi copiii lui legitimi. 

Strălucitoarea lumină a soarelui californian care intra 
pe fereastra din spatele iui îi ascundea faţa intr-o umbră 
indescifrabilă* De asemenea, sublinia linia agresivă şi 
fermă a umerilor, precum şi linia dură a maxilarului. 

Era un maxilar pe care Cyrus îl văzuse adesea în 
propria oglindă. Zărise poza lui Chandler de sute de 
ort în ziare şi la televizor, dar nu reuşise să detecteze 
altceva decât o asemănare superficială. Totuşi, în per- 
soană, asemănarea era mult mai evidentă* II făcu să 
se cutremure. 

-Cine naiba eşti? întrebă Zackery* 

-Nu sunt tipul care te şantaja. Numele lui este Da- 
mien March* E mort. 

Pe chipul lui Chandler nu se zări nimic. 

- Mort? 

- Foarte. 

-La naiba, asta-i o altă încercare de extorcare, nu-i 
aşa? Te afli aici pentru a-i lua locul lui Damien March, 
nu? Ei bine, îţi pierzi timpul No să-ţi dau nici măcar un 
sfanţ, darămite acces la favoruri politice. 

Răceala din stomacul lui Cyrus se intensifică. 

- N-am venit aici pentru bani sau favoruri. 

-Cine eşti? 

-Am crezut că recepţionera ţi-a spus. Numele 
meu este Colfax. Cyrus Chandler Colfax din Second 
Chance Springs. Făcu o pauză. Cred că ai cunoscut-o 
pe mama mea. 

Vreme de câteva minute, nu primi nici un răspuns. 
Apoi, Zackery se îndepărtă de strălucirea soarelui. 

Coloarea ochilor era şi ea greu de desluşit în poze- 
le neclare din ziare sau la televizor. Pentru prima dată, 
Cyrus văzu culoarea ochilor tatălui său. Erau verzi. 

-Pretinzi că eşti fiul meu? întrebă Zackery. 

- Mă tem că da. 

Zackery privi fix ochii lui Cyrus. 

- La naiba! E adevărat. Eşti fiul meu. 

-Nu e ca şi cum nu ne-am alege cu nimic din asta, 
Tabitha. Eugenia îşi reluă plimbarea. Dacă ne jucăm 
corect cărţile, publicitatea ar putea fi incredibilă. 
Leabrook va fi apreciat pentru ajutorul acordat la găsi- 
rea cupei Hades. 

- Hmm. 

-O să anunţăm presa. Simţind lipsa de entuziasm a 
Tabtthei, Eugenia îşi flutură braţele de câteva ori. O să 
ni se facă poze. O să fie o poveste grozavă pentru ziarele 
locale. Fac pariu că va face minuni în privinţa creşterii 
interesului faţă de expoziţia Cutting Edge. 

-Te-ai gândit la tot, nu-i aşa? 

- Mai mult, dacă o planificăm aşa cum trebuie, poves- 
tea va ajunge în presă chiar înainte de recepţia anuala a 
Fundaţiei Leabrook. Consiliul va fi încântat. 

-Desigur, doar dacă nu cumva vor afla că puteam 
emite pretenţii legitime asupra cupei ca parte a colecţiei 

Daventry, dar am preferat s-o cedăm, replică Tabitha pe 
un ton sec. 

Eugenia tresări. 

- Da. Doar dacă nu află asta. Trase adânc aer în piept. 
Tabitha, trebuie să renunţăm la ea. 

- E important pentru tine, nu-i aşa? 

-Ştiu că îţi cer mult. Probabil mai mult decât am 
dreptul. Dar cred cu toată sinceritatea că ar trebui 
sâ-i lăsăm cupa lui Cyrus, Este o chestiune de etică 
profesională. 

-Atâta vreme cât nu facem teste de sânge, nu exis- 
tă nici o dovadă solidă pe care s-o descopere cineva. 
Mama a dat un nume fals pentru certificatul de naştere. 
A pretins că tatăl copilului a dispărut şi că nu are cum 
să-l contacteze. 

- Da, ştiu. Mă întreb de ce a făcut asta. 

-Era foarte tânără, îi aminti Cyrus. A vrut să te 
protejeze. 

- De cine? 

-De bunicul. Era genul de modă veche. Ar fi pornit 
pe urmele tale cu o puşcă în mână. Probabil că, în cele 
din urmă, ea ar fi cedat şi i-ar fi spus adevărul, dar a mu- 
rit într-un accident de automobil, când eu aveam doar 
câteva luni. 

Mâna lui Zackery se încleştă pe muchia biroului din 
spatele lui. 

-Abia recent am aflat de moartea ei. îmi pare rău. 
Mai rău decât îţi poţi imagina. 

-Mai sunt şi alţii care ştiu. Pot garanta pentru oa- 
menii cărora le-am spus eu. Se poate avea încredere în 
ei că vor păstra secretul. Griji ar trebui să-ţi faci în legă- 
tură cu cei care au aflat de la tine. Dar, dacă tu crezi că 
vor păstra tăcerea, n-ar trebui să apară probleme. 

Zackery îşi miji ochii. 

-Vrei să zici că intenţionezi să păstrezi tăcerea în le- 
gătură cu asta? 

- N-am nici un motiv să spun cuiva. 

Zackery nu răspunse direct. 

-Ai zis că March era un ucigaş? 

- S-a confesat în faţa mea şi a altor două martore, 

- Pe cine a ucis? 

Cyrus ezită, 

- Pe soţia mea. Numele ei era Katy. 

Urmă o pauză lungă. 

-Hristoase! Zackery îşi trecu o mână prin păr. Nu 
tni-am dat seama. 

- Mda, ştiu. 

-A mai ucis pe cineva? 

- Nu nvar surprinde. Cu două zile în urmă, a pus la 
cale un scenariu încercând să ne ucidă pe mine şi pe alte 
două persoane, 

Zackery îl saidie cu o curiozitate profundă. 

-Văd că trăieşti. 

- Lucrurile s-au rezolvat hine. 

- Ce-i în neregulă cu braţul tău? 

Cyrus îşi coborî privirea spre uşoara umflătură pe 
care o făcea bandajul de sub cămaşă. 

- March a tras o dată, înainte ca eu să preiau contro- 
lul situaţiei. 

-Înţeleg. Zackery îl privi gânditor. Şi cum îţi câştigi 
pâinea? 

- De ce? 

- Mă interesează. Tu ştii despre mine mult mai multe 
decât ştiu eu despre tine. 

Cyrus se uită la el. 

- Ei bine, n-am intrat în politică, 

- Bine, bine, ai câştigat. Tabitha îşi trânti ochelarii pe 
suprafaţa lustruită a biroului, Leabrook are o reputaţie 
nepătată în privinţa integrităţii. Dacă tu simţi că repu- 
taţia îi va fi pentru totdeauna întinată în caz că păstrăm 
cupa Hades, atunci nu avem de ales şi vom renunţa la 
pretenţia noastră. 

Eugenia se trânti pe cel mai apropiat scaun, epuizată 
din pricina disputei. îi zâmbi slab Tabithei. 

-Mulţumesc. îţi rămân datoare. 

- Da, îmi rămâi. Dar, mai devreme sau mai târziu, 
mă aştept să mă răsplăteşti. Tabitha zâmbi. O faci 
întotdeauna. 

- Bănuiesc că nu mă vei crede dacă îţi spun că, până 
să primesc acele mesaje de şantaj, n-am ştiut că exişti, 
zise Zackery. 

- Nu prea mai contează. 

- Greşeşti. Contează. Zackery se sprijini de birou şi îşi 
încrucişă braţele. De când ştii adevărul? 

- De la douăzeci şi unu de ani. 

- Cine ţi-a spus? 

-N-am avut pe nimeni în preajmă care să-mi spună. 
Am descoperit singur. 

Gura lui Zackery se strânse. 

- De ce nu m-ai contactat? 

- Nu mi s-a părut că ar avea vreun rost, 

- Dar acum zici că ai venit să mă salvezi de un poten- 
ţial coşmar de campanie. în domeniul meu, nimeni nu 
face niciodată nimic fără a aştepta ceva în schimb. 

„Rahat! O să încerce să mă cumpere. “ 

Cyrus simţi furia adunându-se în el, o furtună puter- 
nică, învolburată, care, dacă nu era controlată, avea să 
provoace un rău inimaginabil. Trebuia să plece de-aco- 
lo. în clipa aceea. 

- Cred că am spus tot ce era de spus. 

Se îndreptă spre uşă. Aceasta se deschise exact In cli- 
pa în care atinse clanţa. O femeie atrăgătoare, într-un 
elegant taior pastelat, îi zâmbi curioasă. 

- Scuzaţi-mă! Se uită la Zackery. Bernice nu e la biroul 
ei. Nu ştiam că eşti cu cineva, dragă. O să aştept afară. 

-Intră, Mary. Zackery zâmbi. Vreau să-l cunoşti pe 
fiul meu cel mare. 

- îmi pare bine de cunoştinţă. Mary îi întinse mâna 
lui Cyrus. Abia aşteptam să te cunosc. La fel şi Jason, 
şi Sarah. Zackery ne-a spus totul despre tine. Sau cel 
puţin atât cât a reuşit să descopere. Ştii, asemănarea 
e uimitoare. 

capitolul 24 

Eugenia îl aştepta Ia aeroport. El avu nevoie de doar 
o secundă pentru a o depista în mulţimea de la poartă. 
Era îmbrăcată întro fustă neagră lungă până la glezne şi 
o comodă bluză tricotată. In jurul gâtului, avea o eşarfă 
din mătase turcoaz. Părul îi era strâns la spate în famîlb 
ara coadă lucioasă. 

Era sofisticată, zveltă şi cu un aer de artistă. 

Când îl văzu, îi adresă un zâmbet strălucitor, Cyrus 
se opri blocând curgerea şuvoiului de pasageri coborâţi 
din avion. Ignoră mormăietile şi murmurele din spatele 
Iui. Nu-şi putea lua ochii de la Eugenia. 

Se gândi că, în toată viaţa lui, nimeni şi nimic nu 
arătase atât de bine cum arăta ea aşteptându-I în seara 
aceea. Ignorând mulţimea care se înghesuia pe lângă ei, 
lăsă geanta sâ-i cadă la picioare şi o cuprinse în braţe. 

Trecu multă vreme până când el îşi înălţă capul. 

-Ţham spus vreodată că, prima dată când te-am 
văzut, m-am gândit că arăţi ca o hoaţă care se furişează 
pe geamuri? 

Ea îşi lăsă capul pe spate. Ochii îi străluceau. 

- E nostim că zici asta. Prima dată când te-am văzut, 
eu m-am gândit că semeni cu un şerif dur şi necruţător 
dintr-un western de modă veche. Genul care sare în tren 
ziua în amiaza mare şi îl curăţă de bandiţi. 

- în ciuda cămăşii? 

Ea răsuci unul dintre nasturii cămăşii cu pete de cu- 
loare, Nu te poţi ascunde în spatele unei cămăşi, Col- 
fax. Haide să mergem acasă. Firma de curăţenie a făcut 
o treabă incredibilă. încă mai am o gaură în perete, dar 
pot suporta asta. Sângele a dispărut, la fel şi banda de 
marcare a locului faptei. 

„Acasă/' Preţ de câteva secunde, cuvântul întrerupse 
câteva circuite din creierul lui. „Iao uşurel*, gândi el. 
Ea vorbea pe un ton neutru. Relaxat. 

Ea îl luă de mână şi străbătură terminalul, 

- Cum a fost? 

Chandler a organizat o conferinţă de presă în du- 
pă-amiaza asta, A anunţat că are un fiu de existenţa 
căruia nu ştiuse. A spus că e încântat sâ mă primească 
In familia lui. Chiar le-a zis reporterilor că am dejucat 
o încercare de şantaj asupra lui. 

- Ai dejucat? 

- E unul dintre cuvintele preferate de politicieni. 

- înţeleg. 

- O să fie o ştire importantă vreme de o zi sau cel 
mult două, în ziarele din California. Tipul ştie cum 
sâ controleze pierderile. Am o bănuială că el va câş- 
tiga alegerile. 

- Ce altceva le-a mai spus reporterilor? întrebă Eugenia. 

-Şi-a asumat întreaga responsabilitate pentru rela- 
ţia cu mama. A zis că îşi doreşte ca ea să-l fi găsit şi 
sâ-i fi spus că era însărcinată. A zis că ar fi făcut ce tre- 
buia făcut pentru că părinţii lui ar fi insistat asupra 
acestui lucru. 

-Şi cum s-a încheiat? 

-Presa a înghiţit găluşca. Zvonurile şi scandalul au 
fost înăbuşite din faşă. 

-Nu fi atât de cinic, rosti ea. Este o poveste foarte 
mişcătoare. Tu îl crezi? 

- Glumeşti? Cyrus se strâmbă. Bătrânul Z.E. Chandler 
senior ar fi luat-o razna chiar şi numai la sugestia că fiul 
lui s-ar fi putut însura cu o neică nimeni din Second 
Chance Springs, Cel mai probabil, ar fi încercar s-o 
cumpere pe mama sau s-o convingă să avorteze. Proble- 
ma reală pentru Chandler ar fi fost bunicul. 

Ea 2âmbi. 

-îmi imaginez că bunicul Beau ar fi avut câteva 
lucruri de spus în legătură cu acea situaţie. 

Cyrus încuviinţă din cap. 

- Dar publicul va înghiţi povestea. Chandler e politi- 
cian, Eugenia. Se pricepe să te privească în ochi şi să te 
facă să-l crezi. 

-Este tatăl tău. Fii îngăduitor. 

El o strânse mai tare de mână. 

- Un lucru pot spune în favoarea lui. 

-Ce anume? 

-Când lucrurile s-au înrăutăţit, a refuzat să cedeze 
şantajului- Trebuie să respecţi asta la un om. 

- Da. Ea îi aruncă o privire cunoscătoare. Trebuie. 

Cyrus plecase din Los Angeles înainte ca reporterii să 

se repeadă $â-i ia interviuri. Din avionul cu care se întor- 
cea în Seatxle, îl sunase pe Quint şi îi ceruse să instru- 
iască personalul să nu răspundă la întrebările ziariştilor. 
Acum, că totul fusese declarat pe faţă, ştia că lumea avea 
sâ-şi piardă repede interesul faţă de această poveste. 

Intre timp, el avea alte probleme. De pildă, faptul că 
întregul lui viitor atârna în balanţă. Ce naiba avea să se 
facă dacă nu reuşea s-o convingă pe Eugenia că ei trebu- 
iau să rămână împreună? 

Maşina ei aştepta In parcare. Cyrus îşi aruncă geanta 
pe bancheta din spate a Toyotei şi se uită la ea pe deasu- 
pra plafonului. 

-Vrei să conduc eu? întrebă el. 

-Nu, mersi. Ai trecut printr-o experienţă traumati- 
zantă. Nu în fiecare zi un om îşi întâlneşte tatăl pe care 
nu l-a văzut niciodată. Pot măcar să te duc de la aeroport 
acasă şi să-ţi torn o bere. 

Deschise portiera şi se aşeză la volan. 

El se aşeză lângă ea, îşi puse centura de siguranţă şi 
se concentră asupra noutăţii faptului de a fi cocoloşit. 
Se gândi că fuseseră două zile lungi. Era obosit. Mai 
mult decât îşi dăduse seama. 

-Cât ai fost plecat, am avut o discuţie lungă cu 
Tabitha, spuse Eugenia în vreme ce scotea maşina din 
parcarea aeroportului. A fost de acord ca Leabrook să 
renunţe la pretenţia asupra cupei Hades. Poţi să io re- 
turnezi proprietarului de drept. 

Cyrus încercă fără succes să-şi întindă picioarele. 

- Ai convins-o? 

îşi înăbuşi un căscat. 

: Da. 

îi aruncă o privire rapidă, cercetătoare. 

- Nu pari surprins, încântat sau, eventual, profund 
recunoscător. 

El ridică din umeri. 

-Nu mi-am făcut griji în privinţa disputei legată 
de cupa Hades* Ştiam că, până la urmă, vei face cum 
este corect. 

- Poftim! Vocea ei se înălţă cu o neîncredere revol- 
tată. Crezi că nvam luptat pentru tine deoarece cred 
că al tău client are drepturi mat mari asupra cupei 
decât Leabrook? 

El se tolăni pe scaun, îşi sprijini capul de spătarul 
scaunului şi închise ochii. 

- Da* 

- Asta-i un rahat pur şi veritabil. Am făcut-o pentru că 
te iubesc. Mă auzi, Colfax? Am renunţat la cupa Hades 
pentru tine. N-aş fi făcut asta pentru nici un alt bărbat 
de pe faţa pământului. Am impresia că ai putea să ma- 
nifeşti măcar puţină apreciere. 

Preţ de o fracţiune de secundă, el crezu că adormise 
şi că se cufundase intr-un vis. Deschise ochii şi văzu stră- 
lucirea roşie a stopurilor maşinii din faţă. 

Nu era un vis. 

îşi întoarse capul pentru a se uita la Eugenia. Ea pri- 
vea înverşunată prin parbriz, strângând volanul de parcă 
ar fi dorit să fi fost gâtul lui. 

- încerci cumva să-mi spui că relaţia noastră a depăşit 
stadiul obsesiei sexuale? întrebă el. 

- Şi dacă da? se răsti ea. 

'Ar fi o uşurare majoră pentru mine, recunoscu 
el. înseamnă că pot să-ţi zic că şi eu sunt îndrăgostit 
de tine. 

O tăcere acută se instală în maşină. Cale de câţiva 
kilometri, Eugenia păru să se concentreze intens asupra 
şofatului. Se apropiau de breteaua de ieşire de pe auto- 
stradă spre Western Avenue când ea vorbi din nou. 

-Şi ce facem în situaţia asta? întrebă ea. 

EI zâmbi auzindu-i tensiunea din voce. 

-Ne facem planuri. 

Ea apăsă butonul de semnalizare. 

- Planuri? Ce fel de planuri? 

- Nimic care să te îngrijoreze* O să mut sediul central 
al Colfax Security la noul birou din Seattle şi o să mă 
mut cu tine* 

Gura ei se deschise şi se închise, apoi se deschise 
din nou* 

-Atât de simplu? 

- Sunt un tip simplu* Nu cred în complicarea lucruri- 
lor mai mult decât este absolut necesar. 

Ea zâmbi privind parbrizul* 

-Bine* 

Două săptămâni mai târziu, singurul care lipsea în 
seara recepţiei Fundaţiei Leabrook era Cyrus* 

în timp ce trecea printre oaspeţi, Eugenia se gândi 
că, în afară de asta, totul se aranjase perfect. Leabrook 
fusese decorat în stil Art Deco, care se potrivea perfect 
cu extraordinara colecţie de sticlă pe care o găzduia. 
Mulţimea de flori era aranjată în câteva vaze sculptu- 
rale care datau de la începutul anilor '30. Un cvartet 
umplea atmosfera cu acordurile cântecului Le Jazz Hot. 
Ospătarii, majoritatea actori cu jumătate de normă în 
teatre locale mici, duceau tăvi pe care se aflau pahare 
cu şampanie* în elegantele lor costume tn negru şi alb, 
arătau de parcă ar fi lucrat la bordul navei A quitania, 
în timpul unei traversări a Atlanticului între cele două 
războaie mondiale* 

Ca întotdeauna, colecţia Leabrook de obiecte din sti- 
clă rare şi spectaculoase reprezenta atracţia principală. 
Străluceau în vitrine luminate cu grijă, legături fragile, 
dar puternice cu trecutul care nu înceta s-o fascineze 
pe Eugenia. 

Existau boluri elene din secolul al IlI-lea î*Hr* care 
cândva conţinuseră unguente exotice pentru un preot 
egiptean* în cealaltă parte a încăperii se afla o sticlă din 
secolul al IV-lea, pe care o matroană romană o folosise 
pentru parfumul ei. într-o altă aripă se găseau pocaluri 
şi sticle din gospodăria unui nobil medieval* 

Sticla veneţiană superb decorată din secolul al XV-lea 
strălucea în interiorul altor vitrine* Cristale englezeşti 

şi irlandeze din secolul al XVIII-lea se aflau în altele. 
In aripa nouă, cea construită după ce Eugenia devenise 
directoarea muzeului, se aflau sculpturi din sticlă corn 
temporană care duseseră meşteşugul străvechi pe tărâ- 
mul artei. 

Pentru a fi în ton cu tema. Eugenia alesese o rochie 
mulată, din satin verde smarald, in stilul anilor ’30. Fu- 
sese croită astfel încât să lase la vedere o bună parte din 
spate. Singurul ei regret era că el nu se afla acolo pentru 
a o aprecia. 

Plecase cu două zile în urmă, pentru a rerurna cupa 
Hades proprietarului ei foarte retras. Sunase cu o zi în 
urmă ca să îi spună câ se aştepta să se întoarcă la timp 
pentru recepţie, dar, cu două ore înainte ca ea să plece 
la recepţie, Quint Yates o sunase. 

-M-a rugat să-ţi zic că va întârzia puţin, spusese 
Quint. 

- E ceva în neregulă? 

-Nu. 

-Atunci, de ce o să întârzie? întrebase Eugenia 
răbdătoare. 

- N-a zis. 

Mesajul odată transmis, Quint se pare A că nu vă- 
zuse alt motiv pentru a zăbovi la telefon. Ii închisese 
Eugeniei. 

-O prezenţă impresionantă. Tabitha se opri lângă 
Eugenia şi studie satisfăcută mulţimea. Ai avut dreptate 
în privinţa publicităţii, draga mea. Sincronizarea a fost 
perfectă. Recunosc că voi avea nevoie de un timp pentru 
a mă împăca totuşi cu pierderea cupei Hades, dar presu- 
pun că excelentele relaţii cu publicul mă vor alina. 

- Par să asigure vânzarea biletelor pentru expoziţia 
Cutting Edge de luna viitoare, zise Eugenia, 

-Chiar aşa. Trebuie să-ţi spun că piesa lui Jacob 
Houston pe care ai cumpărat-o de pe insula Frog Cove 
este uimitoare. Sunt încântată că Leabrook va fi primul 
muzeu care îi va expune lucrarea. Putem obţine mai 
multe pentru expoziţie? 

-Nu-ţi face griji, am vorbit cu el chiar ieri. Apropo, 
mi-a zis că el şi Rhonda Price se vor căsători. 

Tabitha se încruntă. 

- Sper că nunta nu-i va afecta programul de lucru. 

Eugenia zâmbi. 

- Nu cred că vom avea probleme cu obţinerea sculp- 
turilor de sticlă de la el. Rhonda s-a numit managerul 
lui. Are planuri mart pentru el. 

- Hmm. Probabil intenţionează să tripleze preţurile. 

- Cel puţin. 

Eugenia o observă pe Nellie stând alături de câţiva 
membri ai consiliului fundaţiei Leabrook. îşi ridică 
paharul de şampanie în semn de salut. Nellie îi 2 âmbi 
şi îşi îndreptă din nou atenţia spre bărbatul în vârstă, cu 
păr alb, care încerca s-o farmece şi să privească discret în 
decolteul ei. 

Tabitha urmări privirea Eugeniei. 

-Crezi că am făcut bine dându-i înapoi slujba până 
îşi va demara cariera artistică? 

- Relaxează-te! Ea este eroina publicităţii de care 
avem parte, îţi aminteşti? Sigur că trebuia să-i dăm 
înapoi slujba, 

Rolul ei în povestea cupei Hades fusese întru câtva 
modificat la insistenţa Eugeniei. Tabitha şi Cyrus se 
opuseseră o vreme, dar, până la urmă, abandonaseră 
efortul. Când povestea ajunse la poliţie şi la ziare, Nellie 
fusese înfăţişată ca o tânără artistă îndrăzneaţă care as- 
cunsese cupa Hades pentru a o proteja de un dealer de 
artă nebun, pe nume Fenella Weeks. 

-Apropo de personaje eroice, spuse Tabitha, cred 
că îl văd pe domnul Colfax. 

- Cyrus e aici? Eugenia se răsuci, inima bătându-i cu 
viteză maximă. Unde? 

-Tocmai a intrat pe uşă. Ochii Tabithei străluciră de 
amuzament. E greu să nu-1 observi în cămaşa aia. Parcă 
mi-ai zis că a cedat şi a închiriat un smoching pentru 
seara asta. 

Inima Eugeniei tresări când îl văzu pe Cyrus întro 
orbitoare cămaşă hawaiiană roşie cu albastru cu model 

cu papagali. El o văzuse deja şi se îndrepta spre ea. 
Nu păru să remarce mulţimea care se dădea la o parte 
din calea lui la fel cum micile iahturi se feresc din calea 
unui portavion. Ochii lui erau aţintiţi asupra Eugeniei. 

Purta în mâini un obiect mare, bine împachetat 

Eugenia se încruntă* 

-A închiriat un smoching. Este atârnat în dulap. 
Probabil că a venit direct de la aeroport Scuză-mă, 
Tabitha. 

Tabitha îi adresă un zâmbet cunoscător. 

- Du-te, draga mea. 

Eugenia puse jos paharul cu şampanie şi se strecură 
în mulţime. Se întâlniră în mijlocul încăperii. Eugenia 
se uită în ochit verzi ai lui Cyrus. 

- Ce te-a făcut să întârzii? 

- Asta. 

îi dădu pachetul voluminos pe care îl adusese cu el. 

- Mi-a luat puţin mai mult decât m-am aşteptat până 
Eam convins pe clientul meu să doneze cupa Hades mu- 
zeului Leabrook. 

-Să doneze...? îşi dădu seama că gura ei era căsca- 
tă. Se uită la pachet, apoi îşi ridică din nou privirea. 
Cu coada ochiului, observă câteva capete întorcându-se. 
Dumnezeule, Cyrus, vrei să spui că a fost de acord s-o 
cedeze muzeului Leabrook? 

- Da. A zis că ai dreptate. Că este prea importantă 
pentru a aparţine unui colecţionar particular. Cyrus îi 
făcu cu ochiul. In plus, l-am convins definitiv spunân- 
du-t că este mai în siguranţă într-un muzeu. 

Eugenia râse. 

-Tabitha va săruta pământul pe care calci. 

- Nimic nu este mai plăcut decât un client satisfăcut, 
îmi pare rău că n-am avut timp să trec pe-acasă şi să mă 
schimb în smoching, 

- Nu-ţi face griji în legătură cu asta. Şi eu am fost pu- 
ţin cam ocupată astăzi. 

-Da? 

-Am luat biletele pentru luna de miere. îi îndreptă 
gulerul cămăşii cu model strălucitor. M-am gândit să ne 
ducem în Hawaii. 

Ochii lui deveniră de un verde profund. îi atinse 
obrazul. 

- O lună de miere presupune o căsătorie. 

- Da, nu-i aşa? 

-Să înţeleg că răspunsul la întrebarea pe care ţi-am 
pus-o înainte de a pleca este da? 

Ea zâmbi la fel de sigură şi de convinsă cum era când 
se uita în profunzimile unei superbe sticle strălucitoare. 


